
Nepoatei mele, Ellie. 
Fie ca ea să aibă o viata fericită şi plină de succese. 

Şcolii Europene de Psihoterapie. De asemenea, este profesor consultant 
în hipnoză şi psihoterapie la ISMAI, în Portugalia. În ultimii 30 de 
ani a fost implicat în formarea în hipnoză şi psihoterapie in multe tari 
ale lumii, iar în prezent predă cursuri pentru clinicieni în Italia, 
Spania şi Portugalia. A scris cărţi despre hipnoterapie, traduse în 
mai multe limbi, cum ar fi rusă, chineză, greacă şi spaniolă, precum 
şi numeroase lucrări şi comunicări ştiinţifice. Este co-director a două 
Institute Erickson, în Madrid şi nordul Portugaliei (Porto), şi membru 
în Consiliul Editorial al Revistei Europene de Hipnoză Clinică. A 
fost psiholog şi consilier clinician autorizat şi a condus mai multe 
proiecte ale Uniunii Europene în domeniul consilierii şi psihologiei 

numeroase lucrări şi workshopuri la conferinţe internaţionale. 


Cuvânt înainte 


Dr. Hawkins pare să adere la asertiunea hipocratică potrivit căreia 
„nimic nu ar trebui omis într-o artă de care e interesată întreaga 
lume, ce poate fi benefică umanităţii care suferă şi care nu afectează 
viaţa sau confortul uman”. De fapt, hipnoza aplicată adecvat de către 
clinicienii cu experienţă poate fi benefică multor persoane aflate în 
suferinţă şi poate amplifica bunăstarea umană. Nu există nici o 
dovadă a faptului că hipnoza este în vreun fel dăunătoare vieţii 
umane. Este adevărat că, de-a lungul timpului, hipnoza a fost prost 
înţeleasă. "Totuşi, în ciuda controverselor care o înconjoară, interesul 
pentru hipnoză a început să se manifeste din nou, mai ales în a doua 
parte a secolului XX, atât în aplicaţiile sale ştiinţifice, cât şi în cele 
clinice. 

Dr. Hawkins a predat la numeroase universităţi şi a fost implicat 
mulţi ani în studiul hipnozei. A călătorit foarte mult pentru a 
participa la congrese ştiinţifice şi pentru a preda arta şi ştiinţa 
hipnozei în toate părţile lumii, a susţinut cursuri, a condus seminarii 
şi a demonstrat aplicabilitatea ei studenţilor şi absolvenţilor de 
psihologie, precum şi psihoterapeutilor practicieni şi celor aflaţi în 
formare, medicilor şi altor profesionişti din domeniul sănătăţii 
umane. A vizitat majoritatea ţărilor europene, Irlanda, Portugalia şi 
Spania, apoi Europa Centrală şi Finlanda, Italia şi Grecia. A predat 
de asemenea în Balcani, Asia Centrală, America de Nord şi Extremul 
Orient. 

Dr. Hawkins a coordonat numeroase programe europene interuni- 
versitare în domeniul psihoterapiei şi este cofondator al Şcolii Europene 
de Psihoterapie. La sugestia colegilor din Grecia, a realizat o 


introducere în hipnoza clinică, publicată în limba greacă şi bine 
primită de comunitatea ştiinţifică din această ţară şi de publicul 
cititor. Deşi lucrarea se adresează în primul rând clinicienilor 
practicieni şi mai ales celor interesaţi de psihoterapie, ea poate fi 
utilă şi lămuritoare pentru cititorul erudit şi pentru cei care doresc să 
ştie mai multe despre procesul de vindecare. 

În această carte, destinată atât neinitiatilor, cât şi clinicienilor cu 
experienţă, Dr. Hawkins prezintă cu abilitate o integrare a abordărilor 
tradiţionale bazate pe sugestie cu cele mai permisive ale lui Erickson 
şi Rossi, promovând o nouă direcţie de cercetare. Autorul prezintă 
tehnici de hipnoză sofisticate şi utile pentru inducţie şi gestionarea 
unei game largi de probleme legate de stres, subliniind importanţa 
metaforelor şi a poveştilor în terapie, pentru că ele pot facilita alianţa 
terapeutică, pot stimula activitatea inconştientă şi pot permite persoanei 
să îşi dezvolte stima de sine şi confortul personal. 

Cele şase studii de caz şi numeroasele tehnici prezentate în carte 
sunt de interes special, deoarece reprezintă abordări terapeutice 
diferite ale unor probleme specifice şi oferă clinicianului idei variate 
pentru gestionarea întăririi eului şi încurajarea catharsisului, pentru 
găsirea resurselor interioare, gestionarea stresului, controlul durerii, 
al tulburărilor de somn şi disfunctiilor sexuale, pentru enurezis, 
sindromul de stres posttraumatic şi aşa mai departe. Într-adevăr, toate 
problemele discutate sunt legate de stres şi au fost atent selectate 
pentru a demonstra că abordările psihoterapeutice sunt adecvate. Dr. 
Hawkins face referire la psihoneuroimunologie, un domeniu de 
interes aparte, prezentând dovezi ample ale cercetărilor contem- 
porane care pun în legătură stresul cu sistemul imunitar. 

Autorul se concentrează asupra unei serii de aspecte şi abordează 
probleme importante, de obicei trecute cu vederea sau ignorate în 
alte cărţi. Printre acestea, se numără gestionarea catharsisului şi 
factorii curativi în psihoterapie. El argumentează punctul de vedere 
conform căruia fiecare persoană are potenţialul de a se implica 
într-o căutare inconştientă şi de a aduce la suprafaţă resursele şi 
capacităţile inconştiente pentru rezolvarea problemelor sale. Răspunsul 
pentru fiecare problemă se află în interiorul individului. Terapeutul 


acţionează doar ca facilitator, având rolul de a încuraja individul să 
abandoneze postura de pacient şi să asiste persoana în descoperirea 
şi utilizarea acestui potenţial intern prin asumarea unui rol activ în 
propriul tratament. Clinicienii vor găsi în această carte numeroase 
materiale ce contin o sursă veritabilă de insight-uri psihologice care 
să îi ajute să identifice şi să utilizeze propriile resurse creatoare în 
activitatea terapeutică. 

Trebuie subliniat faptul că trecerea în revistă făcută de dr. Hawkins 
asupra lucrărilor disponibile este de actualitate şi foarte amănunţită. 
Aceasta acoperă problemele teoretice şi dezbaterile importante, 
precum şi rapoarte clinice şi experimentale interesante. Remarcăm 
preocuparea sa în examinarea adecvării şi validității diferitelor 
abordări terapeutice, întrucât aceasta ajută la înlăturarea tuturor 
concepţiilor greşite referitoare la posibilităţile şi limitele inerente 
hipnozei. O asemenea abordare critică este importantă nu numai 
pentru statutul ştiinţific al hipnozei, ci şi pentru terapeutii care 
doresc să evalueze şi/sau să aplice intervenţii hipnoterapeutice valide 
şi eficace în practica lor terapeutică. 

Deşi autorul se referă extensiv la cercetările cantitative pentru a 
sprijini aplicarea intervențiilor hipnotice eficace, în acelaşi timp, el 
pune sub semnul întrebării aprecierea exagerată şi utilizarea exclusivă 
a unor asemenea abordări unilaterale, mai ales în cercetarea psiho- 
terapeutică. El subliniază beneficiile aplicării unor modele mai 
calitative în cercetare, care să fie predominant hermeneutice sau 
interpretative, deoarece implică acţiunile şi experienţele subiective 
ale pacientului în contextul colaborării sale cu terapeutul. Autorul 
recunoaşte rolul complementar al celor două abordări şi încurajează 
clinicienii să utilizeze atât metodele de cercetare calitative, cât şi pe 
cele cantitative pentru a-şi evalua activitatea terapeutică. 

Multi dintre noi am fost martori şi am fost impresionați de 
utilizarea eficientă a hipnozei de către autor, cu folosirea procedurilor 
catharctice şi psihodinamice utilizate pentru a ajuta pacientul să 
descopere şi să aducă la lumină originea evenimentelor şi expe- 
rientelor traumatice. În practica terapeutică, dr. Hawkins de- 
monstrează de asemenea eficacitatea utilizării abordărilor tehnice 


integrative pentru tratamentul unei game largi de probleme legate de 
stres. Considerăm că cititorul acestei cărţi va aprecia talentul autorului 
şi va înţelege mai bine rolul important al hipnozei moderne aflate la 
dispoziţia clinicianului pregătit în acest sens. 


Nikitas Polemikos, doctor în ştiinţe 
profesor de psihologie la Universitatea Egee, Grecia 


Prefata 


Nu pot pretinde că ştiu prea multe despre grădinărit. Dar ştiu că 
îngrijirea atentă a pământului şi atenţia specială acordată vegetației 
tinere poate duce la obţinerea unor plante mai sănătoase. Semințele 
sunt plantate cel mai bine într-un mediu care oferă bune condiţii de 
creştere, acolo unde există un echilibru între constituentii solului, 
iar apa şi căldura sunt disponibile în mod optim. În condiţiile 
potrivite, sămânţa germinează şi un mic lăstar verde iese din pământ. 
Pe măsură ce mica plantă este udată de ploile de primăvară şi apoi 
se bucură de soarele verii, ea creşte tot mai puternică şi va face 
boboci mici, care în final se vor transforma în flori. Odată cu 
trecerea verii se coc fructele, schimbându-şi culoarea din verde în 
galben şi apoi în roşu, iar în cele din urmă cad pe pământ, unde 
seminţele germinează din nou şi înfloresc. Astfel, procesul de creştere 
începe din nou: primăvara ia locul iernii, vara pe al primăverii, 
toamna pe al verii şi din nou iarnă - un ciclu continuu de schimbări, 
uneori aproape imperceptibile. În acelaşi loc, şi totuşi într-un loc 
diferit în timp, spaţiu şi evoluţie ! 

Această carte este scrisă în primul rând pentru clinicienii practicieni 
(psihologi, medici, dentişti, consilieri şi psihoterapeuti), scopul ei 
nefiind acela de a dezbate teoriile actuale din hipnoză, deşi acordăm 
o atenţie deosebită bazelor teoretice ale intervențiilor, precum şi 
cercetărilor din domeniu. Pentru a ajuta clinicianul care începe să 
înveţe tehnicile hipnozei, sunt furnizate pe parcursul textului o serie 
de „intervenţii clinice” prescurtate, nu numai pentru inducția 
„transei ”, ci şi pentru exemplificarea intervențiilor psihologice. Totuşi, 
trebuie să amintim că aceste intervenţii prescurtate nu trebuie urmate 


întocmai. Ele pot fi folosite ca „model” pentru a construi intervenţii 
noi şi de obicei mai lungi, adaptate pacientului şi problemelor sale. 
Hipnoterapeutii cu experienţă încep să aibă încredere în creativitatea 
lor şi în propriul „terapeut intern”, precum şi în utilizarea „tera- 
peutului pacientului”. În final, sperăm ca practicianul să uite în 
întregime modelele de intervenţii şi să facă doar „terapie”, la fel 
cum muzicienii improvizează, „cântând pur şi simplu muzica din 
inimă”. Cu toate acestea, improvizatiile muzicianului se bazează pe 
cunoaşterea temeinică a structurilor muzicale şi a tehnicilor şi pe 
multe ore de experienţă. În consecinţă, este acceptat faptul că nu 
există un standard pentru a face hipnoterapie şi, astfel, este imposibil 
de scris un manual de tipul do it yourself pentru clinicieni şi pacienţi. 

Principalul scop al acestei lucrări este de a stimula creativitatea 
interioară şi imaginaţia clinicienilor practicieni, astfel încât să poată 
ajuta mai bine pacienţii în utilizarea propriilor resurse pentru a găsi 
soluţii la problemele lor legate de stres. Trebuie subliniat însă că 
formarea adecvată în psihoterapie este o cerinţă preliminară pentru 
practicarea hipnozei, indiferent dacă practicianul este psiholog, 
medic, psihiatru, dentist sau asistent social. În lumina acestei afirmaţii, 
se acordă o atenţie deosebită discutării unor probleme adesea igno- 
rate în cărțile de hipnoză; de exemplu, gestionarea catharsisului şi 
importanţa factorilor curativi comuni în psihoterapie. 

În contextul intervențiilor clinice, am încercat să ofer o perspectivă 
holistică şi integrativă care să combine abordările tradiţionale cu 
cele ericksoniene. Desi există puţine studii „ştiinţifice” în sprijinul 
multor intervenţii clinice propuse, se poate argumenta că ele sunt 
valide clinic prin faptul că pacienţii se însănătoşesc adesea chiar fără 
să ştie din ce motiv. Cu toate acestea, numărul studiilor ce arată 
eficacitatea hipnozei clinice este în rapidă creştere şi am făcut referire 
la cercetări recente oricând a fost posibil. 

Abordarea practică a hipnozei clinice adoptată în această carte, 
atât în context psihoterapeutic, cât şi în contextul medical mai 
tradiţional, este o încercare de aplicare a unui principiu democratic 
şi reciproc implicând alegerea şi autodeterminarea, în care pacientul 
şi terapeutul lucrează împreună pentru a găsi soluţii. Acest punct de 


vedere susţine ideea că pacienţii au resurse conştiente şi inconştiente 
disponibile, dar au nevoie de asistenţă din partea unui facilitator 
pentru a-i ajuta „să-şi cânte propriul cântec”. De asemenea, individul 
participă la propria „boală” şi, în consecinţă, la propria vindecare 
printr-o combinaţie de factori mentali, fizici şi emotionali. Influenţa 
cercetării lui Erickson şi Rossi este evidentă pe tot parcursul cărţii, 
deşi admitem faptul că şi teoriile, practicile şi cercetările provenite 
din psihoterapia generică şi-au adus o contribuţie semnificativă. 
Este important de menţionat că învăţarea experienţială furnizată de 
pacienţii şi studenţii mei de-a lungul multor ani în care am practicat 
ca hipnoterapeut a fost extrem de semnificativă în dezvoltarea proto- 
coalelor clinice. 

Unele studii de caz prezentate în carte au avut loc într-un singur 
workshop. Demonstratiile in fata unui grup de profesionişti asigură 
un mediu excelent pentru hipnoza clinică, deoarece angajarea în 
munca efectuată public este în mod cert stimulatoare şi captivantă. 
Mesmer a înţeles acest lucru, întrucât cele mai multe dintre 
„miracolele” sale de vindecare au fost realizate în faţa unui grup. 
Însă trebuie să recunoaştem că pentru majoritatea pacienţilor care au 
probleme legate de stres, adesea cu un istoric complex, psihoterapia 
necesită mai mult de o şedinţă, poate chiar un număr considerabil de 
şedinţe. Nu am încercat să ofer prescriptii în ceea ce priveşte numărul 
de şedinţe necesare pentru probleme specifice, pentru că există prea 
multe variabile implicate, legate de pacient, de problemă, de cadrul 
general şi de strategia globală de tratament. Fiecare clinician, în 
colaborare cu pacientul, este cel mai bun judecător al numărului de 
şedinţe necesare, al frecvenţei lor şi al duratei incluse într-un contract 
iniţial, precum şi al numărului şi frecvenţei „şedinţelor de urmărire”. 
La sfârşitul zilei, terapia „va dura atât cât durează”, ţinând cont de 
faptul că „nu îi putem câştiga pe toţi”. Erickson (1977) rezumă 
acestea astfel : 


Intervenţia trebuie făcută încet, treptat, astfel încât să poată fi asimilată. 
Avem nevoie zilnic de un anumit număr de calorii, dar nu le înghesuim 
pe toate la micul dejun; dacă procedati astfel, vă va durea stomacul. 
Repartizati-le de-a lungul mai multor mese şi nu le înghesuiți într-o 


singură îmbucătură. Luaţi mai multe îmbucături. Acest lucru este valabil 
şi în psihoterapie, aşa cum vă va spune oricine are pregătire analitică. 
Intraţi încet în problemă, uşor şi blând. În cadrul psihoterapiei hipnotice, 
abordati totul pe cât de încet sau de repede poate îndura pacientul (p. 20). 


Titlul Hipnoza şi stresul este atât de cuprinzător, încât aproape 
toate domeniile hipnozei ar fi putut să fie incluse, fapt pentru care 
această carte ar fi devenit copleşitoare. Se poate argumenta că toate 
problemele psihologice şi fizice specifice condiţiei umane au un 
element legat de stres în ceea ce priveşte etiologia, adaptarea, 
examinarea diagnostică, aşteptarea şi primirea diagnosticului, tra- 
tamentul şi teama de revenire a bolii. Jung (1938/1969) ne reamintea 
de aceste lucruri într-o manieră mai degrabă ironică: 


Poţi spune, de exemplu, că viaţa este o boală cu prognostic foarte prost: 
durează ani de zile, sfârşindu-se invariabil cu moartea ; sau că normalitatea 
este un defect constitutional general ; sau că omul este un animal cu un 
creier care a crescut fatal şi peste măsură. Acest tip de gândire este 
prerogativul veşnicului cârcotaş cu digestie proastă (pp. 64-65, 
par. 167). 


Chestiunile discutate şi problemele legate de stres care au fost 
descrise în carte au fost alese în primul rând deoarece sunt o 
reflectare a propriei activităţi clinice cu pacienţii pe o durată de 
aproape trei decenii. Există bineînţeles omisiuni în ceea ce priveşte 
probleme şi aspecte specifice (de exemplu, dependenţa, problemele 
cardiovasculare), dar sper că există suficiente repere care să permită 
clinicienilor să folosească hipnoterapia cu propriii pacienţi. Deşi 
lucrarea nu se vrea a fi un ghid clinic complet pentru înlocuirea a 
ceea ce practicienii fac deja, sper că va permite clinicienilor să 
devină profesionişti mai creativi şi mai intuitivi în cadrul propriei 
sfere de expertiză. 

Pe parcursul cărţii mă voi referi la persoana hipnotizată sau 
despre care se discută folosind termenul pacient în loc de mai putin 
peiorativul client, ceea ce poate părea ciudat în cadrul fenomeno- 
logic-umanist descris mai sus. Dar multe dintre simptomatologiile 


adresate şi intervenţiile sugerate sunt la fel de relevante pentru 
medici ca şi pentru consilieri şi psihologi, care de obicei preferă 
termenul client. Mai mult, „pacienţii” la care se face referire sunt 
consideraţi responsabili de propriile probleme de sănătate şi de 
vieţile lor. Într-adevăr, una dintre doctrinele abordării globale 
filozofice este autohipnoza şi autodeterminarea. 

Recent, mă plimbam prin vechiul port din Chania în Creta când 
am observat că pe un zid în partea veche a oraşului era scris: „Sunt 
sigur numai de un lucru pe care îl ştiu. Lucrul pe care îl ştiu este că 
nu ştiu nimic”. Această frază, scrisă în neogreacă, este o parafrază 
a faimosului dicton antic atribuit lui Socrate. Consider că aceasta 
este atitudinea potrivită pentru toţi psihoterapeutii, atât înainte de 
formare, cât şi după aceea. După o practică de o viaţă a psihoterapiei, 
aceasta este încă o afirmaţie adevărată, deoarece îmi dau seama şi 
mai mult care sunt limitele cunoştinţelor mele. Formarea în psiho- 
terapie nu se sfârşeşte niciodată. Sper ca această carte să ofere 
clinicienilor informaţii care să le permită să devină „tehnicieni” mai 
buni, dar, mai presus de orice, să devină mai creativi, plini de 
compasiune şi etică, capabili să îşi folosească propria inspiraţie 
interioară şi propriile resurse pentru a asista şi facilita vindecarea 
pacienţilor. 

Pe măsură ce consultaţi sau citiţi această carte, veţi deveni probabil 
tot mai conştienţi de contradicţiile, paradoxurile, inconsistentele, 
confuziile, repetițiile şi întrebările fără răspuns care sunt cuprinse in 
ea. Într-adevăr, se poate susţine că lucrarea este o metaforă pentru 
felul în care sunt organizate vieţile noastre personale şi lumea în 
general. Această afirmaţie se poate aplica şi în domeniul psi- 
hoterapiei şi hipnoterapiei. 

Există momente în care, ca „artişti”, recunoaştem că inspiraţia şi 
creativitatea noastră internă nu curge liber, că improvizatia creativă 
lipseşte, iar inovaţia şi spontaneitatea sunt în stare de repaus. În 
aceste momente, simţim că vrem să abandonăm şi să devenim şoferi 
de camion, să ne luăm o vacanţă sau pur şi simplu să nu facem 
nimic. Poate că este o gândire bună - să fiţi capabil să recunoasteti 
că nu suntem zei şi că nu putem umbla pe apă, că nu putem facilita 


procesul de vindecare pentru fiecare pacient. Să ne luăm timp liber 
din ceea ce până la urmă constituie o întreprindere foarte stresantă 
este probabil ceva valoros, pentru că, dacă noi nu ne îngrijim de noi 
înşine, atunci cine să o facă? Un timp pentru refacere, o canapea de 
relaxare pot permite ca inspiraţia să se reverse din nou din inima 
noastră, aşa cum se va întâmpla în final, dar noi nu putem face ca 
asta să se întâmple. Cândva, în viitor, mai devreme sau mai târziu, 
creativitatea va curge din nou liber, ca notele improvizate ale muzi- 
cianului sau cuvintele poetului. Însă, între timp, în vreme ce 
aşteptăm ca pasiunea să reapară şi să curgă liber din nou, putem fi 
„tehnicieni” în psihoterapie utilizând o gamă largă de tehnici din 
repertoriul nostru şi care poate avea un beneficiu considerabil pentru 
pacienţi. Argumentul meu este acela că toţi terapeutii trebuie să ia în 
considerare la un moment dat să se retragă din profesie din cauza 
sentimentului de oboseală sau pur şi simplu pentru că simt că ac- 
tivitatea lor terapeutică este satisfăcătoare, dar lipsită de imaginaţie, 
lipsindu-i flerul şi creativitatea. Dacă nu vă simtiti niciodată aşa, 
atunci probabil ar trebui să vă retrageti din această profesie sau ati 
putea încerca să umblati pe apă. Vă rog să îmi spuneţi dacă vă udati 
sau nu! 
Cu un deceniu în urmă scriam: 


Aş vrea să sugerez că utilizarea hipnozei în domeniul sănătăţii este bine 
sănătoasă. Are un pedigree bine stabilit, care nu a fost întotdeauna 
recunoscut. Are o reputaţie proastă, care este încă promulgată şi azi 
prin mass-media şi, de asemenea, din nefericire, de unele departamente 
ale şcolilor de psihologie şi medicină. Există o dezbatere teoretică vie 
şi multe rapoarte de cazuri clinice şi cercetări experimentale. Dar este 
important atât pentru academicieni, cât şi pentru psihologii şi medicii 
practicieni să intre în această dezbatere prin angajarea într-o activitate 
clinică şi o cercetare empirică mai susţinute, atât din punct de vedere 
cantitativ, cât şi calitativ, şi ca instituţiile să introducă studiul hipnozei 
în programa lor analitică (Hawkins, 1994a, p. 6). 


Aceste afirmaţii sunt adevărate şi astăzi. In ultimii zece ani a fost 
publicat un număr semnificativ de cercetări şi studii clinice, majoritatea 


celor la care mă refer în paginile ce urmează fiind realizate după 
1994. Deşi există numeroase materiale publicate, m-am referit doar 
la studiile cele mai relevante. Sunt sigur că există omisiuni, dar sper 
să fiţi inspirați să le compliniti şi să vă ţineţi la curent cu publicaţiile 
viitoare. Într-adevăr, aceasta este o parte a procesului de pregătire 
profesională continuă. 

Doresc tuturor studenţilor în hipnoza clinică, precum şi clinicienilor 
cu experienţă care citesc această carte o viaţă lungă, plină de 
întreprinderi creative şi plăcute. 


Peter J. Hawkins 
ISMAI, Institutul Universitar Maia, Portugalia 

Capitolul 1 
Intelegerea contextuală 


Un bărbat a mers într-o seară la un bar şi a parcat maşina 
lângă trotuar. A intrat în bar, a băut câteva pahare şi după 
câteva ore a plecat. Îndreptându-se spre maşină, s-a căutat în 
haină şi în buzunarele pantalonilor după chei, dar nu le găsea, 
aşa că a început să se uite în jurul maşinii şi pe trotuar. Un 
poliţist l-a observat, s-a dus spre el şi l-a întrebat ce face, la 
care bărbatul i-a răspuns că îşi caută cheile pe care le pierduse. 
Fiind un poliţist foarte prietenos, acesta s-a oferit să îl ajute 
şi cei doi au continuat să caute cheile pierdute. Nu după 
multă timp, negăsind cheile, polițistul l-a întrebat pe bărbat 
dacă era sigur că îşi pierduse cheile în acel loc. Bărbatul a 
răspuns că nu îşi pierduse cheile lângă maşină, ci în tufişuri, 
aflate la o oarecare distanţă de acolo. Polițistul a fost surprins 
şi sa înfuriat auzind asta, deoarece pierduse timp căutând 
cheile. „Atunci de ce le căutăm aici?” a întrebat polițistul, 
iar bărbatul i-a răspuns : „Pentru că aici e mai multă lumină ! ”. 


Introducere 


Intervenţiile clinice făcute de psihoterapeuti sunt bazate de 
obicei, cel putin într-o oarecare măsură, pe consideratiile 
teoretice şi filozofice ale terapeutului şi pe cunoştinţele 


dobândite în cursul experienţei sale, în munca cu pacienţii. 
Acest lucru poate determina uneori un anumit grad de inflexibilitate 
în care locusul intervenţiei este şcoala credinţei la care a aderat, 
şi nu pacienţii înşişi. „Harta” sau „povestea” este influenţată 
de perspectiva actuală din domeniu, de exemplu, hipnoterapia — 
şi este construită de terapeut din prisma formării proprie şi a 
lecturilor cărţilor sau revistelor care prezintă cercetările con- 
temporane. Dar ceea ce constituie o cercetare „bună” în 
domeniul psihoterapiei este subiect de controverse (Salmon, 
1983 ; Murcott, 2005), aşa cum vom discuta mai târziu. Astfel 
este foarte probabil ca „harta să nu fie identică cu teritoriul”. 
Cu alte cuvinte, există întotdeauna modalităţi alternative de 
construire a realităţii clinice. Abordarea adoptată în carte este 
construită în principal în jurul conceptului de utilizare, în care 
punctul de plecare este pacientul, şi nu cadrul teoretic şi 
filozofic al „poveştilor”. Trebuie de asemenea să subliniem că 
terapeutii nu pot acţiona întotdeauna pe baza reflectiei şi 
deliberării şi că mare parte din contribuţia lor la şedinţa 
terapeutică este constituită din intervenţiile spontane şi intuitive 
bazate pe utilizarea comportamentului verbal şi non-verbal al 
pacientului. Numai după şedinţa de terapie este posibil să dăm 
intervențiilor un sens teoretic. 

Desi se poate spune că această carte mizează pe dezvoltarea 
abordărilor clinice în hipnoterapie, este necesar să înţelegem 
importanţa aspectelor contextuale ale psihoterapiei în general 
şi hipnoterapiei în particular. Restul acestui capitol este dedicat 
examinării principalelor contexte în care este practicată hipnoza 
clinică. 


Contextul politic 


Deşi obiectivul hipnoterapiei vizează în principal schimbarea 
personală - de exemplu, în gestionarea stresului şi a con- 
secintelor sale psihosomatice este important să percepem dimen- 
siunea politică a psihoterapiei. un prim argument ar fi că 
hipnoterapia şi psihoterapia sunt activităţi politice deoarece 
admit existenţa relaţiei de putere care este atât implicită, cât şi 
definită explicit în ceea ce-i priveşte pe profesionişti şi pacienţii 
lor. 

Constientizarea faptului că pacienţii sunt fiinţe umane rationale, 
inteligente şi creative, având capacitatea de a găsi soluţii la 
propriile probleme, corijează punctul de vedere medical con- 
ventional potrivit căruia profesionistii deţin toate răspunsurile. 
Tendinţa profesionistului de a da sfaturi, a prescrie, a evalua, 
a diagnostica, a interpreta şi a analiza, deşi uneori este adecvată, 
nu trebuie generalizată în baza zicerii „doctorul ştie cel mai 
bine”. După cum în mod elocvent remarcă Heron (1998a) : 


Diagnosticarea, etichetarea, interpretarea, analiza, evaluarea — 
un fel de pătrundere şi cercetare ale intelectului clientului - sunt 
instrumentele preferate ale terapeutului pentru ca stresul negativ 
al clientului să fie reprimat şi combătut în mod convenabil şi, 
mai presus de toate, pentru a menţine propriul stres sub control, 
astfel încât să nu iasă niciodată la suprafaţă competenţa catharctică 
a celui ce oferă ajutor. Un diagnostic pe zi face ca stresul să 
persiste. Cel care ajută, împreună cu clientul său, sunt închişi în 
distorsiuni complementare, şi aşa susţin ceea ce la origini a venit 
din interior. (p. 10). 


Prezumția de la care porneşte această carte este aceea că 
pacienţii au răspunsuri pentru la problemele lor, dar că 


actualizarea acestor potenţiale necesită adesea asistenţă din 
partea profesionistului. Însă acest punct de vedere nu schimbă 
faptul că adesea sunt necesare intervenţii medicale sau sociale 
extrinseci, aşa cum nici nu aderă la concepţii potrivit cărora 
metodele hipnoterapiei şi dezvoltării personale sun panaceul 
pentru schimbarea pozitivă. Cu toate acestea, aşa cum spune 
Madanes (2001), „terapia face posibilă discutarea a ceea ce este 
inacceptabil. Terapia este despre schimbare şi rebeliune” (p. 23). 

Un corolar important al acestui punct de vedere este acela 
că pacientul are resursele pentru a găsi soluţii la problemele 
sale sau poate învăţa să le rezolve singur. Una din cele mai 
semnificative aspecte ale politicii hipnoterapiei este de a învăţa 
pacientul să practice auto-hipnoza, pentru că transferă puterea 
de la profesionist la pacient. Este un act profund de depro- 
fesionalizare, care recunoaşte calitatea esenţială a fiinţelor 
umane de a fi auto-directive şi de a deţine controlul. Consi- 
deratia că individul participă activ la propria boală este din ce 
în ce mai răspândită şi odată ce el recunoaşte acest lucru poate 
fi încurajat să joace un rol semnificativ în propriul „tratament”. 
Adesea, profesioniştii din domeniul sănătăţii umane, incluzând 
psihologii, medicii şi consilierii, subminează potenţialul oame- 
nilor de a-şi pune ordine în propria viaţă într-un mod personal 
şi autonom. Astfel oamenii pot fi reduşi la statutul de „consu- 
matori” pasivi care nu mai iau parte la propriul tratament şi 
propria vindecare, un proces pe care Illich (1975) îl numea 
„iatrogeneză structurală”. 

Este important să conştientizăm că relaţia dintre clinican şi 
pacient este definită implicit (politic). Bannister (1983) su- 
gerează în mod succint acest aspect: 


Psihoterapia are loc în contextul unei instituţii (cu sau fără pereţi) 
şi instituţia este constituită în contextul societăţii. Drept urmare, 


motivele politice ale instituţiei şi societăţii, puterea şi structurile 
lor sunt ocurente în psihoterapie. Terapeutii şi clienţii înnoată în 
ape politice (p. 139). 


Bannister susţine că relaţia doctor-pacient este cel mai 
frecvent tip de relaţie, conformă modelului medical implicit 
din psihiatrie. În aceste condiţii, pacientul priveşte terapeutul 
ca fiind o persoană semnificativă şi importantă, creându-se un 
transfer pozitiv. Cu toate acestea, alianţa terapeutică poate fi 
influenţată negativ sau pozitiv de statutul social al terapeutului, 
înfăţişarea sa (înălţime, greutate, îmbrăcăminte, expresia facială), 
mobila din cabinet (de exemplu, canapeaua psihanalitică), 
terapia faţă în faţă, picturi, plante, diplomele înrămate şi aşa 
mai departe. 

Deşi multe exemple din această carte sugerează abordări 
pentru a ajuta pacientul să găsească soluţii pentru combaterea 
stresului individual, se ştie multe probleme sunt rezultatul 
unor situaţii politice mai ample ; de exemplu, sărăcia, loca- 
lizarea geografică, educaţia, condiţiile de locuit, rasismul, 
sexismul, infracțiunile, nesiguranța locului de muncă, datoriile 
financiare, lipsa de percepere a existenţei democraţiei, centra- 
lizarea sau modalitatea de a lua decizii etc. Mulţi „consumatori 
de consiliere” au nevoie mai degrabă, sau cel puţin în egală 
măsură de ajutor material decât de psihoterapie. Detresa este 
cauzată într-o mai mare măsură de mediu decât de dorinţele şi 
insatisfactiile interioare. E necesar să se conştientizeze totuşi 
că pacienţii nu sunt victime pasive ale determinismului psiho- 
logic sau politic, ci agenţi în lumea socială. Există în mod 
evident un paradox major sugerat de experienţa psihotera- 
peutică potrivit căruia indivizii sunt responsabili pentru acti- 
unile lor, dar în acelaşi timp incapabili să răspundă la nivel 
personal pentru ele. Acest punct de vedere justifică o abordare 


care implică atât dimensiunea personală, cât şi cea politică 
(Halmos, 1978). Pirsig (1974) exprimă plastic acest lucru în 
Zen and the Art of Motorcycle Maintenance : 


Programele de natură politică sunt importante, fiind produse ale 
calităţii sociale care pot fi eficace numai dacă structurile de bază 
ale valorilor sociale sunt corecte. Valorile sociale sunt corecte 
dacă valorile individuale sunt corecte. Locul în care putem 
îmbunătăţi lumea este în primul rând în inimă şi în mânile noastre 
şi abia apoi în altă parte (p. 121). 


Terapeutii au abilităţile necesare pentru a ajuta individul să 
facă faţă stresului precum şi posibilelor consecinţe psiho- 
somatice şi comportamentale, dar de obicei nu deţin o poziţie 
care să le permită să acţioneze în calitate de agenţi ai schimbării 
politice. Este important ca ei să conştientizeze limitele pro- 
priilor intervenţii profesionale şi să lucreze împreună cu alţi 
profesionişti din domeniul sănătăţii umane, asistenţi sociali şi 
politicieni în promovarea schimbării la nivel personal, dar şi la 
nivel politic. 

Pentru a evita consecinţele negative e necesar ca persoana 
să îşi gestioneze în mod corespunzător stresul. Acest lucru este 
important şi din motive economice. Atât în Europa, cât şi în 
SUA se pierd milioane de zile lucrătoare din cauza stresului. 
De asemenea, stresul la locul de muncă este un motiv serios de 
litigii pentru toţi angajatorii şi toate organizaţiile, care în final 
poate fi foarte costisitor. În consecinţă există raţiuni financiare 
şi economice importante pentru ca organizaţiile să gestioneze 
şi să reducă stresul la locul de muncă, pe lângă evidentele 
consideraţii etice şi umanitare. 


Contextul personal 


Este ştiut faptul că psihoterapia e o ocupaţie solicitantă şi 
stresantă, care poate duce la epuizare şi probleme psiho- 
somatice. Madanes (2001) susţine că multi terapeuti sunt limitați 
de emoţii negative precum furia, frustrarea, teama, dezamă- 
girea şi neajutorarea. Autoarea pledează în favoarea cultivării 
emoţiilor pozitive, cum sunt dragostea, gratitudinea, curio- 
zitatea, compasiunea, hotărârea, flexibilitatea, încrederea, 
vitalitatea şi dorinţa de a aduce o contribuţie. Trebuie să ne 
amintim de asemenea că terapeutii au vieţi foarte similare cu 
ale pacienţilor lor când vine vorba de suferinţă, probleme de 
sănătate şi în cele din urmă moarte. În consecinţă este esenţial 
pentru clinicieni să dezvolte căi prin care să rămână „sănătoşi” 
şi să continue să funcţioneze la un nivel optim. Dacă acest 
lucru nu este realizat şi sănătatea lor are de suferit atunci nu 
vor fi capabili să presteze serviciile de care au nevoie clienţii 
lor. 

Starea de bine psihologic a clinicianului poate fi menţinută 
şi îmbunătăţită, de exemplu, prin reţelele de suport între colegi 
(co-counselling sau consilierea între colegi). Aceasta este o 
metodă de dezvoltare personală folosită de autor în cursurile 
de psihoterapie şi formare în hipnoza clinică care sunt organizate 
pentru profesionişti. Consilierea între colegi (Heron, 1986b) 
este o metodă de terapie direcţionată spre sine care permite 
clinicianului să gestioneze propriul stres din viaţa de zi cu zi 
prin cooperarea cu colegii suportivi. În acest fel se menţine la 
un anumit nivel sănătatea psihosomatică. E important de su- 
bliniat că acest tip de consiliere între colegi nu este sinonimă 
cu supervizarea. Fiecare terapeut trebuie să beneficieze de 
supervizare regulată (Clarkson, 1996), dar din partea altcuiva 


decât co-consilierul său. Este evident de asemenea că o consiliere 
între colegi nu reprezintă acelaşi lucru cu terapia reciprocă, 
deoarece terapia reciprocă este ,,unidirectionala” şi de obicei 
se realizează pe baze financiare. 

Pentru a deveni şi a rămâne un terapeut eficient, terapeutul 
mai are nevoie de două obiecte : o canapea şi un coş de gunoi. 

O canapea este un bun valoros pentru terapeut fiindcă poate 
fi folosită pentru : 


e a se întinde atunci când este extenuat, când se luptă cu 
anumite lucruri sau ia lucrurile prea în serios — pentru a se 
relaxa, a se reface, a practica auto-hipnoza şi însănătoşirea 
psihofiziologică ori pentru a i se face un masaj ; 

e a se retrage atunci când crede că ştie - adică pentru a se 
distanţa de presupunerile sale ; 

e a-şi aduce aportul în consilierea între colegi - a face fata 
stresului (trecut/prezent) din propria viaţă ; a se gândi la 
propriile speranţe şi aspirații, a se bucura de propriile 
puncte tari şi realizări ; a le confirma colegilor realizările 
lor (care au nevoie de laudă şi încurajare); a lucra cu 
propria „suferinţă”, sentimentele de neputinţă, anxietatile 
existenţiale sau grijile legate de boală, incapacitate, senilitate, 
vârsta avansată, moarte şi aşa mai departe. 


Coşul de gunoi îi dă clinicianului posibilitatea să arunce 
toate presupunerile despre pacienţii săi, împreună cu teoriile şi 
tehnicile care stau în calea ,,co-prezentei” cu pacientul, astfel 
încât să asigure o alianţă şi o empatie maxime. Explicatiile 
comportamentului, gândurilor şi sentimentelor pacienţilor, ca 
şi ale noastre proprii reprezintă doar un adevăr parţial. Ele 
sunt „poveşti” prin care încercăm să dăm un sens problemelor 
pacienţilor noştri. Psihoterapia poate fi definită ca o disciplină 
în care nu ştim niciodată despre ce vorbim, sau dacă ceea ce 


spunem este adevărat, sau dacă ceea ce facem funcţionează. 
Cu alte cuvinte, paradigmele (sau poveştile) pe care le folosim 
ne constrâng viziunea şi astfel ne limitează creativitatea, poten- 
tialul eficacitatii terapeutice şi, astfel, funcţionarea pacientului. 
Dacă ştim ce ar trebui să facă sau să experimenteze un pacient 
cu privire la modelele normative sociale/developmentale, 
atunci probabil ne vom „lupta” să înţelegem ce se întâmplă şi 
de asemenea ne vom lupta să determinăm anumite rezultate 
terapeutice. Atunci când nu se luptă clinicianul nu îşi lasă 
clientul în întregime singur, ci se foloseşte de ceea ce se 
întâmplă. Aceasta implică a fi prezent alături de pacient — 
ascultând, ţinând de mână, atingând, confruntând, provocând, 
facilitând, informând, empatizând, retezând, râzând şi aşa mai 
departe. Fiind co-prezent cu pacientul suntem acolo cu el pe 
măsură ce se angajează în procesul de renaştere autonomă, 
definit în termeni de funcţionare potenţială a individului. 
Angajându-ne în rolul nostru de „moaşe” satisfacem trei nevoi 
psihologice de bază ale tuturor fiinţelor umane : nevoia de a fi 
iubit, respectat şi îngrijit ca individ unic, nevoia de înţelege ce 
se întâmplă în vieţile noastre (incluzând funcţionarea noastră 
fizică) şi nevoia de a fi auto-directionat şi de a deţine controlul 
asupra propriei noastre vieţi (Heron, 1998a). 

Atunci când terapeutul este co-prezent cu pacientul, schim- 
bările apar festina lente (adică grăbindu-se încet), fără ca 
terapeutul sau pacientul să încerce să determine ceva să se 
întâmple. Amintiti-va de broasca ţestoasă şi de iepure ! În mod 
esenţial, aceasta înseamnă că terapeutul îşi goleşte mintea de 
fanteziile pe care le are legat de natura problemei (diagnostic, 
prognostic, strategii terapeutice preferate etc.). Numai atunci 
terapeutul poate să asculte cu adevărat cu ceea ce Reik (1948) 
numeşte „a treia ureche”. Doar atunci pacientul îşi poate spune 
povestea. Ascultând ceea ce spune pacientul, ceea ce povesteşte 


sau repovesteşte, vorbirea curge ca într-un roman în care se 
adună un sac de griji. Se poate referi la simplele evenimente 
care conferă continuitate şi context vieţii şi asigură înţelesul 
său esenţial. Pe măsură ce povestea se desfăşoară apare o 
perspectivă diferită în timp ce pacientul merge mai departe, 
adesea în asociere cu durerea şi angoasa, fricile sale, furia, 
vina, tristeţea, suferinţa, remuşcările şi singurătatea, precum 
şi visele şi speranţele sale. 

În plus faţă de golirea de presupuneri, prejudecăţi şi înclinații 
prin aruncarea lor la coş, terapeutul are de asemenea nevoie să 
arunce resturile din propria sa viaţă. Aceasta înseamnă a se 
pune pe sine însuşi în poziţia de pacient. Pentru a face acest 
lucru în mod eficace, cineva, de exemplu co-consilierul, trebuie 
să fie co-prezent cu terapeutul - pentru a asculta fără să judece, 
astfel încât terapeutul să îşi poată spune propria poveste. Ca 
terapeuti trebuie să ne amintim de asemenea că nu suntem 
indispensabili. Este o dovadă de aroganță să credem că paci- 
entii au nevoie de noi. Cum poate terapeutul să fie co-prezent 
cu pacientul dacă e de părere că pacientul are nevoie cu 
adevărat de el? 


Ca terapeuti trebuie să ne păstrăm optimismul şi încrederea in 
resursele imense ale oamenilor bolnavi şi speriaţi de a se însănătoşi. 
Trebuie să le arătăm că avem încredere în acest potenţial şi în 
acelaşi timp să ne distanţăm de postura de vindecători ai unor 
victime pe care le compatimim. Toţi suntem potenţiali pacienţi, 
suntem fiinţe umane, nici unul dintre noi nu este indispensabil, 
toţi suntem vulnerabili. Pentru a fi eficienţi ca terapeuti este 
important să ne îngrijim de noi înşine. Alegeţi o pauză sau 
epuizarea ? (Hawkins, 1994b, p. 852). 


Supervizarea şi modelul omului de ştiinţă practician 


Modelul omului de ştiinţă practician este o metodă de îmbu- 
natatire a eficienţei învăţării, precum şi un mod de evaluare 
creativ a funcţionării personale şi profesionale. Clarkson (2003) 
propune o metaforă a auto-supervizării bazată pe modelul 
omului de ştiinţă practician. Autoarea sugerează şase elemente 
care formează modelul (pp. 295-296) : 


e o evaluare a ideii sau scopului, contractului, direcţiei sau 
rezultatului ; 

e o paradigmă ştiinţifică ; 

e unităţi de analiză a atenţiei, de exemplu tranzacţii, imagini 
din vis, tip de relaţie ; 

e interes şi curiozitate fata de propriile abilităţi şi procese ; 

e dorinţa de a aduce o contribuţie la cunoaşterea clinică. 


Pentru discuţii detaliate legate de modelul omului de ştiinţă 
practician şi al supervizării vezi Clarkson şi Aviram (1998). 


Contextul cercetării 


Este important ca hipnoterapeutii să conştientizeze faptul că 
dovezile eficacitatii intervențiilor hipnotice sunt limitate şi in 
general nu corespund criteriilor ştiinţifice ale medicinei şi 
psihoterapiei, chiar dacă probele clinice sunt adesea con- 
vingătoare. De asemenea, e necesară aici precizarea că metodele 
prin care ştiinţa medicală evaluează eficacitatea intervențiilor 
terapeutice sunt întru totul neadecvate. Fondurile pentru cer- 
cetare sunt o chestiune importantă pentru că studiile clinice 
sunt extrem de scumpe şi în general doar industria farmaceutică 


şi le poate permite. În consecinţă, majoritatea proiectelor de 
cercetare sunt cele privitoare la eficacitatea farmacoterapiei 
mai degrabă decât a psihoterapiei. 


Studiile controlate randomizate (SCR) 


Studiul controlat randomizat (SCR) este principala metodă de 
cercetare (Murcott, 2005 ; Roberts, 2005 ; Iphofen, Corin şi 
Ringwood-Walker, 2005). În termeni simpli, pacienţii implicaţi 
în SCR sunt desemnaţi la întâmplare pentru intervenţii clinice 
în care grupurile sunt tratate separat unele de altele şi ţinute 
sub observaţie. Atât timp cât există un număr suficient de 
pacienţi implicaţi în studiu se poate concluziona că orice 
diferenţă care apare între grupuri este urmarea intervenţiei 
studiate, şi nu a altor factori. În studiile clinice, designul SRC 
este îmbunătăţit prin utilizarea placeboului şi a metodei dublu 
orb (vezi Roberts, 2005). Este evidentc că asemenea metode 
nu sunt adecvate pentru evaluarea hipnoterapiei, explicându-se 
astfel insuficienţa cercetărilor publicate în domeniul medicinei 
alternative şi complementare în general. Motivele pentru care 
SCR nu este potrivit pentru evaluarea hipnoterapiei sunt rezumate 
de Roberts (2005) în continuare : 


Conceptul randomizării, şi anume al repartizării pacienţilor 
pentru un tip de terapie după criteriul „datului cu banul”, intră 
în conflict direct cu natura multor terapii complementare în care 
luarea unei decizii în acord cu pacientul, opţiunile şi convigerile 
sale sunt fundamentale. De asemenea, în ceea ce priveşte conceptul 
randomizării, intervin şi aspecte etice. De obicei, se susţine că 
pentru ca un pacient să participe la un studiu în care i se va 
administra un tratament la întâmplare, atât pacientul, cât şi 
doctorul trebuie să se afle pe poziţii echilibrate. Prin aceasta se 


înţelege că, în mod sigur, nici unul nu ştie care tratament va fi 
mai eficace. Dacă medicul sau pacientul consideră că una dintre 
opţiunile de tratament este mai potrivită decât cealaltă, atunci 
pacientul ar trebui să urmeze acel tratament şi să nu intre în 
studiul clinic. Exigentele etice privind studiile clinice intra în 
contradicţie cu încrederea investită în mijloace de tratament, 
precum hipnoterapia, în care rezultatele optime se obţin atunci 
când atât pacientul, cât şi terapeutul cred în eficacitatea trata- 
mentului. Aceasta nu înseamnă că tratamentul funcţionează doar 
pe bază de încredere, dar încrederea în beneficii este un concept 
fundamental în asigurarea unui tratament de înaltă calitate (p. 18). 


După cum se poate demonstra, e foarte dificil să găsim 
psihoterapeuti şi pacienţi în totalitate de acord cu eficacitatea 
tratamentului. De asemenea este imposibil să standardizăm 
intervenţiile hipnoterapeutice pentru că astfel ar fi compromis 
fundamentul personalizării tratamentului. După cum am men- 
tionat deja, tehnicile clinice prezentate în această carte trebuie 
adaptate şi ajustate pentru nevoile pacientului. De asemenea, 
reamintim că hipnoterapia se desfăşoară în contextul unei relaţii 
terapeutice profunde. Roberts (2005) consideră că studiile 
partial randomizate sau studiile preferentiale reprezintă un 
compromis metodologic acceptabil. Autoarea scrie că: 


Este posibil să oferim pacienţilor selectaţi pentru un studiu 
posibilitatea de a alege o anumită terapie, când aceştia îşi 
manifestă preferința pentru ea, în caz contrar repartizandu-le un 
tratament randomizat. Aceasta ne permite să introducem în pro- 
iectul studiului ideile de alegere şi încredere, fundamentale în 
tratament, şi, de asemenea, să considerăm separat beneficiile 
obţinute în grupurile care nu şi-au exprimat o preferinţă ; astfel 
putem decela care este diferenţa în ceea ce priveşte beneficiile 
pentru aceia care nu au ales ei înşişi o anumită terapie. Rămâne 
riscul să lucrămcu grupuri diferite şi să pierdem astfel o parte 


dintre beneficiile metodologice ale SRC, dar având în vedere 
cele expuse mai sus, acesta poate fi un compromis acceptabil. 
Experimentele sunt cea mai bună cale pentru a demonstra 
eficacitatea terapeutică şi a costurilor, dar ele trebuie realizate 
astfel încât să garanteze că mecanismele terapeutice funcţionează 
la fel ca în practică şi să folosească rezultatele influențate nu 
numai de modificările legate de boală, ci şi de cele care privesc 
schimbarea holistică posibilă în terapie. 

În consecinţă, proiectul studiului ar trebui să fie realizat de 
echipe cu experienţă metodologică, dar care să înţeleagă în 
acelaşi timp hipnoterapia - modul de administrare şi mecanismele 
sale. Studiul ar trebui de asemenea să permită încorporarea 
metodelor multiple astfel încât să se adreseze tuturor aspectelor 
terapiei (pp. 18-19). 


Murcott subliniază de asemenea că este foarte probabil că 
studiile controlate randomizate realizate până acum nu au fost 
suficient de elaborate pentru a măsura rezultatele terapiilor 
complementare. Este posibil ca insuficienţa dovezilor ce ple- 
dează în favoarea terapiilor complementare să sugereze mai 
degrabă carentele metodologiei de cercetare decât ale tra- 
tamentelor studiate. 

Practica actuală a transferului de metode de explorare şi 
cercetare dezvoltate pentru psihologia generală şi aplicarea 
acestora în domeniul psihoterapiei este un exerciţiu irealizabil 
(Mair, 1989). Wilson şi Barkham (1994) conchid : „Se constată 
o supra-apreciere a logicii studiului clinic controlat randomizat, 
care este departe şi străin de bogata experienţă a psihoterapiei” 
(p. 49). De asemenea, autorii afirmă că studiile rezultatelor 
comparative sunt foarte rar conforme practicii individuale, cu 
excepţia situaţiei în care se realizează în colaborare cu alţi 
colegi şi într-un centru dotat corespunzător. Acesta este un 
argument solid pentru practica individuală, în care hipnoterapeutii 


doresc să evalueze eficacitatea muncii lor. La un alt nivel, se 
poate discuta că studiul rezultatelor se bazează pe o falsă 
premiză ştiinţifică şi anume că părţi ele realităţii pot fi capturate 
Şi cuantificate. Acest lucru este important atunci când discutăm 
în contextul factorilor curativi nespecifici, care vor fi discutati 
în acest capitol. Dacă există o serie de factori comuni în 
psihoterapie, atunci este necesar să identificăm care din aceşti 
factori sunt eficienţi. Rice şi Greenberg (1984) exprimă acest 
lucru foarte pertinent atunci când sugerează că pentru a răspunde 
la întrebări legate de eficacitatea tratamentului este necesară o 
înţelegere mai clară a ceea ce se întâmplă între pacient şi 
terapeut. O modalitate de realizare a acestui lucru este aceea 
de a examina calitativ procesele din şedinţele de terapie, mai 
degrabă decât centrarea exclusivă asupra rezultatelor. În orice 
caz, în cercetarea rezultatelor trebuie să existe o legătură cu 
cercetarea procesului şi nu constată motive pentru care cele 
două nu ar putea fi combinate (Treacher, 1983). Laing (1983) 
surprinde esenţa problemei atunci când scrie : 


Experienţa nu este un fapt obiectiv. Un fapt ştiinţific nu trebuie 
să fie experimentat. Diferenţele de corelaţie, similitudinile şi 
diferenţele pe care le trăim ca evenimente corespund doar uneori 
acelor diferenţe sau corelaţii pe care le privim ca fiind obiectiv 
reale. Orice şcolar ştie că aparențele înşală. 

Trebuie să delimităm astfel un spaţiu clar de discuţie despre 
experienţă, deoarece metodele folosite pentru investigarea lumii 
obiective care ne sunt aplicate nu ţin cont de experienţa noastră 
şi astfel nu se pot lega de ea. Asemenea metode oarbe, aplicabile 
nouă, ne pot distruge în practică şi au făcut-o deja în teorie (p. 9). 


Însă lipsa dovezilor ştiinţifice privind eficacitatea medicinei 
complementare şi alternative (MCA) poate conduce la concluzii 
eronate şi reprezinta una dintre ratiunile pentru nerecomandarea 


acesteia în continuare pentru a fi folosită în Serviciului Naţional 
de Sănătate (Comitetul Camerei Lorzilor, 2000). 


Medicina bazată pe dovezi 


Medicina bazată pe dovezi constă în utilizarea conştientă, 
explicită şi judicioasă a celor mai bune dovezi în luarea deciziilor 
pentru îngrijirea pacienţilor (Sackett, Rosenberg şi Gray, 1996 ; 
pentru mai multe informaţii, vezi www.cebm.net). Dar „cele 
mai bune dovezi” se bazează pe SCR, care, aşa cum am văzut, 
sunt problematice în contextul evaluării hipnoterapiei. Cu toate 
acestea, Sackett şi colaboratorii săi propun un punct de vedere 
mai optimist asupra medicinei bazate pe dovezi în contextul 
MCA: 


Practica medicinei bazate pe dovezi înseamnă integrarea experienţei 
clinice individuale cu cele mai bune dovezi clinice externe rezultate 
din cercetarea sistematică. Prin experienţa clinică individuală 
înţelegem cunoştinţele şi raţionamentul pe care clinicianul le 
dobândeşte prin experienţă şi practică clinică. Cunoaşterea este 
reflectată în multe feluri, dar mai ales în diagnosticul mai precis 
şi corect şi identificarea mai adecvată şi plină de compasiune a 
problemelor individuale ale pacientului, a drepturilor şi pre- 
ferintelor sale atunci când sunt luate decizii clinice legate de 
îngrijirea lor. Prin cele mai bune dovezi externe clinice înţelegem 
cercetări relevante, adesea din ştiinţele medicale tradiţionale, dar 
în special din cercetările centrate pe pacient în ceea ce priveşte 
acurateţea şi precizia testelor diagnostice (inclusiv examinarea 
clinică), ponderea factorilor prognostici şi eficacitatea şi gradul 
de siguranţă al regimurilor terapeutice, de reabilitare şi preventie. 
Dovezile clinice externe invalidează testele diagnostice acceptate 
anterior, precum şi tratamentele şi le înlocuiesc cu unele noi care 
sunt mai bune, mai precise, mai eficace şi mai sigure (p. 71). 


Deşi această definiţie extinsă se referă la practica medicinei 
ea poate fi de asemenea aplicată, cu modificări, practicii 
psihoterapiei şi hipnoterapiei. Terapeutii buni folosesc atât 
experienţa clinică personală, cât şi cele mai bune dovezi clinice 
externe, ceea ce îi face să fie practicieni bazati pe dovezi. 
Chiar şi acolo unde există dovezi externe bune, raţionamentul 
clinic judicios privind nevoile individuale ale pacienţilor rămâne 
o cerinţă de bază. În această privinţă, Sackett şi colaboratorii 
săi susţin : 


Dovezile clinice externe pot informa, dar nu pot niciodată înlocui 
experienţa clinică individuală şi prin intermediul acesteia se 
decide dacă dovezile externe se aplică acelui pacient şi dacă da, 
cum trebuie ele integrate în decizia clinica (p. 71). 


Este de la sine înţeles în acest punct de vedere că psihoterapia 
bazată pe dovezi nu trebuie să rămână fidelă exclusiv poziti- 
vismului bazat pe cercetări, ci poate îmbrăţişa o schimbare 
filozofică, politică şi socială către o perspectivă extinsă asupra 
a ceea ce constituie dovada ştiinţifică (Chwalisz, 2003). Dar 
dezvoltarea şi implementarea metodologiilor pluraliste pentru 
evaluarea hipnoterapiei sunt extrem de scumpe şi consumatoare 
de timp şi sprijinul din partea insitutiilor este putin probabil. 
Problema majoră care apare aici este realizarea unor studii 
calitative la scară mică, ce nu satisfac criteriile actuale bazate 
pe dovezi, sau a unora care le îndeplineşte. Compromisurile 
metodologice au fost criticate de Wilson (2005), care con- 
cluzionează : 


Încurajez cercetătorii să dezvolte evaluări metodologice solide 
ale acestor intervenţii complexe şi să caute resursele pentru 
realizarea unor evaluări pe scară mare care să fie observate de 
către instituţiile medicale (p. 20). 


O chestiune importantă pe care trebuie să o surprindă 
dovezile este succesul tratamentului. Acesta nu trebuie să fie 
echivalent cu vindecarea, care implică înlăturarea completă a 
patologiei şi inducerea unei stări de sănătate. Fixarea unui 
asemenea scop în hipnoterapia problemelor legate de stres este 
idealistă în cele mai multe cazuri şi promisiunea unei vindecări 
este un act naiv şi iresponsabil. Aspectele legate de obiectivele 
terapeutice trebuie în mod cert discutate cu pacienţii în prima 
şedinţă de terapie, fiind necesar să se ajungă la o înţelegere în 
privinţa unor scopuri realiste. Acest aspect este important, de 
asemenea, în proiectele de cercetare şi planificare. 


Metodologii alternative 


Unele critici aduse SCR şi studiilor centrate pe rezultate pot fi 
surmontate de dezvoltarea unor modele fenomenologice calitative 
în cercetare, care se concentrează asupra experienţelor paci- 
entului şi relaţiei terapeutice. Reason şi Bradbury (2001a) 
definesc actul cercetării ca: 


un proces participativ, democratic, preocupat de dezvoltarea 
cunoaşterii practice în căutarea scopurilor umane, ancorate într-o 
vedere participativă asupra lumii... Ea caută să aducă laolaltă 
acţiunea si reflectia, teoria şi practica, lucrul cu alte persoane în 
căutarea soluţiilor practice la chestiuni presante pentru oameni 
si, în general, în recuperarea bunăstării individului ca persoană 
şi a comunităţii (p. 1). 


Aceste metode se diferenţiază de metodologiile cantitative 
prin faptul că recurg la interpretarea acţiunilor şi a expe- 
rientelor. Atât terapeutul, cat şi pacientul pot reflecta asupra 
unor acţiuni şi experienţe specifice, încercând să le înţeleagă 


pentru atingerea scopurilor terapeutice asupra cărora au căzut 
de acord. În acest fel se constituie cunoaşterea a ceea ce se 
întâmplă în terapie (procesul), efectele terapiei (rezultatul) şi 
semnificaţiile acestora atât pentru terapeut, cât şi pentru pa- 
cient. Această abordare a cercetării este o modalitate mai 
echitabilă de cercetare care generează „înţelegerea contextuală 
locală” a premizei că sensul acţiunilor şi evenimentelor este o 
parte intrinsecă a „contextului naturalist” (Henwood, Nicolson, 
1995). De asemenea, este important de spus că dezvoltarea 
metodelor experientiale de cercetare bazate pe experienţa 
subiectivă este mai apropiată de cadrul teoretic de orientare 
umanistă al abordărilor hipnoterapeutice prezentate în această 
carte. Acest lucru se aplică mai ales în cazul cercetarea coope- 
rativă (Reason, Rowan, 1981 ; Reason, 1988, 2001 ; Reason, 
Heron, 1995; Heron, 1996, 2001; Heron, Reason, 1997; 
Reason, Bradbury, 2001a; pentru mai multe lucrări ale lui 
Reason vezi www.bath.ac.uk/carpp/papers.htm), care implică 
participarea colaborativă atât a experimentatorului (clini- 
cianul), cât şi a subiectului (pacientul). 

Cercetările tradiţionale în psihoterapie recurg prea puţin la 
o colaborare autentică, iar pacientul este pasiv şi dependent, 
receptor al programului terapeutic realizat şi gestionat de terapeut 
unilateral. Metodologia cercetării cooperative se bazează pe o 
epistemologie în patru direcţii (Heron, 1992, 1996), şi anume : 


e cunoaşterea experienţială - prin empatie, compasiune si 
rezonanţă ; 

e cunoaşterea prezentationala - exprimare prin naraţiune, 
desen, mişcare şi imagerie estetică ; 

e cunoaşterea propozițională - bazată pe concepte şi idei 
teoretice ; 

e cunoaşterea practică - o îmbinare a celorlalte forme de 
cunoaştere în intervenţiile clinice. 


În domeniul practicii clinice, aceste forme participative de 
cercetare au o dimensiune politică prin faptul că ele conferă 
putere oamenilor prin procesul de construire şi utilizare a 
propriilor cunoştinţe (Reason, Bradbury, 2001a). O asemenea 
dimensiune politică este implicită în abordarea clinică ge- 
nerală adoptată în această carte. Puteţi găsi mai multe infor- 
maţii despre cercetarea acţiunii în practica profesională la 
www.bath.ac.uk/Îmnspwr/ şi www.human-inquiry.com. 

Un exemplu de abordare prin cercetare cooperativă parţială 
în utilizarea hipnozei în tratamentul tulburărilor de somn la 
copii puteţi găsi în capitolul 8. 

Ca şi metodele de cercetare cooperativă, există multe alte 
metode calitative care pot fi utile în evaluarea psihoterapiei, 
incluzând observarea, interviul, abordările constructelor per- 
sonale, entografia, procedurile de scop analitic (Greenberg, 
1991), studiile clinice de caz (Hilliard, 1993), studii bazate pe 
teorie (Henwood, Pidgeon, 1995; Glaser, Strauss, 1967) şi 
analiza fenomenologică interpretativă (Smith, Jarman, Osborn, 
1999). Aceste metode sunt revizuite sistematic de Bannister, 
Burman, Parker, Taylor şi Tindall (1994), Denzin şi Licoln 
(1994) şi McLeod (1994). 

Se ridică însă o întrebare în ceea ce priveşte complemen- 
taritatea abordărilor tradiţionale, în principal pozitiviste şi 
cantitative şi a abordărilor calitative menţionate mai sus, care 
sunt predominant hermeneutice şi interpretative ca stil şi puternic 
influențate de fenomenologia clasică (Stevenson, Cooper, 1997). 
Ceea ce este necesar în cercetarea psihoterapiei e studierea 
intensă a pacientului individual (sau a grupelor de pacienţi), 
astfel încât atât perspectiva idiografică, cât şi cea nomotetică 
să fie dezvoltate pe baza pluralismului metodologic. Aceasta 
nu înseamnă că metodele calitative înlocuiesc metodele cantitative 
mai tradiţionale, ci că cele două abordări pot fi combinate în 
moduri complementare şi sinergice. 


Rennie şi Toukmanian (1992) argumentează că cele două 


moduri de cunoaştere, paradigmatic şi narativ, pot fi combinate 
în cercetare pe două direcţii principale : 


pentru a ne asigura că fiecare echipă de cercetare include 
cercetători experţi în fiecare modalitate de cercetare ; 

incluzând date atât din metodele narative, cât şi din cele 
paradigmatice în diferitele faze ale proiectului de cercetare. 


Bergin şi Garfield (1994) au încurajat activ dezvoltarea 


pluralismului metodologic în psihoterapie. Autorii scriu : 


Susținerea din ce în ce mai puternică a abordărilor narative, 
descriptive şi calitative reprezintă întrucâtva o schimbare semnificativă 
de atitudine care probabil va fi din ce în ce mai prezentătă în 
realizarea şi raportarea cercetărilor. Ne aflăm în ipostaza de a 
sprijini un tip de pluralism care nu renunţă la virtuțile abordărilor 
tradiţionale în cercetare, ci le completează cu o varietate de 
tehnici mai flexibile pentru a ajunge la complexitatea fenomenului 
cu care avem de-a face (p. 828). 


Pe parcurusl acestei cărţi se fac referiri la studii de cercetare 


mai ales cantitative, care sprijină utilizarea intervențiilor hipnotice. 
Mai multe informaţii despre literatura de specialitate privind 
cercetare în hipnoză pot fi găsite pe www.hypnosis-research.org 
Şi într-una dintre lucrările recente semnate de Solloway (2004a). 
Există puţine dovezi ştiinţifice care să sprijine intervenţiile 
ericksoniene, în afara numeroasele studii individuale de caz, 
care în final sunt convingătoare prin ele însele. 


Contextul psihoterapiei 


Deşi această carte vizează în primul rând utilizarea hipnozei 
ca modalitate de a ajuta persoanele să-şi gestioneze problemele 
legate de stres, există şi alţi factori terapeutici care joacă un rol 
important în procesul de vindecare. În consecinţă, din motive 
care vor deveni evidente, este necesar ca hipnoterapeutii să 
înţeleagă într-o anumită măsură şi ceilalţi factori terapeutici. 
Există cercetări relevante care au arătat ca: 


i) diferite terapii au în general rezultate similare şi 
ii) nu există nici o abordare terapeutică care să fie clar superioară 
unei alte forme de tratament a unei probleme specifice. 


Acest lucru poate fi sintetizat în metafora „dodo bird verdict”, 
„toţi au câştigat şi toţi merită premii” (Luborsy, 1995). 


Factorii comuni 


Bazându-se pe cercetările rezultatelor terapeutice, Lambert 
(1992) conchide că 40% din succesul terapeutic se poate fi 
atribuit „schimbărilor extraterapeutice” (de exemplu, evenimente 
accidentale, suportul social, întărirea eului etc.), 30% „facto- 
rilor comuni” care se regăsesc în toate terapiile indiferent de 
orientarea teoretică a terapeutului şi 15% „tehnicii” psiho- 
terapeutice specifice (de exemplu, desensibilizarea sistematică, 
hipnoza etc.). Nici o formă de psihoterapie nu este superioară 
alteia, dar toate sunt superioare lipsei de tratament (Lambert şi 
Bergin, 1994). Abordarea factorilor comuni (Frank, 1973; 
Lambert, Bergin, 1994) urmăreşte să determine nucleul comun 
al diferitelor forme de psihoterapie, cu scopul final de a crea 


tratamente mai eficace şi integrative bazate pe aceste puncte 
împărtăşite. 

Însă nu toate şcolile de psihoterapie abordează aceşti factori 
în mod egal. De obicei, în fiecare şcoală unul sau doi factori 
(de obicei unul) sunt consideraţi centrali, iar celorlalţi factori 
li se atribuie un statut secundar. Desi în continuare factorii 
comuni sunt discutaţi separat, este evident că ei nu sunt de fapt 
izolaţi, ci între ei apar suprapuneri considerabile. 


Povestea 


Toate intervenţiile psihoterapeutice se bazează pe o „poveste” 
teoretică sau o „hartă” care de obicei explică etiologia pro- 
blemei prezentate, precum şi simptomatologia, modul cum 
este ea menţinută şi cum poate fi tratată. Unele poveşti tera- 
peutice sunt extrem de elaborate (de exemplu, în psihanaliză), 
în timp ce altele sunt mai simple (de exemplu, în terapia 
comportamentală). În general există încercări de justificare a 
poveştii în termeni de cercetare şi dovezi clinice, deşi meto- 
dologiile de cercetare folosite sunt in parte povestea in sine! 
Punctul de vedere de mai sus se aplică şi în hipnoza clinică, 
din acest motiv fiind necesar ca practicianul care foloseşte 
hipnoza pentru problemele legate de stres să lege între ele 
„povestea hipnozei” de „povestea stresului” într-un mod care 
să fie înţeles, la nivel conştient şi inconştient de către pacient, 
deoarece aceasta va diminua considerabil orice rezistenţă şi va 
creşte eficacitatea intervenţiei. Credinţa profundă că pacientul 
se va face bine dacă se angajează în ritualurile terapeutice 
asociate este intrinsecă poveştii. Atunci când pacientul împăr- 
tăşeşte această credinţă cu terapeutul se contruiesc aşteptări 
mari şi speranţa unui succes terapeutic, care acţionează ca un 
placebo foarte puternic. Beecher (1959) consideră că răspunsul 


terapeutic la orice tratament medical poate fi atribuit în proporţie 
de până la 35% efectului placebo. 


Ritualul 


Ritualul terapeutic promovează în primul rând „povestea” : de 
exemplu, în psihoterapiile psihodinamice, un concept teoretic 
cheie este importanţa experienţelor timpurii şi „ritualurile” 
hipnoanalitice, precum răspunsurile cu semnalizarea ideo- 
dinamică cu ajutorul degetului şi terapia stărilor eului, care 
încearcă să aducă la suprafaţă aceste experienţe timpurii. De 
fapt, o mare parte din materialul prezentat în restul cărţii este 
legat de ritualurile hipnotice. Mesmer oferă un bun exemplu al 
importanţei ritualurilor, descris în următorul capitol. 


Relaţia terapeutică 


Cercetările arată că unul din cei mai importanţi factori în 
rezultatul psihoterapiei este relaţia dintre terapeut şi pacient 
(Bergin, Lambert, 1978 ; Luborsky, Crits-Cristoph, Alexander, 
Margolis, Cohen, 1983 ; Clarkson, 1998). Afectiunea mutuala, 
in limitele etice, dintre terapeut si pacient este unul din cei mai 
puternici factori psihoterapeutici care influenteaza schimbarea. 
Trebuie constientizat faptul că terapeutii nu îşi pot ajuta, ci iti 
influenţează pacienţii ; uneori, pacienţii se însănătoşesc pentru 
că doresc să îi facă plăcere terapeutului. Terapeutii trebuie, la 
rândul lor, să comunice pacienţilor că le pasă de ei şi că se 
merită ca aceştia din urmă să investească în relaţia terapeutică. 
Murcott (2005) sintetizează cercetările asupra relaţiei terapeutice 
în contextul medicinei complementare şi conchide că rezultatul 
este influenţat de calitatea relaţiei dintre clinician şi pacient. 
De asemenea, după cum se poate demonstra, cel mai puternic 
instrument în tratamentul hipnotic al oricărei persoane este 


relaţia hipnoterapeutică. Deoarece hipnoza este o experienţă 
colaborativă mai degrabă decât un tratament unilateral aplicat 
pacientului, este extrem de important să alocăm timp şi efort 
dezvoltării unei relaţii pozitive cu pacientul mai mult decât să 
ne concentrăm asupra dezvoltării abilităţilor tehnice în hipnoză. 
Alianţa terapeutică este întreţinută de anumite caracteristici 
ale personalităţii terapeutului ; de exemplu, empatia, căldura 
Şi autenticitatea (Truax, Carkhuff, 1967). Propunem în con- 
tinuare o discuţie mai aprofundată asupra acestor „condiţii 
centrale”. Pentru a se schimba, pacienţii au nevoie, mai mult 
decât orice, de curaj, care se poate construi în contextul unei 
relaţii ce le permite să se afirme. Dacă pacientul nu vrea să se 
facă bine sau nu este pregătit pentru ameliorare este imposibil 
să fie ajutat de terapeut ; aceasta înseamnă că pacientul trebuie 
să fie întotdeauna motivat pentru a fi vindecat. În contextul 
hipnoterapiei, trebuie evaluată ideodinamic dorinţa inconştientă 
de angajare în procesul terapeutic (pentru o explicaţie detaliată, 
vezi capitolul 5). 

Clarkson (2003, p. 7) a identificat un cadru psihoterapeutic 
integrativ care conţine cinci raporturi posibile ale relaţiei 
client-terapeut, şi anume : 


alianţa de lucru ; 

relaţia transferenţială/contratransferenţială ; 
relaţia necesară developmental-reparatorie ; 
relaţia interpersonală ; 

relaţia transpersonală. 


Clarkson scrie : 


Cadrul Clarkson, cu cinci tipuri de relaţie, furnizează un principiu 
integrativ concentrat pe similitudinile şi diferenţele dintre abor- 
dările psihoterapeutice şi distinge ce relaţie este favorizată de 


fiecare abordare. Acest cadru promovează flexibilitatea reco- 
mandată şi specializarea fiecărui psihoterapeut - indiferent de 
formarea sa (p. 7). 


Conform lui Clarkson, aceste raporturi sunt prezente în 
toate relaţiile terapeutice, deşi în momente diferite, în funcţie 
de numărul de factori (de exemplu, faza terapiei, natura pro- 
blemei şi concentrarea terapeutică). Analiza lui Clarkson este 
deopotrivă aplicabilă hipnoterapiei ca şi altor psihoterapii şi 
asigură o examinare profundă a importanţei relaţiei în context 
hipnoterapeutic. 


Catharsisul 


Termenii catharsis, abreactie sau descărcare emoțională pot fi 
folosiţi ca sinonime din punct de vedere cognitiv, deşi în 
discuţia care urmează va fi utilizat cu precădere termenul 
catharsis. Definiţiile variază, dar cele mai reprezentative sunt 
următoarele două: 


O eliberare sau descărcare emoţională după reamintirea unei 
experienţe dureroase care a fost reprimată din cauza faptului că 
era intolerabilă la nivel conştient. Un efect terapeutic apare 
uneori prin descărcarea parţială a desensibilizării emoţiilor 
dureroase şi creşterea insight-ului (Asociaţia Amerciană de Psihiatrie, 
1980, p. 1). 


Un set complex de procese psihosomatice prin intermediul cărora 
fiinţa umană se purifică de supraîncărcarea produsă de distresul 
cauzat de frustrările cumulative ale nevoilor umane de bază. În 
consecinţă, definit astfel, catharsisul este un fenomen uman 
ciudat, ce poate fi atribuit unei fiinţe somatice capabile să iubească, 
să înţeleagă şi să se auto-directioneze. Premiza este aceea că 
vulnerabilitatea majoră a acestor capacităţi active într-un corp şi 


o lume fizice este compensată de un proces restaurativ care 
eliberează persoana de tensiunea blocantă (Heron, 1998a, p. 6). 


După cum se poate demonstra, este un aspect al psihoterapiei 
pentru care multi terapeuti sunt insuficient pregătiţi, deşi 
catharsisul apare de obicei în toate abordările psihoterapeutice. 
Catharsis derivă din grecescul katharsis, însemnând „a se 
curăța” sau „a purifica” şi are întotdeauna un rol important în 
variatele ritualuri din societate, precum şi în teatru, religie şi 
sport (Scheff, 1979). Aceste activităţi pun la dispoziţie ocazii 
acceptate social de experimentare şi exprimare a gândurilor şi 
sentimentelor tabu semnificative. 

Multe abordări psihoterapeutice au surprins catharsisul la 
nivele diferite în cadrul sistemelor lor de reprezentare (Nichols, 
Zax, 1977; Hawkins, 1986; Heron, 1988a). Catharsisul a 
fost considerat esenţa tratamentului psihanalitic, aşa cum s-a 
demonstrat în faimosul caz al Anei O., descris de Breuer si 
Freud (1895/1955) în Studii asupra isteriei. În centrul acestor 
sisteme terapeutice se regăseşte convingerea că descărcarea 
emoţională a materialului traumatic reprezentativ conduce la 
eliberarea de tensiunea emoţională, evoluând astfel către ame- 
liorarea simptomelor fizice şi psihologice. Totuşi, trebuie 
menţionat că insight-ul este de asemenea considerat o com- 
ponentă importantă a schimbării terapeutice în majoritatea 
abordărilor. Catharsisul este în general considerat necesar, dar 
nu şi suficient ca o condiţie pentru schimbare. 

Este posibil ca la un anumit moment al lucrului cu pacientul 
prin folosirea hipnozei să apară o abreactie emoţională sau 
catharsisul, deşi terapeutul nu a intenţionat acest lucru. Adesea 
terapeutii nu sunt pregătiţi să gestioneze asemenea izbucniri 
emoţionale şi adiministrează deficitar situaţia deoarece nu au 
pregătirea necesară sau nu înţeleg suficient aceste evenimente. 


Cele două greşeli de gestionare întâlnite cel mai mai frecvent 
sunt încheierea prematură sau „profunzimea prea mare prea 
curând”. Autorul promovează punctul de vedere conform căruia 
terapeutii trebuie să accepte exprimarea emoţională în aproape 
orice context terapeutic. Astfel, pacienţii învaţă să recunoască, 
să accepte şi să îşi exprime sentimentele. Chiar dacă catharsisul 
nu este punctul central al terapiei, în general e o idee bună să 
li se permită pacienţilor să plângă sau să îşi exprime mânia 
atunci când aceste sentimente apar. Într-adevăr, oricând un 
pacient îşi spune şi respune povestea, se descarcă emoția prin 
exprimarea verbală şi nonverbală. 

Aspectele legate de gestionarea eficientă a catharsisului în 
contextul hipnozei sunt discutate în capitolul 5, în care sunt 
prezentate abordările hipnoanalitice din gestionarea stresului, 
deşi trebuie să ne amintim că pacienţii pot fi tulburati emotional 
în orice situaţie ; de exemplu, atunci când fac programarea sau 
în timpul evaluării iniţiale. 


Reducerea anxietatii şi suportul emotional 


Acesta este probabil unul din aspectele cele mai importante în 
psihoterapie. Atunci când vorbeşte despre evenimentele de 
viaţă stresante, pacientul de obicei manifestă anxietate şi alte 
sentimente negative direcționate spre rude şi prieteni. Acestea 
nu se manifestă însă atunci când vorbeşte cu terapeutul. Alexander 
(Alexander, French, 1946) a numit acest proces „experienţă 
emoţională corectivă”. Este important ca terapeutul să rămână 
calm şi să se dovedească capabil să suporte starea afectivă 
neplăcută generată a pacientului, sau a sa. Atunci când o 
persoană este stresată, se înregistrează o funcţionare deficitară 
a concentrării, memoriei şi atenţiei. În consecinţă, reducerea 
anxietatii deblochează aceste funcţii cognitive importante şi îi 


permite individului să folosească propriile resurse pentru a 
rezolva problema. Trebuie de asemenea subliniat că ame- 
liorarea anxietăţii conduce adesea la reducerea sau eliminarea 
simptomelor psihopatologice în majoritatea tulburărilor psi- 
hosomatice. 


Asigurarea unui nou context cognitiv 


Fiecare sistem psihoterapeutic asigură pacientului un nou context 
cognitiv care îi permite pacientului să interpreteze sau să 
înţeleagă propriul comportament şi funcţionarea sa psihoso- 
matică, precum şi a altora. Cu sprijinul terapeutului, situaţiile 
de viaţă şi oamenii sunt percepuți ca fiind mai putin ame- 
ninţători pentru pacient. În hipnoanaliză, pacienţii pot adesea 
să îşi reevalueze experienţele timpurii şi aceasta le asigură un 
nou context cognitiv în care să dea dovadă de mai multă 
iniţiativă în luarea unor decizii importante de viaţă sau refor- 
mularea scopurilor terapeutice cheie. 


Persuasiunea şi sugestia 


Convingerea terapeutului în ceea ce priveşte eficacitatea meto- 
delor sale terapeutice şi sugestionarea pacientului că terapia va 
reuşi sunt elemente majore în toate psihoterapiile. Jerome 
Frank (1973) consideră „ridicarea moralului” şi „creşterea 
speranţei” condiţii preliminare necesare în schimbarea modu- 
rilor de gândire şi a obiceiurilor comportamentale. Insuflarea 
unei speranţe realiste pacientului este unul dintre ingredientele 
cele mai importante ale unei terapii încununate de succes 
(McDermott, Snyder, 1999; Snyder, Taylor, 2000). Dacă pa- 
cientii întrevăd o posibilitate de rezolvare a problemei lor 
legate de stres, atunci adesea vor dezvolta sentimente mai 


pozitive legat de problemele lor. E interesant de menţionat că 
Lynn şi Hallquist (2004) au concluzionat recent că succesul lui 
Erickson în folosirea intervențiilor hipnotice în psihoterapie 
s-ar putea datora modului în care a dezvoltat răspunsuri pozi- 
tive la pacienţii săi, precum şi mediului terapeutic potrivit. 


Identificarea cu terapeutul 


Pacientul se identifică în mod firesc cu sistemul de valori al 
terapeutului. Tonul vocii terapeutului informează pacientul în 
legătură cu ceea ce este considerat normal sau anormal de 
către terapeut. În consecinţă este extrem de important ca 
personalitatea terapeutului să fie caracterizată de flexibilitate 
şi toleranța faţă de orice poziţie ideologică şi morală extremă. 
Trebuie să ne amintim întodeauna că primul scopul al psihoterapiei 
este de a satisface nevoile pacientului, şi nu pe ale terapeutului. 


Dezvoltarea auto-controlului şi autonomiei 


Potrivit lui Strupp (1983), achiziţia auto-controlului şi autonomiei 
sunt scopuri comune în toate tipurile de psihoterapie. Aşa cum 
am menţionat anterior auto-directionarea este o nevoie umană 
psihologică de bază. În contextul hipnoterapiei, pacientul este 
învăţat auto-hipnoza încă de la începutul terapiei pentru a-i 
dezvolta simţul autonomiei şi independenţei. 


Repetita şi confruntarea 


În cele din urmă, repetiţia şi confruntarea cu problema actuală 
constituie trăsături comune ale tuturor psihoterapiilor (Strupp, 
1983). Orice se întâmplă în cabinetul clinicianului nu are nici 


o valoare dacă nu poate ajuta pacientul să se descurce cu 
problema reală din viaţa sa. În contextul hipnoterapiei se 
foloseşte adesea tehnica de a se cere pacientului să se imagineze 
la un moment viitor în care problema este rezolvată. Numai 
atunci când pacienţii pot face acest lucru fără dificultate trebuie 
să fie încurajați „să facă lucrul respectiv în realitate”, dacă, 
având în vedere problema de prezentare, acesta lucru este 
posibil. 


Condiţii centrale 


Rogers (1971, 1980) subliniază că trebuie să se acorde o 
importanţă mai mare persoanei sau clientului mai degrabă 
decât problemelor prezentate. Argumentul său este că pacientul 
poate deveni auto-directionat în cadrul relaţiei terapeutice, dacă 
terapeutul manifestă empatie, congruenta şi acceptare pozitivă 
necondiționată. 


Empatia 


Prin empatie, terapeutul examinează împreună cu pacientul 
acurateţea înţelegerii sale. Această verificare poate fi facilitată 
acordând atenţie limbajului corporal al pacientului. Indiciile 
nonverbale, precum roseata, bâlbâiala, schimbările în frecvenţa 
respirației, dinţii inclestati, pumnul strâns sau auto-imbrati- 
şarea sunt indicii valoroase pe care se sprijină manifestarea 
empatiei. Tonul vocii este un alt indiciu valoros : de exemplu, 
în cazul furiei, tonul e ridicat, ascuţit şi creşte în volum; în 
cazul temerii, poate fi înalt şi strident; când exprimă tris- 
tete, e scăzut, slab sau spart; în cazul dragostei, cald şi 
aprobator. Empatia tine mai mult de atitudine decât de tehnică. 
Solicită creativitatea terapeutului pentru a intra în numeroasele 


lumi diferite ale perspectivelor pacienţilor. O’Leary (1993) 
spunea : 


Empatia poate fi asemănată cu două coarde care se acordeaza in 
aceeaşi notă. Atunci când una este lovită, cealaltă prinde sunetul 
emis de prima fără să piardă nimic din natura sa esenţială. 
Empatia înseamnă acordarea la lungimea de undă a clientului. 
Consilierul trebuie să se acordeze la lungimea de undă specifică 
clientului (p. 113). 


Congruenta 


Congruenta se refera la abilitatea terapeutului de a scoate la 
suprafaţă sinele său adevărat. Aceasta nu depinde de rolul său 
profesional, ci mai degrabă de folosirea propriei personalităţi 
pentru a conferi autenticitate relaţiei. Pentru a da dovadă de 
congruenta, terapeutul trebuie să ştie cum să răspundă în timpul 
consilierii şi, dacă este potrivit să procedeze astfel, să îl facă 
pe client conştient de acest lucru. O’Leary scrie : 


Congruenta nu este auto-dezvăluire. Terapeutii nu exprimă tot 
ceea ce experimentează într-un anumit moment pentru a da 
dovadă de congruenta. De fapt, congruenta apare în contextul 
relaţiei terapeutice şi asigură concentrarea asupra nevoilor clienţilor, 
şi nu asupra nevoilor terapeutilor (p. 135). 


Acceptarea pozitivă necondiționată 


Acceptarea pozitivă necondiționată semnifică o atitudine pozitivă, 
nepervertita de judecăţi de valoare, şi aprobare din partea 
terapeutului în relaţie cu pacientul. Neconditionarea îi conferă 
pacientului libertatea de a se dezvălui în relaţia terapeutică, 


deoarece ştie că terapeutul îl va accepta fără să îl judece. 
Experienţa de a se simţi acceptat necondiţionat de către tera- 
peut îi facilitează pacientului procesul învăţării de a se accepta 
pe sine însuşi. Prin natura sa, neconditionarea este opusă 
diagnosticării şi etichetării : terapeutii se gândesc la clienţii 
lor ca la indivizi care trec prin anumite dificultăţi în viaţa lor, 
în acest moment. Absența condiţionării implică valorizarea 
fără rezerve a pacientului, terapeutii realizând acest deziderat 
prin ascultarea a ceea ce au de spus pacienţii. Pietrofesa, 
Hoffman şi Splete (1984) consideră că, pentru mulţi pacienţi, 
aceasta ar putea fi prima lor experienţă de acceptare în manieră 
necondiționată „fără nici un fel de cerinţe” (p. 105). 


Compasiunea 


În afară de cele trei condiţii fundamentale sugerate de Rogers, 
există şi alti factori terapeutici care trebuie consideraţi la fel de 
importanţi. După Brandon (1976): 


Adevărata pârghie în asistenţa pe care o acordăm, cea care se 
dovedeşte eficientă, este compasiunea. (p. 6) ş...ţ Fără ea, relaţia 
dintre oameni seamănă cu frunzele uscate în vânt. Ingredientele 
compasiunii sunt deschiderea, sentimentul de intimitate şi sensi- 
bilitatea. Aceste valori reprezintă căutarea profundă şi deschisă 
în altă persoană, precum şi intuirea nevoilor şi dorințelor sale. 
Compasiunea faţă de ceilalţi şi faţă de sine începe cu diminuarea 
numărului de judecăţi de valoare. Compasiunea înseamnă a 
acorda oamenilor spaţiu : deschiderea uşilor, mai degrabă decât 
închiderea lor ; adresarea de întrebări mai degrabă decât furnizarea 
de răspunsuri. Compasiunea este procesul constând în contactul 
profund cu sursa primordială a dragostei. Este comunicarea 
directă din profunzinea propriei existente (pp. 48-79). 


Fromm (1956) subliniază că grija, responsabilitatea şi 
cunoaşterea sunt atitudinile prin care se manifestă compasiunea 
(p. 20). Erickson (1965) atrage atenţia de asemenea că este 
important să conştientizăm faptul că pacientul, în calitate de 
personalitate umană, are nevoi. El menţiona : 


A pune un diagnostic corect al bolii şi a şti metoda corectă de 
tratament nu este suficient. Este foarte important ca pacientul să 
fie receptiv la terapie şi să coopereze. Fără cooperarea deplină a 
pacientului rezultatele terapeutice sunt întârziate, distorsionate, 
limitate sau chiar împiedicate... A încerca terapia asupra unui 
pacient doar aparent sensibil, rezonabil şi inteligent atunci când 
pacientul este de fapt guvernat de forţe şi emoţii inconştiente, 
care nu se manifestă deschis sau sunt întru totul necunoscute, a 
trece cu vederea reacţiile inconştiente referitoare la informaţii 
potenţial semnificative ne pot îndrepta cu uşurinţă spre eşec sau 
spre rezultate nesatisfăcătoare... Terapeutii trebuie să dea dovadă 
de mai mult respect pentru pacienţii lor şi să aprecieze corect 
lipsa de rațiune sau slăbiciunile umane... Terapeutii care doresc 
să îşi ajute pacienţii nu trebuie să certe, să condamne sau să 
respingă vreo parte din comportamentul pacientului doar pentru 
ca este obstructiv, nerezonabil sau chiar irațional. Comportamentul 
pacientului reprezintă o parte din problema pentru care a venit la 
cabinet; el constituie mediul personal asupra căruia terapia 
trebuie să acţioneze ; el poate constitui forţa dominantă în relaţia 
globală pacient - medic (p. 57). 

Sarcina terapeutului nu trebuie să fie caracterizată de prozelitism 
în sensul impunerii propriilor convingeri şi sisteme de sem- 
nificatii... Este nevoie de construirea unui mediu terapeutic care 
să îi permită pacientului să îşi folosească propria gândire, pro- 
priile sisteme de semnificare, propriile emoţii, în felul care i se 
potriveşte cel mai bine în schema sa generală a vieţii (p. 65). 


Analiza celor şase categorii de intervenţii 


Heron (2001) a  „operaţionalizat” numeroase elemente 
esenţiale discutate mai sus în câteva categorii de intervenţie de 
bază, reunite sub numele analiza celor şase categorii de 
intervenţii. Cele şase categorii sunt grupate în două clase : 


Intervenţii autoritare 


i) Prescriptive - sfaturi, critici, evaluări, judecăţi de valoare ; 
ii) Informative - didacticismul, informarea, interpretarea ; 
iii) Instigatoare - provocarea, feedbackul direct. 


Intervenţii facilitatoare 


iv) Cathartice - încurajarea pacientului pentru a descărca 
tensiunea prin râs, plâns, tremurat şi agitaţie ; 

v) Catalitice - reflectarea, încurajarea rezolvării de probleme 
auto-directionata ; 

vi) Suportive - aprobarea, confirmarea şi validarea pacientului 
ca fiinţă umană. O intervenţie suportivă confirmă valoarea 
şi demnitatea pacientului. 


Acest model furnizează clinicianului forme diferite de com- 
portamente de ajutorare, care pot fi adaptate în munca cu 
pacientul. 

Deşi această carte prezintă în primul rând hipnoza şi apli- 
catiile ei pentru pacienţii care au probleme legate de stres, este 
evident că practicianul trebuie să cunoască toţi factorii care 
afectează rezultatele clinice. Astfel, cunoaşterea factorilor 
terapeutici comuni tuturor terapiilor, incluzând condiţiile de 
bază necesare pentru un ajutor eficace, este extrem de im- 
portantă. Pentru a fi un bun hipnoterapeut este necesar în 


primul rând să fiţi un clinician bun, cu abilităţi pentru fiecare 
dintre cele şase categorii elucidate de Heron. Hipnoterapeutii 
nu sunt tehnicieni, ci clinicieni creativi, capabili să îşi folo- 
sească abilităţile în mod inovator, permiţând pacientului „să îşi 
cânte cântecul propriu”. Multe lucruri redate în această carte 
se referă la tehnici şi strategii, dar acestea trebuie aplicate 
selectiv, creativ şi în conformitate cu normele etice, astfel 
încât să se respecte integritatea şi autonomia pacientului. 


Capitolul 2 
Hipnoza şi stresul 


O poveste Zen spune că era odată o femeie care nu se putea 
hotări pe ce uşă să iasă dintr-o încăpere cu două ieşiri ce 
duceau spre lumea de afară. După mai multe ore de şovăială, 
femeia a pus mai multe saltele în faţa unei uşi şi a adormit. 
Când s-a trezit dimineaţa devreme a analizat din nou întreaga 
problemă. O uşă era liberă, iar cealaltă era blocată de grămada 
de saltele ! A suspinat şi a strigat că acum nu mai are de ales ! 


Stresul 


Trăim la ora actuală într-o lume care, deşi se presupune că este 
mai civilizată, creează un stres tot mai mare pentru individ. 
Societatea profund comercială şi orientată spre consum îi 
constrânge pe oameni să arate bine, să ajungă la un anumit 
statut prin posesiuni materiale şi calificare şi să deţină ultimele 
tehnologii şi accesorii la modă. În consecinţă, există destul de 
puţine ocazii în care persoana îşi poate satisface nevoile spirituale 
Şi transpersonale. Mulţi „cad pe drum” din cauza lipsei de 
resurse financiare, sociale şi personale, care le frânează efor- 
turile de satisfacere a nevoilor individuale şi de status. Paralel 
cu aceste imperative, au loc, printre altele, infracţiuni stradale, 
intimidări, poluare şi blocaje în trafic. Nu este deci de mirare 
că stresul şi problemele legate de stres sunt în creştere. 


Termenul stres are semnificaţii diferite pentru oameni. În 
definițiile contemporane ale stresului se face referire la stresul 
extern din mediu ca stresor (de exemplu, problemele de serviciu, 
conflictele în familie, mutarea), răspunsul la stresor este numit 
stres sau distres şi conceptul de stres implică modificări bio- 
chimice, psihologice, comportamentale şi fiziologice. Cercetătorii 
fac distincţie de asemenea între stresul dăunător, care produce 
lezini (distres), şi eustres, care este pozitiv şi benefic (Ogden, 
2000, p. 232). Hanson (2004) menţionează „stresul drăguţ” şi 
„Stresul rău”. Autoarea scrie : 


Stresul drăguţ include probabil conducerea lumii, câştigarea 
unei averi, programul aglomerat, planificarea fiecărui minut al 
zilei, a avea un scop, a şti cine şi unde eşti. Acesta este un stres 
drăguţ, antrenant - acel tip care produce hormonul numit 
dehidroepiandrosteron sau DHEA-S. Acesta ajută la o func- 
tionare mai bună a creierului şi memoriei, întăreşte mecanismele 
de apărare ale corpului, întăreşte sistemul imunitar, face bine 
tenului şi prelungeşte viaţa. Stresul urât este cel care pare să nu 
se mai termine, al cărui capăt nu se întrezăreşte: datoriile 
interminabile, suferinţa, ruperea relaţiilor sau intimidarea pot 
provoca un astfel de stres, iar acesta conduce la hipertensiune 
arterială, deznădejde, palpitatii, dureri de cap, probleme intestinale, 
insomnie şi creşterea numărului de infecţii minore. Oamenii care 
au slujbe prost plătite şi trăiesc în sărăcie suferă de cel mai 
distructiv tip de stres (p. 8). 


Stresorii 


Există numeroşi stresori care pot afecta individul ; unii sunt 
actuali, iar alţii sunt istorici (de exemplu, provenind din experienţe 
anterioare din viata persoanei). Stresorii actuali pot fi întâlniți 
în viaţa celor mai multe persoane şi sunt legaţi de experienţele 
de viaţă, precum şi de situaţiile fizice şi de mediu (vezi figura 2.1). 


Holmes şi Rahe (1967) au realizat o schemă a experienţelor 
recente (SRE), în care e menţionată o listă a schimbărilor şi 
evenimentelor ce pot apărea în viaţă unui individ. Acestea au 
fost evaluate în termeni de „stres” obiectiv, foarte severi (de 
exemplu, moartea unuia din soţi, moartea unei rude apropiate, 
divorţ, mutare, pensionare) până la cei mai puţin severi (de 
exemplu, concedii, schimbări în obiceiurile alimentare, schimbări 
în obiceiurile de dormit). Se presupune că scorul SRE indică 
nivelul de stres al persoanei şi concomitent starea sa de sănătate. 
Există însă numeroase probleme asociate cu SRE, trecute în 
revistă de Ogden (2000, pp. 234-236). Cronicitatea experienţelor 
de viaţă reprezintă un aspect semnificativ, care nu este luat în 
considerare de Holmes şi Rahe. Există numeroase experienţe 
de viaţă în desfăşurare sau cronicizate. Moos şi Swindle (1990) 
le identifică pe următoarele : 


e stresori legaţi de sănătatea fizică (de exemplu, afecţiuni 
medicale, intervenţii medicale) ; 

e stresori legaţi de cămin şi vecinătate (de exemplu, siguranţă, 
curăţenie, poluare) ; 

e stresori financiari ; 

e stresori la locul de muncă (de exemplu, probleme interper- 
sonale, suprasolicitare, termene-limită) ; 

e stresori legaţi de partener/sot (de exemplu, probleme emo- 
tionale cu partenerul) ; 

e stresori legaţi de copii; 

e stresori legaţi de famila extinsă; 

e stresori legaţi de prieteni. 


Autorii consideră că evenimentele de viaţă nu pot fi evaluate 
izolat, ci trebuie integrate între cele două fațete ale vieţii 
individului : resursele sociale actuale, precum reţelele de suport 
social şi resursele financiare, şi stresorii actuali. 


COMMON EVERYDAY STRESSORS 


Illness stressors Phobic stressors Change stressors 
Chemical stressors Physical stressors Emotional stressors 
including food/drink Environmental stressors Social stressors 
Commuting stressors Decision stressors Work stressors 
Pain stressors Financial stressors Family stressors 


| / 


STRESS OVERLOADING 


MAJOR TRAUMA / i HISTORICAL STRESSORS 


e.g. war, adult rape, torture, e.g. child physical & sexual 
natural/civil disasters, abuse, hospitalisation, 
mugging, serious physical bullying, alienation, 
illness, terrorism, separation & bereavement 


military combat 
Figura 2.1. Stresori actuali şi istorici 


Se ştie la ora actuală faptul că nu orice stres provine dintr-un 
eveniment de viaţă major. Evenimente nesemnificative, precum 
pierderea autobuzului, o răceală, faptul că plouă, pot fi de 
asemenea stresante şi sunt numite hărţuieli zilnice. Kanner, 
Coyne, Schaefer şi Lazarus (1981) au măsurat aceşti stresori 
minori cu ajutorul Scalei de Hărţuială, indicând că stresorii 
minori sunt cel mai frecvent raportați la: 


griji legate de greutatea şi forma corpului ; 
sănătatea unui membru al familiei ; 

creşterea preţului mărfurilor de larg consum ; 
întreţinerea casei ; 

prea multe lucruri de facut ; 

pierderea sau rătăcirea unor obiecte. 


De asemenea, autorii au descoperit că experienţele pozitive 
fac aceste iritatii minore mai uşor de suportat, reducând impac- 
tul lor asupra sănătăţii. Printre experienţele pozitive găsite, 
măsurate cu ajutorul Scalei Îmbunătăţiri, se numără: 


sănătatea ; 


relaţia bună cu partenerul ; 
relata bună cu un prieten ; 
realizarea unei sarcini ; 


somnul suficient ; 
mâncatul în oraş ; 
ambientul plăcut al căminului. 


Într-un studiu recent, Steptoe, Wardle şi Marmot (2005) 
sugerează că stările pozitive, precum fericirea, protejează şi 
influenţează direct la procesele biologice importante. Cercetările 
lor au demonstrat că acestea au efecte pozitive la bărbaţii şi 
femeile de vârstă medie constând în reducerea activităţii neuroen- 
docrine, inflamatorii şi cardiovasculare. 


SOMATIC 

de exemplu, creş- 
terea tensiunii 
musculare, creşte- 
rea presiunii 
sangvine şi a 
frecvenţei 
cardiace, 
transpiratie, 
probleme 
intestinale, 
dureri de cap, 
greață şi senzaţie 
de vomă, 
tremur, ticuri, 
necoordonare 


COMPORTA- 
MENTAL 

de exemplu, mân- 
catul abuziv şi 
consumul exce- 
siv de alcool, 
cafea şi zahăr, 
fumat, probleme 
cu somnul, pre- 
cum coşmaruri, 
disfuncţii 
sexuale, apariţia 
comportamentelor 
necaracteristice 
de diminuare a 
interesului 


Figura 2.2. Efecte ale 


EMOTIONAL 
de exemplu, 
anxietate 
ridicată, depresie 
şi furie, neaju- 
torare, lipsa de 
speranţă, stimă 
de sine scăzută, 
agitaţie, oboseală 
rapidă, iritare, 
panică, ipohon- 
drie ridicată, 
agravarea 
problemelor de 
personalitate 


COGNITIV 
de exemplu, 
distragere 
crescută, 
diminuarea 
concentrării, 
afecţiuni ale 
memoriei, 
îngrijorare, 
teama 
amplificată de a 
nu greşi 


stresului pe termen scurt 


Efectele stresului 


Atunci când stresorii acţionează intens şi prelungit, ei pot 
conduce la supraîncărcare, cu consecinţe fiziologice, com- 
portamentale, emoţionale şi cognitive imediate (figura 2.2). 

Acestea sunt caracteristice aşa-numitei reacţii de fugă sau 
luptă, sintagmă introdusă de Cannon (1932), ce descrie reflexele 
primitive ale activării simpatice şi adrenergice ca răspuns la 
pericolul perceput şi la alte presiuni din mediu. În continuare, 
redăm efectele deteriorante ale stresului asupra sănătăţii din 
perspectiva lui Hans Selye (1956). 

Indivizii pot pot face faţă de obicei unui anumit grad de 
stres prin apelul la anumite strategii. Însă unele strategii pot fi 
ineficiente sau chiar agravante ; de exemplu, mâncatul în exces, 
fumatul etc. Dacă persoana continuă să fie stresată, atunci 
apar probleme psihosomatice mai severe, precum morbiditatea 
cardiovasculară şi consecinţe posibile asupra stilului de viaţă, 
ca urmare a diminuării calităţii vieţii (figura 2.3). 


TULBURĂRI PROBLEME TULBURĂRI PROBLEME 
SOMATICE COMPORTA- EMOŢIONALE COGNITIVE 
de exemplu, MENTALE de exemplu, probleme de 
dureri de cap, de exemplu, anxietate memorie, 
probleme alcoolism, Cronică, gânduri 
gastrointestinale, muncă în exces, depresie, fobii, obsesive, 
astm bronsic, comportament schimbări de probleme 
diabet zaharat, obsesiv, personalitate, academice 
disfunctii obezitate, boli mentale 
imunitare, tulburări de 
probleme somn, probleme 
musculare de relationare, 

probleme 

sexuale 


Figura 2.3. Efecte ale stresului pe termen lung 


O perspectivă complexă asupra stresului 


Până acum am conceptualizat stresul ca răspuns automat la un 
stresor extern. Acest punct de vedere este reflectat şi în teoria 
evenimentelor stresante de viaţă, care sugerează că individul 
răspunde evenimentelor prin reacţii la stres, strâns legate de 
starea sa de sănătate. Un punct de vedere întrucâtva diferit 
sugerează că individul nu răspunde pasiv la stresori, ci interac- 
tionaza cu ei (Lazarus, Cohen, 1973, 1977; Lazarus, 1975). 
Lazarus susţine că individul califică situaţia potential stresanta 
ca fiind sau nu stresantă, proces pe care îl numeşte evaluare 
primară. Individul se angajează şi într-un proces de evaluare 
secundară, ce implică evaluarea punctelor pro şi contra ale 
strategiilor sale de coping. Forma evaluării primare şi se- 
cundare sugerează dacă persoana manifestă sau nu o reacţie la 
stres. Dacă evenimentul este evaluat ca stresor, atunci apar 
schimbări psihofiziologice (figura 2.2). Efectele psihofi- 
ziologice ale stresului sunt considerate adaptative, atunci când 
persoana se pregăteşte să răspundă stresului, sau neadaptative, 
atunci când îi afectează sănătatea. 

Stresul a fost de asemenea conceptualizat ca rezultat al 
înzestrărilor auto-eficientei (Lazarus şi Folkman, 1987), rezis- 
tentei (Maddi şi Kobasa, 1984) şi îndemânării persoanei 
(Karasek şi Theorell, 1990). În consecinţă, succesul meca- 
nismelor de coping şi auto-gestionarea reduc stresul, în timp 
ce eşecul auto-reglării conduce la reacţii însoţite de schimbări 
psihofiziologice. Eşecul prelungit al auto-reglării produce boli 
legate de stres şi bineînţeles boala însăşi este un eveniment 
stresant. Dacă boala este percepută ca stresantă atunci aceasta 
poate exacerba stresul şi reduce şansele de recuperare. 


Boli legate de stres 


Boala legată de stres poate fi rezultatul schimbărilor com- 
portamentale şi fiziologice sau o interacţiune dintre cele două 
categorii. Cercetările arată că stresul poate afecta compor- 
tamentul specific legat de sănătate, precum şi schimbările 
comportamentale mai generale. Comportamentele specifice 
legate de sănătate care pot fi influențate de stres sunt: 


e fumatul (Lichtenstein, Weiss, Hitchcock, 1986; Carey, 
Kalra, Carey, Halperin, Richard, 1993) ; 

e consumul de alcool (Herold, Conlon, 1981 ; Violanti, Marshall, 
Howe, 1983; Cappell, Greeley, 1987) ; 

e dieta (Michaud, Kahn, Musee, 1990; Conner, Fitter, Fletcher, 
1999) ; 

e practicarea sexului neprotejat (Irons, Schneider, 1997) ; 

e abuzul de substanţe psihoactive. 


La un nivel mai general, cercetările sugerează că indivizii 
care experimentează nivele înalte de stres prezintă o tendinţă 
mai mare de angajare în comportamente dăunătoare ce poten- 
teazi boala sau lezarea (Wiebe, McCallum, 1986; Irons, 
Schneider, 1997). De exemplu, individul poate creşte consumul 
de alcool, ţigări, cafea şi bomboane, precum şi să reducă 
exerciţiile fizice. Toate aceste comportamente sunt legate de 
apariţia unor boli variate (Baer, Garmezy, McLaughlin, Pokorny, 
Wernick, 1987) şi de lezarea prin accidente (Johnson, 1986). 

Boala poate fi de asemenea legată de stres prin căi fizio- 
logice. Acestea sunt rezumate de Ogden (2000, p. 242) după 
cum urmează : 


e Stresul poate produce o creştere a secreției acide în stomac, 
o posibilă cauză a ulcerului. 


e Stresul conduce la producţia în exces a catecolaminelor, 
care duce la accelerarea coagulării sângelui, astfel mărindu-se 
şansele unui infarct miocardic. 

e Excesul de catecolamine poate produce o boală renală. 

e Infarctele miocardice şi atacurile vasculare cerebrale pot fi 
produse de stres prin intermediul creşterii răspunsului cardio- 
vascular şi a leziunilor arterelor produse de formarea plăcilor 
de aterom şi a depozitelor de grăsime. 

e Stresul duce la producerea în exces a corticosteroizilor, 
care provoacă artrita. 

e Stresul provoacă creşterea nivelului de catecolamine şi corti- 
costeroizi, care afectează sistemul imunitar, astfel persoana 
fiind mai susceptibila la infecţii. 


Psihoneuroimunologia 


Psihoneuroimunologia se bazează pe asumptia că starea psihologică 
a unei persoanei poate influenţa sistemul său imunitar şi astfel 
starea sa de sănătate. Anumiți factori psihologici au un rol în 
funcţionarea sistemului imunitar. Aceştia includ dispoziţia, 
suprimarea gândurilor şi stresul. O dispoziţie bună pare să 
favorizeze funcţionarea sistemului imunitar, în timp ce una 
negativă o perturba (Stone, Cox, Valdimarstottir, Jandrof, 
Neale, 1987; Cohen, Doyle, Turner, 2003). Stresul poate 
afecta sistemul imunitar al unei persoanei si poate duce la 
prelungirea unor probleme si la ocurenta unei simptomatologii 
psihosomatice ulterioare (Adler, Felton, Cohen, 1991 ; Walker, 
Johnson, Eremin, 1993 ; Black, 1994; Walker, Eremin, 1995 ; 
Gruzelier, Levy, Williams, Henderson, 2001 ; Kiecolt-Glaser, 
Marucha, Atkinson, Glaser, 2001). Studii recente arată de 
asemenea ca stresul poate compromite sistemul imunitar, ceea 
ce il face mai sensibil la infectiile oportuniste (Glaser, Lafuse, 


Bonneau, Atkinson, Kicolt-Glaser, 1993 ; Castes et al., 1999; 
Dbhahar, Satoskar, Bluethmann, David, McEwen, 2000 ; Kiecolt- 
-Glaser et al., 2001). În sens invers, hipnoza poate modula 
eficace functionarea sistemului imunitar prin modificarea acti- 
vitatii hipotalamusului (Rossi, 1986/1993; Rossi, Cheek, 
1988 ; Kiecolt-Glaser, Glaser, 1992 ; Ruzlya-Smith, Barbasz, 
Brabasz, Warner, 1995; Solloway, 2004b). 

Există dovezi ale faptului că suprimarea gândurilor este 
legată de apariţia bolii, în timp ce exprimarea gândurilor poate 
creşte activitatea sistemului imunitar (de exemplu, Gross, 
Levesnon, 1997; Patrie, Booth, Pennbaker, 1998). Există de 
asemenea date controversate legate de faptul că stresul afectează 
creşterea tumorală (Laudenslager, Ryan, Drugan, Hysen, Maier, 
1983) şi activitatea limfocitelor (Kiecolt-Glaser, Glaser, 1986). 
Mai recent, Rossi (2002) a prezentat dovezi care sugerează că 
o clasă specială de gene sunt adesea exprimate (expresia com- 
portamentală pe bază genetică) într-o gamă largă de experienţe 
umane, asociate cu schimbarea stărilor de excitație, incluzând 
trezirea, somnul şi visul. Aceste gene pot fi asociate cu expe- 
rientele stresante. Rossi sugerează de asemenea că experienţa 
„conştientă” a noutăţii, îmbogățirea mediului şi exerciţiul fizic 
voluntar pot modula expresia genetică pentru a coda noi 
amintiri şi învăţarea (p. 12). Autorul numeşte acest proces 
„expresia genetică dependentă de experienţă sau activitate”, 
care poate activa genele ce codează proteinele responsabile de 
neurogeneză în modalităţi care optimizează performanţa, sănătatea 
şi starea de bine. De interes central în genomica psihosocială 
este o clasă specială de gene timpurii imediate (sau „al treilea 
mesager”), activate în câteva secunde sau într-un minut sau 
două ca răspuns la semnale importante. Ele au un rol special în 
medierea excitatiei psihologice şi în performanţa optimă, dar 
şi în răspunsul la stres (Morimoto, 2001). Există cercetări care 


au demonstrat cum poate afecta stresul psihosocial 
funcţionarea genomică celulară la nivelul sistemului imunitar 
(Glaser et al., 1990, 1993; Malarkey, Glaser, Kiecolt-Glaser, 
Marucha, 2001). 

Cercetările care evaluează intervenţiile hipnotice pentru 
îmbunătăţirea funcţionării genomice celulare sunt încura- 
jatoare, deşi nu sunt încă concludente (Castes er al., 1999). 
Este important acum să descoperim mai multe în legătură cu 
„al treilea mesager” şi asocierea sa cu stresul, durerea şi 
răspunsul de vindecare (Samad et al., 2001). O ipoteză este 
aceea că evenimentele de viaţă traumatice şi stresul cronic pot 
duce la desincronizarea dinamicii circadiene şi ultradiene a 
ciclului de bază activitate-odihnă de 90-120 de minute la nivel 
genomic celular (Kaufer, Friedman, Seidman, Soreq, 1998; 
Cho, 2001 ; Rossi, 2002, 2005). Rossi, Lippencott si Basette 
(1995, p. 11) lansează ipoteza conform căreia stresul moderat 
„de asociere liberă” legat de problemele personale în timpul 
odihnei ultradiene poate reactiva ocazional codarea dependentă 
de stare a traumei sau problemelor induse de stres care duc la 
recuperarea amintirilor privitoare la sursa lor. 

În timp ce domeniul imunologiei continuă să avanseze rapid 
trebuie să ne amintim că tehnicile metodologice prezente de 
evaluare a sistemului imunitar sunt încă relativ rudimentare. 
Este important ca fiecare studiu să fie evaluat critic în contextul 
limitărilor curente. Însă pe măsură ce literatura de cercetare se 
extinde clinicianul trebuie să ia în considerare contribuţia în 
creştere a psihoneuroimunolgiei în înţelegerea bolii legate de 
stres şi a psihosomaticii, precum şi implicaţiile pentru psihoterapie 
în general şi hipnoterapie în particular. 


Factorii mediatori 


Pot fi de asemenea identificaţi un număr de factori mediatori 
între stres şi boală (McDaniel, Moran, Levenson, Stoudemire, 
1994), incluzând exerciţiul fizic (King, Blair, Bild, 1992), 
apartenenţa de gen (Stoney, Mathews, McDonald, Johnson, 
1990), stilul de coping (Moos, Schaefer, 1984), evenimentele 
de viaţă (Schmale, Iker, 1996; Greene, 1966; Engel, 1971), 
personalitatea (Kissen, 1967; Greer, Morris, 1975; LeShan, 
1977; Friedman, Thoresen, Gill, 1986; Grossarth-Maticek, 
Eysenck, Vetter, Fretzel-Beyme, 1986) si suportul social (Wills, 
1985). În calitate de clinicieni, este important să recunoaştem 
aceşti factori atunci când lucrăm cu pacienţi care au probleme 
legate de stres. 


Catharsisul şi stresul 


Heron (1998a) a dezvoltat o abordare explicativă utilă în 
înţelegerea stresului, care se bazează atât pe principii umaniste, 
cât şi psihodinamice. Autorul a presupus că orice persoană 
porneşte în viaţă cu tendinţe şi resurse intrinsec pozitive, 
inclusiv un număr de nevoi de bază organizate dialectic. Acestea 
includ nevoia de a iubi şi a-i îngriji pe ceilalţi, nevoia de 
auto-directionare şi auto-afirmare, cu o capacitate de auto-actu- 
alizare şi „vindecare” şi nevoia de a înţelege mediul extern şi 
intern. Madanes (2001) a sugerat o a patra nevoie, şi anume 
nevoia de a se căi pentru greşeli, fapte rele, leziunile produse 
altora şi de a ierta alte persoane pentru răul produs asupra 
sieşi. Aceste presupuneri de bază derivă din psihologia 
umanistă, mai ales din lucrările lui Carl Rogers (1951) şi 
Abraham Maslow (1973). Însă pentru ca fiinţele umane să 


devină „pe deplin funcţionale” sau „auto-actualizate” este 
esenţială apariţia unui mediu optim în stadiile critice de dez- 
voltare (Erikson, 1950). Acest lucru este imposibil de realizat 
deoarece practicile sociale şi politice distorsionate (parentale, 
educaţionale, medicale, juridice) apar pe parcursul întregii 
noastre vieţi atât în mod deschis, cât şi la nivel ascuns şi 
blochează împlinirea nevoilor psihologice de bază. Heron 
sugerează că dacă nevoile sunt satisfăcute prin interacţiunea 
sănătoasă cu alti oameni şi cu societatea atunci individul va 
deveni o fiinţă umană împlinită şi sănătoasă din punct de vedere 
psihosomatic. Una dintre sarcinile importante ale terapeutului 
este aceea de a ajuta pacientul în satisfacerea nevoilor sale 
personale, nu numai prin însuşi procesul terapeutic, ci şi prin 
intermediul relaţiei terapeut-pacient. 

Atunci când e privată de satisfacerea nevoilor psihologice 
de bază, persoana va experimenta „stresul”. E demonstrat că 
acest tip de practici negative şi distorsionante au cea mai mare 
influenţă în primii ani de viaţă. De exemplu, nevoia de a fi 
iubit necondiţionat (şi forma sa activă, nevoia de a-i iubi pe 
alţii) nu este satisfăcută pentru că dragostea (aprobarea) nu 
este dată decât condiţionat, ceea ce înseamnă că înainte de a i 
se acorda dragostea copilul trebuie să se angajeze în com- 
portamente care sunt aprobate de părinţi, profesori şi alti adulţi 
semnificativi din viata sa. Experiențele de separare apar pe 
parcursul întregii vieţi - de exemplu, spitalizarea şi divorţul — 
ducând la experienţe emoţionale negative, precum un răspuns 
de tip suferinţă. Nevoia de informare este adesea împiedicată 
de practicile medicale, juridice şi educaţionale etc. alienante. 
Frustrarea resimţită la nivelul nevoilor psihologice poate duce 
la emoţii negative, precum tristeţe, furie, jenă şi ruşine, care în 
mod natural s-ar „descărca” în orice reacţii fiziologice şi 
comportamentale (catharsis). Dar asemenea emoţii sunt adesea 


reprimate astfel încât experienţele asociate lor devin disociate 
de conştient, dar continuă să acţioneze ca funcţie psihosomatică 
care afectează dinamica. Heron numeşte acest proces închistare : 
„Distresul este ocluzionat astfel că durerea - care ar fi prea 
mare pentru ca un copil să o poată experimenta şi rezolva - nu 
intră în conştient şi nu distorsionează comportamentul, ci 
rămâne latent ca linie de stres în sistem. Aceasta este o formă 
puternică de inhibitie protectivă autonomă”. 

Societăţile moderne civilizate sunt în mod esenţial non- 
-catharctice şi nu încurajează descărcările emoţionale decât în 
forme prescurtate în ceea ce priveşte locul, durata şi inten- 
sitatea. Heron (1998a) conchide ca: 


Nu este o exagerare să caracterizăm societatea noastră ca fiind 
non-catharctică. Practicile de creştere a copiilor sunt în mare 
măsură non-catharctice : de la cea mai fragedă vârstă, copiii sunt 
constrânşi să-şi gestioneze emoţiile de distres, precum suferinţa, 
teama şi furia, prin controlarea, stăpânirea şi reținerea lor în 
interior. Băieţii nu plâng, fetiţele nu se înfurie şi, în curând, 
băieţii şi fetiţele învaţă că acceptarea socială apare numai atunci 
când îşi ascund complet şi îşi îngroapă rănile personale (p. 8). 


Totuşi există forme ,,esentiale” de catharsis acceptate la 
nivel social, aşa cum este cel din artele expresive (teatru, 
muzică, poezie), sport şi practicile religioase (Scheff, 1979), 
precum şi în vis, râs şi intimitate. Dinamica reprimată sau 
„Stresul istoric” continuă să afecteze funcţionarea psihologică 
şi poate fi un factor care contribuie la dezvoltarea unor boli 
majore cum este cancerul (Kisen, 1996, 1967 ; Kissen, Brown, 
Kissen, 1969). Pe de altă parte, potrivit lui Heron (1998a), 
descărcarea stresului are un profund efect terapeutic : 


Descărcarea stresului are efectul de a întrerupe constructul distor- 
sionat, eliberând mintea pentru a realiza o evaluare cu adevărat 


discriminativă a ceea ce se întâmplă în incidentele critice timpurii 
şi în reluările ulterioare. Inteligența persoanei, obstructionata 
anterior şi inhibată de tensiunea emoţională, va reevalua situaţiile 
cauzatoare de tensiune şi efectele lor pe măsură ce tensiunea se 
descarcă. Aici, insight-ul de bază este unul dinamic ; persoana 
vede clar de ce are nevoie în calitate de persoană autentică, vede 
felul în care nevoia sa, întreruptă şi îngheţată, a fost, împreună 
cu durerea asociată, forţa motivantă ascunsă din spatele unui set 
elaborat de comportamente distorsionate. Insight-urile asociate o 
eliberează de stereotipurile opresive şi de alte personaje din 
drama timpurie, astfel că ele sunt văzute global, ca fiinţe umane 
cu fatetele lor (p. 22). 


Teoria dezvoltată de Heron se apropie, în ceea ce priveşte 
presupunerile esenţiale, de teoria propusă de Breuer şi Freud 
(1895/1955) : 


i) Nevroza este produsa de ,,...traume psihice. Orice expe- 
rienta care face apel la afecte stresante - cum sunt frica, 
anxietatea, ruşinea sau durerea fizică - poate opera ca 
traumă, dacă nu a existat o reacţie energică la evenimentul 
provocator, astfel încât să fie descărcată...” (pp. 6, 8). 

ii) Nevroza este vindecată ,,...prin evocarea amintirii evenimentelor 
prin care a fost provocată şi prin trezirea emoţiilor care o 
însoțesc ; pacientul trebuie să descrie acele evenimente cu 
lux de amănunte şi să «exprime emoţiile în cuvinte»” (p. 6). 

iii) Sarcina terapeutului „...constă exclusiv în determinarea 
pacientului de a reproduce impresiile patogenetice care au 
produs nevroza, acordându-le importanţă prin exprimarea 
emoţională... Pentru aceasta, terapeutul trebuie să învingă 
rezistenţa sau apărarea, o forţă psihică din pacient... opusă 
conştientizării ideilor patogenetice” (pp. 268, 278, 283). 

iv) Nevroza este în mod esenţial „o scindare a conştientului” 
între memorie şi emoție şi leacul nevrozei este, în consecinţă, 


vindecarea acestei scindări „care înlătură forţa operantă a 
ideei nedeclanşate la început...” (pp. 12, 17). 


Acest punct de vedere a pus bazele multor abordări psiho- 
terapeutice de scurtă durată (de exemplu, Alexander, French, 
1946 ; Moreno, 1946; Davanloo, 1978; Reich, 1961 ; Perls, 
1969). În centrul acestor sisteme terapeutice se află convingerea 
că stresorii istorici sunt mecanisme inconştiente şi dinamice 
care rezultă din experienţe traumatice timpurii reprimate (de 
exemplu, o suferinţă blocată, abuz sexual etc.), care necesită 
rezolvare. Reprimarea naturală poate fi augmentată de dezvoltarea 
aşa-numitelor strategii de coping sub formă de comportamente 
compulsive şi dependente (de exemplu, mâncare, alcool, dro- 
guri, fumat), care pot duce la probleme majore de sănătate 
fizică şi mentală şi care au fost discutate anterior. Boala poate 
fi o urmare a procesului de conversie isterică sau a somatizării, 
adică atunci când furia şi vina devin somatice. 

Heron (1998a) afirmă că există patru forte majore în procesul 
de reintegrare : 


e imageria externă, stimulatoare din punct de vedere emo- 
tional ; 

e deschiderea interioară progresivă spre asocieri şi imagini ; 

e presiunea fizică externă ; 

e fortificarea voluntară a corpului din interior. 


Primele două strategii pot fi realizate prin hipnoterapie în 
timp ce ultimele două intervenţii generice sunt în principal 
orientate bioenergetic. Însă nu există nici un motiv pentru care 
o abordare integrativă în hipnoterapie nu ar trebui să încoporeze 
toate aceste patru abordări. 


Hipnoza 


Scurt istoric 


Desi nu a avut niciodată un impact major asupra învățăturilor 
întotdeauna o parte a culturii medicale, influentand-o din umbră. 
Popularitatea sa a crescut şi a fost în declin (Gauld, 1992). Din 
vremea „templelor vindecării” din Grecia antică, precum cel 
din Epidaurus (Nestoros, Vasdekis, Patakou-Parassiri, Safkianakis, 
1998), şi până în timpuri mai apropiate, mai ales în practica lui 
Mesmer, Braid, Elliotson, Charcot, Freud şi Erickson — doar 
câţiva dintre adepţi —, hipnoza a avut rolul său în întreprinderile 
clinice şi medicale. 


Mesmer 


Anton Mesmer (1733-1815) este considerat părintele hipno- 
tismului modern. Mesmer a obţinut o serie de vindecări într-o 
oarecare măsură uimitoare şi dramatice, în cazul unor persoane 
considerate incurabile din prisma abordărilor medicale tra- 
ditionale. in timpul „ritualurilor hipnotice” au fost „magne- 
tizaţi” aproximativ 30 de pacienţi, ţinând baghete de fier de 
20-25 de centimetri, confecţionate dintr-un tub de stejar umplut 
cu pilitură de fier, apă şi sticlă pisată. Mesmer trecea printre 
pacienţi, lovindu-le braţele şi părțile bolnave, făcând „pase 
magnetice” asupra celor fără baghete cu bagheta sa şi fixând 
pacienţii cu privirea, ordonându-le să doarmă. Treptat, pa- 
cientii deveneau agitati, urmând „criza”. Unii pacienţi tipau, 
transpirau şi manifestau convulsii ; erau urmaţi de alţii până 
când majoritatea celor prezenţi îşi „ventilau” emoţiile. Mesmer 


susţinea că magnetismul animal producea criza şi că „vin- 
decarea” consta chiar din criză. Trebuie menţionat de asemenea 
că Mesmer crea o atmosferă de încredere prin stabilirea unei 
bune relaţii cu pacienţii, permițându-le astfel să „renunţe la 
mecanismele de apărare”, dând frâu liber descărcării. E posibil 
ca el să fi realizat că stările emoţionale sunt „contagioase” şi 
că este necesar un anumit grad de expectanta. 

În 1784, o Comisie de Anchetă a magnetismului animal a 
concluzionat că fluidul magnetic nu există şi că efectele tera- 
peutice erau rezultatul imaginaţiei, contactului fizic şi imitării — 
adică condiţiile necesare pentru orice psihoterapie modernă. 
Hoareau (1998) susţine că Mesmer a îndeplinit condiţiile (adică 
factorii comuni) necesare în orice psihoterapie, şi anume: o 
bază teoretică (fluidul universal) ; o tehnică clar definită (reorga- 
nizarea fluidelor din corp); un „psihoterapeut” acţionând 
potrivit unei structuri ritualizate ; şi „pacienţii” aflaţi într-o 
stare de „credinţă receptivă”. 


Elliotson şi Esdaile 


Mai târziu, în secolul al XIX-lea, Elliotson şi Esdaile, printre 
alţii, au popularizat proprietăţile anestezice ale magnetismului, 
spre deosebire de „crizele” induse de Mesmer. Elliotson (1791- 
-1868) a publicat o revistă proprie, Zoist, în care au fost 
descrise detaliat intervenţiile chirugicale fără durere, pe care 
doctorii le-au realizat prin utilizarea mesmerismului. Din nefe- 
ricire, Elliotson credea în frenologie şi clarviziune, din acest 
motiv cercetările sale privitoare la hipnotism fiind neglijate mult 
timp. Cu toate acestea, a avut o mare experienţă şi a lăsat în urmă 
multe înregistrări ale unor leacuri bona fide (Erickson, 1934). 

Esdaile (1808-1859) a studiat hipnoza, fiind stimulat de 
rapoartele lui Elliotson (Erickson, 1934). A realizat sute de 


x» 


operaţii încununate de succes, folosind „transa mesmerica” şi 
a continuat să folosească mesmerismul ca analgezic până când 
cloroformul a devenit de uz general în 1847. Însă teoria „mag- 
netismului animal” a fost complet respinsă de Abatele de Faria, 
un preot portughez (Faria, 1906) şi mai târziu de James Braid 
(1843). Faria şi-a dat seama că susceptibilitatea hipnotică nu 
depinde de o forţă specială a hipnotizatorului, ci aproape în 
întregime de abilităţile naturale ale pacientului. El a înţeles 
faptul că sugestia era cea care făcea ca membrii audienței să 
intre în transă somnabulistică. În spectacolele sale de vaudeville 
a sugerat cu voce înceată, dar autoritară ca o persoană să 
„adoarmă”. A demonstrat că nu este nevoie să presupunem 
existenţa unui magnetism animal şi, mai mult decât atât, că 
transa poate fi realizată prin sugestie, astfel punând bazele 
procedurilor tipice de inducţie folosite în zilele noastre. 


Braid 


Braid a respins ideea magnetismului şi a dezvoltat teorii proprii 
cartea The Rational of Nervous Sleep Considered in Relation 
with Animal Magnetism şi „cuvântul hipnoză a fost derivat din 
neurohipnologie şi hipnologie” (Waxman, 1986, p. 4). Iniţial, 
Braid a indus o stare artificială prin fixarea privirii asupra unui 
obiect strălucitor. Însă mai târziu şi-a dat seama că putea 
obţine acelaşi rezultat prin concentrarea susţinută asupra vocii 
hipnotizatorului. În scrierile sale ulterioare, Braid (1846, 1855/ 
1970) a abandonat multe dintre teoriile sale fiziologice şi s-a 
concentrat cu precădere asupra aspectelor psihologice ale 
hipnozei, demonstrând că fenomenele observate sunt produsul 
imaginaţiei pacientului, puternic influențate de sugestiile terape- 
utului, fie deliberate, fie accidentale. 


Charcot şi Bernheim 


În anii 1880 s-a iscat o controversă între două şcoli de hipnotism, 
una reprezentată de Charcot la Salpetriére, iar cealaltă de 
Bernheim la Universitatea din Nancy. Bernheim susţinea că 
hipnoza este rezultatul sugestiei şi accentua faptul că oamenii 
normali pot fi hipnotizati. Punctele sale de vedere au fost 
preluate initial de la Liébault (1823-1903), care a avut un 
succes remarcabil în tratarea pacienţilor prin sugestie în transă 
hipnotică. El le sugera foarte încet pacienţilor săi că sunt gata 
să adoarmă şi multi dintre ei intrau în transă. Atunci când erau 
în „transă” le inocula sugestii potrivit cărora îi va ajuta să 
scape de simptomele pe care le aveau. Din punctul său de 
vedere, sugestiile erau cele importante, şi nu mijloacele de 
inducere a transei hipnotice. Abordarea lui Liébault a fost 
probabil cea mai clară schimbare de la hipnoza negativă la cea 
pozitivă ; utilizarea sugestiei silentioase activa sistemul nervos 
parasimpatic al pacientului, producând o stare de transă calmă 
în locul celei isterice (Shone, 1994). 
Bernheim (1886/1957) descria hipnoza drept: 


exaltarea excitabilitatii reflexelor ideomotorii, care afectează 
transformarea inconştientă a gândurilor în mişcare, necunoscută 
de voinţă... Mecanismul sugestiei în general poate fi rezumat în 
următoarea formulă : creşterea reflexelor ideomotorii, ideonsenzoriale 
şi a ideoexcitabilitatii (p. 138). 


El a introdus conceptul de stadii ale hipnozei: subiectul 
putea fi uşor, moderat sau profund hipnotizat şi Bernheim a 
realizat o scală cu nouă grade de hipnoză. Pentru Bernheim, 
fenomenul sugestiei era „o funcţie nu a unei stări magnetice 
(Mesmer), nici a somnului indus (Liébault) şi nici a unei stări 


hipnotice (Braid), ci a unor anumite caracteristici fiziologice 
ale creierului oprite în starea de veghe” (Hoareau, 1998, p. 63). 

Charcot, pe de altă parte, a dezvoltat o teorie a patologiei şi 
sugera că hipnoza era o stare patologică a pasivitatii care 
progresa de la letargie şi catalepsie la somnabulism mai 
degrabă decât la o activitate crescută. În 1882, Charcot a 
prezentat o lucrare despre hipnotism la Academia de Ştiinţe, în 
care redat o descriere detaliată a stării de transă. Acest eve- 
niment a adus după sine o schimbare radicală a atitudinii faţă 
de hipnoză în Franţa. În 1884 şi 1885, Charcot a reuşit să 
reproducă „artificial” paralizia ne-organică prin utilizarea 
hipnozei. De asemenea, în studiile sale asupra amneziei 
dinamice a deschis calea descoperirii amintirilor inconştiente, 
în care arăta că amintirile uitate pot fi recuperate prin hipnoză. 
Demonstratiile lui Charcot de la Salpetriére au exercitat o 
influenţă profundă şi l-au motivat pe Freud în decursul şederii 
sale la Paris. Charcot a murit în 1895, hipnoza fiind din nou 
tratată cu scepticism în Franţa ; excepţie au făcut cercetările 
lui Pierre Janet care a avut o influenţă considerabilă asupra 
specialiştilor din SUA. Janet a perceput starea hipnotică ca o 
suprimare a controlului personal, urmată de o reducere a 
facultăţilor critice şi de probabilitatea crescută de implantare a 
unei sugestii (terapeutice), precum şi în transpunerea acesteia 
în acţiune sau credinţă. 


Freud şi Breuer 


Freud, care împreună cu Joseph Breuer a promovat ideile de 
regresie hipnotică şi psihoterapie dinamică, a respins mai târziu 
hipnoza în favoarea noii sale şcoli de psihanaliză, având un 
profund efect negativ asupra dezvoltării hipnozei. Iniţial, 
Sigmund Freud a studiat alături de Charcot şi a fost interesat 


de hipnoză pe parcursul întregii sale vieţi. În 1889 s-a înde- 
părtat de perspectiva lui Charcot, înclinând spre cea a şcolii de 
la Nancy care se concentra asupra sugestiei în detrimentul 
isteriei, considerând că pacienţii îşi amintesc mai frecvent 
amintirile reprimate în cursul unui proces al hipnozei benefic. 
Se pare că Freud era un hipnotizator foarte slab, fiind limitat 
de stilul autoritar simplu de inducţie, şi în 1896 a respins 
ritualul de inducţie hipnotică pe motiv că era ne-necesar şi în 
măsură să declanşeze avansuri amoroase nedorite din partea 
pacientelor. Deşi Freud a renunţat la abordările autoritare 
directe din hipnoză, se poate spune că procedura sa de a le 
permite pacienţilor să stea pe canapea şi să asocieze liber e 
similară cu o formă indirectă de inducţie hipnotică. El a 
înlocuit procedura hipnotică cu simpla plasare a mâinii sale pe 
fruntea subiectului pentru a ajuta la ceea ce credea că este 
relaţia socială potrivită de dominare a doctorului în relaţia cu 
pacientul. Freud descrie utilizarea modelului lui Bernheim 
pentru a accesa inconştientul şi a îndepărta simptomele prin 
sugestie directă, după cum urmează : 


Acest experiment uimitor şi instructiv mi-a servit ca model. Am 
decis să pornesc de la presupunerea că pacienţii mei ştiu tot ceea 
ce are semnificaţie patogenă şi că era doar o chestiune de a-i 
obliga să o comunice. 

Astfel, atunci când am ajuns la punctul în care, după ce am 
adresat pacientului unele întrebări precum „de cât timp aveţi 
acest simptom ? ” sau „care este originea lui? ”, am fost întâmpinat 
cu răspunsul „chiar nu ştiu”, am continuat în modul următor : 
Mi-am plasat mâna pe fruntea pacientului sau i-am luat capul 
între mâini şi i-am spus: „Te vei gândi la asta sub presiunea 
mâinilor mele. În momentul în care voi slăbi presiunea vei vedea 
ceva în fata ta sau iti va veni în minte ceva. Agaţă-te de acel 
lucru. Va fi ceea ce căutăm. Ei bine, ce ai văzut sau ce ţi-a 
apărut? (Breuer, Freud, 1985/1955, p. 110). 


Apoi continuă să explice metoda presiunii cu mâna ca formă 
de „comunicare care poate fi înlocuită de orice alt semnal sau 
printr-un exerciţiu sau influenţă fizică asupra pacientului pentru 
o hipnoză intensificată «pe moment»”. Accentul asupra comu- 
nicării mai degrabă decât asupra sugestiei este principala schim- 
bare de la centrarea pe sugestia hipnoterapeutică la prelucrarea 
hipnoterapeutică (de exemplu, utilizarea ideodinamică a lim- 
bajului şi a semnalizării minte-corp) care a fost în centrul 
atenţiei în ultimele trei decenii (Rossi, 1996, p. 184). Con- 
ceptul prelucrării hipnoterapeutice este discutat în detaliu în 
capitolul 3. 

În prima jumătate a secolului XX s-a înregistrat un declin 
în utilizarea hipnozei în psihiatrie. Ellenberger (1970) reflectă 
asupra principalelor schimbări culturale, sociale, politice şi 
ştiinţifice care au condus la declinul a ceea ce el numeşte 
„prima psihiatrie dinamică”. Însă interesul pentru hipnoză a 
cunoscut un reviriment temporar ca urmare a apariţiei unui 
mare număr de tulburări funcţionale în timpul primului război 
mondial. Brown (1920, 1921) a utilizat regresia de tip freudian, 
premitand soldaţilor să retrăiască experienţele de luptă în 
cursul hipnozei şi a inventat termenul hipnoanaliză. 

Recunoaşterea actuală a hipnozei în medicină se datorează 
în mare parte eforturilor unor pionieri din domeniul studiului 
experimental al hipnozei, începând cu anii 1920 şi 1930. Primii 
cercetători au fost Clark Hull şi apoi studentul său, Milton 
Erickson. Hull (1933/1968) a susţinut că hipnoza este o stare 
de excitație - un punct de vedere congruent cu perspectiva 
actuală. În hipnoza clinică, s-a înregistrat o renunțare treptată 
la tehnicile de inducţie directe. Acest lucru era evident nu 
numai în lucrările lui Freud, ci şi în cele ale lui Jung (1902/ 
1957) şi Perls (Perls, Hefferline, Goodman, 1951). Rossi 
(1996) explică : 


Vedem fiecare dintre inovațiile lor majore - asocierea liberă, 
imaginaţia activa şi dialogul Gestalt - ca ritualuri uşoare de 
inducţie care stimulează o stare specială de comunicare tera- 
peutică şi expectanta, ce schimbă locusul controlului de la autoritatea 
terapeutului la creativitatea intrinsecă a pacientului. Aceste noi 
ritualuri de inducţie par să păstreze ceva din semnele hipnozei 
naturaliste (p. 191). 


Erickson şi Rossi: directiva implicată 


Deşi Erickson a utilizat multe tipuri de sugestii directe în 
cariera sa, el a fost pionierul folosirii sugestiilor indirecte prin 
„recurgerea la propriul sistem de credinţe al clientului şi la 
resursele sale interioare” (Erickson, Rossi, 1979, p. 119). 
Erickson şi Rossi au privit „implicarea” ca fiind esenţa dinamicii 
sugestiei, deoarece nu este important ce spune terapeutul, ci 
ceea ce face pacientul cu ceea ce spune terapeutul. În for- 
mularea implicatiilor psihologice trebuie să se ţină cont de 
faptul că terapeutul furnizează doar un stimul; ascultătorul 
creează aspectele hipnotice ale implicatiilor psihologice la nivel 
inconştient. 

Erickson a explicat că abordarea sa este naturalistă prin 
faptul că observă foarte atent comportamentul firesc al pacien- 
tului şi utilizează în mod repetat limbajul acestuia, perspectiva 
sa asupra lumii şi resursele sale interioare pentru a-l ajuta să-şi 
rezolve problemele în propriul fel. În consecinţă, abordarea 
ericksoniană este strategică, terapeutul fiind responsabil în 
mod activ de stabilirea scopurilor, planificarea tratamentului şi 
operationalizarea intervențiilor potrivite pentru realizarea acelor 
scopuri. Erickson considera că oamenii deţin în interior toate 
resursele necesare rezolvării problemelor lor. Însă în anumite 
contexte ei nu sunt capabili să acceseze aceste resurse, poate 
din cauză că nu cred în existenţa acestor resurse sau pentru că 


reţeaua socială nu le stimulează sau nu le permite să se mani- 
feste într-un anumit context. Deoarece resursele sunt de obicei 
reapelate şi reasociate prin utilizarea tehnicilor indirecte, adesea, 
pacientul şi terapeutul nu sunt conştienţi de rezultatele terapiei 
până la un anumit moment, în care contactul cu persoane 
semnificative creează cadre potrivite pentru observarea 
schimbărilor. 

Milton Erickson a murit în 1980, dar a lăsat în urmă nişte 
continuatori perseverenti, numeroase contribuţii importante in 
domeniu şi câteva şcoli de psihologie aplicată, bazate pe con- 
ceptele sale asupra terapiei strategice indirecte şi sugestiei şi 
pe procesele inconştiente ipotetice şi formele indirecte de 
comunicare umană (Haley, 1973, 1976; Lankton, Lankton, 
1983 ; Rossi, 1996). 


Ce este hipnoza ? 


Există numeroase definiţii ale hipnozei, care diferă funcţie de 
perspectiva teoretică, dar cele două prezentate mai jos sunt 
reprezentative printre definițiile existente în prezent : 


În mod tipic, hipnoza cuprinde o introducere în procedură în 
cursul căreia subiectului i se comunică faptul că îi vor fi prezentate 
sugestii pentru o experienţă imaginativă. Inductia hipnotică este 
o sugestie iniţială extinsă prin care se solicită utilizarea ima- 
ginatiei proprii, putând conţine o extensie ulterioară a introducerii. 
Procedura hipnotică este utilizată pentru a încuraja şi evalua 
răspunsul la sugestie. Atunci când se foloseşte hipnoza, o persoană 
(subiectul) este ghidată de o altă persoană (hipnotizatorul) pentru 
a răspunde la sugestiile de schimbare a experienţei subiective, 
modificări ale percepţiei, senzatiilor, emoţiilor, gândurilor 
sau comportamentelor. Persoanele pot de asemenea să înveţe 
auto-hipnoza, care este actul administrării procedurilor hipnotice 


de unul singur. Dacă subiectul răspunde la sugestiile hipnotice se 
spune că a fost indusă transa hipnotică. Mulţi cred că răspunsurile 
şi experienţele hipnotice sunt caracteristice unei stări hipnotice. 
În timp ce unii cred că nu este necesar să folosim cuvântul 
„hipnoză” ca parte a inducției hipnotice, alţii îl consideră esenţial. 
Detaliile procedurilor şi sugestiilor hipnotice diferă funcţie de 
scopurile practicianului şi scopurile întreprinderii clinice sau de 
cercetare. Procedurile implică în mod tradiţional sugestia de 
relaxare, deşi relaxarea nu este necesară pentru hipnoză ; se pot 
folosi sugestii variate, inclusiv aceea de a deveni mai alert. 
Sugestiile care permit evaluarea gradului de hipnoză prin com- 
pararea răspunsurilor cu scale standardizate se pot folosi atât în 
mediul clinic, cât şi în cercetare. Majoritatea indivizilor răspund 
cel puţin la unele sugestii, dar scorurile pe scalele standardizate 
variază de la înalt la neglijabil. Traditional, scorurile sunt grupate 
în scăzute, medii şi înalte. Aşa cum este cazul altor măsurători 
pe scală pozitivă ale unor constructe psihologice, precum atenţia 
şi constienta, nivelul realizării hipnozei creşte odată cu scorul 
individual (Asociaţia Americană de Psihologie, 2005). 


Termenul hipnoză denotă o interacţiune dintre o persoană, „hip- 
notizatorul”, şi o altă persoană sau persoane, „subiectul” sau 
„Subiecţii”. În această interacţiune, hipnotizatorul încearcă să 
influenţeze percepțiile, sentimentele, gândirea şi comportamentul 
subiectului, cerându-i să se concentreze pe idei şi imagini care ar 
putea stimula efectele scontate. Comunicarea verbală folosită de 
hipnotizator pentru a obţine aceste efecte este numită „sugestie”. 
Sugestiile diferă de instrucţiunile de zi cu zi prin faptul că 
subiectul experimentează un comportament involuntar sau lipsă 
de efort (fragment din Proiectul BPS elaborat de BSECH, septembrie 
2000, www.ucl.ac.uk/hypnosis). 


Speigel şi Spiegel (2004) subliniază că „experienţa hipnotică 
autentică poate fi definită ca hipnoză formală numai atunci 
când este indusă cu bună ştiinţă de operator, răspunsul subiec- 


tului fiind ghidat în totalitate şi încheindu-se la semnalul 
operatorului” (p. 35). 

Când o persoană este „hipnotizată” intră în transă, ceea ce 
înseamnă o stare modificată de constienta sau o stare specială 
a minţii. Această „teorie a stării” în hipnoză este în contradicţie 
cu teoriile „non-stării”, care propun o explicaţie sociocognitiva 
mai degrabă decât una psihologică. Pentru o discuţie pe mar- 
ginea „stării” şi „non-stării”, vezi Kirsch şi Lynn (1995). 
Oamenii intră adesea în transă sau sunt ,,hipnotizati” in mod 
firesc şi spontan atunci când se implică în activităţi care le 
„absorb atenţia”, cum sunt privitul la televizor, lectura unei 
cărţi, actul sexual, ascultarea muzicii sau practicarea auto-hipnozei. 
Hipnoza formală încurajează pacienţii să : 


e îşi concentreze atenţia (de exemplu, ascultând vocea tera- 
peutului) ; 

e să nu acorde atenţie mediului înconjurător (de exemplu, 
prin închiderea ochilor) ; 

e să se lase absorbiți de o activitate, imagine sau sentiment 
(de exemplu, imaginandu-si locul preferat). 


Este posibil ca acest proces să fie încununat de mai mult 
succes dacă pacientul este motivat şi cooperant şi are expectante 
pozitive legate de rezultat. Există de asemenea clinicieni care cred 
că anumiţi oameni, cu hipnotizabilitate crescută, au o capacitate 
mare de a intra în transă, în comparaţie cu cei având o hipnotiza- 
bilitate scăzută. De exemplu, Spiegel şi Spiegel (1978) abordează 
hipnotizabilitatea prin intermediul Profilului de Inductie Hipnotica 
sau HIP (vezi discuţia şi intervenţia 1 din capitolul 3), îm- 
preună cu inventarul de personalitate. Ei concluzionează : 


Cele trei personalităţi care rezultă potrivit acestor date sunt: 
dionisian, apolonian şi odiseean. Dionisienii sunt intuitivi, 


sentimentali şi au încredere în ceilalţi ; ei tind să aibă o hipno- 
tizabilitate crescută. Apolonienii sunt logici, organizaţi şi preferă 
să conducă decât să urmeze. Ei tind să se regăsească printre cei 
cu hipnotizabiliatate scăzută. Odiseenii fluctuează între acţiune 
şi deznădejde şi sunt mai echilibrati în dialectica gândirii şi 
sentimentelor (p. 96). 


Atunci când pacienţii sunt în transă, ei sunt în general mai 
deschişi sugestiilor directe ale terapeutului. Deşi cele mai 
multe „fenomene hipnotice” pot apărea spontan în afara unei 
intervenţii hipnotice, următoarele efecte sunt posibile prin 
sugestie, fie în heterohipnoză, fie în auto-hipnoza : 


relaxare ; 

comportamente ideomotorii (de exemplu, levitaţia braţului) ; 
comportamente ideosenzoriale (de exemplu, analgezia) ; 
amnezie ; 

sugestie post-hipnotică ; 

regresie ; 

comportamente halucinante. 


Punctul de vedere conform căruia hipnoza nu este un tip de 
psihoterapie în sine, ci un catalizator care promovează alte 
tipuri de terapii şi tratamente prin facilitarea efectelor ca 
urmare a sugestibilitatii crescute şi fenomenelor hipnotice 
ulterioare este propriu discuţiei anterioare. În cadrul acestei 
abordări „tradiţionale”, detaliile procedurilor şi sugestiilor 
hipnotice diferă funcţie de scopurile practicianului şi cele 
clinice sau de cercetare. Spiegel şi Spiegel (2004) constată: 
„faptul că hipnoza ar fi o terapie este de asemenea un mit 
supărător. Evităm termenul hipnoterapeut pentru că hipnoza în 
sine nu este terapie... Ea poate creşte eficacitatea pishoterapiei, 
dar nu este în sine un tratament” (p. 16). 


Oakley, Alden şi Degun-Mather (1996, p. 504) enumeră o 


serie de proprietăţi ale hipnozei, relevante pentru hipnoza clinică : 


sugestibilitate crescută sau cel puţin o dispoziţie mai 
deschisă, de acceptare a sugestiilor într-un mod mai puţin critic ; 
capacitate crescută de imagerie şi joc de rol, astfel încât 
evenimentele imaginate sunt experimentate ca fiind reale ; 
acces mai facil la amintirile din copilărie, deşi acestea nu 
reprezintă o întoarcere literală la un anumit stadiu de dez- 
voltare cognitivă ; 

testare a realităţii redusă. O mai mare toleranţă la incon- 
gruentele logice — aşa-numita „logică a transei” ; 
răspunsuri mai bune la relaxare, care pot fi învăţate şi 
aplicate în situaţiile de zi cu zi; 

alianţă mai bună ; 

expectante mai mare în ceea ce priveşte rezultatele pozitive 
ale terapiei ; 

concentrare mai profundă şi dezvoltarea abilității de ignorare 
a sentimentelor şi gândurilor involuntare ; 

posibilitatea de a crea, dezvolta şi controla experienţele 
disociative. 


Este evident că aceste proprietăţi cresc calitatea terapiei. 


Prelucrarea hipnoterapeutică 


Erickson şi Rossi (www.ernestrossi.com ; erickson-foundation.org) 
consideră că „transa hipnotică” poate vindeca prin ea însăşi şi, 
mai mult decât atât, că toată lumea este capabilă de a ajunge la 
un nivel adecvat al transei. Rossi (1996) sugerează că efortul 
hipnoterapeutic, facilitat de utilizarea ideodinamică a limbajului 
şi semnalizarea minte-corp, poate fi utilizat pentru producerea 


unor schimbări psihosomatice la pacient. Prelucrarea hipno- 
terapeutică asigură o cale de acces şi facilitează vindecarea 
psihobiologică şi creativitatea în gestionarea stresului. Erickson a 
constatat faptul că pacienţii se angajează adesea în stări naturale 
de vindecare care durează între 10 şi 20 de minute. El numeşte 
aceste perioade de vindecare „transa comună zilnică” şi sugerează 
că pacienţii pot folosi aceste perioade de concentrare internă 
pentru a avea un acces mai bun la emoţiile, intuitiile şi gân- 


durile lor cele mai profunde. Rossi (1996) consideră ca: 


Transa comună zilnică apare ca o perioadă în care se întredeschide 
fereastra dintre conştient şi inconştient. Deoarece conştiinţa inte- 
rioară este sursa celor mai profunde intuitii ale noastre, oamenii 
sunt foarte creativi si pot trăi insight-uri, fantezii şi salturi 
intuitive în timpul acestor momente de meditaţie. Transa comună 
zilnică poate fi de asemenea o perioadă de deschidere şi vulnerabilitate 
faţă de influenţele exterioare ; sugestiile primite în aceste momente 
sunt mai uşor acceptate (p. 130). 


Erickson a numit folosirea transei comune zilnice „abordare 
naturalistă sau prin utilizare”, deoarece considera că lasă pur 
şi simplu oamenii să facă apel la resursele naturale pentru a-şi 
rezolva propriile probleme psihosomatice în timpul perioadelor 
ultradiene. Rossi a dezvoltat ulterior o nouă teorie a hipnozei 
terapeutice şi auto-hipnozei, precum şi a comunicării minte-corp 
şi vindecării. El scrie: 


Stresul cronic şi excesiv poate produce simptome prin distor- 
sionarea ritmurilor noastre normale ultradiene/circadiene ; hipnoza 
poate ameliora aceste simptome pur şi simplu prin furnizarea 
unei ocazii prin care ritmurile naturale minte-corp să se normalizeze. 
Sugestia hipnotică poate funcţiona pentru că ea se potriveşte şi 
sincronizează procesele naturale ale odihnei ultradiene şi circadiene, 
ale restaurării şi vindecării. Secretul trecerii de la boală la 


sănătate şi apoi la nivele înalte de performanţă şi stare de bine se 
află în recunoaşterea şi facilitarea resurselor creative ale persoanei 
în timpul întredeschiderii acestor ferestre către interior şi refaceri 
care apar periodic timp de aproximativ 20 de minute la fiecare 
oră şi jumătate pe parcursul zilei (Rossi, 1982, p. 24). 


Rossi şi colaboratorii săi detaliază în continuare : 


Ne simţim cel mai bine atunci când ne sincronizăm eforturile în 
funcţie de perioadele de performanţă, precum şi de recuperare şi 
vindecare. Adesea, stresul, simptomele corporale şi problemele 
psihologice sunt semnale că am forţat limitele peste ritmurile 
naturale şi că nu am reuşit să ne sincronizăm cu propria noastră 
natură psihobiologică (p. 6). 

Credem că în cursul fiecărei zile din viaţă lor, cei mai mulţi 
oameni au un deficit de „refacere şi odihnă ultradiene”, adică sar 
una sau mai multe faze de odihnă şi refacere, respectiv 20 de 
minute din ciclul de bază odihnă-activitate la fiecare 90 de minute 
pe parcursul zilei (p. 11). 


Erickson a folosit termenul inconştient pentru a numi centrul 
persoanei. Pentru el, sarcina terapeutică consta în a crea condiţiile 
care să încurajeze şi să faciliteze scoaterea la iveală a resurselor 
inconstiente ca forţă pozitivă. Autorul scrie (1977): „încercăm 
astfel să facem hipnoterapie la nivel inconştient doar pentru a 
da pacientului ocazia de a transfera înţelegerea şi insight-ul în 
conştient atât cât este necesar” (p. 21). 

Un aspect important al abordării lui Erickson a fost 
explicarea condiţiilor pentru optimizarea atât a sugestiilor 
directe, cât şi a celor indirecte prin utilizarea sistemului 
propriu de credinţe al clientului şi a resurselor sale interioare 
(Erickson, Rossi, 1979). Erickson considera că sugestia 
hipnotică este de fapt procesul de evocare şi utilizare a 
propriilor procese mentale ale pacientului în modalităţi aflate 


în afara domeniului uzual de control al ego-ului. Erickson (în 
jurul anului 1950) scrie : „Hipnoza nu este o procedură mistică, 
ci mai degrabă o utilizare sistematică a învățăturilor dobândite 
— şi anume învăţăturile extinse acumulate prin însuşi procesul 
de a trăi”. Cu alte cuvinte, nu este important ceea ce spune 
terapeutul, ci mai degrabă ceea ce face pacientul cu ceea ce 
spune terapeutul. Aceasta a fost numită „directiva implicată” 
(Erickson, Rossi, Rossi, 1976; Rossi, Lippencott, Bessette, 
1994 ; Rossi, 1996). 


Directiva implicată este astfel o modalitate de facilitare a unei 
stări intense de învăţare internă şi rezolvare de probleme. Putem 
presupune că toate resursele mentale ale pacientului sunt dis- 
ponibile (de exemplu, amintirile stocate, tiparele de asociere 
senzorială şi verbală, diferitele forme de învăţare precedente 
etc.), fiind puse în mişcare într-o stare de învăţare creativă şi 
rezolvare de probleme (Rossi, 1995a, p. 11). 


Din afirmatia de mai sus reiese faptul ca inconstientul 
indeplineste sugestiile si de asemenea semnalizeaza realizarea 
acestora prin comportament ideodinamic (de exemplu, miscarea 
unui deget de la mana). Ulterior, Rossi a presupus ca directiva 
implicată facilitează sinteza internă a unor noi structuri proteice 
care pot funcţiona ca bază a noului comportament şi a expe- 
rientei fenomenologice pentru pacient. Directiva implicată a 
devenit piatra de temelie a abordării hipnoterapeutice a lui 
Rossi, astfel că acesta a reformulat-o ca un sistem în trei stadii 
numit „întrebarea de accesare bazală”, în care „directiva” este 
transformată într-o întrebare. Rossi afirmă că această redefinire 
a crescut importanţa concentrării asupra pacientului, precum 
şi gradul de activare a resurselor interioare ale acestuia: 
„Chiar şi atunci când nu pare să se întâmple nimic, atenţia 
pacientului se centrează asupra proceselor esenţiale de comu- 


nicare cu sinele şi se câştigă timp pentru continuarea 
dezvoltării terapeutice în viitor” (Rossi, 1995a, p. 129. Iată 
câteva exemple (Rossi, 1995a, p. 13): 


i) atunci când conştiinţa ta interioară este pregătită ; 
ii) să-ţi rezolve problema ; 
iii)mânile tale se vor apropia de la sine? 


i) atunci când sinele tău interior poate accesa ; 
il) toate resursele, amintirile şi emoţiile legate de problema ta ; 
iii) va cobori de la sine una din mâinile tale ? 


i) atunci când inconştientul tău ştie ; 

ii) că poate continua vindecarea internă şi atunci când mintea 
ta conştientă ştie că poate coopera ajutându-te să recunosti 
acele perioade ale zilei în care ai nevoie să te odihneşti 
pentru vindecare (o pauză de odihnă de 15-20 de minute) ; 

iii) te vei trezi? 


Rossi consideră că întrebarea de accesare bazală, în formele 
sale variate, poate fi privită un element indispensabil al psiho- 
terapiei in general şi al hipnoterapiei în particular. El argu- 
mentează că atitudinile pozitive asociate cu mesmerismul (de 
exemplu, imaginaţia, speranţa şi credinţa) sunt „stările cele 
mai uşor observabile asociate cu munca psihobiologică cea 
mai profundă de optimizare a comunicării minte-corp şi de 
rezolvare cu succes a problemelor, care constituie baza redu- 
cerii stresului şi vindecării în hipnoză” (1996, p. 120). Acest 
punct de vedere admite că problemele emoţionale induc o presiune 
dinamică înspre rezolvare, ocurentă atunci când pacientul se află 
într-un mediu sigur şi suportiv. Rossi (1996) concluzionează : 


o sursă majoră de stres şi de boală psihosomatică se regăseşte în 
abuzul cronic al ritmurilor naturale minte-corp referitoare la 
performanţă şi vindecare... Se consideră că abordările curente în 
vindecarea holistică (hipnoză, meditaţie, imagerie, ritual, rugăciune, 
biofeedback etc.) au un numitor comun reprezentat de facilitarea 
periodicitatii adaptative referitoare la performanţă şi vindecare — 
şi anume răspunsul de vindecare ultradian de 20 de minute, care, 
aparent, joacă un rol în coordonarea sistemelor majore ale auto-reglării 
minte-corp la fiecare 90-120 de minute pe parcursul zilei (p. 180). 


Rossi evidenţiază faptul că sugestiile sunt facilitatori ai 
experienţei creative mai degrabă decât un mijloc de progra- 
mare, perspectivă congruentă cu punctul de vedere actual al 
neurostiintei referitor la expresia genetică dependentă de activitate 
şi neurogeneza implicată în crearea şi recrearea minţii, me- 
moriei şi constientei. Acest punct de vedere contrastează puternic 
cu ideea că hipnoza este o stare pasivă. 


Consideraţii privind hipnoză şi hipnoterapie 


Următoarele consideraţii sunt prezente pe tot parcursul cărţii, 
fiind redate formal în acest punct deoarece au o influenţă 
considerabilă asupra modului de realizare a psihoterapiei şi 
managementului stresului. Asemenea postulate fundamentale 
caracterizează toate psihoterapiile, deşi nu sunt întotdeauna 
prezentate şi adesea apar ca alternative : 


i) starea hipnotică sau „transa” este naturală şi apare fără 
inducerea formală de către „hipnoterapeut” ; 

ii) orice hipnoză este auto-hipnoză ; 

iii) oamenii au o minte inconştientă, în care se regăsesc resursele 
necesare vindecării şi auto-realizării ; 


iv) pacientul se poate angaja în procesul cunoscut sub numele de 
„căutare inconştientă” pentru a-şi recupera resursele incon- 
ştiente astfel încât să găsească soluţii la propriile probleme ; 

v) starea de transă facilitează procesul inconştient intern de 
vindecare psihosomatică (incluzând procesele de expresie 
genetică şi neurogeneză) ; 

vi)o căutare inconştientă a dinamicilor reprimate care sunt 
responsabile de sprijinirea şi menţinerea simptomatologiei 
este posibilă prin utilizarea variatelor abordări hipnoanalitice, 
fiind de asemenea implicită în abordarea hipnoterapeutică a 
lui Rossi. 


Strategiile de gestionare şi prevenire a stresului sugerate în 
această carte au la bază o interpretare a abordărilor ericksoniene, 
incluzându-le atât pe cele dezvoltate mai recent de Rossi, cât şi 
pe cele tradiţionale. În abordarea tradiţională, hipnoza este de 
obicei considerată o strategie secundară sau catalitică, care 
facilitează şi îmbunătăţeşte o strategie primară, precum terapia 
cognitiv-comportamentală sau terapia psihodinamică. În acest 
caz, pacientul dă dovadă de o sugestibilitate crescută (în hipnoză) 
Şi ca atare este mai deschis în a accepta sugestiile (instrucţiunile) 
date de terapeut. Pot fi adresate sugestii pentru facilitarea 
exteriorizării fenomenelor hipnotice relevante, deşi acest proces 
poate apărea uneori şi spontan. Într-o meta-analiză realizată pe 
18 studii în care terapia cognitiv-comportamentală a fost com- 
parată cu aceeaşi terapie la care s-a adăugat hipnoza, s-a arătat 
că hipnoza a îmbunătăţit substanţial rezultatul tratamentului 
(Kirsch, Montgomery, Sapirstein, 1995). Efecte vizibile s-au 
înregistrat mai ales în tratamentul obezității, în care pacienţii 
trataţi prin hipnoză au continuat să piardă în greutate după 
finalizarea terapiei. 


Abordarea ericksoniană este orientată mai mult asupra proce- 
sului decât asupra conţinutului, deoarece terapeutul este cel 
care facilitează auto-explorarea şi auto-vindecarea pacienţilor, 
încurajează pacienţii să folosească propriul limbaj, propriul 
punct de vedere despre lume şi propriile resurse interioare 
pentru rezolvarea problemelor într-un mod personal. 


Hipnoza şi managementul stresului 


Când o persoană experiementează stresul, acesta manifestă 
adesea tendinţa iniţială de a adopta o atitudine stoică, sindromul 
„buzelor strânse”. Sentimentele caracteristice acestui sindrom 
sunt reflectate de următoarele propoziții: „asta e viata”, „ar 
putea fi mai rău”, „trebuie să te obişnuieşti cu astfel de 
lucruri”, „viaţa merge înainte”, „nu e o gaură în cer”, „să 
privim partea bună a lucrurilor”, „să nu ne plângem” etc.. 
Există numeroase situaţii în care o asemenea abordare a vieţii 
poate fi constructivă în managementul personal al stresului. 
Intervenţiile clinice, inclusiv cele care folosesc hipnoza, 
pot viza oricare dintre nivelele descrise mai jos (vezi figura 2.4) : 


e asistarea pacientului în evaluarea realistă a stresului cotidian ; 

e ajutarea pacientului pentru a recunoaşte şi întări expe- 
rientele pozitive şi a crea unele noi ; 

e gestionarea directă a răspunsului la stres prin utilizarea 
tehnicilor terapeutice generale precum relaxarea, întărirea 
eului, recadrarea sau restructurarea cognitivă ; 

e accesarea resurselor de vindecare inconştiente pentru vin- 
decarea psihosomatică şi recadrare (de exemplu munca 
hipnoterapeutică a lui Rossi) ; 


e gestionarea strategiilor de coping ineficiente, adesea asociate 
cu stresul, de exemplu, fumatul, consumul de alcool, obiceiuri 
alimentare (cum este supraalimentarea) ; 

e gestionarea efectelor pe termen mai lung produse de stresul 
cronic, de exemplu, probleme psihosomatice, alcoolism, 
obezitate, diminuarea calităţii vieţii ; 

e identificarea stresorilor (actuali sau istorici) şi gestionarea 
lor terapeutică („retrăirea situaţiei”, catharsisul, recadrarea, 
restructurarea, consilierea relationala, terapia familială etc.) ; 

e asistarea pacientului în identificarea şi modificarea factorilor 
mediatori, cum sunt suportul social, exerciţiul fizic şi meca- 
nismele de coping ; 

e ajutarea pacientului pentru a identifica şi schimba modul în 
care evaluează factorii potential stresanti ; 

e ajutarea pacientului pentru a deveni mai asertiv astfel încât 
să se poată angaja în acţiuni adecvate la nivel personal, 
social şi politic. 


Gravitz şi Paga (2002) fac un rezumat util al abordărilor 
hipnotice în gestionarea problemelor legate de stres. 


Metodele hipnoterapiei 


Am amintit deja faptul că unii practicieni ai hipnozei (de 
exemplu, Rossi, 1996) consideră că pacientul are resursele 
interioare pentru schimbare şi că hipnoza este necesară pentru 
a accesa aceste resurse inconstiente (creativitate, potentialitate, 
vindecare). În consecinţă, sarcina terapeutului este de a facilita 
procesul vindecării inconstiente a pacientului, utilizând „limbajul 
inconstientuui” ; de exemplu, prin folosirea metaforelor, po- 
veştilor, a directivei implicate şi a întrebării de accesare bazală, 


precum şi a abordărilor ideodinamice explicite (Cheek, 
LeCron, 1968; Erickson, Rossi, 1979; Rossi, Cheek, 1988; 
Hawkins, 1994c, 1997c; Rossi, 1995b, 1996). 


HISTORICAL STRESSORS MAJOR TRAUMA 
Hypnoanalysis (e.g. affect bridge, Hypnoanalysis 
somatic bridge, dream analysis, 

Rossi’s hypnotherapy, 

regression); 


Cognitive restructuring 


COMMON EVERYDAY STRESSORS 


Utilisation of hypnotic phenomena 
Indirect suggestions/Rossi’s hypnotherapy 


Lifestyle analysis (diet, time management, 
relationships, work/leisure balance); 
consciousness raising; problem solving; 
cognitive restructuring 


SOMATIC - BEHAVIOURAL - EMOTIONAL - COGNITIVE 
CONSEQUENCES OF STRESS 


Utilisation of hypnotic phenomena 
Indirect suggestions/Rossi’s hypnotherapy 


Self-hypnosis Ego-strengthening Goal setting 
Lifestyle analysis Direct symptom management Action planning 
Silent abreaction Imagery methods Reframing 


Hypnoanalysis 


POST-TRAUMATIC 
STRESS DISORDER 


Systematic desensitisation 
Cognitive therapy 
Hypnoanalysis; EMDR 


A 


A 
ENHANCEMENT OF QUALITY OF LIFE 


Figura 2.4. Interventii hipnotice in problemele legate de stres 


Metodele hipnoterapeutice cel mai frecvent folosite pentru 
gestionarea stresului sunt relaxarea, întărirea eului, sugestiile 
directe şi indirecte, recadrarea cognitivă şi hipnoanaliza. Utilizarea 
relaxării este o metodă foarte simplă şi valoroasă pentru mana- 
gementul stresului şi anxietăţii şi pe care pacienţii o pot învăţa 
foarte uşor. Există multe abordări prin care poate fi obţinut 
„răspunsul de relaxare”, inclusiv hipnoza. Aceste metode pot 
fi combinate cu relaxarea pasivă progresivă şi trainingul 
autogen (Schultz, Luthe, 1959). O abordare foarte obişnuită 
este aceea de a cere pacientului să „creeze scene imaginare” ; 
de exemplu, vizitarea unei grădini sau a unui loc preferat în 
aer liber, asociat cu liniştea şi calmul (Assagioli, 1965/1975 ; 
Singer, 1974). Terapeutul ajută pacientul să construiască aceste 
imagini prin sugestii mentale care includ toate modalităţile 
senzoriale (vizual, auditiv, olfactiv, tactil şi kinestezic). 

Atunci când pacientul este în transă, terapeutul îi poate da 
sugestii terapeutice legate de simptomele subiective. Aceste 
sugestii pot fi directe (sugestia vizează pur şi simplu ame- 
liorarea şi dispariţia simptomului) sau indirecte (poveşti, utilizarea 
metaforelor şi a altor tehnici ericksoniene). Abordarea directă 
poate fi foarte eficace în cazul simptomelor la baza cărora nu 
se regăseşte o dinamică psihologică. În loc să fie suprimat, 
simptomul este diminuat până la un anumit nivel, lăsându-se 
un „reziduu” menit să-i amintească pacientului că acolo există 
o leziune organică ce necesită atenţie. Aceasta este o abordare 
potrivită în cazul durerii, pentru că dispariţia totală a durerii 
organice poate masca semnele progresiei bolii. Dacă evaluarea 
relevă faptul că simptomul are o semnificaţie dinamică impor- 
tantă atunci simptomul poate fi redus sau substituit cu un 
simptom mai puţin patologic. În unele cazuri înţelesul sim- 
ptomului trebuie explorat înainte de a face orice încercare de 
a-l modifica direct. 


Abordările psihodinamice (sau hipnoanalitice) pleacă de la 
presupunerea că problemele actuale sunt menținute dinamic 
prin experienţe istorice reprimate sau conflicte actuale. Pentru 
a rezolva aceste probleme, pacientul trebuie să acceseze expe- 
rientele reprimate pentru a avea intra în contact cu insight-ul şi 
pentru a prelucra sentimentele asociate, astfel încât să reevalueze 
materialul conflictual din perspectivă adultă în contextul timpului 
prezent. Au fost descrise mai multe proceduri hipnoanalitice 
(de exemplu, Hartland, 1971; Rossi, Cheek, 1988; Cheek, 
1994; Hawkins, 1994c; Heap, Aravind, 2001), care vor fi 
discutate in detaliu in capitolul 5. 


Auto-hipnoza 


Este important ca pacienţii să continue propria terapie între 
şedinţele de terapie. Este uşor să „intre în transă” şi să se 
bucure de beneficiile relaxării şi vindecării care vor urma. În 
timpul auto-hipnozei pacienţii se pot angaja de asemenea în 
sarcini terapeutice, precum gândirea pozitivă şi întărirea eului ; 

de exemplu, imaginarea rezultatelor succesului terapeutic. Auto- 
-hipnoza pentru probleme variate poate fi învățată cu uşurinţă 
de către pacient în timpul şedinţei de terapie obişnuite (Alman, 
Lambrou, 1997) ; câteva dintre aceste strategii sunt prezentate 
în următorul capitol. 


O examinare detaliată a aplicaţiilor clinice ale acestor strategii 
generale va fi discutată în restul cărţii, cu referire la gestionarea 
stresului şi a consecinţelor sale psihologice, comportamentale 
şi somatice. 


Capitolul 3 
Şedinţa hipnotică : aspecte clinice 


Haideţi să vă spun povestea unui maestru japonez vizitat de 
un profesor universitar care a venise la el ca să afle mai multe 
informaţii despre Zen. Maestrul l-a servit pe oaspete cu ceai, 
continuând să toarne până când ceaşca s-a umplut şi a început 
să curgă pe lângă. Privind ceaiul revărsându-se, profesorul 
i-a atras atenţia gazdei că ceaşca era plină şi nu mai încăpea 
ceai în ea. Maestrul a răspuns că, asemenea ceştii, profesorul 
era plin de propriile păreri şi teorii şi că, în consecinţă, nu i 
se putea arăta calea Zen înainte de a golirea cestii. 


Evaluarea iniţială 


Terapeutul stabileşte dacă hipnoza este o modalitate terapeutică 
adecvată pentru pacientul său încă de la prima evaluare. Trebuie 
să fim prudenti cu pacienţii care prezintă simptome suicidare 
active, suferă de psihoze, sunt alcoolici sau consumă droguri, 
au o tulburare de personalitate de tip borderline sau alte tul- 
burări caracterizate de dependenţă extremă şi labilitate emo- 
tionala (Wester, 1984; Crasilneck, Hall, 1985), dar aceasta 
nu înseamnă că hipnoza nu poate fi utilizată cu succes la aceşti 
pacienţi. Prin utilizarea hipnozei, am avut succese semni- 
ficative în tratarea pacienţilor schizofrenici. Deşi numeroşi 


asemenea pacienţi pot beneficia de pe urma utilizării hipnozei 
directe şi indirecte, terapeutul trebuie să decidă cum trebui 
aplicată hipnoza în asemenea cazuri. Dacă simptomele subiective 
împiedică implicarea deplină a clientului în stabilirea unui 
context hipnoterapeutic pozitiv, atunci terapeutul trebuie să 
amâne hipnoza formală până când funcţionarea zilnică este 
mai stabilă şi se realizează o alianţă terapeutică solidă (Phillips, 
Frederick, 1995). Acest principiu se aplică tuturor pacienţilor 
noştri. 

Este important să reținem că terapia începe „înainte” ca 
pacientul să facă cunoştinţă cu terapeutul, probabil atunci când 
clientul telefonează pentru a face o programare (dacă cineva 
telefonează în numele pacientului, acesta din urmă trebuie 
încurajat să telefoneze el însuşi, întrucât înseamnă o implicare 
semnificativă în procesul terapeutic). În timpul conversatiei 
telefonice, se pot face afirmaţii care să exprime speranţa şi 
optimismul, pentru a furniza pacientului un set mental pozitiv 
(„însămânţarea”). Când pacientul ajunge la clinică, în timpul 
„conversaţiei naturale” se pot face afirmaţii mai pozitive. 

Înainte de a începe „inducția transei”, pregătirea pacientului 
pentru hipnoză şi apoi asigurarea intervențiilor terapeutice 
necesare pentru problemele respective ale pacientului sunt 
esenţiale. Pregătirea implică o serie de factori legaţi între ei : 


e gestionarea oricărui tip de rezistenţă; 

e informarea pacientului privind procedurile ; 

e clarificarea tuturor neînțelegerilor referitoare la natura 
hipnozei. 


Aceasta creşte motivaţia şi de asemenea facilitează relaţia 
pacient - terapeut. Această fază face parte din etapa de 
pre-inductie, deşi poate fi gândită şi ca o treaptă a procedurii 
de inducţie. Ea scade şansele ca pacientul să opună rezistenţă 


în cursul procedurii şi în consecinţă creşte şansele de succes. 
Următorul stadiu este inducția hipnotică, pentru care există 
numeroase tehnici. 

Este util să avem în cabinet două scaune - unul pentru 
evaluarea pre-hipnotică şi unul pentru hipnoză în sine (deşi 
este evident că hipnoza se petrece pe ambele scaune !). Paci- 
entului i se poate spune: 


Vă rog să luaţi loc pe acest scaun ca să discutăm ce probleme 
aveți; eu vă voi adresa o serie de întrebări legate de acestea şi 
vă voi explica cum va decurge tratamentul... apoi veți avea 
ocazia să îmi adresati dumneavoastră întrebări despre hipnoză 
şi abordările terapeutice... Mai departe, atunci când sunteți 
pregătit, vă voi ruga să schimbaţi scaunele şi să luaţi loc pe 
celălalt... scaunul în care apare întotdeauna transa hipnotică... 
Multe persoane percep o modificare profundă în felul cum se 
simt când schimbă scaunele..., dar nu intraţi în transă profundă 
până când nu schimbaţi scaunul. 


Observati utilizarea comunicării indirecte ; de exemplu „nu 
intraţi în transă profundă până când nu schimbaţi scaunul” 
implică faptul că pacientul este deja într-o transă uşoară. De 
asemenea, se foloseşte comanda paradoxală „nu intraţi în transă 
profundă până când nu schimbaţi scaunele”, precum şi co- 
manda intercalată „intraţi în transă profundă”. Astfel se 
stabileşte expectanta puternică că transa va apărea. 


Utilizarea „cuvântului ” hipnoză 


Există hipnoterapeuti care consideră că pentru unii pacienţi nu 
este adecvat să folosim cuvântul „hipnoză” din cauza cono- 
tatiilor sale negative. În locul acestuia, se folosesc cuvinte 
precum relaxare sau somn. Dar este foarte probabil ca termenul 


hipnoză să aibă efect asupra comportamentului şi experienţei 
subiective. Influenţa negativă sau pozitivă depinde de expec- 
tantele pacientului, iar terapeutul are rolul de a judeca situaţia 
respectivă. Comentariul lui Shakespeare din Romeo şi Julieta 
potrivit căruia „un trandafir, oricum îi spui, exală-acelaşi 
scump parfum!” nu se aplică hipnozei în ceea ce priveşte 
eficacitatea inducției hipnotice, care depinde de etichetarea 
drept „hipnoză” (Gandhi, Oakley, 2005). 


Anamneza cazului 


Anamneza înseamnă mai mult decât a afla care sunt problemele 
pacientului, fiind o parte esenţială a procesului terapeutic. 
Dacă dăm pacienţilor suficient timp pentru a-şi spune povestea 
le permitem să înţeleagă mai bine şi să continue procesul de a 
găsi un înţeles al problemelor lor. Anamneza ne dă de asemenea 
ocazia de a crea un climat adecvat hipnoterapiei. În timpul 
anamnezei, terapeutul ajută pacientul în dezvoltarea expec- 
tantelor pozitive şi a speranţei în funcţionarea procesului 
terapeutic, ceea ce pregăteşte clientul pentru o experienţă 
hipnotică încununată de succes. În afară de întrebările care 
sunt în mod normal adresate în timpul anamnezei este important 
să adresăm şi întrebări care sunt relevante pentru strategia 
hipnotică clinică. Unele dintre cele mai importante întrebări 
de acest tip sunt enumerate mai jos. Trebuie să aveţi în vedere 
însă că aceasta nu este o listă exhaustivă de posibile întrebări. 
Relevanta întrebărilor se va clarifica imediat în contextul discu- 
tilor din capitolul precedent, precum şi al discuţiilor legate de 
aplicaţiile clinice care vor urma. 


e Cine a trimis pacientul ? 
e Care sunt motivele pentru care pacientul solicită ajutor 
pentru simptomele prezentate ? 


e Simptomele actuale au apărut în contextul încercării de a 
satisface nevoile altora? 

e Dece s-a prezentat pacientul la tratament în acest moment? 

e De câtă vreme prezintă simptomele ? 

e Există momente în care problema se agravează sau se ame- 
liorează ? 

e Pacientul are o poveste care explică simptomele ? Trebuie 
subliniat faptul că povestea personală a pacientului referitoare 
la simptome nu trebuie să se bazeze pe fapte sau dovezi 
absolute. Poveştile pacienţilor sunt extrem de importante şi 
pot furniza terapeutului informaţii importante şi indicaţii 
pentru intervenţiile terapeutice. Trebuie să ne amintim in 
acest context că pacienţii ştiu întotdeauna mai mult depre 
propria problemă decât ştie terapeutul. 

e Cine le asigură suportul emotional ? 

e Este ceva ce ar dori pacientul să adauge şi nu a fost menţionat 
de terapeut? 


Răspunsul la întrebarea „Există momente în care problema 
se agravează sau se ameliorează ? ” este de obicei „da”, caz în 
care terapeutul poate răspunde prin a arăta pacientului că 
aceasta înseamnă că are resursele pentru a obţine ameliorarea 
problemei, deşi s-ar putea să nu fie conştient de acest lucru în 
momentul de faţă. Implicatia este aceea că pacientul poate găsi 
aceste resurse interioare şi le poate utiliza în orice moment din 
viitor. Este de asemenea util să cerem pacientului să îşi ima- 
gineze momentul în care problema era mai puţin intensă prin 
utilizarea Scalei Analogice Vizuale (VAS), şi anume : 


Când experimentați problema, acum că este mult mai bine 
(cereti-i să îşi imagineze momentul în care acest lucru s-a 
întâmplat), spuneti-mi unde se află indicatorul pe o scală de la 


O la 10, unde 10 este cel mai mare disconfort (distres) şi O este 
situația cea mai confortabilă şi relaxantă. 


Pacientului i se poate cere de asemenea să retrăiască acel 
moment din viaţa sa când simptomele au fost mai grave. 
Aceasta pregăteşte pacientul pentru ideea de regresie, uti- 
lizându-i imaginaţia pentru a-şi reaminti experienţe şi pentru 
evaluarea lor. De asemenea, furnizează terapeutului un instru- 
ment eficace de monitorizare a progresului din terapie în timpul 
şedinţei terapeutice sau a terapiei în ansamblu. În plus creşte 
sensibilitatea pacientului fata de simptomele sale, astfel încât 
să poată aprecia mai bine perioadele din cursul zilei în care 
simptomele ameninţă să se înrăutăţească şi să recunoască 
ameliorarea terapeutică care îl motivează şi reîntăreşte pentru 
progres. De asemenea poate fi valorificată în contextul repro- 
ducerii de către pacient a simptomelor (de exemplu, prescrierea 
simptomului), ajutându-l astfel „să înveţe cum să îl amelioreze” 
prin accesarea codării dependente de stare a problemelor minte- 
-corp (Rossi, 1986/1993). Adesea, pacienţii spun că simptomele 
se înrăutăţesc într-un anumit moment al zilei sau atunci când 
sunt obosiţi, le este foame sau sunt stresaţi. Problemele de 
periodicitate circadiană apar adesea în a doua parte a după- 
-amiezii (Tsuji, Kobayashi, 1988). Rossi, Lipencott, Bessette 
(1995) constată că: 


Până în acest moment al zilei, mulţi oameni au sărit deja două 
sau trei perioade de odihnă ultradiene, astfel încât deficitul 
ultradian acumulat şi sindromul de stres se manifestă prin aceste 
simptome uzuale : „Sunt epuizat la mijlocul după-amiezii”, „Am 
tendinţa să devin stresat, tensionat şi iritabil spre sfârşitul zilei 
de muncă”, „Îmi vine să dorm după-amiaza”, „Cel mai greu 
moment este acela în care trebuie să merg acasă după şcoală şi 
sunt prea obosit ca să îmi mai fac temele pentru acasă”, „Chiar 


înainte de cină, toată lumea este iritabilă şi atunci încep certurile”. 
Multe dintre aceste probleme periodice acute şi cronice pot fi 
ameliorate prin acordarea a una sau două pauze ultradiene în 
timpul zilei sau prin somn după prânz sau în prima parte a 
după-amiezii (p. 13). 


Trebuie de asemenea adunate informaţii despre natura pro- 
blemelor de prezentare şi a dificultăţilor, istoricul familial, 
istoricul medical (inclusiv tratamente medicale prezente), situaţia 
educaţională şi profesională, stilul de viaţă actual, interesele 
personale, experienţele şi consideratiile trecute legate de terapie 
şi hipnoză. De asemenea, se pot culege informaţii despre concediile 
preferate, animalele preferate, animalele de companie şi aşa 
mai departe, deoarece acestea pot fi utile în imagerie şi metafore. 

În timpul procesului de evaluare terapeutul poate folosi un 
tip de comunicare uşor diferit pentru a favoriza răspunsurile 
inconştiente. De exemplu, atunci când evaluez un pacient cu o 
durere de spate severă şi care are astfel un stil de viaţă constrictiv, 
sugerez pacientului : 


Permite ochilor să se închidă şi lasă mintea să zboare înapoi la 
acele vremuri de dinainte de apariţia problemei... Trăieşte viata 
aşa cum a fost atunci... da-ti voie să trăieşti cu adevărat acel 
timp, din nou, de parcă s-ar întâmpla cu adevărat chiar acum... 
şi bucură-te de aceasta încă un moment... ştiind că poţi accesa 
amintirile pozitive oricând doreşti acest lucru. 


Această simplă regresie temporală este o evaluare esenţială 
a responsivităţii hipnotice şi pregăteşte pacientul pentru expe- 
rienta întăririi eului prin accesarea unei „amintiri bune” (vezi 
discuţiile despre metodele de întărire a eului din capitolul 
următor). Yapko (1990a) arată că oamenii au abilităţi şi resurse 
care sunt uitate deoarece nu le conştientizează sau accesează. 


Phillips si Frederick (1995) consideră ca: 


Acest tip de explorări interne, care pot apărea în timpul primei 
evaluări, pregătesc scena pentru o prelucrare extensivă directionata 
spre interior în timpul terapiei.... Dacă pacientul nu se simte 
confortabil cu acest tip de abordare, intrând rapid într-o stare de 
regres, cu răspunsuri dezorientate, sau pierzând contactul cu 
situaţia terapeutică, atunci terapeutul primeşte informaţii diagnostice 
importante. Terapeutul poate presupune că persoanei îi lipsesc 
graniţele interne, iar hipnoterapia trebuie realizată cu prudenţă şi 
numai după o pregătire atentă (p. 24). 


Miturile hipnotice 


Un alt aspect esenţial al procesului de evaluare este examinarea 
credințelor şi concepţiilor greşite ale pacientului în legătură cu 
hipnoza (Erickson, 1932). Trebuie explorate toate experienţele 
anterioare cu un clinician, în grup sau de auto-hipnoza, precum 
şi următoarele mituri legate de hipnoză : 


hipnoza este identică cu somnul ; 

hipnotizatorul deţine controlul total asupra pacientului ; 
hipnoza este o experienţă neobişnuită şi anormală şi astfel 
poate fi dăunătoare (Udolf, 1981); 

pacientul poate începe să vorbească spontan şi să divulge 
informaţii personale sau confidentiale ; 

pacientul nu mai este conştient de mediul înconjurător şi 
s-ar putea să nu îşi amintească nimic din experienţa hipnotică 
(Krogers, 1977) ; 

pacientul nu va putea ieşi din transa hipnotică ; 

pacientul s-ar putea angaja în comportamente stranii suge- 
rate de hipnoterapeut. 


Nu există nici o dovadă clară a faptului că hipnoza ar fi 


dăunătoare în vreun fel, deşi persoanele dezinformate şi nepre- 
gătite o pot folosi în mod neadecvat. Credem că o standardizare 
a hipnozei şi a fenomenelor hipnotice este utilă, pacienţii fiind 
informaţi despre acele comportamente care apar în „transă”, 
adesea în mod natural. De exemplu : 


Aţi fost vreodată atât de fascinat sau absorbit de un program 
la televizor sau de o carte încât parcă aţi uitat unde vă aflaţi 
sau cine sunteţi ? 

Uneori oamenii sunt atât de implicaţi în activităţile pe care 
le desfăşoară încât pierd noţiunea timpului. 

Ati observat cum oamenii devin atât de fascinati de ceva 
încât nu răspund atunci când le adresati o întrebare ? 

Vă aminiti de momente în care ati uitat numele cuiva, dar vi 
l-aţi amintit mai târziu ? 

Uneori oamenii îşi amintesc de o anumită experienţă ascul- 
tând un cântec special. 

Adesea, am observat că pentru a lua o decizie importantă 
am nevoie de multe argumente „pro” şi „contra” înainte. 
V-aţi dus vreodată la culcare gândindu-vă la o problemă şi 
v-aţi trezit dimineaţa că aveţi soluţia la acea problema ? 
Sunteţi conştient de faptul că aţi dat aprobator din cap 
atunci când v-am întrebat dacă sunteţi căsătorit? 

Uneori, oamenii observă că fata li se înroşeşte involuntar in 
anumite situaţii. 

Mă întreb dacă aţi avut vreodată experienţa unui sentiment 
profund de relaxare, atât de confortabil încât vă era dificil 
să vă miscati? 

Uneori, atunci când oamenii sunt relaxaţi şi se simt foarte 
confortabil pot avea vise foarte plăcute şi diverse imagini li 
se succedă în faţa ochilor. 


e Chiar şi atunci când oamenii dorm, mintea lor inconștientă 
este trează şi le permite să viseze şi să rezolve probleme, 
precum şi să menţină funcţiile corpului la un nivel optim. 

e Ati observat că atunci când visati în cursul zilei imediat 
răspundeţi atunci când cineva vă strigă pe nume? 

e Vi s-a întâmplat vreodată să uitaţi ceva, de exemplu un 
număr de telefon, care mai târziu, fără să vă mai gândiţi la 
asta, v-a apărut brusc în minte ? 

e Deşi există tot timpul sunete în jurul dumneavoastră, cum 
este ticăitul ceasului, de multe ori nu le auziti? 

e Vă amintiţi momente în care v-au amortit un brat sau un 
picior ? 

e Ati observat că atunci când vă simtiti bine timpul trece 
repede, iar atunci când sunteţi plictisit timpul trece foarte 
încet? 

e Vi s-a întâmplat să fiţi vreodată singur şi să auziti vocea 
cuiva, fără să fie nimeni acolo? 


Pentru a ajuta pacientul să înţeleagă unele procese ale 
hipnoterapiei poate fi folosită analogia creierului cu un 
computer. Trebuie să ne asigurăm însă că pacientul înţelege 
într-o oarecare măsură computere, iar dacă acest lucru nu se 
întâmplă, atunci trebuie găsite alternative potrivite. Acest lucru 
poate fi util şi în ceea ce priveşte anumite intervenţii specifice 
(de exemplu, pentru problemele de somn). 

Unii pacienţi cred că „toate problemele lor vor fi vindecate 
în mod magic” cu ajutorul hipnozei. Deşi expectantele si 
speranţele lor nu trebuie reduse de tot, este necesar ca, îm- 
preună cu terapeutul, pacientul să stabilească scopuri realiste 
ale tratamentului. 

De asemenea este important ca în prima şedinţă de terapie 
să li se transmită pacienţilor că au resursele interioare pentru 


rezolvarea creativă a problemelor şi pentru vindecarea psiho- 
somatică. Acest punct de vedere este spirijinit de situaţia când 
pacienţii afirmă că sunt responsabili de modularea şi schimbările 
temporale ale simptomatologiei lor, aşa cum a fost deja arătat. 
Rossi (1995a) scrie că: 


Rolul major al terapeutului este de a „aranja situaţia” astfel încât 
pacientul să aibă ocazia de a recunoaşte şi facilita propriul proces 
creativ ultradian ca agent de rezolvare a problemelor şi vindecare. 
Psihoterapia devine o educare experientiala, în care pacientul 
învaţă cum să îşi optimizeze ritmul natural al performanţei şi 
vindecării (p. 7). 


În prima şedinţă de terapie sau la începutul următoarei 
şedinţe, sarcina teraputului este de a colabora cu pacientul 
pentru găsirea problemelor şi a cauzelor. Pot fi adresate întrebări 
deschise de tipul : 


e Ce produce stresul în viaţa dumneavoastră ? 

e Ce vă deranjează de fapt în acest moment? 

e Care este lucrul cel mai important din viaţa dumneavoastră 
acum ? 

e Care pare să fie scopul principal al acestei şedinţe de 
terapie ? 


Adresarea unor asemenea întrebări deschise vizează să 
acceseze amintirile relevante dependente de stare care sunt 
sursa stresului pacientului şi să folosească preocupările lui 
mentale pentru inducția transei şi vindecarea interioară. Rossi 
spunea că: 


Asemenea întrebări pot crea o motivare şi excitare emoţională 
suficiente pentru a evoca sau îmbunătăţi cascada psihobiologică 
ultradiană de 90-120 de minute de la minte la gene, care este în 


mod tipic implicată în rezolvarea problemelor în viaţa de zi cu 
zi, precum şi in urgentele emoţionale, traume şi stres (p. 7). 


În timpul stadiului iniţial, sarcina principală a pacientului 
este aceea de a identifica ce probleme legate de stres sau alte 
chestiuni sunt cele mai presante. Este ceva obişnuit ca pacientul 
să scoată la iveală o gamă întreagă de experienţe în acest 
punct, precum curiozitatea, speranţa, expectanta şi confuzia, 
uneori putând să apară şi experienţe negative. Sarcina prin- 
cipală a terapeutului în acest stadiu rămâne aceea de a ajuta 
pacientul să dezvolte o relaţie bazată pe încredere şi colaborare, 
pentru a-i crea sentimentul speranţei şi expectantei (de exemplu, 
starea terapeutică de excitație emoţională), astfel încât dez- 
voltarea lor să permită continuarea terapiei. 


Capacitatea hipnotică 


În cercetările experiemntale din domeniul hipnozei au fost 
realizate diverse scale de capacitate şi sugestibilitate 
hipnotică (vezi http : //www.socrates.berkley/edu#-kihlstrm/ 
hypnosis_research.htm). Aceste scale includ Profilul de Inductie 
Hipnotică Spiegel (Spiegel, Spiegel, 1978), Scala Clinică Hip- 
notică Stanford pentru Adulţi (Morgan, Hilgard, 1978a), care 
are şi o versiune pentru copii (Morgan, Hilgard, 1978b), 
PCI-HAP Pekala (1995a, 1995b) şi Scala de Sugestibilitate 
Barber (Barber, 1969 ; Barber, Wilson, 1978). Fellows (1988) 
trece în revistă diferitele scale. Există numeroase controverse 
legate de valoarea clinică a hipnotizabilitatii. Hilgard (1982) 
susţine că o formă de evaluare este necesară şi esenţială, astfel 
încât hipnoterapeutul să adapteze psihoterapia hipnotică pentru 
pacientul individual. Autorul susţine ca: 


Alegerea se regăseşte între judecata clinică, responsivitate şi . 
Deşi evaluarea este dezirabilă, trebuie să avem grijă să selectăm 
instrumentul de măsurare adecvat, deoarece o scală eficientă 
trebuie să se bazeze pe consideraţii psihometrice serioase şi să 
evite iluzia intrinsecă intuitiei clinice (p. 394). 


Pe de altă parte, Waxman (1981) susţine că testele de 
hipnotizabilitate nu sunt nici necesare, nici dezirabile şi că cel 
mai bun test este: „Evaluarea, instinctul şi experienţa doc- 
torului, decizia sa pozitivă de a utiliza hipnoza şi cooperarea şi 
motivaţia pacientului” (p. 73). Totuşi, aşa cum sugerează 
Gibson şi Heap (1991): „Fie că scalele de măsurare sunt 
administrate sau nu, clinicienii au de câştigat din familiarizarea 
mai multe scale şi prin practica în administrarea lor” (p. 38). 
În legătură cu această problemă, Oakley, Alden şi Degun- 
-Mather (1996) continuă : 


Diferenţele individuale de hipnotizabilitate au importanţă clinică 
potenţială din două motive. În primul rând ne putem aştepta ca 
numai clienţii peste un anumit nivel de susceptibilitate hipnotică 
să poată beneficia de intervenţii hipnotice şi în al doilea rând 
hipnotizabilitatea poate avea semnificaţie etiologică în unele 
probleme psihologice clinice... Chiar dacă se stabileşte o relaţie 
pozitivă puternică între susceptibilitate şi rezultat trebuie să 
spunem totuşi că dacă hipnoza este un ajutor eficace în terapie, 
atunci chiar şi clienţii cu cea mai mică susceptibilitate hipnotică 
ar avea beneficiul tratamentului bazal, cei care sunt mai sus- 
ceptibili ar obţine ceva mai mult, şi aşa mai departe (p. 503). 


Problemele-cheie legate de indivizii cu o hipnotizabilitate 
crescută au fost recent discutate de Heap, Brown şi Oakley 
(2004). 

În practică, foarte puţini clinicieni utilizează aceste instru- 
mente pentru că se presupune că la ora actuală şi pacienţii cu 


capacitate foarte scăzută beneficiază de pe urma hipnozei prin 
utilizarea abilităţilor imaginative pe care le au şi mai ales a 
celor de producere a fenomenelor hipnotice specifice. În con- 
trast cu acest punct de vedere se situează cel care sugerează că 
testarea capacităţii este un instrument formal important care 
trebuie folosit în faza iniţială a terapiei. Spiegel argumentează 
că este important ca practicianul să aibă un profil diagnostic al 
pacientului pentru a determina care este abordarea terapeutică 
cea mai eficace. Instrumente precum HIP pregătesc pacientul 
pentru procedurile hipnotice şi de asemenea sprijină dezvoltarea 
relaţiei bazate pe încredere dintre terapeut şi pacient, precum 
şi furnizarea unor informaţii diagnostice importante. HIP serveşte 
de asemenea unui alt scop important - acela de a îndeplini 
expectantele pacientului legat ede „examinarea diagnostică”, care 
este concordantă cu cea din situaţiile medicale convenţionale şi 
în consecinţă poate creşte valoarea transferului pozitiv (arhaic). 

Mai mult, dacă terapeutul este conştient de capacitatea 
pacientului şi de natura răspunsurilor disponibile, chiar dacă 
instrumentul nu este riguros administrat şi cotat, este posibilă 
optimizarea exerciţiilor de auto-hipnoză înregistrate astfel ca 
pacientul să le practice în afara şedinţelor de terapie (Gibson, 
Heap, 1991, p. 37). Un terapeut competent care devine conştient 
de nivelul de susceptibilitate hipnotică al pacientului, chiar 
dacă acesta este destul de scăzut, va adopta un program tera- 
peutic individualizat. De exemplu, Spiegel şi Spiegel (2004) 
susţin folosirea unor tehnici diferite de control a durerii pentru 
nivele diferite de hipnotizabilitate. Pacienţii cu hipnotizabilitate 
crescută sunt deprinşi cu auto-hipnoza pentru sugerarea directă 
a amortelii sau disocierii corporale ; pacienţii cu hipnotizabilitate 
medie sunt învăţaţi modificarea senzorială şi tehnicile de fan- 
tezie; iar cei cu hipnotizabilitate scăzută sunt încurajați să 
folosească tehnici de distragere. Există de asemenea dovezi 


care corelează abilitatea hipnotică cu unele tulburări psiho- 
logice, precum tulburările de comportament alimentar (Covino, 
Jimerson, Franko, Frankel, 1994; Everill, Walker, 1995; 
Wybraniec, Oakley, 1996). 

Aspectul clinic important este că deşi persoana nu răspunde 
bine la evaluarea hipnotică standardizată poate fi responsivă la 
abordări hipnotice mai flexibile folosite în contextul inter- 
personal al alianţei terapeutice. Dintr-o perspectivă ericksoniană 
(Erickson, 1952a ; Gilligan, 1987), orice persoană are capa- 
citatea de a răspunde experiential în relaţia hipnotică (toate 
persoanele normale pot fi hipnotizate), astfel că sarcina tera- 
peutului rămâne cea de identificare şi creare a unui context 
favorabil dezvoltării hipnotice. 


Profilul de Inductie Hipnotica 
şi Scala Imaginatiei Creative 


Mai jos sunt prezentate două exemple standard de proceduri de 
evaluare, HIP (Spiegel, Spiegel, 1978; Spiegel, Greenleaf, 
Spiegel, 2000) şi Scala Imaginatiei Creative (Barber, Wilson, 
1978). HIP include instrucţiuni care produc senzaţia de uşurime 
a braţului şi mânii, cu teste de răspuns la această instrucţiune. 
Răspunsul este caracterizat de disociere, levitatia mâinii după 
ce este coborâtă, involuntaritate, răspunsul la semnalul între- 
rupt şi modificarea senzatiei. Spiegel şi Spiegel (2004) con- 
cluzionează că transformarea inductiei hipnotice in test al 
capacităţii hipnotice transformă întâlnirea iniţială prin : 


e îndepărtarea presiunii de hipnotizare cu succes a oricărui 
subiect pentru clinician ; 

e reducerea experienţelor pacienţilor de complianţă cu dorinţele 
clinicianului în comparaţie cu explorarea şi descoperirea 
propriei capacităţi hipnotice. 


Intervenţia 1. Profilul de Inductie Hipnotică (HIP) 
(adaptat după Spiegel, Spiegel, 1978, pp. 35-78) 


Ca şi în cazul altor tehnici prezentate în această carte nu este 
nevoie să urmăm cu exactitate prescriptia. Cuvintele trebuie 
adaptate nevoilor pacientului, acordând atenţie tonului vocii şi 
ritmului. 

Această tehnică este o versiune considerabil redusă a celei 
originale, care a fost realizată de Spiegel şi Spiegel. Procedura 
şi fenomenele aşteptate sunt explicate pacientului înainte de a 
începe. 


În primul rând, lasă-ţi picioare să se odihnească confortabil pe 
podea pe măsură ce devii conştient de respirația ta... lăsând 
aerul să treacă din nas prin plămâni (aceasta trebuie să se 
potrivească cu ceea ce face de fapt pacientul... şi înapoi.. 
lăsând tot disconfortul din corpul tău să iasă pe măsură ce 
expiri... data viitoare când inspiri ridică ochii în sus ca şi cum 
te-ai uita la ceva de pe vârful capului tau (aceasta se numeşte 
Metoda Rostogolorii Ochilor a lui Spiegel — pacientului i se 
explică această abordare înainte de exerciţiu)... şi cum inspiri, 
închizi ochii până la un punct în care simţi că pur şi simplu nu 
mai funcţionează... lăsând ca acest sentiment de relaxare să 
se răspândească până jos, în vârful degetelor de la picioare... 
lăsând corpul tău să plutească... te bucuri de această senzație 
de plutire şi simţi o nouă senzaţie într-unul dintre degetele 
tale... poate la mâna dreaptă... sau la mâna stângă... observi la 
început cum asta se întâmplă la vârful degetului, aşteptând să 
se întâmple... de la sine, şi nu e nevoie să faci nimic pentru ca 
să se întâmple... când observi că se întâmplă lasă senzaţia să 
se răspândească în restul mâinii tale şi să devină din ce în ce 
mai uşoară... plutind încet şi fără efort la distanţă de piciorul 
tău... tot mai sus, mai sus, pe măsură ce devine din ce în ce 
mai uşoară... imagineaza-ti că mâna ta este legată de un balon 


frumos colorat care trage încet de mâna ta din ce în ce mai sus 
în aer... bucurându-te de această senzaţie plăcută. În timp ce 
voi număra de la unu la şase, te rog să deschizi ochii şi să iti 
priveşti mâna, păstrând senzația pe care o ai acum... Când te 
uiţi la mâna ta poți observa cum devine tot mai uşoară si este 
trasă în sus spre ochii tăi (apoi este realizată procedura). Acum 
închide ochii din nou şi devii de două ori mai relaxat decât eşti 
acum.. În câteva momente atunci când număr de la unu la şase 
poţi deschide ochii păstrând această senzație pe care o ai 
acum până când iti dau semnalul prin atingerea cotului (ferape- 
utul atinge cotul pacientului — aceasta este o sugestie post- 
-hipnotica) când senzațiile normale se vor reîntoarce (este 
realizată procedura). 


Atunci când deschide ochii şi înainte de sugestia post- 
-hipnotică, pacientul este rugat să spună în ce fel diferă carac- 
teristicile mâinii drepte faţă de cea stângă — temperatura, gradul 
de control, amorteala şi aşa mai departe (răspunsul diferenţial). 
Pe parcursul procedurii, terapeutul observă pacientul foarte 
atent, deoarece aceasta poate furniza informaţii semnificative. 
Trebuie notat că în timpul acestei evaluări iniţiale, clinicianul 
„hipnotizează” pacientul. Folosesc deseori această abordare 
pentru a învăţa pacientul procedura auto-hipnozei (vezi in- 
terventia 7). 


Intervenţia 2. Scala Imaginatiei Creative (CIS) 
(adaptată după Braber, Wilson, 1978, p. 85) 


Scala constă din 10 itemi discreti care sunt citiţi cu voce tare 
pacientului, aşezat relaxat pe scaun, cu ochii închişi, ima- 
ginându-şi scenele descrise. Nu există inducţie hipnotică 
anterioară deşi imaginarea scenelor este o formă de inducţie 
(imaginaţie activă). Se explică pacientului că scopul testului 


este de a stabili ce lucruri găseşte că este mai uşor să şi le 
imagineze. Menţionăm de asemenea că aceasta nu este o inter- 
ventie completă şi că cea originală este cronometrată strict. 


1. Tine mâna stângă în poziţie orizontală, orientată cu palma 
în sus... Imagineaza-ti că una... două... şi apoi trei cărți 
grele sunt aşezate pe mâna ta. (C//n/cianul trebuie să noteze 
când apar mişcările mâinii şi brațului.) 

2. Întinde mâna dreaptă în poziţie orizontală, orientată cu palma 
în jos... Acum imagineaza-ti un curent puternic de apă dintr-un 
furtun de grădină cum împinge în sus mâna ta... 

3. Imagineaza-ti că un anestezic este injectat în mana ta stângă... 
şi mana devine amortita, tot mai amortita... Lasă acest lucru 
să se întâmple... Nu trebuie să faci nimic... 

4. Imagineaza-ti că urci pe munte si iti este tot mai cald şi mai 
sete... Trăieşte senzațiile pe care le ai atunci când bei un 
pahar cu apă rece, răcoritoare... ce simţi acum? 

5. Imagineaza-ti că decojesti şi mănânci o portocală... lasă-te 
cuprins de senzațiile asociate cu aceasta... mirosul, gustul, 
textura... 

6. Imaginează-ţi că asculti o muzică foarte puternică şi incitanta... 
imagineaza-ti asta acum şi trăieşte toate senzațiile şi sen- 
timentele pe care ti le inspiră... 

7. Imagineaza-ti că mâna ta dreaptă este expusă la căldura 
confortabilă a soarelui şi aceasta face ca mâna ta să se 
încălzească... devine tot mai caldă şi este tot mai con- 
fortabil... este exact sentimentul de care te bucuri... 

8. Controlandu-ti gândirea poţi face ca timpul să încetinească... 
este mult timp între... oricare două secunde.. pe măsură ce 
timpul se î-n-t-i-n-d-e... mai încet ... Si mai încet ( 7erapeutul 
incetineste ritmul vorbirii atunci când administrează acest item). 

9. Imagineaza-ti că eşti din nou la şcoala primară... Băiatul 
sau fata care stă lângă tine... în faţa ta... sunetele... Poate 
ştii numele tuturor copiiilor... 

10. Stai întins pe plajă într-o zi caldă de vară... Te simţi con- 
fortabil şi relaxat.. Lasă căldura să scalde fiecare parte a 
corpului tău... cald, relaxat şi confortabil... 


Experienţa pacientului poate fi cotată formal sau pot fi 
obţinute informaţii clinice relevante prin observare şi ches- 
tionare. Se poate obţine un indicator general al capacităţii 
generale a pacientului de imaginare şi răspuns la sugestii 
precum şi a stilului de răspuns la fiecare modalitate senzorială. 
Acest lucru poate fi de un ajutor considerabil pentru clinician 
atunci când decide asupra abordărilor de inducţie şi a strategiei 
de tratament. 

La fel ca şi testarea pacienţilor referitoare la sugestibilitatea 
hipnotică poate fi util să le testăm răspunsul la sugestia hipnotică 
(Golden, Dowd, Friedberg, 1987 ; Phillips, Frederick, 1995, 
pp. 45-60), deoarece un asemenea antrenament este eficace în 
creşterea responsivitatii hipnotice (vezi Diamond, 1974, 1977 ; 
Katz, 1979). Antrenarea abilităţilor hipnotice subliniază auto- 
controlul şi pacienţii au experienţe similare auto-hipnozei înainte 
de a experientia heterohipnoza. Golden şi colaboratorii săi 
(1987) susţin că în aceste condiţii : 


Pacienţii vor dezvolta probabil expectante realiste despre hipnoză. 
Ei observă că hipnoza le solicită cooperarea şi participarea şi că 
acest lucru se află sub controlul lor. Ca rezultat al antrena- 
mentului abilităţilor probabil vor dezvolta un locus intern al 
controlului şi îşi vor atribui succesul lor înşile, şi nu hipno- 
tizatorului sau „puterii hipnozei”... aproape toate persoanele pot 
învăţa să devină subiecţi adecvati prin antrenamentul abilităţilor, 
deşi s-ar putea să nu fie capabili să experientieze toate feno- 
menele hipnotice (p. 14). 


Phillips şi Frederick (1995, pp. 45-46) dezvoltă câteva 
strategii utile de „antrenament”, realizate de mai mulţi cli- 
nicieni, care pregătesc pacientul pentru hipnoza formală (Jecks, 
1984; Wester, Smith, 1984; Wright, Wright, 1987; Yapko, 
1990a ; Altman, Lambrou, 1997). Acestea includ: 


relaxarea activă şi pasivă ; 

închiderea ochilor ; 

dezvoltarea concentrării interne ; 

abilitatea de aprofundare a unei transe uşoare într-un mod 

care să fie sigur şi confortabil ; 

e răspunsuri liniştitoare la sugestiile de imagerie ; 

e răspunsuri liniştitoare la alte sugestii senzoriale, mai ales 
kinestezice şi auditive ; 

e abilitatea de a iniţia şi de a stopa experienţele externe după 
dorinţă ; 

e semnalizarea ideomotorie/ideosenzorială (vezi capitolul 5 
pentru o discuţie detaliată) ; 

e puntea afectivă/somatică (tehnică regresivă pentru centrarea 
pe experienţe pozitive) ; 

e reorientarea în afara încăperii la finalul inducției formale. 


Angajarea în aceste experienţe permite pacientului să dezvolte 
senzaţia de abilitate şi auto-control şi cu această subliniere a 
întăririi eului se construieşte încrederea şi se depăşeşte orice 
rezistenţă iniţială de angajare în procesul terapeutic. Accentul 
cade pe ajutarea pacientului pentru a se simţi confortabil şi a 
prelua controlul, pornind şi începând experienţele interioare 
după dorinţă şi dezvoltând un sentiment de stabilitate şi siguranţă 
internă. Adoptarea acestor abordări ajută de asemenea la sta- 
bilirea unei relaţii terapeutice între terapeut şi pacient, o com- 
ponentă importantă în dezvoltarea „alianţei terapeutice”. 


Hipnotizarea pacientului 


Înainte de a explora metode specifice de inducţie trebuie exa- 
minată mai departe importanţa relaţiei dintre terapeut şi pacient 


în contextul general hipnoterapeutic. Erickson era convins de 
faptul că unul dintre cele mai importante aspecte ale hip- 
noterapiei eficace sunt terapeutii înşişi. El rezumă acest lucru 
astfel : 


O tehnică de inducţie nu reprezintă o serie de cuvinte, fraze, 
propoziţii şi nu este o chestiune de sugestie, intonatie, inflexiuni, 
pauze şi ezitări. O tehnică de inducţie este o chestiune simplă, 
dar în acelaşi timp complexă a comunicării ideilor, semnificatiilor 
şi atitudinii de către doctor spre pacientul său (1962, p. 1). 


Erickson sistematizează câteva aspecte legate de ceea ce ar 


trebui să comunice hipnoza pacientului pentru a se realiza un 
climat bun pentru inducţie. Printre acestea se numără: 


a conştientiza că pacienţii cer ajutor pentru că nu pot 
înţelege sau nu se pot ajuta singuri să-şi rezolve problemele, 
considerând că terapeutul îi poate sprijini ; 

nevoia de a fi mereu conştient şi atent la nevoile proprii ale 
pacientului pentru a comunica într-un anumit fel — de exemplu, 
prin verbalizare, expresie facială, gesturi, ceva ce consideră 
a fi important atât pentru ei înşişi, cât şi pentru terapeut ; 
terapeutii trebuie să fie conştienţi de propriile abilităţi, 
cunoştinţe, îndemânare şi să transmită un sentiment de 
încredere şi respect de sine şi să arate că sunt pregătiţi cores- 
punzător şi competenţi pentru a se descurca în acea situaţie ; 
terapeutul trebuie să înţeleagă în profunzime hipnoza ca 
experienţă comună pentru toată lumea. 


În afirmaţiile de mai sus există aspecte implicite legate de 


formarea adecvată şi pregătirea pentru practica psihoterapiei, 
precum şi de necesitatea de dezvoltare personală şi pregătire 
profesională continue. 


Metodele de inducţie pot fi împărţite în două mari categorii : 
metode directe „formale” de inducţie şi metode „naturaliste” 
indirecte. Însă trebuie subliniat faptul că aceste abordări nu 
sunt separate şi că pot fi uşor integrate în practica clinică. 


Metode directe de inducţie 


Există numeroase tehnici de hipnotizare. Conform lui Hilgard 
şi LeBaron (1984a), există trei componente principale ale 
procesului de inducţie hipnotică : 


e relaxare (sugestii de relaxare, pace, calm etc.) ; 

e imaginaţie (utilizarea imageriei ghidate, de exemplu, locul 
preferat, scene plăcute) ; 

e acţiune (fixare, levitatia mâinii). 


Veţi observa că multe dintre tehnicile următoare includ cel 
puţin una dintre aceste componente. 

Tehnicile de inducţie directe implică în general fixarea 
atenţiei pacienţilor. Pe măsură ce se concentrează şi îşi îngustează 
câmpul de atenţie, rezultă o reducere a constientei periferice 
şi, în consecinţă, o blocare a facultăţilor critice. Abordările 
standard de fixare a privirii includ centrarea asupra obiectului 
(de exemplu, vârful unui pix, un punct pe perete sau o monedă). 
Alte abordări cu fixarea atenţiei includ : imaginarea şi vizuali- 
zarea, levitatia mâinii, relaxarea şi alte forme de senzaţii 
interne, experienţe emoţionale sau perceptive, incluzând concen- 
trarea asupra unui simptom (de exemplu, durerea, descrierea 
problemei), ascultarea poveştilor captivante, motivante sau 
fascinante. 

Există şi tehnici tradiţionale, iar cititorul poate găsi o descriere 
cuprinzătoare a unor asemenea metode de inducţie în Heap şi 


Aravind (2001). Este important de şiut că tehnicile de centrare 
descrise mai sus apar „natural” - de exemplu, atunci când 
suntem captivati de o carte, urmărim un film interesant sau 
ascultăm muzică. 

Tehnicile indirecte fac parte de asemenea din categoria 
metodelor formale de inducţie : de exemplu, unele sugestii pot 
fi „strecurate” prin schimbări de tonalitate sau volum al vocii. 
Exemple de astfel de sugestii intercalate sunt cele subliniate în 
următoarea tehnică standard de „centrare a atenţiei”. 


Intervenţia 3. Fixarea privirii cu distragere 
(numărarea în ordine descrescătoare) 


In primul rând spuneţi-i pacientului ce urmează să faceţi şi ce 
vă aşteptaţi să facă el. 


În câteva momente iti voi cere să găseşti ceva (de exemplu un 
obiect sau o parte a unui obiect) care se află cu putin deasupra 
liniei ochilor tăi, astfel că trebuie să îţi ridici privirea ca să te uiţi 
la el. Te rog să te concentrezi asupra acelui lucru şi în acelaşi 
timp să numeri înapoi de la 300 din trei în trei. Atunci când ţi se 
închid ochii opreşte-te din numărat. În timp ce faci asta, eu iti 
voi vorbi despre re/axare. Vei auzi tot ce spun, dar asta nu va 
interfera cu sarcina ta. Ai întrebări? Să începem. 

Concentrează-te asupra acestui punct şi începe să numeri 
invers... Picioarele devin grele, calde şi relaxate pe măsură ce 
continui să respiri rar şi fără efort... Cu fiecare expiratie, picioarele 
tale devin din ce în ce mai calde şi grele... Lasă căldura şi 
greutatea să se râspândească în sus pe picioarele tale, înde- 
părtând toată tensiunea reziduală... Nu trebuie să faci nimic... 
Se întâmpla fără efort, de la sine... Picioarele tale sunt grele, 
calde şi total relaxate pe măsură ce aceste senzaţii se răs- 
pandesc în sus spre coapsele tale, care devin calde, grele si 
relaxate. (Aceste sugestii sunt continuate până cand sunt 


menţionate toate zonele corpului — abdomenul, pieptul, brațele, 
mânile, fata şi În final pleoapele. Este foarte probabil ca, la un 
moment anterior in cursul relaxării progresive, pacientul să 
înceapă să experientieze greutatea şi relaxarea pleoapelor, 
astfel că va clipi şi aceasta poate permite „flutter-ul" cataleptic. 
Atunci când se întâmplă acest lucru i se sugerează că poate 
Închide ochii.) Data viitoare când pleoapele tale se vor închide 
lasă-le să rămână închise şi vei descoperi că această experienţă 
este foarte relaxantă şi confortabilă... Lasă acest sentiment de 
relaxare să curgă în jos, spre vârfurile degetelor de la picioare, 
lasa-ti corpul să plutească. 


Atunci când se ajunge la acest stadiu, terapeutul poate 
continua cu o întărire a eului formalizată (vezi intervenţiile din 
capitolul 4) sau cu orice alte intervenţii adecvate în acel moment. 


Intervenţia 4. Fixarea privirii cu relaxare progresivă 
activă 


Incepeti în acelaşi fel ca în cazul fixării privirii cu distragere. 
În această inducţie nu există o sarcină de distragere, adică 
numărătoarea inversă. În locul ei, pacientul se angajează în 
relaxarea progresivă în manieră activă. 


Concentrează-te asupra punctului pe care l-ai ales şi apoi 
concentreaza-ti atenţia asupra picioarelor tale, observând 
senzațiile pe care le simţi acolo... Lasă picioarele să devină 
calde, grele şi relaxate... etc. 


Procedura continuă apoi ca în intervenţia 3, până când 
pacientul închide ochii. 


Intervenţia 5. Levitatia brațului si mâinii 
(mişcări ideodinamice) 


Incă o dată, i se spune pacientului ce are de făcut şi la ce să se 
aştepte să se întâmple. 


Uită-te doar la mâna ta şi mai devreme sau mai târziu vei 
observa o senzaţie, poate la vârful unuia din degetele tale... 
Poate mai curând decât te aştepţi... aşteptând ca aceasta să 
se întâmple şi atunci când se întâmplă observând această 
experienţă... Poţi începe deja să te întrebi în care deget sau în 
care mână va apărea această senzație şi poţi fi surprins atunci 
când se întâmplă... Poţi să te bucuri observând aceste schimbări 
importante... Când apar, lasă aceste senzaţii sa se transforme 
în mişcare, astfel încât degetul, spre surprinderea ta, să se 
mişte in sus... (de îndată ce observați acest lucru, comentaţi 
asupra lui şi atingeti uşor degetul care s-a mişcat)... Acele 
senzații şi mişcări se pot deplasa uşor în restul mânii tale astfel 
că întreaga mână şi întregul antebrat devin uşoare, uşoare ca 
o pană, şi pot începe să plutească fără efort în aer de unele 
singure, nu trebuie să faci nimic pentru ca aceasta să se întâmple.. 
Mă întreb dacă te vei bucura de această relaxare uşoară şi 
naturală pe care o vei trăi pe măsură ce mâna ta pluteşte în sus 
spre ochii tăi... Pe măsură ce acest lucru se întâmplă poți fi 
surprins să constati că pleoapele tale devin din ce în ce mai 
grele şi relaxate... şi deja încep să se închidă. 


De îndată ce vedeţi că pleoapele pacientului se închid sau 
clipesc, puteţi sugera închiderea ochilor. Aceasta se poate 


realiza folosind următoarele cuvinte : 


Este în regulă să închizi ochii şi să îi laşi închişi acum... Vei 
vedea că această experienţă este confortabilă şi relaxantă. 


sau 


Este în regulă să închizi ochii acum şi să fi laşi închişi... Este 
această experienţă confortabilă şi relaxantă? 


Alternativ, aceasta se poate realiza nonverbal, prin trecerea 
a două degete peste pleoapele pacientului. Conform experienţei 
mele, această tehnică funcţionează întotdeauna cu succes. Odată 
ce a fost stabilită închiderea ochilor, terapeutul poate continua 
cu întărirea eului sau o altă intervenţie adecvată. 


Metode indirecte de inducţie 


Metodele „naturaliste” (sau „tehnicile ericksoniene”) sunt 
informale pentru că nu există o inducţie aparentă, ca în pro- 
cedurile formalizate şi ritualizate care au fost descrise anterior. 
Erickson (1958a) definea abordările naturaliste ca : 


Acceptarea şi utilizarea situaţiei întâlnite fără încercarea psihologică 
de a o restructura. Dacă procedăm astfel, simptomele subiective 
ale pacientului devin de un real folos, reprezentând o parte a 
inducției transei, mai degrabă decât obstacole (p. 3). 


Adaptarea tehnicilor hipnotice pentru fiecare pacient în parte şi 
pentru nevoile sale duce la rezultate terapeutice eficace, imediate 
şi uşor de obţinut (p. 11). 


Datorită faptului că abordarea este naturală şi pacientul nu 
este conştient de ceea ce se întâmplă nu poate exista în consecinţă 
nici un fel de rezistenţă aşa cum s-ar putea întâmpla dacă se 
folosesc tehnici directe. Dat fiind faptul că procesul este natural, 
nu se poate argumenta logic nici o critică etică. Într-adevăr, 
pacientul se angajează într-o relaţie terapeutică colaborativă şi 
este de acord să coopereze în procesul hipnoterapeutic. 


În abordarea hipnotică a lui Erickson, inducția hipnotică se 
realizează prin utilizarea asociaţiilor personale ale pacientului 
Şi a tendinţelor sale naturale de răspuns (cum sunt lucrurile 
învăţate experiential), în loc să ne bazăm pe proceduri de 
inducţie hipnotică standardizată. Toată lumea dispune de nume- 
roase conditionari şi lucruri învăţate nerecunoscute, psihologice 
Şi somatice, iar utilizarea inteligentă a acestora constituie o 
utilizare eficace a hipnozei. Erickson considera că scopul 
inducției clinice era acela de a centra atenţia spre interior şi ca 
o consecinţă să depotenteze seturile conştiente zilnice ale 
persoanei. Pacienţii sunt tot mai mult absorbiți de acest proces 
pe măsură ce se lasă fascinati de poveşti, imagini, paradoxuri 
şi experienţe. Ca rezultat, apar frecvent fenomene hipnotice 
spontane (disocierea, regresia de vârstă, catalepsia, amnezia 
etc.) (Erickson, Rossi, 1976a). 

Abordările folosite de Erickson pentru a depotenta conştientul 
sunt intercalate cu procesele de inducţie şi sugestie şi sunt 
dificil de atins. Este important de ştiut faptul că Erickson a 
acceptat întotdeauna realitatea imediată a pacientului şi cadrele 
sale de referinţă, creând astfel o alianţă puternică cu multele şi 
adesea contradictoriile parti ale pacientului. 

Cele mai multe abordări indirecte sunt discutate în lucrarea 
lui Erickson şi Rossi (1976a), în care sunt prezentate micro- 
dinamica inducției şi sugestiei (cum sunt fixarea atenţiei, depo- 
tentarea seturilor conştiente, căutarea inconştientă, procesele 
inconştiente şi răspunsul hipnotic). Deoarece transa nu asigură 
acceptarea sugestiei, sunt de asemenea necesare formele indirecte 
de comunicare : „Evocaţi, mobilizați şi influenţaţi procesele 
asociative ale pacientului şi abilităţile sale mentale în anumite 
direcţii pentru a obţine anumite scopuri terapeutice” (Erickson, 
Rossi, 1976a, p. 169). 

Formele indirecte de comunicare includ, printre altele : 
utilizarea (Erickson, 1959), metafora şi analogia (Hammond, 


1990a ; Kopp, 1995; Battino, 2001), glumele, implicaţiile, 
schimbările tonale, directiva implicată şi întrebările de accesare 
bazală, dublele legături (Erickson, Rossi, 1975), sugestiile 
deschise, pantomima (Erickson, 1964a), acoperirea tuturor 

dialectice. 


Sugestii indirecte pentru inceperea 
şedinţei de terapie 


Mai jos sunt redate exemple de comunicare indirectă pentru 
începerea şedinţei de terapie, deşi ele pot fi adaptate şi pentru 
alte ocazii : 


e Mă întreb dacă simţi că eşti gata să începi? 

e Mă întreb dacă ai dori să experimentezi o transă medie, 
uşoară sau profundă ? 

e Este în regulă să îţi acorzi suficient timp la începutul 
terapiei, pentru că astfel o vom putea finaliza chiar mai 
curând. 

e Ai prefera să intri în transă cu ochelarii pe nas sau fără ei 
sau ai prefera mai degrabă să închizi ochii ? 

e Unii oameni preferă să intre în transă cu ochii deschişi, în 
timp ce alţii preferă să închidă ochii. Mă întreb care variantă 
o preferi ? 

e Oamenii de obicei intră în transă atunci când stau pe scaunul 
pe care eşti aşezat acum. 

e Poţi intra în transă acum sau mai târziu. 

e Atunci când mintea ta inconştientă este pregătită, ochii tăi 
se vor închide de la sine ? 

e Doreşte mintea ta inconştientă să lucreze cu problema pe 
care tocmai mi-ai relatat-o sau cu una şi mai importantă ? 


e Mai devreme sau mai târziu vei decide care problemă 
doreşti să o rezolvi. 

e Vrei să mergi în trecutul tău acum, mai târziu sau după ce 
te decizi care problemă o rezolvi ? 

e Oamenii cred adesea că pot rezolva probleme în timp ce 
dorm. 

e Stand acolo, închide ochii şi încearcă să ajungi la gradul 
transei care iti este necesar. 

e Dacă mintea ta inconştientă vrea să intre în transă, mâna ta 
stângă se va ridica. Altfel, se va ridica mâna dreaptă. 

e Înainte ca şedinţa de terapie să se termine, mintea ta 
inconştientă va găsi modul adecvat de a comunica ceva 
important minţii tale conştiente. Şi ai putea fi fascinat de 
această idee întrebându-te când şi cum se va întâmpla. 

e Nu e nevoie să asculti, ci poţi înţelege tot ceea ce spun, 
folosind totul pentru nevoile tale personale. 


Intervenţia de mai jos prezintă întrebări care pot fi folosite 
pentru a induce transa. 


Intervenţia 6. Întrebările de accesare bazală 
ale lui Rossi 


Acum, tocmai mi-ai spus despre felul cum problema ta urmează 
un tipar ritmic în cursul zilei, ceea ce este foarte interesant... 
Ştiai că eşti responsabil de faptul că laşi ca acest lucru să se 
întâmple?... Şi atunci când ştii că ai resursele acestea şi că 
vindecarea poate avea loc acum, se vor închide ochii tăi de la 
sine?... Aşa, e foarte bine! Este în regulă să ţii secrete toate 
explorările tale interne şi toate experienţele pe care nu vrei să 
le impartasesti cu nimeni?... Atunci când mintea ta inconstienta 
ştie că poate continua cu vindecarea internă şi când mintea ta 
conştientă ştie că poate coopera, ajutându-te să recunosti 


acele perioade din cursul zilei în care ai nevoie de odihnă (o 
pauză de odihnă de 15-20 de minute), vei vrea să te trezesti, 
lăsând pleoapele să se deschidă de la sine? 


Alte exemple de utilizare a sugestiilor indirecte sunt prezentate 
în această carte, fiind discutate pe larg în Erickson (1958a, 
1977), Erickson şi Rossi (1976a, 1976b, 1979) şi Erickson, 
Rossi şi Rossi (1976). 


Auto-hipnoza 


Este important ca pacienţii să continue cu terapia între şedinţele 
de terapie deoarece : 


e le permite să continue relaţia cu terapeutul şi procesul 
terapeutic ; 

e le facilitează procesul de auto-ajutorare şi întărire a eului ; 

e întăreşte însuşi procesul terapeutic. 


Este uşor ca pacienţii „să intre în stare hipnotică” şi să se 
bucure de beneficiile relaxării induse, precum şi de procesele 
naturale de vindecare ocurente. În timpul auto-hipnozei, ei se 
pot angaja de asemenea în realizarea scopurilor terapeutice, 
cum sunt gândirea pozitivă sau întărirea eului ; de exemplu, 
imaginându-şi rezultatul favorabil al terapiei. Auto-hipnoza 
poate fi uşor învățată de pacient în timpul şedinţei obişnuite de 
terapie, precum şi la finalul terapiei, iar în timp ce se află în 
transă i se poate da următoarea sugestie : 


Intervenţia 7. O ilustrare a auto-hipnozei (1) 


„„.Ştii că poţi face uşor acest lucru pentru tine însuţi acasă. Tot 
ce e nevoie să faci este să stai sau să te întinzi într-un loc 
relaxant şi să devii conştient de respiraţia ta, spunandu-ti „mă 
relaxez” de fiecare dată când expiri... observând că devii din ce 
în ce mai relaxat cu fiecare expiratie... Data viitoare cand 
respiri, lasă pur şi simplu ochii să se închidă până la punctul în 
care simţi că pleoapele se lipesc... Lasă acest sentiment de 
relaxare să se răspândească în jos pe coapse până în vârful 
degetelor de la picioare, lasă corpul să plutească... Bucură-te 
de această senzaţie de plutire în timp ce te indrepti spre locul 
tău preferat în aer liber... Observă ce vezi... auzi... simți... şi 
poate, dacă doreşti, întâlneşti un animal prietenos, căruia să îi 
dai toate problemele tale, pentru a învăţa ceva pozitiv despre 
tine însuţi (vez; interventia 17 din capitolul 4)... ştiind că atunci 
când ochii tăi se deschid (dupa o perioadă predeterminată) te 
vei simţi relaxat şi atent, ştiind că în tine apar schimbări pozitive 
importante deşi ai putea să nu fii încă conştient de ele, dar 
având încredere în mintea ta inconştientă pentru a lăsa ca 
acest lucru să se întâmple... Ştii că vei intra în această stare 
plăcută de hipnoză numai dacă eşti în siguranţă şi este potrivit 
pentru tine să faci acest lucru în acest moment. Dacă, indiferent 
de motiv, devine incomod sau nu te simţi în siguranţă atunci 
când eşti în transă, vei deschide imediat ochii şi vei fi deplin 
treaz. 


Intervenţia 8. O ilustrare a auto-hipnozei (2) 


Poţi folosi această abordare pentru tine însuţi atunci când 
doreşti să te simţi mai calm şi relaxat (sau ferapeutu/ poate 
,prescrie” o sarcină ca temă pentru acasă, care să fie urmată 
de o sarcină terapeutică, precum gândirea pozitivă şi întărirea 
eului; de exemplu, imaginarea rezultatelor favorabile ale te- 
rapiel)... Tot ce trebuie să faci este să te aşezi într-un scaun 


confortabil acasă şi să iti priveşti mâna.. Lasă aceste schimbări 
să apară aşa cum au făcut-o acum... Te poţi bucura de experienţa 
relaxării profunde până când eşti pregătit să deschizi ochii. 
Poţi decide dinainte câte minute să rămâi în această stare 
plăcută de relaxare a minţii şi corpului (Uneori, fi explic pa- 
clientului în acest punct că avem un ceas biologic pe care îl 
putem fixa, care ne poate trezi în momentul adecvat şi decis 
dinainte, deoarece pot dezvolta anxietati legate de rămânerea 
prea îndelungată în această stare confortabilă sau le-ar putea 
fi teamă că „nu se vor trezi!) Mâna şi braţul tau vor face o 
schimbare numai atunci când decizi că aceasta va fi pentru 
scopuri strict „terapeutice”... Nu se va întâmpla dacă te uiti 
întâmplător la mâna sau braţul tău în orice alt moment care nu 
este adecvat. Pe măsură ce practici auto-hipnoza frecvent vei 
descoperi că sentimentele de relaxare şi pace devin tot mai 
puternice de la o zi la alta... Atunci când vei deschide ochii, 
acel sentiment al relaxării şi păcii va rămâne cu tine din ce în ce 
mai mult. Vei afla că poţi face fata din ce în ce mai bine 
problemelor din viata ta şi vei avea un sentiment tot mai profund 
al stării de bine. 


Depăşirea rezistenţei în hipnoterapie 


În conformitate cu poziţia psihanalitică tradiţională, rezistenţa 
este inevitabilă pentru că este intrinsecă mecanismelor de 
apărare pe care le foloseşte pacientul pentru a îndepărta anxietatea 
Şi vina, iar rezistenţa este depăşită prin interpretare şi insight. 
Pregătirea atentă a pacientului în timpul primei evaluări va 
înlătura cele mai multe dificultăţi legate de rezistenţă prin: 


e gestionarea miturilor legate de hipnoză; 

e stabilirea expectantelor pozitive ; 

e evaluarea pacientului cu ajutorul unei scale formale, cum 
este HIP a lui Spiegel (vezi intervenţia 1) ; 

e construirea unei relaţii colaborative care implică respectul 
şi încrederea ; 


e atenţie acordată problemelor de graniţe (frecvenţa şedinţelor, 
lungimea şedinţelor de terapie, tarifele şi contractul te- 
rapeutic). 


Cu toate acestea, chiar şi atunci când adoptăm aceste strategii, 
pacientul poate fi în continuare rezistent la hipnoză. Aşa cum 
s-a discutat deja, Erickson a realizat un număr de metode 
indirecte care trec de şi depăşesc rezistentele pacientului. 
Acestea includ prescriptiile paradoxale, legăturile terapeutice, 
sugestiile indirecte, pantomima, tehnicile de confuzie, utilizarea 
simptomelor pacientului şi însăşi rezistenţa (Erickson, 1952b, 
1956, 1973; Erickson, Rossi, 1975). 


Tehnica „prietenul meu John” 


Voi face aici o scurtă descriere a tehnicii lui Erickson numită 
„prietenul meu John” (1964b) pentru că o consider o abordare 
foarte valoroasă în hipnotizarea pacientului rezistent. În mod 
tipic, terapeutul spune „prietenului meu John” să se aşeze 
confortabil pe scaun, să îşi plaseze confortabil mâinile pe 
picioare şi să observe, mai devreme sau mai târziu, o senzaţie 
într-unul dintre degete, în stânga sau dreapta, urmată de levitatia 
degetului, mâinii sau braţului. Pe măsură ce terapeutul face 
aceste sugestii, fiecare pas este demonstrat de o continuă 
demonstraţie lentă a acestor mişcări (pantomimă). Apoi tera- 
peutul adaugă că, pe măsură ce mâna pluteşte spre faţă, ochii 
se vor închide atunci când degetele ating fata şi că vor rămâne 
închişi pe toată perioada prelucrării clinice. Erickson scrie : 


Tehnica „prietenul meu John” este o metodă excelentă de a 
învăţa subiecţii rezistenți să intre în transă. O demonstrez paci- 
entului rezistent care vine la terapie şi rezistă, şi o demonstrez 


atât de amănunţit şi atent, încât, pe măsură ce mă priveşte cum 
induc transa imaginarului meu prieten John, pacientul respinge 
atât de mult pierderea sa de timp şi de bani şi devine atât de 
responsiv fără să îşi dea seama în timp ce îl hipnotizez pe „John”, 
urmându-i exemplul şi dezvoltând o transă fără să simtă nevoia 
de a opune rezistenţă... De asemenea, folosesc această tehnică 
pentru a preda auto-hipnoza în situaţia heterohipnotică pacienţilor 
care trebuie să repete acasă în relaţie cu studiul, migrena, 
obezitatea etc. (1964, p. 5). 


Atunci când se foloseşte această abordare cu copiii pot fi 
utilizate cu mult succes păpuşile reale sau imaginare ori alte 
jucării. 


Utilizarea 


Atunci când lucra cu pacienţii rezistenți, Erickson a subliniat 
importanţa utilizării simptomelor pacientului şi a tiparelor sale 
generale de comportament. Autorul scrie: „Prin utilizarea 
tiparelor proprii de răspuns şi comportament, incluzându-le pe 
acelea care fac parte din boala actuală, putem influenţa terapia 
mai profund şi mai satisfăcător, rezistenţa la terapie fiind 
redusă, iar acceptarea terapiei facilitată (1973, p. 217). 


Încheierea şedinţei de terapie 


La finalul şedinţei terapeutice, este important ca pacientul să 
funcţioneze ca un adult raţional şi inteligent şi complet ancorat 
în prezent. Prin utilizarea tehnicilor de folosire a „timpului 
prezent”, terapeutul poate ajuta de obicei pacientul pentru a se 
reorienta spre prezent. Acest lucru este important atunci când 


pacientul a petrecut o parte din şedinţa de terapie lucrând cu 
experienţe negative din trecut. Există multe tehnici care pot 
ajuta în procesul de reorientare, incluzând : 


e descrierea literală (de exemplu, descrierea încăperii sau a 
călătoriei spre casă) ; 

e întărirea eului (de exemplu, ceva ce pacientul poate aştepta 
cu plăcere mai târziu în cursul zilei sau ceva ce urmează să 
sărbătorească în viaţa sa) ; 

e validarea pacientului ; 

e discutarea temelor pentru acasă solicitate pacientului. 


Adesea sunt întrebat cum „scot pacientul din hipnoză” şi 
dacă întâmpin dificultăţi. Este improbabil să apară dificultăţi 
în ieşirea din transă, dar în cazul când aceasta se întâmplă cel 
mai urât scenariu este acela în care pacientul cade într-un 
somn natural. Transa se termină de obicei cu cerința de a se 
„trezi”, de exemplu : 


Atunci când voi număra de la unu la şase deschide ochii, 
simtindu-te relaxat şi proaspăt. 


Totuşi, uneori poate fi necesar să trezim pacientul în treptat, 
de exemplu : 


Cu fiecare respiraţie, lasă senzaţia de veghe să se răs- 
pândească din labele picioarelor în picioare... Starea de veghe 
se răspândeşte în întregul tău corp... În sus, spre fata şi 
pleoape... lăsând pleoapele să se deschidă încet... Pe măsură 
ce te reîntorci în această încăpere, te vei simţi proaspăt si 
alert... Ştii că se întâmplă lucruri importante în mintea ta in- 
conştientă chiar acum, chiar dacă nu eşti pe deplin conştient 
de ceea ce se întâmplă. 


O altă modalitate foarte utilă de terminare a şedinţei de 
terapie este întrebarea de accesare bazală sau directiva impli- 
cata, de exemplu : 


De îndată ce mintea ta inconstienta ştie ca te poţi întoarce uşor 
şi în siguranţă în această stare pentru a lucra constructiv data 
viitoare când suntem împreună, te vei trezi simtindu-te îm- 
prospătat şi alert ? (Erickson, Rossi, 1976b, p. 13) 

Atunci când mintea ta inconştientă ştie că poate continua cu 
vindecarea după ce ai deschis ochii, chiar şi atunci când vei 
dormi mai târziu în cursul zilei de astăzi, te vei trezi simtindu-te 
împrospătat şi relaxat? 

Şi atunci când cealaltă minte a ta ştie că poate utiliza toate 
învăţăturile din această şedinţă pentru a te ajuta să rezolvi 
probleme din viata ta, ochii tăi se vor deschide? 

Atunci când sinele tău interior a întreprins un efort interior 
suficient, vei descoperi că întâi iti mişti picioarele sau mai 
degrabă vei întinde braţele pe măsură ce te trezesti, gata sa 
discuti orice este necesar? (Rossi, 1996, p. 198) 

Atunci când mintea ta inconstienta ştie că poate coopera 
ajutându-te să recunosti acele perioade din cursul zilei în care 
ai nevoie să te odihneşti pentru vindecare (o pauză de 15-20 
de minute), te vei trezi? (Rossi, 1996, p. 194) 

Şi atunci când devii conştient de faptul că te poţi trezi cu o 
amintire completă a tot ceea ce ştii despre situaţia ta, ochii se 
vor deschide pe măsură ce devii complet treaz, cu o întindere 
confortabilă? (Rossi, 1996, p. 200). 

Ai decis cand vei utiliza ceea ce ai învăţat în această şedinţă 
de terapie? 

Mintea ta conştientă poate fi interesată de ceea ce ai învăţat 
din această experienţă şi mintea ta inconştientă poate avea 
grijă de învăţare cu adevărat sau poate mintea inconştientă iti 
permite numai să devii interesat pe măsură ce mintea con- 
ştientă începe să învețe? (Lankton şi Lankton, 1986, p.246). 
Eşti surprins că poţi fie să înveţi din această experienţă, fie sa 
te înţelegi în mod diferit pe tine însuţi? 


Atunci când mintea ta inconstienta ştie că poate folosi inva- 
tamintele din această experienţă sau te înţelege în mod diferit, 
iti vei găsi corpul mai alert aşa încât ochii se pot deschide? 
În vreme ce te întrebi dacă vei fi capabil să integrezi toate 
aceste lucruri învăţate într-un vis vindecător mai târziu în cursul 
zilei de astăzi, sau mâine, sau la sfârşit de săptămână, te vei 
trezi fascinat de anticipare? 

O altă abordare este „bila de cristal imaginară”, care ajută 
pacientul să lege ceea ce a lucrat şi învăţat la nivel inconştient 
în cadrul şedinţei de terapie cu vise ulterioare şi cu insight-ul. 


Intervenţia 9. Bila de cristal 


Acum, când eşti pregătit, cu ajutorul minţii tale inconstiente, iti 
poţi imagina o bilă de cristal specială... În această bilă de cristal, 
mintea ta inconştientă poate proiecta sinele tău viitor, aşa cum 
vei fi atunci când ai integrat experienţe din trecut pe care le-ai 
descoperit astăzi, atunci când iti vor fi de folos... Eliberat de 
sentimentele de distres şi reacţiile pe care le-ai trăit cu câteva 
momente în urmă... Atunci cand acest lucru iti este cu adevărat 
de ajutor... Acorda-ti acum câteva momente pentru ca acest 
lucru să se întâmple... Atunci când iti apare ceva în minte, lasă 
capul să se mişte în semn că „da” sau lasă degetul tău „da” să 
se mişte, pentru a-mi comunica şi mie acest lucru... Dar s-ar 
putea să nu ştii acest lucru în mod conştient, deşi mintea ta 
inconştientă ştie... Poti afla când este mai adecvat... poate în 
cursul unui vis mai târziu, astăzi, sau mâine. Te poţi întreba 
dacă acest lucru se va întâmpla în noaptea aceasta sau mâine 
noaptea sau poate la un moment dat săptămâna viitoare, dar 
atunci când mintea ta inconstienta ştie că vindecarea va avea 
loc, ochii se vor deschide pe măsură ce devii pe deplin conştient 
de locul în care te afli? 


În general, multe dintre tehnicile directe şi indirecte folosite 
pentru inducția de transă pot fi folosite şi pentru „ieşirea din 

transă . 


Finalizarea terapiei 


Ideal ar fi ca acest lucru să fie discutat cu pacientul la prima 
şedinţă de terapie. Trebuie justificat numărul predeterminat de 
şedinţe, deoarece, adesea, finalizarea relaţiei terapeutice poate 
părea amenințătoare. De obicei, finalizarea terapiei nu este o 
problemă. Dar pot exista situaţii în care pacientul a avut 
dificultăţi în trecut cu experienţele de separare, care intervin şi 
în această situaţie. Rezistenţa la finalizarea terapiei poate afecta 
în aceeaşi măsură şi terapeutul şi este important să fim vigilenti 
în ceea ce priveşte reacţiile personale. Motivele rezistenţei pot 
fi legate de factori financiari, precum şi de incapacitatea de a 
atinge scopurile terapeutice nerealiste. Trebuie subliniat aici 
că schimbarea terapeutică apare adesea după ce şedinţele formale 
de terapie s-au încheiat. Efortul realizat în şedinţele de hipno- 
terapie trebuie să fi pregătit pacientul să folosească auto- 
-hipnoza în gestionarea nu numai a problemei sale specifice, ci 
şi a problemelor stresante în general. Cei mai mulţi pacienţi 
vor fi învăţat tehnici de relaxare, întărire a eului, auto-observarea 
comportamentelor distructive proprii şi, să sperăm, şi o pers- 
pectivă mai pozitivă ca filozofie de viaţă. 


Capitolul 4 


Intărirea eului 


Sunteţi aşezat confortabil? Atunci voi începe. A fost odată ca 
niciodată un bărbat care vâna. La un moment dat şi-a dat 
seama că undeva aproape de el se afla un tigru. Intrând în 
panică, a început să fugă cât de tare putea. Deşi nu putea vedea 
tigrul, îi simţea respiraţia caldă în ceafă, ceea ce îl determina 
să fugă din ce în ce mai repede. Fugea mai repede decât o 
făcuse vreodată şi într-un final a ajuns la marginea unei 
prăpăstii, împiedicându-se. Cu puţin noroc, a reuşit să se prindă 
cu mâna de un mic tufiş şi a început să se balanseze periculos 
deasupra hăului. Uitându-se în sus a văzut tigrul, care avea o 
privire fioroasă, uitându-se în jos, spre el ; uitându-se apoi in 
Jos, a văzut un alt tigru care îl privea, cu gura larg deschisă, 
aşteptând ca omul să cadă. Dar asta nu era tot. Doi şoareci 
micuti rodeau tulpina tufişului salvator de care era agăţat. 
Atunci omul a observat un tufiş de fragi lângă el. S-a întins şi 
a cules câteva fructe roşii, le-a băgat în gură şi a savurat 
gustul dulce, apoi a exclamat: „Ah, ce delicioşi sunt fragii ! ”. 


Introducere 


Mulţi oameni care vin la terapie (şi în afara terapiei) sunt 
stresaţi şi nutresc sentimente de neajutorare, lipsă de speranţă 
Şi o pierdere a direcţiei proprii şi a controlului (perceput). Cu 


alte cuvinte, se simt „stresaţi”. Pacienţii au nevoie să găsească 
puterea şi motivaţia pentru a se angaja în sarcina dificilă de 
rezolvare a propriilor probleme legate de stres. În acest punct, 
sunt extrem de valoroase întărirea eului şi relaxarea, care pot 
prin ele însele să fie suficiente pentru a ajuta pacientul să 
gestioneze unele probleme ale sale (Hartland, 1971 ; Clanan, 
1977 ; Stanton, 1979 ; Johnson, Walker, Heys, Whiting, Eremin, 
1996). Hartland şi-a dat seama că cei mai mulţi pacienţi care 
vin la terapie nu doresc să renunţe la simptomele lor până când 
nu se simt suficient de puternici pentru a se descurca fără ele. 
Drept urmare este util să dedicăm un timp considerabil întăririi 
eului pacienţilor, mai ales la începutul terapiei şi la finalul şi 
începutul fiecărei şedinţe. Aşa cum am menţionat în capitolul 2, 
starea de bine este conectată direct la procesele biologice legate 
de sănătate (Steptoe, Wardle, Marmot, 2005). 

În afară de procedurile de întărire a eului este util să 
încurajăm pacienţii să dezvăluie orice stres minor (şi anume 
hartuielile zilnice) pe care il poate trăi, deoarece acesta 
împiedică de multe ori experienţele pozitive (ganditi-va la 
şoareci şi la fragi ! ). Următoarele două proceduri (intervenţiile 
10 şi 11), abordarea lui Stanton de întărire a eului în cinci paşi 
(descrisă în acest capitol) şi aceea descrisă în intervenţia 16 
pot fi de asemenea eficace pentru a ajuta pacientul să se 
descurce cu distresul minor şi cu eliberarea cognitiilor şi 
emoţiilor pozitive suprimate. După depăşirea cu succes a distre- 
sului minor, pacientul poate vedea acest „stres” din viaţa sa ca 
fiind irelevant sau chiar fals în contextul enormitatii altor 
probleme. Uneori, este important să încurajăm pacientul să 
râdă de prostia sa, deşi acest lucru trebuie făcut cu grijă şi 
respect. Râsul furnizează un bun punct de plecare pentru 
procesul catharctic şi de-stresează prin sine. 


Intervenţia 10. Gestionarea distresului minor (1) 


Constientizeaza locul în care se află tensiunea în corpul tău şi, 
pe măsură ce expiri, lasă acelei tensiunea să iasă cu respirația 
ta... cu fiecare expiratie te bucuri de experienţa de a fi din ce în 
ce mai relaxat. Ai început deja să observi acest lucru? Te rog sa 
te să devii din ce în ce mai conştient de cât de relaxat devii... 
Aşa este foarte bine! Mă întreb dacă poţi începe să laşi toate 
supărările din viata ta să se îndepărteze, ca şi cum o briză 
răcoroasă le duce departe într-o zi caldă de vară, suflate de 
vânt, aşa încât să nu te mai deranjeze vreodată... Aşa este 
bine! Observă respiraţia ta, lentă şi fără efort... şi corpul tău în 
contact cu scaunul.. şi sunetul vocii mele... senzaţia de uşurinţă 
se raspandeste în picioarele şi în corpul tău... vindecand fiecare 
celulă... până la pleoape... Pe măsură ce ele se deschid încet. 


Intervenţia 11. Gestionarea distresului minor (2) 


Atunci cand eşti pregătit să faci fata tuturor acelor stresuri 
minore curente din viata ta, lasa-ti ochii să se închidă şi permite 
minţii tale inconstiente să găsească experienţe şi amintiri 
pozitive în viata ta... Ai putea fi surprins să descoperi că vei 
începe să observi sentimente şi senzaţii pozitive... Dă-le voie 
să alunece încet în mâna ta dominantă, umplându-o cu energie 
vindecătoare şi cu resurse... Pe măsură ce strângi pumnul, 
aceste sentimente devin din ce în ce mai puternice... Păstrează 
aceste sentimente şi concentrează-te pe cealaltă mână... Pune 
tot acest distres din viata ta în acea mână... aşa este bine. Şi 
acum strânge şi mai mult mâna pozitivă... Când faci asta 
împingi toate sentimentele şi resursele pozitive in sus pe brat, 
de-a lungul umerilor, şi în jos pe celălalt brat, aşa că împinge 
distresul spre vârful degetelor tale... Te poţi întreba dacă acest 
lucru se întâmplă cu adevărat pe măsură ce observi acele 
senzații fascinante din vârful degetelor... aşa este foarte bine, 
scutură un pic mâna pentru a îndepărta orice distres rezidual! 


Ştii că oricând doreşti să accesezi aceste resurse şi sentimente 
pozitive tot ce trebuie să faci este să strângi pumnul dominant. 
Poate ai vrea să încerci asta înainte să deschizi ochii şi să-mi 
spui cum te simți... aşa este foarte bine! 


O abordare similară a întăririi eului a fost descrisă pentru 
prima dată de Stein (1963) şi se numeşte „tehnica pumnului 
strâns”, stresul fiind colectat în pumnul strâns şi apoi eliberat 
pe măsură ce pumnul se deschide, probabil cu o asociere a 
evaporării pe măsură ce persoana expiră. Aceste abordări sunt 
în acelaşi timp tehnici de relaxare şi de întărire a eului. 

Există trei principii generale în abordările pentru întărirea 
eului (Phillips, Frederick, 2005, p. 83): 


e sugestia directă facilitată de heterohipnoză sau auto- 
-hipnoză ; 

e întărirea eului proiectivă/evocativă ; 

e abordările ericksoniene. 


Sugestia directă şi auto-hipnoza 


Hartland folosea întărirea eului cu pacienţii care erau pe lista 
de aşteptare pentru tratament hipnoanalitic. Sugestiile lui erau 
autoritare, directive, orientate spre viitor şi suportive. Scopul 
lui Hartland a fost acela de creştere a stimei de sine şi a 
încrederii pacientului, precum şi de îmbunătăţire a abilităţilor 
de coping şi de minimalizare a anxietatii şi îngrijorării. El 
susţinea că puţini pacienţi renunţă la simptome înainte de a se 
simţi suficient de stăpâni pe sine şi de puternici pentru a 
funcţiona fără ele. Această abordare poate fi foarte potrivită 
pentru pacienţii care au o mare nevoie de structurare şi doresc 
instrucţiuni şi îndrumări. Philips şi Frederick (1995) consideră 


că: „Îndrumarea şi sugestia directă pot crea un locuri comune 
pentru asemenea pacienţi care încep căutarea stimei personale 
şi autonomiei” (p. 84). 

Sugestiile pozitive pentru valorizarea sinelui şi eficacitate 
pot fi făcute atât individual, cât şi în grup în cadrul hipnozei. 
Tehnicile descrise mai jos pot fi învăţate cu uşurinţă de către 
pacient, care le poate apoi practica acasă, eventual cu utilizarea 
unei înregistrări audio realizate de terapeut. Unii pacienţi 
preferă să folosească o înregistare audio, dar ei trebuie 
încurajați să se dispenseze cat de curând posibil de acea în- 
registrare pe măsură ce devin mai independenţi în gestionarea 
propriului stres. 


Intervenţia 12. Sugestie directă pentru întărirea eului 


Pacientul este întâi hipnotizat apoi se aplică intervenţia 
următoare sau una similară : 


În timp ce stai aşezat aici, închide ochii şi dezvoltă orice grad al 
transei îţi este necesar pentru a te simţi mai bine... Asta este tot 
ceea ce trebuie să faci în timp ce eu îţi vorbesc. Singurul lucru 
important este ceea ce iti spun, aşa că te rog să asculti cu 
atenţie atât cu mintea conştientă, cât si cu cea inconstienta, 
care va prelua controlul pe măsură ce continui să asculti activ 
vocea mea. Nu trebuie să faci nimic sau să iti amintesti nimic, 
pur şi simplu lasă-te prins de cuvintele mele şi permite celor 
spuse de mine să plutească fără efort în mintea ta inconştientă. 
Cu fiecare inspiraţie, continui să te simţi tot mai sigur pe tine, 
mai încrezător, ştiind că te poţi descurca cu problemele tale în 
mod eficient, astfel încât să iti trăieşti viata satisfăcător. Un 
sentiment mai puternic al controlului asupra tuturor acelor zone 
din viata ta care sunt importante pentru tine... relaţiile tale, 
sănătatea ta, sexualitatea ta, munca ta, familia ta... şi aceste 
sentimente pozitive vor continua să devină tot mai puternice cu 


fiecare zi care trece, chiar şi atunci când dormi... Poţi ancora 
aceste sentimente puternice de încredere în sine şi valoare a 
sinelui frecând uşor degetul mare şi cel arătător... Aşa este 
foarte bine. Şi acum voi număra de la unu la şase, iar pe măsură 
ce fac acest lucru, lasă senzaţia de trezire să plutească în sus 
prin picioarele tale, în sus, în corp şi spre fata ta... Pe măsură 
ce senzaţia de uşurime ajunge la pleoapele tale, lasă ochii sa 
se deschidă. Vei fi deplin treaz, alert şi orientat în prezent, 
ştiind exact unde esti şi care sunt intenţiile tale imediate... Ştii 
că este ceva ce poți face de unul singur şi mai târziu acasă. În 
viitor, oricând doreşti să accesezi aceste sentimente de încredere 
şi valoare a sinelui, tot ce ai de făcut este să freci degetul mare 
de cel arătător. 


Vizualizarea şi imageria 


Sugestiile directe în întărirea eului au fost modificate prin 
adăugarea vizualizării şi imageriei (Stanton, 1979, 1989). 
Experienţa abilitării are de asemenea rezultate excelente în 
întărirea eului (Gardner, 1976 ; Diamond, 1981). Pot fi utilizate 
şi tehnicile destinate eliminării gândurilor şi sentimentelor 
anxioase, precum şi a celor care „accentuează ceea ce este 
pozitiv”, prin accesarea abilităţilor din trecut şi a succeselor, 
de exemplu, vizualizarea hipnotică a eliminării anxietatilor şi 
problemelor zilnice prin aruncarea lor într-un coş de gunoi 
imaginar (Phillips, Frederick, 1995, p. 84). O etapă excelentă 
de pregătire pentru schimbări viitoare poate conta într-o trecere 
în revistă a achiziţiilor trecute. 


Intărirea eului proiectivă/evocativă 


Experiențele trecute pozitive 


Metodele de întărire a eului au rolul de a aduce la suprafaţă 
material inconştient, relevant pentru problemele pacientului, 
astfel încât să activeze resursele interioare importante. Această 
abordare subliniază faptul că, deşi trecutul pacientului poate 
conţine probleme necunoscute, el de asemenea conţine şi 
resurse necunoscute. Succesul exerciţiului este facilitat de 
hipnoză, ajutând pacientul să se concentreze asupra succeselor 
şi achiziţiilor din trecut. Aceasta poate include experienţe 
cotidiene, cum sunt mersul pe bicicletă, cititul, mersul, tre- 
cerea unor examene etc. Un mod de realizare este de a cere 
pacientului să îşi imagineze un album de fotografii sau un 
jurnal cu poze care conţine experienţe şi evenimente trecute 
pozitive. 


Intervenţia 13. Albumul de fotografii pentru întărirea 
eului şi stabilirea scopurilor 


Atunci când pacientul este „în transă” pot fi făcute următoarele 
sugestii : 


Imagineaza-ti că ai în fata ta sau tii în poală un album de 
fotografii... un album de fotografii este un obiect în care aşezăm 
toate experienţele şi amintirile pozitive din viaţa noastră... con- 
cediile... sărbătorile... cum sunt zilele de naştere, nunțile, 
petrecerile, absolvirea şcolii... care, atunci când ne uităm la 
poze, ne amintesc de aceste timpuri fericite şi plăcute... De 
asemenea, ne fac să ne simţim bine. Aşa că te invit să deschizi 


albumul la ziua de azi... Încă nu există nici o fotografie acolo, 
dar poți lipi o fotografie cu ceva bun din experienţa ta de azi... 
Ceva care face ca viata să merite trăită chiar acum (spuneți 
data exactă)... Aceasta nu trebuie să fie o întâmplare specială 
din viata ta... De fapt poate fi ceva chiar banal, dar cu toate 
acestea, ceva care te face să te simţi confortabil... Poate o 
relaţie, legat de muncă... si aşa mai departe... Tine cu tine 
aceste sentimente pozitive... Ştii când a fost prima oară când 
te-ai simţit aşa?... Găseşte acel moment în albumul tau de 
fotografii şi observă ce imagini sunt acolo... Unde este asta? 
Ce se întâmplă? Cine este acolo?... Cum te face să te simţi? 
Păstrează acest sentiment, lasă-l să devină tot mai puternic... 
Întoarce pagina şi găseşte următorul eveniment din viața ta 
care a fost o experiență pozitivă... Întoarce pagina în viitor şi 
pune acolo o fotografie care reprezintă o experienţă pozitivă 
din viata ta într-un anumit punct din viitor în care ai realizat un 
scop sau un vis pe care îl ai... Ştii că ai resursele necesare 
pentru a face acest lucru să se întâmple... Există lucruri pe 
care este nevoie să le faci mai devreme sau mai târziu pentru 
a face ca asta să se întâmple, deşi s-ar putea să nu-ți dai 
seama de acest lucru decât mai târziu în seara aceasta... Mai 
devreme sau mai târziu... 


Prin imaginarea albumului de fotografii pacientul este 
încurajat să găsească experienţe pozitive din trecut pe care să 
le proiecteze în viitor. În acest fel, pacienţii pot experimenta 
felul în care s-au descurcat cu problemele curente, trăind de 
asemenea şi împlinirea scopurilor terapeutice la o dată pre- 
zumtivă din viitor. Ajutarea pacientului pentru a stabili scopuri 
prin această metodă este un aspect important al întăririi eului, 
precum şi în luarea deciziilor şi managementul stresului. 
Această metodă de lucru poate fi intercalată în secvenţe 
simple sau complexe de imagerie în care se folosesc diferite 
scenarii. 


Regresia de vârstă pozitivă 


Regresia de vârstă pozitivă poate fi facilitată în multe moduri : 
de exemplu numărând, înapoi până la acea vârstă; prin 
„crearea unei punți” (vezi discuţia din capitolul 5); cerând 
pacientului să treacă în revistă experienţe pozitive din trecut, 
fie cronologic, fie la întâmplare şi aşa mai departe. Phillips şi 
Frederick (1995, p. 58) întreabă pacienţii ce calităţi personale 
ar dori să aibă la îndemână înainte de a face o călătorie în 
trecutul necunoscut sau traumatic. Experiențele pozitive (de 
exemplu, încrederea sau curajul) pot fi apoi invocate prin faptul 
că pacientul îşi freacă vârfurile degetelor unul de altul. În 
plus, pe lângă împreunarea degetului mare şi arătător există 
multe alte metode de „ancorare” a experienţelor : de exemplu, 
printr-un cuvânt sau o frază („Relaxează-te” ; „Mă simt relaxat 
şi sigur pe mine”) ori prin atingerea unui obiect „magic”, de 
exemplu, o pietricică, un inel sau o monedă. 

Următoarea intervenţie de recaptare a sentimentelor pozitive 
este frecvent folosită în psihoterapie. 


Intervenţia 14. Locul preferat în aer liber 
(sau locul preferat securizant) 


Lasă-te să pluteşti lent şi fără efort spre locul tău preferat din 
aer liber (daca terapeutul ştie unde este acest loc atunci poate 
fi mai specific, dacă nu, rămâne vag)... Un loc în care te simti 
relaxat, fericit şi în siguranţă... Observă ce vezi în jurul tău... Nu 
ştiu ce vei găsi cel mai interesant în locul tău preferat... Poate 
formele şi culorile, alti oameni... ascultarea sunetelor... consti- 
entizarea temperaturii mâinilor şi feţei tale... şi sentimentul de 
bucurie şi fericire... Lasă ca aceste sentimente pozitive să 
plutească în jurul corpului tău îndepărtând tensiunea reziduală 


din fiecare celulă... şi mă întreb dacă ai observat deja că mintea 
şi corpul tău sunt mai relaxate, se simt confortabil şi în pace.. 
ştiind că faci acest lucru pentru tine aproape fără efort, nu este 
nevoie să faci nimic altceva decât să te bucuri de această 
experienţă plăcută. Atunci când te simţi cu adevărat bine poți 
împreuna degetul mare şi arătătorul astfel încât în viitor şi atunci 
când te trezesti să poţi face acest lucru ca modalitate privată 
de accesare a acelor sentimente pozitive. (Se poate sugera 
de asemenea ca pacientul să spună un cuvânt, cum este 
,felaxeaza-te” sau ,pace”.) Poti rămâne în acest loc special al 
tău cât timp ai tu nevoie pentru a te simţi complet calm si 
relaxat. Poţi vizita locul tău preferat oricând e bine pentru tine, 
stând într-un loc liniştit, închizând ochii şi lăsându-te să plutesti 
fără efort într-acolo. Atunci când eşti pregătit să parasesti locul 
tău special deschide ochii şi reîntoarce-te în această încăpere. 
Poţi continua să te simţi la fel de bine cum te simţi acum, 
complet relaxat şi liniştit, gata să faci orice este nevoie să fie 
făcut. 


Lucrând cu o pacientă bulimică, Hawkins (1990) a descoperit 
că regresia la evenimentele trecute este foarte eficace atunci 
când pacientul trăieşte sentimentele de control, speranţă şi 
expectatie. 


Interventia 15. Trecerea in revista a experientelor 
pozitive 


Imagineaza-ti că ai in fata ta un ecran de televizor cu mai multe 
butoane pentru diferite canale, pentru volum si calitatea imaginii. 
Pe canalul 1 poţi urmări toate acele evenimente pozitive din 
viata ta, mergând înapoi în timp până când erai foarte tânăr 
(a/fe canale sau casete video pot fi stabilite dacă acest lucru 
este adecvat pentru pacient: de exemplu, experiențe legate de 
mâncare, experiențe legate de fobii, experiențe sexuale, viitorul 
etc.). În vreme ce te urmaresti pe ecran, bucură-te de experienţele 


pozitive, da-ti voie să te simţi bine şi relaxat... Pot exista expe- 
riente la care ai putea dori să te întorci mai târziu, poate într-un 
vis în seara aceasta sau atunci când faci acest lucru acasă în 
timpul săptămânii. În câteva momente, atunci când te reîntorci 
în această încăpere, poţi permite canalului sa continue să 
ruleze în mintea ta astfel încât să continui să simți toate acele 
sentimnete bune din acele timpuri şi locuri din viata ta... Lasă-le 
să intre în întreaga ta fiinţă şi în tot ceea ce faci. 


Această abordare pregăteşte pacientul pentru posibilitatea 
de a trece în revistă experienţe trecute pentru a simţi emoţiile 
Şi senzațiile asociate cu aceste evenimente pozitive. Deoarece 
multe persoane cred că regresia duce automat la amintirea 
unor evenimente neplăcute şi a unor sentimente negative, 
pregătirea pacientului pentru gândul că regresia poate fi pozi- 
tivă este o modalitate eficace de a-l învăţa că procesul furnizează 
experienţe de învăţare valoroase din trecut care pot fi utilizate 
pentru rezolvarea problemelor sale. Mai târziu în contextul 
abordărilor psihodinamice şi a prelucrării traumei, terapeutul 
poate introduce ideea de regresie la amintiri (posibil) trau- 
matice fără prea mari dificultăţi, deoarece a fost deja realizată 
o mare parte din munca de pregătire. 

Regresia de vârstă hipnotică este o sursă bogată de experienţe 
din copilărie care sunt reamintite, retrăite, pozitive şi care duc 
la întărirea eului. Însă experienţele bune şi plăcute sunt adesea 
„amestecate” şi asociate cu experienţe traumatice negative. 
Există întotdeauna posibilitatea ca atunci când un pacient îşi 
aminteşte experienţe bune, să fie scoase „din abis” în mod 
dialectic şi experienţe negative. De fapt, aceasta poate fi o 
bună metodă „paradoxală” prin care pacientul este ajutat să 
aducă mai aproape de suprafaţă materialul traumatic (de conşti- 
ent) pentru prelucrarea „psihodinamică” în terapie. Clinicianul 
nu trebuie să fie surprins, în consecinţă, dacă în timpul întăririi 


eului apar ocazional experienţe negative şi catharsisul asociat. 
Dacă regresia negativă spontană şi abreactia apar în cursul 
primei întăriri a eului este mai bine să nu fie dezvoltate în 
acest stadiu. Phillips şi Frederick (1995) sugerează că pacientul 
„cere minţii sale inconştiente să creeze un loc sigur sau un 
recipient care să poată stoca toate experienţele din şedinţa de 
terapie până la momentul în care, pacientul împreună cu tera- 
peutul decide să îl deschidă” (p. 59). Unul dintre pacienţii mei 
mi-a dat cheia de la cutia încuiată astfel încât să o poată 
deschide doar în timpul şedinţei de terapie ! 

În afară de „experienţele pozitive învăţate”, care pot fi 
invocate din trecut pentru a ajuta pacientul să devină mai 
puternic, permițându-i astfel să facă munca terapeutică ne- 
cesară pentru schimbarea psihodinamică, este de asemenea 
posibil ca pacientul să invoce „resursele şi forţa sa interioară” 
(McNeal, Frederick, 1993). 


Intervenţia 16. Găsirea resurselor şi forței interioare 


Atunci cand eşti pregătit, lasa-ti ochii să se închidă, intră în 
mintea ta şi gaseste-ti resursele interioare... forța ta interioară... 
acea parte a minţii tale care este centrul ființei tale... acele 
puteri şi resurse de care dispui la nivel inconştient pentru a te 
ajuta să te descurci cu acele momente din viata ta in care te afli 
sub presiunea stresului... Cu fiecare inspiraţie, lasă aceste forțe 
pozitive să plutească în jurul corpului tău... Nu este nevoie să 
faci nimic pentru ca acest lucru să se întâmple... Aceste forte 
îndepărtează tot stresul şi toată tensiunea... Deja te simţi mai 
bine în legătură cu tine însuţi şi ştii că poţi gestiona eficient 
acele probleme din viata ta care te fac să nu te simţi con- 
fortabil... Când te simţi cu adevărat puternic, apropie degetul 
mare de arătător... Pe măsură ce le freci unul de altul poți 
observa cum aceste sentimente pozitive devin din ce în ce mai 


puternice... Dacă în viitor ai nevoie să intri în contact cu acestă 
forță interioară, atunci tot ce trebuie să faci este să împreunezi 
degetul mare şi arătătorul... Acum, cu fiecare inspiraţie, lasa-ti 
corpul să devină tot mai uşor, răspândind această senzație în 
sus prin labele picioarelor spre picioare, în abdomen... în piept... 
spre față... spre ochi.. În vreme ce ei se deschid lent... simţi 
contactul cu scaunul, picioarele care stau pe sol, asculti vocea 
mea... Ştii că forţa ta interioară va continua să curgă prin corpul 
tău chiar şi atunci când dormi, mai târziu în cursul zilei. 


O altă abordare pentru găsirea forţei şi resurselor interioare, 
care poate fi valorizată la începutul tratamentului este „con- 
silierul interior” sau tehnica „animalului prietenos” (Jaffe, 
Bresler, 1980, pp. 45-59). Consilierul interior este un proces 
care permite pacientului să ajungă la bogatele sale resurse 
interioare pentru vindecare şi forţă. Prima şcoală importantă 
de psihologie care s-a folosit de consilierul interior ca parte a 
procesului terapeutic a fost psihanaliza jungiana; mai târziu 
au fost dezvoltate de Assagioli (1965/1975) abordări similare 
în cadrul unei metode numite „psihosinteză”, apoi de Progoff 
(1977,1982) în „jurnalul intensiv”. Pentru multe persoane, 
consilierul interior ia forma unei figuri autoritare respectate, 
cum este un profesor sau un părinte, sau o altă figură simbolică 
respectată, cum este bătrânul înţelept, cu care pacientul poate 
avea o conversaţie interioară, adresând întrebări şi auzind 
răspunsurile. Jaffe şi Bresler au dezvoltat abordări similare, 
dar au utilizat pe post de consilieri interiori creaturi fantastice 
şi comice (de exemplu, „Broasca Freddy”) şi animale. 


Intervenţia 17. Animalul prietenos 
(tehnica consilierului interior) 


Pacientul este invitat iniţial să meargă în locul său preferat 
(vezi intervenţia 14). 


Observă... în depărtare se vede o potecă care te invită să 
mergi într-acolo. La capătul acestei poteci vei vedea o lumină 
foarte prietenoasă, verde-albăstruie, care se mişcă încet în 
direcția ta... Pe măsură ce se apropie, ea se transformă într-un 
animal prietenos, consilierul sau terapeutul tău interior, care te 
poate ajuta cu orice problemă pe care o ai. Te rog, prezintă-te 
prietenului tău şi spune-i ce problemă ai... Prietenul tău ascultă 
cu atenţie şi apoi iti răspunde... ascultă cu atenţie, simţi că este 
posibil să nu înţelegi complet ceea ce iti comunică în acest 
moment şi că întreaga semnificaţie a conversatiei poate fi 
apreciată mai târziu, poate în forma unui vis, mai târziu în cursul 
zilei de astăzi sau săptămâna viitoare... Mai devreme sau mai 
târziu. Şi acum spune-i la revedere prietenului tău, ştiind că te 
poţi oricând întâlni cu el prin vizitarea locului tău preferat si 
chemându-l pe nume... Îi poţi împărtăşi orice griji ai avea, ştiind 
că te va asculta şi te va înțelege. 


Această abordare a fost utilizată cu succes de Hawkins 
(1990) în tratamentul unei paciente bulimice (vezi capitolul 8) 
şi poate fi foarte utilă pentru gestionarea durerii şi luarea 
deciziilor. 


Orientări viitoare 
Multe dintre abordările pentru întărirea eului descrise mai sus 


contin o orientare directă către viitor. Insă tehnica evocativa/ 
proiectivă de întărire a eului prin progresie de vârstă îşi are 


originea în interesul arătat de Erickson pentru experimentele 
cu utilizarea percepţiei timpului în cursul transei, cu scopul de 
a-şi ajuta pacienţii să descopere şi să îşi atingă scopurile realiste 
(Erickson, 1954; Erickson, Rossi, 1989; Hammond, 1990a, 
pp. 543-545). Erickson le cerea pacienţilor aflaţi în transă 
profundă să vizualizeze paşii implicaţi în obţinerea scopurilor 
lor cu ajutorul unei serii de bile de cristal imaginare. El a 
ascuns natura acestor obiective faţă de pacienţii săi prin indu- 
cerea unei amnezii profunde, protejând astfel scopurile in- 
conştiente decelate în transă pentru a nu contamina mintea 
conştientă (Erickson, 1996). De asemenea, a insistat ca pa- 
cientii să fie disociati de mediul înconjurător în timpul transei. 
Însă nu se consideră esenţial ca pacientul să fie disociat sau 
amnezic pentru a decela soluţiile orientate spre viitor (Phillips, 
Frederick, 1995). Se pare că progresiile de vârstă pozitive 
sunt extrem de valoroase prin faptul că pot ajuta pacienţii să 
contracareze o parte dintre sentimentele trecute şi prezente de 
neajutorare. Frederick şi Phillips (1992) exprimă acest lucru 
în modul următor : 


Am devenit conştienţi iniţial de capacităţile de auto-alinare ale 
progresiilor de vârstă hipnotice în timp ce lucram cu tulburări 
psihosomatice ; am descoperit că progresia hipnotică de vârstă 
poate calma panica la pacienţii cu distres acut, permițându-le 
astfel să folosească capacitatea de rezolvare a problemelor şi alte 
facultăţi ale eului spre avantajul lor (p. 93). 


Cu toate acestea, clinicianul trebuie să se asigure de faptul 
că pacientul este capabil să îşi construiască scopuri viitoare 
pozitive, altfel orice sentimente de neajutorare şi disperare 
putând fi exacerbate. 

În final, interesul pentru scopurile viitoare a contribuit la 
dezvoltarea terapiei centrate pe soluţii (DeShazer, 1985, 1988). 


Intervenţia 18. Urcarea pe munte 


Imagineaza-ti că este o zi frumoasă, de primăvară... soarele 
cald străluceşte asupra ta... facandu-te să te simți confortabil si 
relaxat, dar plin de entuziasm fata de călătoria care se află 
înaintea ta. În vreme ce te priveşti în sus la vârful muntelui ştii 
că scopul tău este să ajungi acolo pentru a descoperi un secret 
personal. Imagineaza-ti acum poteca, care urcă treptat pe 
coasta lină. La început este uşor de mers şi treci peste izvoare 
line de apă. Pe măsură ce urci tot mai sus... din ce în ce mai 
sus, poteca devine mai îngustă şi terenul mai abrupt. Odih- 
neşte-te un moment şi simte briza răcoroasă pe piele şi prin 
păr. Eşti deja destul de sus pe munte, iar în jos se întinde o 
privelişte frumoasă... Poţi vedea la câţiva kilometri depărtare în 
jurul tau. Ici-colo vezi câte un iepure sau câteva capre negre 
sau oi. Ele trăiesc în pace aici sus, împreună cu păsările şi 
fluturii. Pe măsură ce urci mai sus, muntele devine un pic mai 
abrupt şi, pe alocuri, poteca devine chiar mai îngustă. Tufişurile 
sălbatice mărginesc pe alocuri poteca şi florile de munte răsar 
pentru a te întâmpina. Poţi vedea un alt munte, care pare atât 
de aproape încât simţi că ai putea să păşeşti peste el; dar în 
realitate ştii că este mult prea departe. După ce urci mai sus pe 
munte, în final ajungi la un platou unde te opreşti pentru a te 
odihni. Uitandu-te în josul muntelui poţi vedea cat de departe ai 
ajuns. Ai mers drum lung în sus pe poteca de pe munte, care 
uneori a fost uşoară şi alteori dificilă, dar ai continuat. Şi poți 
continua acum până când ajungi pe vârf. Apropie-te de scopul 
tău. (7erapeutu/ poate sugera acum că pacientul aflat În vârf se 
poate întâlni o persoană semnificativă din viata sa, care fi poate 
da răspunsul la o problemă existențială importantă.) 


Abordarea celor două oglinzi 


Într-o abordare descrisă de Bandler şi Grinder (1979), pa- 
cientul este „hipnotizat” şi apoi i se cere să îşi imagineze 


situaţia problematică (de exemplu, situaţia fobică) şi apoi să 
comute pe o imagine care înfăţişează un final favorabil al 
problemei. Apoi pacientul deschide ochii. Procesul este apoi 
repetat: „ochii închişi” — imaginarea situaţiei problematice -, 
„ochii deschişi” - imaginarea rezolvării favorabile a problemei. 
Înainte de deschiderea ochilor, sentimentele pozitive asociate 
cu rezultatul încununat de succes sunt ancorate, de exemplu, 
cerând pacientul să unească degetul mare şi arătătorul ; astfel 
conectăm două răspunsuri. Dacă acest lucru se realizează de 
mai multe ori, împreunarea degetului mare cu arătătorul va 
produce involuntar sentimentele bune. 

Uneori, se foloseşte o abordare similară în care pacientul se 
imaginează în două oglinzi, una aflată în spatele său (trecutul) 
şi una înaintea sa (viitorul). Pacienţii se uită în oglinda din 
spate şi experimentează problema, apoi se întorc şi se uită în 
oglinda din faţa lor şi se văd fără problemă. Terapeutul oferă 
sugestii adecvate pentru a ajuta pacientul să îşi construiască o 
imagine de sine puternică în legătură cu fiecare problemă. Un 
exemplu este cel din studiul de caz 6, din capitolul 8. 

Abordările care conectează experienţele trecute cu eve- 
nimente prezente şi viitoare sunt numite frecvent abordări de 
tip „linia timpului”. 


Intervenţia 19. Întărirea eului direcționată spre scop 


Imagineaza-ti o linie care se întinde în timp din momentul în 
care te-ai născut sau chiar înainte de asta spre un timp din 
viitor în care ţi-ai încheiat viata pe acest pământ, aşa cum un 
râu al vieţii începe ca un izvor sus in munţi şi se termină ca un 
fluviu mare, matur, care se contopeşte cu marea, devenind una 
cu ea... Plasează-te undeva de-a lungul acestei linii... un loc în 
care te afli în acest moment în timp. Acum priveşte o oglindă 
(imaginară) din fata ta... Imaginează-te aşa cum ai dori să fii, 


simtindu-te bine şi fericit. Vezi această reflexie... mai clară, mai 
strălucitoare, mai colorată şi îndreaptă-te sprea ea... Devii acea 
persoană. Ştii că acest lucru se întâmplă, chiar dacă nu consti- 
entizezi asta pe deplin acum. 


Abordările ericksoniene 


Metaforele şi poveştile pot fi prezentate ca modalitate de a 
ajuta pacientul să dezvolte o mai mare stimă de sine şi o mai 
mare încredere prin comunicarea acestui lucru minţii sale 
inconştiente (Erickson, Rossi, 1979; Zeig, 1980; Lankton, 
1980; Yapko, 1990b; Kopp, 1995). Lankton şi Lankton 
(1986) definesc metafora terapeutică ca o „poveste cu însuşiri 
dramatice ce captează atenţia şi furnizează un cadru modificat 
prin care clientul poate obţine o experienţa nouă” (p. 154). 

Metaforele conţin de obicei idei şi mesaje întrepătrunse, ce 
peuti au subliniat utilizarea metaforei pentru „însămânţarea” 
abilității de realizare a scopurilor legate de abilitate şi decizie, 
flexibilitate, gestionarea stresului şi realizarea vindecării 
psihosomatice (Lankton, Lankton, 1983; Yapko, 1990b; 
Hammond, 1990a). Poveştile care reflectă speranţa legată de 
vindecare şi care duc la o rezolvare favorabilă în cazul unor 
lupte similare cu ale pacientului pot stimula un punct de vedere 
mai optimist. 

Unul dintre marile avantaje ale metaforei şi poveştilor este 
acela că ele pot fi spuse pacientului într-o manieră securizantă, 
care facilitează relationarea, aprofundează comunicarea internă 
şi permite individului să răspundă în mod confortabil, par- 
ticular şi în propriul său ritm. Această metodă depăşeşte 
rezistenţa conştientă pe care o are pacientul faţă de aceste 
validări pozitive. Hammond (1990a) arată că metafora poate fi 


folosită pentru a implementa o idee care ar putea fi ame- 
nintatoare sau confruntativă, urmată de un „pod” asociational 
care este mai direct legat de problema pacientului şi care oferă 
posibilitatea rezolvării, find apoi întărită de o comunicare mai 
directă. Elementele din poveste pot fi accentuate indirect pentru 
pacient prin sugestii intercalate, structurate cu ajutorul schim- 
bărilor din vocea terapeutului, timbrul verbal, ritmul res- 
pirator, privire sau modificări ale posturii. 


Construcţia metaforelor 


Poveştile sunt frecvent construite în jurul următoarelor teme : 
viaţa unui stejar (vezi intervenţia 20) sau a unei roşii, schim- 
barea anotimpurilor în cursul anului, metamorfoza unei omizi 
în fluture sau cursul unui râu de la izvor până la vărsarea în 
mare (intervenţia 21). Există bineînţeles nenumărate scenarii 
care pot fi folosite în munca cu pacienţii şi acestea trebuie 
selectate (sau realizate) funcţie de evaluarea situaţiei tera- 
peutice. Materialul pentru metafore poate fi ales din orice 
sursă, dar trebuie să aibă legătură cu viaţa şi interesele pa- 
cientului. Pacientul este cel care deţine informaţiile legate de 
metafora care trebuie folosită. Important este modul creativ în 
care terapeutul foloseşte imaginile şi cuvintele adaptate inte- 
reselor, experienţelor şi aspirațiilor pacientului, precum şi 
simptomatologiei subiective. Adesea este posibil să preluăm 
poveşti bine-cunoscute din literatură - de exemplu, Rdftusca 
cea urâtă, Omida flămândă (Carle, 1974), Pescăruşul Johnathan 
Livingstone (Bach, 1970); Vrăjitorul din Oz (Baum, 1990) - 
care sunt legate de transformările pozitive şi astfel transmit 
sentimente de speranţă şi optimism. 


Intervenţia 20. Viaţa unui stejar 


În timp ce pacientul este în transă i se spune următoarea poveste. 
Ea poate fi adaptată pentru a reflecta conţinutul clinic (de exemplu, 
vârsta pacientului, simptomatologia de prezentare etc.). 


Stai confortabil? Atunci voi începe. A fost odată ca niciodată un 
mic stejar... cu un trunchi foarte subțire care se mişca înainte şi 
înapoi în bătaia vântului... Acest mic copac a observat toți 
stejarii mari şi înţelepţi din pădure şi şi-a dorit să fie ca ei... 
Poate chiar cel mai mare, cel mai înalt şi cel mai înțelept copac 
din întreaga pădure... Dar atunci frunzele sale frumoase şi verzi 
au început să îşi schimbe culoarea... în portocaliu şi brun... 
Apoi, treptat, una câte una, au fost smulse de vânt... Micul 
copac s-a simțit foarte trist şi singur... A continuat să se simtă 
deprimat şi singur pe timpul întregii ierni... Au venit însă ploile 
de primăvară şi primele raze ale soarelui, energia s-a ridicat 
din rădăcinile sale, spre ramuri, astfel că florile au înflorit în 
culori frumoase şi încă o dată bobocii mici s-au deschis deve- 
nind frunze frumoase de un verde superb... Micul copac a fost 
foarte fericit toată primăvara şi toată vara... Si, apoi, încă o 
dată frunzele şi-au schimbat culoarea şi au fost suflate de 
vântul toamnei. Dar în curând micul copac a început să-şi dea 
seama că în timpul iernii, în timp ce simţea frigul şi tristețea 
fără frunzele sale, ceva se întâmpla sub pământ... Rădăcinile 
sale erau încă în viata... schimbându-se şi crescând, astfel ca 
atunci când primăvara a venit din nou rădăcinile sale au putut 
să trimită energiile vindecătoare în sus, de la sine, în mod 
firesc... Aşa cum anotimpurile se schimbă din toamnă în iarnă, 
în primăvară, în vară... destul de imperceptibil si la nesfârşit, 
micul copac a crescut ajungând cel mai mare, cel mai frumos, 
cel mai plin de încredere şi mai înțelept copac din întreaga 
pădure... rădăcinile sale înfigându-se adânc în pământ, astfel 
încât copacul putea sta mândru chiar şi atunci când sufla vântul 
cel mai puternic. Ramurile sale ajungeau sus la cer şi ofereau 
adăpost multor păsări şi mici animale. 


Intervenţia 21. Viaţa unui râu 


În vreme ce priveşti apele linistite şi calme ale râului, aşa cum 
este el în acest moment al vieţii (descrierea trebuie să fie legată 
de viata prezentă a pacientului, ca şi restul intervenţiei) ştii ca 
la început apa din ploile şi zăpada care au căzut pe munţi si 
dealuri a pătruns în pământ şi în final a ieşit la suprafaţă ca un 
izvor cristalin... plin de energie, exuberant, revărsându-se... 
sclipind în soare şi contemplând călătoria care se întinde 
înaintea lui, spre oceanul îndepărtat. Pe măsură ce curge ina- 
inte, lui i s-au alăturat alte râuri mici care se duceau în propria 
călătorie spre ocean... Curentul de apă a devenit tot mai larg 
pe măsură ce se grăbea înainte... prin munţi şi păduri... cli- 
pocind jucaus şi agitat înainte, plin de speranţă şi expectante. 
Odată cu trecerea timpului, curentul de apă a încetinit şi s-a 
bucurat de pajiştile verzi, şi de copaci, şi de flori... Pe măsură 
ce se apropia de ocean a început să încetinească şi mai mult, 
şerpuind liniştit prin ţinut... Când obstacolele îi împiedicau cur- 
gerea, a adoptat calea minimei rezistențe... curgând pe calea 
sa până când a ajuns la ocean şi s-a făcut una cu dânsul... Ştia 
că şi-a urmat destinul şi a ajuns la scopul final în vreme ce se 
contopea cu oceanul. 


Metafore similare sugerând creşterea şi reînnoirea sunt cea 
a tufei de trandafiri (vezi intervenţia 40 din capitolul 6) şi 
ciclul grâului (Assagioli, 1965/1975, p. 216). Pe parcurs vor fi 
prezentate şi alte exemple de metafore terapeutice ca parte a 
studiilor de caz. 


Abordarea în cinci paşi a lui Stanton 


Stanton (1989, 1991) a prezentat o abordare în cinci paşi 
pentru întărirea eului, cuprinzând inducția hipnotică, 


aprofundarea transei, sugestii pozitive şi imageria. Aceşti cinci 
paşi sunt: 


relaxarea fizică, indusă pacientului prin solicitarea de a se 
concentra asupra respirației pentru a dezvolta o atitudine 
disociată, detaşată ; 

calmul mental stimulat prin imaginarea minţii ca un iaz, a 
cărui suprafaţă de sticlă induce liniştea; pacientul este 
încurajat să arunce în iaz pietre cu forme frumoase, re- 
prezentând calmul, relaxarea şi încrederea, pietre care se 
scufundă „din ce în ce mai mult” ; 

aruncarea „gunoiului”, pacientul imaginandu-ti că „îşi aruncă” 
temerile, grijile, îndoielile şi vina în jos pe un jgheab ; 
pacientul distruge bariera care reprezintă tot ceea ce este 
negativ în viaţa sa prin utilizarea imaginaţiei ; 

bucuria descoperirii unui loc special în care pacientul se 
simte mulţumit, umplându-şi mintea cu gânduri legate de 
succes şi fericire. Pacientul se gândeşte de asemenea la ziua 
care a trecut, la lucrurile care au mers bine, la cele care nu 
au mers la fel de bine. Fiecare zi este transformată în 
succes prin crearea unor imagini pozitive. 


Folosind metoda de mai sus într-un studiu restrâns, Stanton 


(1991) a raportat că subiecţii au prezentat o reducere sem- 
nificativă a nivelelor de stres ca urmare a tratamentului. 


Alte aspecte clinice 


La începutul terapiei, pacientului trebuie să i se acorde 
suficient timp pentru întărirea eului, deoarece aceasta permite 
persoanei să dezvolte o atitudine pozitivă legată de sine însuşi 
în viitor. Folosesc această abordare generală la începutul şi la 


sfârşitul fiecărei şedinţe de terapie. Acest proces pozitiv ajută 
pacientul să înlocuiască sentimentele de disperare şi nejau- 
torare care însoțesc multe probleme legate de stres. De ase- 
menea, ajută pacientul să gestioneze experienţele generatoare 
de stres prin crearea unor ancore puternice, care facilitează 
procesele de catharsis, prelucrare şi reevaluare. Acest aspect 
va fi discutat în detaliu în capitolul următor. 

Odată cu abordările descrise mai sus, clinicianul trebuie de 
asemenea să ajute pacientul să-şi creeze un sentiment al valorii 
sinelui prin validarea sa ca ființă umană. Această acceptare 
stimulează creşterea stimei de sine şi a încrederii şi, atunci 
când are loc, pacientul devine mai relaxat şi se descurcă mai 
bine în rezolvarea problemelor. Putem întâlni, de exemplu, o 
situaţie în care pacientul pretinde că nu are resursele interioare 
sau nu doreşte să se angajeze în nici o explorare interioară, 
fiindu-i frică de ceea ce ar putea găsi acolo. În această situaţie, 
terapeutul trebuie să procedeze astfel: „Sunt foarte bucuros 
că eşti cinstit cu mine în privinţa temerilor tale. Onestitatea 
referitoare la convingerile tale şi la ceea ai nevoie ne va ajuta 
să nu pătrundem prea profund sau prea repede în zona expe- 
rientele tale interioare până când nu te simţi mai în siguranţă 
sau până când nu eşti pregătit să faci acest lucru” (Phillips, 
Frederick, 1995, p. 96). 


Casete audio pentru întărirea eului 


Există o serie de controverse legate de posibilitatea de a le 
oferi pacienţilor casete audio. Din punctul meu de vedere, nu 
este nici un rău în a face o înregistrare audio pentru pacient, 
eventual chiar o înregistare a şedinţei sale de hipnoză, referi- 
toare la aspecte pozitive cum sunt relaxarea, întărirea eului şi 


stabilirea scopurilor. Aceasta poate fi o modalitate foarte bună 
de a ajuta pacientul să facă faţă stresului. Ascultând zilnic 
caseta, pacientul reîntăreşte şi consolidează eului, continuând 
procesul din şedinţa de terapie. Wolberg (1980) enumeră urmă- 
toarele avantaje ale utilizării „casetelor suportive” : 


e caseta este dovada materială a faptului că se face ceva 
concret şi tangibil pentru pacient; 
relaţia cu terapeutul este intensificată ; 
se menţine pârghia terapeutică şi între şedinţele de terapie ; 

e tensiunile şi anxietatile sunt ameliorate prin relaxare şi 
sugestiile securizante ; 

e este încurajată o imagine de sine mai pozitivă prin sugestii 
benefice persuasive, care le neutralizează pe cele negative 
ce îl preocupă pe pacient în mod obişnuit ; 

e finalizarea terapiei este realizată mai uşor pentru că 
anxietatea de separare se reduce ; 

e dupăterapie, pacientul dispune de o resursă pe care o poate 
folosi oricând are nevoie ; 

e sugestiile suportive şi reeducative ajută în abordările hipno- 
analitice. 


Wolberg susţine că în decursul unei perioade de 15 ani nu 
a întâlnit nici un pacient care să devină dependent de înre- 
gistrările audio sau la care dependenţa să crească. Însă trebuie 
să recunosc că un fost pacient de-al meu mi-a telefonat recent 
pentru a-mi cere o altă casetă, deoarece cea veche era uzată. 
Documentându-mă în legătură cu cazul, am aflat că îi dădusem 
caseta cu aproximativ 15 ani în urmă! Helen Watkins oferă 
casete pentru întărirea eului cu scopul de a-şi ajuta pacienţii să 
îşi crească stima de sine (1990a). 


O reflecţie speologică 


Cum odată am fost speolog şi geolog ştiu cât este important să 
te pregăteşti temeinic înainte de a cobori într-o peşteră. În 
primul rând, este esenţial să aduni cât mai multe informaţii 
despre peşteră -— intrările şi ieşirile, tunelele şi cursurile de 
apă -, dar întotdeauna trebuie să tii cont de faptul că multe 
peşteri nu sunt bine cartografiate. În acest context, este indicat 
să intri în peşteră cu cineva care are mai multă experienţă. În 
al doilea rând, speologii au nevoie de o pregătire de bază, nu 
numai în ceea ce priveşte pesterile, ci şi domeniul tehnicilor de 
supravieţuire. În al treilea rând, speologul are nevoie de îmbră- 
căminte şi echipament adecvate, precum lanterna, pentru a-i 
lumina calea. Şi nu în ultimul rând, este util să fii conectat cu 
suprafaţa prin intermediul unei frânghii sau cel puţin a unei 
modalităţi de comunicare - pentru cazul în care se întâmplă 
ceva neaşteptat. 


Capitolul 5 
Abordările hipnoanalitice 


Mergând prin munţi, doi călugări au ajuns la un râu umflat de 
ploile torențiale. Podul fusese luat de ape şi singura cale de 
trecere pe cealaltă parte era prin vadul apei adânci şi repezi. 
O tânără trebuia să treacă de cealaltă parte a râului pentru a-şi 
vizita mama bolnavă, dar îi era teamă să treacă singură. Un 
călugăr s-a oferit s-o treacă apa ducând-o în spate şi fata a 
fost imediat de acord. Desi trecerea apei a fost primejdioasă, 
au ajuns cu bine pe malul celălalt. Când au ajuns pe cealaltă 
parte a râului, tânăra a plecat pe drumul ei şi cei doi călugări 
şi-au continuat călătoria în tăcere. Mai târziu în cursul zilei, 
călugărul care îl urmărise pe tovarăşul lui de drum trecând-o 
pe tânără de partea cealaltă a râului a spus că nu era permis 
ca un călugăr să aibă de-a face cu femeile şi că tovarăşul său 
a avut un comportament nepotrivit şi dorea să ştie de ce 
făcuse asta. Călugărul a răspuns că el a lăsat-o pe tânără pe 
malul râului în cursul dimineţii şi se întreabă de ce tovarășul 
lui se mai gândea încă la ea! 


Psihoterapia psihodinamică 


Abordările hipnoanalitice au la bază psihoterapia psihodi- 
namică. Aceasta se referă la sistemele de înţelegere, explicare 
şi practică bazate pe principiile generale ale teoriei psihanalitice, 


iar terapia este adesea de scurtă durată şi limitată în timp 
(Wolberg, 1980; Strupp, Binder, 1984; Budman, Gurman, 
1988). Scopul acestui tip de terapie este să descopere şi să 
clarifice originile simptomatologiei, legând prezentul de trecut 
şi comportamentul de motivaţie. Psihopatologia este înţeleasă 
ca produs al reprimării şi disocierii, iar terapia are sarcina de 
a descoperi dinamica reprimată şi de a permite pacientului să 
dobândească insight-ul asupra evenimentelor formatoare 
(cauzale), aşa cum au fost ele trăite la nivel psihologic, afectiv 
şi cognitiv. Vezi Holmes er al. (2005), disponibil online la 
www.sciencedirect.com, pentru o discuţie cuprinzătoare de 
dată recentă asupra disocierii şi implicatiilor sale în practica 
clinică. 

Perspectivele psihoanalitice se referă mai ales la principiile 
tehnicilor freudiene şi terapia este în general de lungă durată. 
Trebuie notat aici că dovezile prezentate de Freud pentru 
teoriile sale se bazează mai degrabă pe presupuneri teoretice, 
decât pe studii de caz clinice. Însă mai aproape de vremurile 
noastre, domeniul neuropsihanalizei a câştigat teren (Solms, 
2004). Solms prezintă un argument controversat care spune că 
dezvoltarea recentă a neurologiei permite înţelegerea ştiinţifică 
a principiilor de bază din practica psihodinamică. Într-adevăr, 
neurostiintele contemporane ne pot oferi multe indicii în direcţia 
înţelegerii stresului şi funcţionării creierului, precum şi a 
implicatiilor acestora în tratamentele care integrează psi- 
hoterapia, psihiatria şi medicina (Damasio, 1994; Solms, 
2004 ; Panksepp, 2004). 

Multi terapeuti se angajează în terapii dinamice scurte, 
influențate considerabil de dezvoltarea abordărilor umaniste, 
fenomenologice, tranzactionale şi comportamentale (de exem- 
plu, Alexander, French, 1946; Malan, 1963; Balint, 1968; 
Davanloo, 1978, 1980; Sifneos, 1979). Cu toate acestea, 


multe dintre aceste terapii sunt foarte apropiate, în termeni de 
presupuneri centrale, de teoria propusă de Breuer şi Freud 
(1895/1955), aşa cum am amintit în capitolul 2. Printre cele 
mai importante concepte dinamice se numără : 


e influenţa trecutului persoanei asupra funcţionării sale 
actuale ; 

e importanţa minţii inconştiente în determinarea felului în 
care persoana funcţionează din punct de vedere psiho- 
somatic ; 

e reprimarea ,,experientelor” traumatice ; 

e somatizarea (conversia isterică) a emoţiilor negative re- 
primate ; 

e dinamica inconstienta ; 

e rezistenţa; 

e dezvoltarea unor mecanisme de apărare ale eului şi a altor 
strategii de coping care au de-a face cu „dinamica” re- 
primată. 


Practica psihoterapiei psihodinamice scurte s-a dezvoltat 
rapid în ultimele decenii. Numeroasele abordări dezvoltate 
încă pot fi numite dinamice, deşi tehnicile utilizate provin din 
mai multe sisteme teoretice. Terapeutii orientati spre psiho- 
terapia dinamică scurtă sunt adesea pragmatici, eclectici şi 
integrativi atât în ceea ce priveşte metoda, cât şi tehnica. În 
general, terapeutii psihodinamici acordă atenţie tuturor do- 
meniilor funcţionării umane - cognitiv, comportamental şi 
afectiv -, precum şi dimensiunilor interpretării interacțiunilor 
umane (Levenson, Butler, 1994; Hawkins, 1997a). 

Abordarea psihodinamică încurajează pacientul să „găsească” 
originea conflictului sau a problemei. Insight-ul asupra unui 
eveniment sau experienţă traumatică face adesea pacientul să 
trăiască sentimentele de distres asociate, cum sunt tristeţea, 


furia, vina etc., chiar atunci când au fost utilizate tehnici 
adecvate (de exemplu, întărirea eului). Trebuie subliniat că 
asemenea abreactii indică reasocierea şi eliberarea aspectelor 
afective, cognitive, vizuale şi senzoriale din experienţele tre- 
cute sau prezente. Terapeutul poate încuraja pacientul să îşi 
exprime sentimentele fie la nivel motor (Nichols, Zax, 1977 ; 
Pierce, Nichols, DuBrin, 1983 ; Hawkins, 1995), fie la nivel 
cognitiv, ca „abreacţie silenţioasă”, o abordare folosită frec- 
vent în hipnoanaliză (H. Watkins, 1990b). Abreactia poate 
apărea in relaţie cu o experienţă legată de emoţii, fie din 
trecut, din prezent sau o experienţă imaginară legată de viitor. 
Pacienţii şi adesea şi clinicienii sunt surprinşi şi uneori stresaţi 
de aceste semne de excitație, deoarece ele sunt d asociate cu 
distresul şi disconfortul. Numeroşi clinicieni consideră că 
abreactia stimulează progresul rapid al terapiei (Hammond, 
1990a), în timp ce alţii o privesc ca pe un mijloc de asigurare 
a descărcării pacientului şi de rezolvare a simptomelor isterice 
şi psihogene legate de un eveniment traumatic (Watkins, 1992). 
Rossi (1990) a lansat ipoteza că fazele de excitație şi relaxare 
ale psihoterapiei catharctice sunt legate în timp de eliberarea 
hormonului corticotropic adrenal (ACTH) şi de endorfine, pe 
perioade de 20-30 de minute. 


Hipnoanaliza 


În hipnoanaliză, clinicianul foloseşte hipnoza pentru a ajuta 
pacienţii să descopere originile problemelor lor în inconştient 
Şi să gestioneze consecinţele comportamentale, emoţionale, 
cognitive şi somatice ale acestora. Pentru facilitarea acestui 
proces au fost dezvoltate o serie de abordări. Însă înainte de 
explorarea acestora trebuie luate în considerare aspecte ale 


gestionării catharsisului, deoarece acesta apare adesea atunci 
când ne angajăm în hipnoanaliza şi este important ca terapeutii 
să aprecieze semnificaţia sa. 


Catharsisul 


Atunci când pacienţii accesează şi experimentează stări 
dureroase, apar grade variate de catharsis, care pot implica 
emoţiile, imageria, intuiţia şi senzațiile în modalităţi greu de 
verbalizat. De fapt, aşa cum s-a discutat anterior, procesul 
poate fi înţeles ca un factor curativ important, comun tuturor 
abordărilor terapeutice. Terapeutul observă că pacientul pre- 
zintă semne exterioare de catharsis emoţional, şi anume tremur, 
transpiratie, lacrimi, respiraţie rapidă sau superficială etc. 
Atunci când se întâmplă acest lucru, terapeutul poate încuraja 
pacientul să îşi ventileze dinamic sentimentele, de exemplu, 
prin lovirea unei perne. Dacă clinicianul are o pregătire adec- 
vată poate, de asemenea, să folosească tehnici din abordările 
orientate emoţional, cum sunt terapia Gestalt (Perls, 1969), 
bioenergetica (Lowen, 1975), psihodrama (Moreno, 1946) şi 
terapia primală (Janov, 1973). 

Uneori, în timpul unei experienţe regresive spontane şi 
intense, pacientul poate pierde temporar contactul cu mediul 
înconjurător, precum şi capacitatea de a comunica verbal. 
Aceasta se poate datora faptului că pacientul a intrat într-o 
stare de retrăire (Kroger, 1977), o regresie deplină, cu retrăirea 
efectivă a experienţelor anterioare. Terapeutul trebuie să încerce 
să evite această situaţie, deoarece nu se obţine nimic prin 
retrăirea unei experienţe traumatice. În general, dacă pacientul 
a fost pregătit corespunzător în primele stadii ale terapiei - de 
exemplu, o întărire a eului concordantă, regresia progresivă 
structurată, stabilirea ancorelor pozitive, precum şi dezvoltarea 


unei bune relaţii terapeutice —, atunci probabilitatea abreactiei 
spontane este minimalizată. Dacă pacientul aude vocea tera- 
peutului şi este atins în scop securizant, îşi va aminti că se află 
în cabinet. În mod paradoxal, prin utilizarea acestor abordări 
pozitive, pacientul este de asemenea încurajat să exploreze 
tensiunile dialectice, de exemplu experienţele negative, sen- 
timentele de stimă de sine scăzută şi aşa mai departe. 

Dacă apar regresia spontană şi abreactia, terapeutul trebuie 
să fie pregătit corespunzător şi să aibă încredere că poate 
gestiona situaţia. În aceste cazuri, cea mai bună politică este 
aceea de a încuraja pacientul să rămână în cadrul experienţei 
sale, în timp ce i se oferă suport şi indicaţii legate de timpul 
prezent. Sarcina cea mai importantă a terapeutului este accea 
de a ajuta pacientul să îşi exprime sentimentele cât de deplin 
posibil într-un fel care conduce la insight, eliberarea inten- 
tionalitatii şi schimbare comportamentală. În general, tera- 
peutul îşi atinge scopul prin: 


e unefortterapeutic susţinut împotriva mecanismelor de apărare, 
pe măsură ce se desfăşoară exprimarea emoţională ; 

e un contact intim cu pacientul ; 

e alegerea metodelor adecvate ; 

e absenţa fricii sau afectării în cazul sentimentelor puternice. 


Intervenţia 22. Încurajarea catharsisului 


Aşa este bine... lasă acele sentimente să plutească... lasă toate 
aceste sentimente să iasă, ca un curent de apă care tasneste 
din munte... Aşa este bine... continuă pe măsură ce respiri 
profund din tot corpul... Cu fiecare expiratie, laşi acele sen- 
timente neexprimate să se adune la suprafaţă şi să iasă, să se 
dizolve în aer. Dacă este posibil poţi transpune în acţiune acele 
sentimente, lăsând corpul tău să se mişte firesc... Aşa este 


bine, lasă mişcările naturale să apară... Încearcă să insotesti 
mişcările cu cuvinte... lasa toate acele sentimente profunde să 
iasă, astfel încât să poţi învăţa din aceste experienţe şi să nu te 
mai deranjeze de acum înainte. Vei fi surprins să constati ca 
poţi găsi învăţăturile inconştiente din retrăirea emoţională şi 
somatică a acestor experienţe... Te vei întreba cum şi când vei 
şti aceste lucruri. Va fi acum sau mai târziu, conştient sau 
inconştient, sau într-un vis mai târziu în seara aceasta, sau 
înainte, sau după acest sfârşit de săptămână? 


Watkins (1995) scrie : 


Presupunem că atunci când un pacient este copleşit de materialul 
eliberat se acordă prea puţină atenţie următoarelor aspecte: 
întărirea eului, pregătirea terapeutului ; experienţa acestor situaţii 
cu pacienţii ; şedinţe de urmărire cu interpretare şi reintegrare, 
pentru a „desprinde” învăţăturile trecute cu potenţial distructiv ; 
repetarea experienţei abreactive până când emoția dureroasă a 
fost eliberată şi cedează, deoarece terapeutul a încercat doar 
să iniţieze experienţa mai degrabă decât să o împărtăşească 
într-adevăr cu pacientul. (Prin ,,co-experienta” sau ,,rezonanta” 
înţelegem că terapeutul nu observă pur şi simplu durerea evidentă 
a pacientului, ci mai degrabă că terapeutul trăieşte cu adevărat 
experienţa durerii, fricii sau ororii împreună cu pacientul, chiar 
dacă la un nivel mai scăzut. Atunci când această ,,co-experienta” 
este esenţa experienţei abreactive, pacientul nu se simte singur şi 
poate gestiona în general o confruntare mult mai puternică.) 

Vor exista totuşi momente în care este bine să atenuăm şi să 
împiedicăm abreactia. Acestea sunt situaţiile în care clinicianul 
trebuie să folosească abordarea eliberării lente (sau „arderii 
lente”), descrisă de Kluft (1988), sau „abreacţia silentioasa” 
(H. Watkins, 1980, 1990b). Acestea au loc atunci când sinele 
terapeutic al clinicianului nu simte că „noi” (pacientul şi cli- 
nicanul) putem tolera efectul dur care ne aşteptăm să fie eliberat 


(p. 6). 


Ca alternativă la catharsisul expresiv motric se pot utiliza 
metode de abreactie silentioase. În aceste abordări, terapeutul 
sugerează, de exemplu, că pacientul îşi imaginează că este 
furios pe protagonist. Alternativ, pot fi folosite abordările 
„metaforice” şi imageria ghidată ; de exemplu, pacientul este 
rugat să îşi imagineze că loveşte o piatră mare cu un bat pentru 
a-şi elibera calea (asa cum este ilustrat în intervenţia 23). În 
imaginarea acestei scene, i se poate sugera pacientului că 
„piatra se transformă într-o persoană”. În vreme ce pacientul 
continuă să lovească „persoana”, are o abreactie „silenţioasă” 
specifică oricărei furii reprimate şi mâniei direcționate spre 
acea persoană — o acţiune care este frecvent profund de-stresantă. 

O altă abordare prin abreactie silentioasa (distantare) este 
aceea prin care pacientului i se cere să se privesască pe sine 
sau pe altcineva, angajându-se în experienţa abreactivă pe un 
ecran de televizor. Am avut ocazia să folosesc această abordare 
atunci când un pacient a devenit violent, s-a înfuriat şi probabil 
s-ar fi rănit pe el însuşi sau alti membri ai grupului. Asemenea 
tehnici de abreactie silenţioasă sunt utile pentru gestionarea 
furiei şi mâniei (H. Watkins, 1980, 1990b). Dacă nu se poate 
obţine rezlvarea într-o singură şedinţă de terapie atunci i se 
poate cere pacientului să îşi imagineze că experienţa se află pe 
o casetă video, care este oprită şi va fi continuată în următoarea 
şedinţă. 


Intervenţia 23. Imageria ghidată pentru catharsis 


Continui să urmezi poteca de-a lungul râului vieţii, începând 
din munți şi terminând acolo unde râul întâlneşte şi fuzionează 
imperceptibil cu oceanul universal... Ajungi într-un loc în care 
poteca ta este blocată de o stâncă imensă căzută acolo, 
facandu-ti trecerea imposibilă... Nu există nici o modalitate prin 


care să o poţi ocoli sau escalada şi singura posibilitate să 
înaintezi ar fi să mişti stânca... Dar ea este mare şi grea. Din 
fericire, observi un bat lângă tine si iti vine ideea de a lovi 
stânca cu acest bat, până când aceasta se sparge în bucăţi 
mici... Ridici batul şi începi să lovesti stânca, fiind atent la ceea 
ce simti în timp ce faci asta... observând orice imagine... gând... 
senzație... pe care le trăişti... etc. 


Intervenţia 24. Gestionarea catharsisului 


Continui să trăieşti acele sentimente pe care le-ai avut în trecut, 
dar ştii că nu este ceva real... că totul s-a întâmplat cu mult timp 
în urmă... deşi, în final, poţi învăţa din aceste experiențe... 
ştiind că eu sunt aici cu tine, în această încăpere din cabinet în 
(data)... şi că ai putea la fel de bine să te urmaresti şi să te auzi 
pe un ecran de televizor pe măsură ce începi să te simţi mai 
confortabil şi relaxat doar prin observarea acestei experiențe... 
Ştii că te poţi întoarce la ea oricând pe parcursul vieţii pentru a 
învăţa şi mai mult în viitor, când este mai potrivit pentru tine, şi 
poţi folosi această experienţă într-o manieră mai eficientă... 
Eşti conştient de sunetul vocii mele şi de atingerea mea pe 
umărul tău. Continui să respiri fără efort, inspiri şi expiri, data 
viitoare când inspiri ai putea lăsa ca ochii să se deschidă.. Eşti 
perfect conştient de locul în care te afli... de momentul zilei... 
de ceea ce este bun în viaţa ta acum... ce vârstă ai... etc. 


Încurajarea de către terapeut a abreactiei motrice sau 
silentioase la un anumit moment din terapie este o chestiune de 
stil terapeutic, cadru teoretic, pregătire, experienţă şi adecvare 
contextuală. 

Pacienţii au nevoie frecvent să continue trecerea în revistă 
sau prelucrarea experienţelor formative pe parcursul mai multor 
şedinţe de terapie. O asemenea prelucrare catharctică include 
atât descoperirea catharctică, cât şi încurajarea schimbării 
comportamentale şi munca orientată spre scop. Este important 


să întrebăm mintea inconştientă a pacientului dacă mai sunt şi 
alte experienţe pe care este nevoie să le cunoască înainte de a 
putea păşi spre viitor fără nici o problemă. În orice caz, este 
important ca terapeutul să sprijine această accesare interioară, 
astfel încât pacienţii să nu termine prematur procesul înainte 
de a exista şansa de rezolvare a problemei şi a simptomelor. 

Rossi (1995b) sugerează folosirea „întrebării de accesare 
bazală” pentru a facilita un locus al controlului securizant în 
timpul fazei de stimulare a pacientului. Autorul dă următoarele 
exemple de întrebări (p. 9): 


e Eşti în stare să continui încă câteva momente în maniera ta — 
doar suficient de mult timp pentru a trăi ceea ce conduce la 
următoarea experienţă ? 

e Bine, poţi rămâne în starea aceasta suficient timp pentru a 
descoperi despre ce este vorba? 

e Poţi să continui să trăieşti pentru tine acest lucru un timp, 
indiferent cât de dificil iti este, astfel încât să poţi afla de ce 
ai nevoie pentru vindecare (rezolvarea de probleme sau 
altceva) ? 

e Vrei să păstrezi secretă cea mai mare parte şi să nu tre- 
buiască să o împărtăşeşti cu nimeni ? 


Rossi crede că pacienţii au învăţat să îşi închidă ritmul 
natural ultradian al procesului de rezolvare a problemelor până 
în punctul când au nevoie de terapeut pentru a-i ajuta să 
reinvete cum să experimenteze tensiunea normală sau excitatia 
nervoasă simpatică pentru rezolvarea problemelor zilnice. 
Următoarele întrebări de recadrare terapeutică pot facilita 
reinvatarea (p. 9): 


e Da, respiraţia de acest fel adesea înseamnă că mintea şi 
corpul tău se pregătesc să gestioneze chestiuni importante. 


Poţi permite ca acest lucru să continue încă câteva momente 
până când iti dai seama despre ce este vorba ? 

e Poti să te bucuri de experienţa ta energetică (transpiratie, 
tremur, nervozitate, confuzie, nesiguranţă sau orice altceva) 
care apare câteva momente ca semn că eşti pe cale să 
gestionezi orice problemă ? 

e Te-ai lăsat vreodată să tremuri serios (sau orice altceva) 
astfel încât să te poţi cu adevărat reorganiza ? 


Regresia de vârstă 


În afară de abilitatea de gestionare a catharsisului, terapeutii 
trebuie să fie capabili să gestioneze corespunzător regresia. 
Regresia de vârstă va apărea probabil atunci când folosim 
abordările hipnoanalitice, aceasta fiind esenţa multor abordări 
clinice. Experiențele care au fost reprimate din copilărie sau 
chiar dinainte de aceasta pot deveni accesibile prin transă şi 
pot conţine o imagerie bogată, care nu este de obicei asociată 
cu starea de veghe (Phillips, Frederick, 1995). Este important 
să ne asigurăm că pacientul poate gestiona amintirile recuperate 
şi să acordăm atenţie altor aspecte în afara acestor experienţe 
puternice şi adesea dureroase. Pentru a ajuta pacientul în 
menţinerea unui grad corespunzător de disociere, clinicianul 
poate da următoarele sugestii : 


Oriunde te afli acum şi orice trăieşti, este important să ştii că 
există adultul din tine, care poate auzi vocea mea şi poate 
răspunde la ceea ce spun. Rog acea parte din tine să îmi dea 
un semnal arătând că este prezentă acolo... Bine. Acum mintea 
ta inconstienta ţi-a pus la dispoziție o experienţă puternică si 
cu siguranţă doreşti să o explorezi într-un fel care să te satisfacă 
la momentul potrivit, fiindu-ti utilă. Deoarece scopul nostru 
astăzi este acela de a accesa experienţele pozitive, voi ruga 


mintea ta inconştientă să folosească resursele sale creative 
pentru a imagina un loc sau un recipient securizant în care să 
poată fi stocate toate aceste experiențe până în momentul în 
care vom decide că este gata să le deschidă. Rog partea ta 
adultă să se asigure că acest lucru se întâmplă şi atunci când 
procesul este complet semnalizează-mi prin mişcarea unui deget 
sau dând din cap (Phillips, Frederick, 1995, p. 59). 


Chiar dacă mintea ta conştientă nu ştie ce se întâmplă, in- 
conştientul tău te poate ajuta să găseşti sursa stresului tău 
actual şi a simptomelor tale... Aşa este bine, poţi avea chiar 
acum curajul de a continua să accesezi toate aceste sentimente 
de distres, care spun povestea reală a simptomelor tale supă- 
rătoare... Aşa este bine... O parte din tine simte deplin distresul, 
iar cealaltă parte a ta poate privi confortabil şi calm de pe 
margine, astfel încât să poţi face evaluare exactă a sursei 
problemelor tale... Atunci când mintea ta inconştientă ştie că 
poate continua efortul de vindecare de una singură, oricând 
este pe deplin potrivit [pauză] şi când mintea ta conştientă ştie 
că poate coopera, ajutându-te să recunosti acele momente din 
cursul zilei in care este bine să iei o pauză [pauză], vei reveni 
la starea de veghe simtindu-te vioi, împrospătat şi conştient de 
înțelesul acestei experienţe de aici şi acum? (Rossi, 2002, p. 87) 


Abordări ideodinamice în hipnoanaliză şi 
gestionarea stresului 


Întotdeauna a fost un mister faptul că mintea poate semnaliza 
răspunsuri aflate aparent în afara controlului minţii conştiente. 
Abordările pentru vindecare care au utilizat acest fenomen 
sunt vechi din punct de vedere istoric şi au inclus viziunile, 
„vorbirea în diverse limbi”, scrierea spiritistă, ritualurile mistice 
şi dansul. Mai recent, lucrările lui Chevreul au constituit baza 
cercetărilor clinice ale lui Braid şi Bernheim, care au recunoscut 


faptul că natura esenţială a transei şi sugestiei putea fi explicată în 
termeni de acţiuni ideomotorii şi ideosenzoriale (Weitzenhoffer, 
1957). Deşi mişcările ideomotorii au fost intens investigate 
datorită importanţei lor în teoriile comportamentale de bază 
ale hipnozei, semnalizarea ideomotorie în context clinic este 
relativ recentă (LeCron, 1954). 

Teoriile dinamice ale psihoterapiei argumenteză că există 
de obicei o amnezie privind sursa problemelor psihologicce şi 
a nevrozelor şi ca urmare este necesar insight-ul în această 
dinamică reprimată. Semnalizarea ideomotorie poate fi utilizată 
ca procedură pentru descoperirea materialului inconştient 
într-un timp mult mai scurt decât în abordările psihanalitice 
tradiţionale. Este de asemenea o abordare excelentă care poate 
fi introdusă încă de timpuriu în procesul terapeutic pentru că 
în mod literal „plasează controlul” în mâinile pacientului. 

Scopurile principale ale acestei forme de explorare şi terapie 
combinată sunt următoarele : 


e revelarea factorilor de rezistenţă inconștientă încă de la 
începutul tratamentului ; 

e implicarea pacienţilor în calitate de colaboratori activi în 
procesul terapeutic ; 

e diminuarea probabilității de a forţa pacientul să retrăiască 
experienţele traumatice care reîntăresc tiparele originale de 
comportament maladaptativ. Un punct de vedere distant 
într-o regresie parţială utilizând cunoştinţele adulte ale 
pacientului, perspectivele sale şi înţelegerea matură oferă 
circumstanţele optime pentru o terapie productivă şi rapidă. 

e folosirea unei abordări retrograde, mergând înapoi pe seg- 
mente de timp, reprezentând cea mai bună alternativă pentru 
începătorii în hipnoanaliză, evitând probabilitatea de abreactie 
care ar putea produce necazuri ; 


e diminuarea riscului de abreactie, care poate fi realizată de 
către terapeut înaintea căutării, astfel ca pacientul să nu fie 
nevoit să retrăiască un eveniment tulburător şi să poată să 
privească evenimentul ca şi cum i s-ar fi întâmplat altcuiva ; 

e obţinerea permisiunii inconştientului înainte ca pacientul să 
încerce să raporteze la nivel verbal o experienţă foarte 
stresantă. Problemele pot fi adesea abordate la un nivel 
sub-verbal de conştientă fără a exista nevoia de recunoaştere 
conştientă sau comunicare verbală. Pacientul este cel mai în 
măsură să decidă în această privinţă. 


Semnalizarea ideodinamică 


Semnalizarea ideodinamică este o abordare prin utilizare, utilă 
în mod special pentru descoperirea evenimentelor traumatice 
reprimate, precum şi a sentimentelor asociate cu distresul, 
care sunt legate de problemele psihologice şi psihosomatice 
actuale (Cheek, LeCron, 1968 ; Erickson, Rossi, 1979; Rossi, 
Cheek, 1988 ; Hawkins, 1994c, 1997a; Rossi, 1995a, 1996). 
Prin utilizarea abordărilor ideodinamice, terapeutul in cola- 
borare cu pacientul poate „controla” nivelul de disociere şi in 
consecinţă gradul de distantare emoţională şi catharsis asociat. 
În acest fel „procesul catharctic” poate fi gestionat foarte 
eficient. Semnalizarea ideodinamică cu degetul produce un 
acces rapid la informaţia legată de stare, care poate să nu fie 
disponibilă pacientului la nivel verbal conştient de funcţionare 
şi, ca urmare, permite pacienţilor să recadreze problemele lor 
inconştiente şi psihosomatice. Rossi şi Cheek (1988) consideră 
că: „abordările ideodinamice par să fie cele mai potrivite 
pentru accesarea rapidă şi recadrarea codării psihologice a 
problemelor traumatice şi legate de stres, mai ales atunci când 


ele sunt deja pe cale să fie reactivate din cauza stresului actual” 
(p. 382). 

Deoarece terapeutul şi pacientul pot gestiona terapeutic 
nivelele de disociere şi distantare emoţională în mod cola- 
borativ, posibilitatea reacţiilor iatrogene este minimalizată 
considerabil. De asemenea este ştiut faptul că trecerea în revistă 
repetitivă, recursivă şi secvenţială a experienţei originale este 
adesea necesară pentru a trece de amnezia traumatica (Scheff, 
1979). Rossi şi Cheek (1988) sugerează că: 


Abordările permisive, exploratorii şi ideodinamice în hipnoza 
terapeutică, introduse de Milton Erickson, elimină tipul de presiune 
emoţională care încurajează fabricatiile pacientului (p. 12)... 
inducția şi menţinerea transei servesc asigurării unei stări psiho- 
logice speciale în care pacienţii pot reasocia şi reorganiza complexi- 
tatea lor psihologică internă şi pot utiliza propriile capacităţi într-o 
manieră concordantă cu propria lor viaţă experientiala (p. 14). 


Cu toate acestea, terapeutii trebuie să fie în mod constant 
vigilenti în ceea ce priveşte validitatea informaţiei accesate 
prin semnalizarea ideodinamică. Rossi şi Cheek sugerează că 
există o secvenţă în trei stadii implicată în reamintirea validă a 
materialului. Ei argumentează că înainte de ridicarea degetului 
apar modificări ale respirației, frecvenţei pulsului şi reacţiilor 
emoţionale care demonstrează o orientare internă asupra momen- 
tului unei experienţe importante. Semnalele ideodinamice apar 
de obicei la numai câteva secunde după apariţia acestei amintiri 
fiziologice. Raportarea verbală a experienţei poate urma (dacă 
este posibil) acestor indicatori fiziologici şi ideodinamici ai 
accesării interne a materialului semnificativ. 

Un cadru de bază în folosirea metodelor de semnalizare 
ideodinamică cu ajutorul degetului pentru rezolvarea pro- 
blemelor psihologice şi psihodinamice este cel prezentat mai 


jos (figurile 5.1-5.3) împreună cu indicarea unor probleme 
potenţiale. Terapeutilor li se reaminteşte constant că acesta 
este numai un ghid pentru intervenţiile posibile şi că trebuie să 
adapteze sugestiile în mod creativ, pentru a satisface cerinţele 
pacienţilor, precum şi pe ale lor înşile. Cheek rezumă foarte 
bine abordările ideodinamice în următoarea afirmaţie : „Este 
realizată cel mai bine într-o atmosferă dechisă şi suportivă, cu 
expectante terapeutice pozitive, şi angajează curiozitatea şi 
întrebările atât pentru terapeut, cât şi pentru pacient” (Rossi, 
Cheek, 1988, p. 21). 

Abordarea recomandată aici este una care a fost „încercată 
Şi testată” de autor pe numeroşi pacienţi timp de mai mulţi ani, 
având un succes considerabil. Pe parcursul capitolelor urmă- 
toare sunt furnizate studii de caz care ilustrează această 
abordare. Trebuie notat că abordarea sugerată aici diferă în 
unele aspecte de modelul prezentat de Rossi şi Cheek. De 
exemplu, nu se fac eforturi pentru a obţine semnale la aceeaşi 
mână, deşi unii terapeuti (Braun, 1984; Putman, 1989) susţin 
această strategie. 

Pentru ca pacienţii să se angajeze în aceste procese ideodi- 
namice, ei trebuie să îşi concentreze atenţia asupra moda- 
lităţilor inductoare de transă si în consecinţă nu mai este 
necesară nici o altă inducţie. Pentru aceia pentru care sunt 
utilizate întâi inductii formale de transă, semnalizarea ideo- 
motorie şi cea ideosenzorială sunt căi excelente de adâncire a 
transei hipnotice, astfel încât pacientul să se simtă în siguranţă 
şi deţinând controlul. 


Stabilirea semnalelor degetului 


Semnalele ideodinamice „da” pot fi stabilite în contextul 
întăririi eului (intervenţia 26), deşi pacientului poate să i se 
ceară pur şi simplu să spună cuvântul „da”. 


Age 

Marital status 

Lifestyle issues 
Available social support 
Nature ot problem 

Brief history of problem 
Focus for therapy 
Modulation of symptoms 
Previous/current 
treatment 

Use of alcohol, drugs 
Experience of hypnosis. 


History taking 
Rapport building 
Therapeutic focus 
Ego-strengthening 


Teach patient self 
hypnosis 


Ego-strengthening 
(homework) 


Patient is asked to find a 
past success experience, 


e.g. an achievement. In Ego-strengthening to 
hypnosis this positive event 
is visualised and the increase Hope, 


experience ‘anchored’. Bye 
Optimism, Confidence 


and Perceived Control 


“When your unconscious 
mind knows that it has the 
inner resources and is willing 
to help in resolving the 
problem, will one of your 
fingers lift or a hand fioat?" 


Establishment of ‘yes’ 
ideodynamic finger 
signal 


Patients are asked to imagine 
watching a video of 
themselves (or another 
person, fictional or real, with 
a similar problem). 
Establish an optimal 
prognosis, 


Review of chosen 
therapeutic focus 


“When your unconscious 
mind knows that it can say no 
to your problem, will your 
‘no’ finger lift or your other 
hand fioat?’ 


Establishment of ‘no’ 
ideodynamic finger 
signal 


Ideodynamic questioning 


Difficulties in building 
rapport — examine values, 
projection, transference, 
interpersonal dynamics. 
Problem may not be easy to 
define; the therapist and 
patient must define the 
problem consensually and 
collaboratively. 


Patient may require some 
help in this task. 

It is important to help the 
patient to recognise that he or 
she has overcome many 
problems in the past, and has 
had many positive learning 
experiences, as well as inner- 
healing resources. 
Ego-strengthening alone can 
lead to significant 
improvements in 
symptomatology. 


N.B. True unconscious 
signals are always repetitive 
and often barely visible. 
Problems with resistance 
often occur, e.g. no signals or 
multiple signals, which may 
refiect an inability to say 
‘no’, Often, ideosensory 
signals can be used, 


For some patients it may be 
necessary to provide “postural 
suggestion training’. 


Figura 5.1. Initierea abordarii ideodinamice 


“Is there an event or group 
of events in your life that is 
responsible for your 
problems? 


“Allow your unconscious 
mind to find those 
experiences, and when it 
has found them your ‘yes’ 
finger (or hand) will lift. It 
may be appropriate for 
your unconscious mind to 
know what is happening at 
the same time as your 
finger lifts’. 


‘Now review the event and 
when the review is finished, 
your ‘no’ finger (or hand) 
may lift. If appropriate, you 
may know consciously what 
is happening, and you will be 
able to tell me about it either 
now or later, if it is all right 
for me to know’. 


This cycle, i.e. access and 
review, is then repeated until 
no further experiences are 
necessary. 


‘Is there any other experience 
you need to know about in 
order to resolve your 
problem” 


Ideodynamic questioning 


Unconscious mind requested 
to access important, formative 
experience 


Unconscious mind 
requested to review 
accessed experience 


Check whether patient is 
now ready and willing to 
be without the problem 


LeCron developed a useful 
retrospective approach 
regressing the patient to 
earlier experiences for 
exploring the traumatic 
source of problems. 

Ask the patient whether the 
experience occurred before 
he or she was 20 years old; 
10 years old; 5 years old... 


A progressive chronological 
approach can also be used. 
Ask the unconscious to go 
back to a time before the 
event occurred, Then advance 
progressively until the patient 
indicates with an 
ideodynamic response that 
the event has been accessed, 
and can experience what is 
happening. 


Whatever approach is used, 
allow time for emotional 
catharsis and/or spontaneous 
insights. Facilitate therapeutic 
reframing where necessary. 


Different levels of 
dissociation can be obtained; 
when the patient "knows" 
what the traumatic event is, 
he or she can review the 
experience as if ‘watching a 
film’. 


Alternatively, the patient can 
“rewrite” his or her history by 
creating an idealised 

experience or by allowing the 
‘caring ego state’ to help out. 


Figura 5.2. Accesarea si trecerea in revista ideodinamica 


Intervenţia 25. Stabilirea degetului „da” 


Continua să îţi spui cuvântul „da”, simţi acest „da” în corpul tau 
şi îl gândeşti şi ţi-l imaginezi pe „da” în mintea ta... Atunci când 


mintea ta inconştientă poate identifica care este degetul „da”... 
lasă ca orice schimbări din mâna ta să apară în mod natural şi 
observă că poţi lăsa ca această senzație să se dezvolte într-unul 
din degetele tale şi să se transforme într-o mişcare... etc. 


“Now that you have reviewed and 
re-evaluated the events underlying 


your problem, is your unconscious’ 


mind now able to allow you to go 
into the future without the 


problem?’ 


“Now that you have done this 
work, can you be well?’ 


“Is your unconscious mind able to 
allow you to be without the 
problem at sometime in the 
future?” 


Suggest that the ‘yes’ finger 
signal or hand signal develops 
into an ideodynamic arm 
levitation. 


“ As your arm gently fioats into the 
future until you are appropriately 
well...and write the date on an 
imaginary blackboard in front of 
you, knowing that this date can 
always be brought forward’. 


‘Now go into the future (to the 
date you have written) even 
though you may not know what it 
is, and experience yourself 
looking in a mirror at your “well” 
self...and now joining yourself in 
the mirror... feeling good, 
knowing that this can happen and 
that the healing process is 
occurring right now even though 
you may not know it. And the 
healing will continue even when 
you are asleep tonight’. 


“And now your unconscious can 
review all the learning 
experiences that occurred during 
the session’. 


Check whether patient is now 


able to be without the problem 


Check whether patient is able to 
be without the problem at some 
time in the future 


If the patient signals that he Or 


she is not ready to give up the 
symptom, further ideodynamic 
work is required 


Hallucinate date for successful 
resolution of the problem 


Ideodynamic review of the 
unconscious/conscious learning 


experiences that occurred 
during the session 


Inability to access a resolution 
date in the future may be an 
indication of a previously 
unrecognised resistance. If this 
is the case, further work is 
required, 


Instead of a mirror, a television 
or film could be used. 


To increase therapeutic 
leverage, ask the patient to 
continue with self-hypnosis and 
future pacing at home using the 
‘anchor’ established earlier. 


With each learning experience, 
an ideodynamic signal occurs — 
this increases the patient's 
experience of hope, optimism 
and expectation. 


Figura 5.3. Pacing-ul viitor si recadrarea 


Acceasi abordare poate fi folosită pentru stabilirea degetului 
„nu”. De asemenea, terapeutul poate folosi răspunsurile ideo- 
senzoriale sau senzațiile cerând pacientului să verbalizeze dacă 
răspunsul „da” sau „nu” a fost trăit intern (şi este în consecinţa 
neobservabil de către terapeut). Pacientul poate fi de asemenea 
rugat să mişte un deget ca urmare a experienţei ideosenzoriale 
(intervenţia 26). 


Intervenţia 26. Stabilirea semnalizării degetului 
„da” cu întărirea eului 


Intră în mintea ta inconstienta şi găseşte un moment din trecut 
în care ai ameliorat cu succes severitatea problemei tale, când 
ai simţit că detii controlul... când aveai mai multă încredere... 
Dacă doreşti poţi să te vezi în această situaţie ca pe ecranul 
unui televizor... Atunci când mintea ta inconştientă ştie că are 
resursele pentru a rezolva problema aşa cum a făcut-o atunci, 
se va mişca unul din degetele tale?... Poţi observa la început o 
senzație sau un sentiment diferit... poate o gâdilare, sau căldură, 
sau chiar o tresărire... Aşteaptă să se întâmple acest lucru... şi 
lasă degetul să se mişte uşor de unul singur. ( 7erapeutul poate 
chiar sugera ca pacientul să ajute degetul să se miste.) Atunci 
cand eşti conştient de senzațiile din degetul tău „da”, îl poţi 
ridica conştient astfel încât să îmi dai şi mie de ştire. 


Este important să observăm că pacienţii pot prezenta o 
rezistenţă considerabilă în cooperarea legată de procesul de 
investigare ideodinamic. Uneori, pacienţii nu pot sau nu doresc 
să semnalizeze cu ajutorul degetului. Cheek sugerează că acest 
lucru se întâmplă adesea cu pacienţii care au avut eşecuri cu 
alte modele de tratament. O abordare folosită de autor în 
lucrul cu pacienţii care nu produc semnale ideodinamice este 
de a le sugera următoarele : 


Peste câteva momente, dar nu încă, deschide ochii şi priveşte 
o mână, deja ştii pe care să o priveşti... Când faci acest lucru, 
se va ridica un deget de la sine?... Ştii deja care va fi acel 
deget... Astepti să vezi ce se întâmplă... intrebandu-te ce s-ar 
întâmpla dacă deschizi ochii acum. 


Odată ce sunt stabilite semnalele, inconştientului pacientului 
i se pot adresa următoarele întrebări : 


e Mintea ta inconştientă ştie că te poţi însănătoşi în totalitate ? 

e Mintea ta inconştientă doreşte să te ajute pentru a face acest 
lucru ? 

e Arfibine pentru tine să te întorci înapoi la evenimente care 
au avut loc mai devreme în viaţa ta şi să treci în revistă 
acele amintiri şi experienţe relevante astfel încât să iti poţi 
înţelege şi rezolva problema ? 


Dacă întrebările la aceste răspunsuri sunt negative atunci 
sunt necesare investigaţii suplimentare. 


Gestionarea disocierii 


Întărirea eului este o procedură foarte importantă înainte de 
angajarea pacientului în descoperirea (recuperarea) eveni- 
mentelor trecute care sunt importante din punct de vedere 
etiologic în dezvoltarea simptomatologiei prezente. În contextul 
abordărilor hipnoanalitice, regresia pacientului la experienţele 
pozitive, atunci când acesta trebuie să depăşească diverse 
probleme şi dificultăţi, este un element care pregăteşte paci- 
entul pentru procesul regresiei, fiind adesea o metodă preferată 
de tratament. O metodă de facilitare a procesului este de a cere 
pacientului să îşi imagineze că priveşte o videocasetă a propriei 
vieţi sau că urmăreşte un anumit program la televizor. Se poate 


afirma că se iniţiază o căutare inconştientă a resurselor şi 
soluţiilor la problemă. 


Ancorarea resurselor pozitive 


Atunci când pacienţii experimentează un eveniment pozitiv 
care este imediat demonstrat terapeutului fiziologic, pacienţilor 
li se poate cere să „ancoreze” sentimentul pozitiv, de exemplu 
prin împreunarea degetului mare şi arătător. Mai târziu, în 
cursul şedinţei de terapie atunci când accesează şi trece în 
revistă experienţe negative, pacientul poate folosi „ancora” 
pentru a se distanţa (disocia parţial) de acea experienţă. Folosirea 
tehnicilor „paradoxale”, cum sunt relaxarea, auto-hipnoza şi 
întărirea eului, va conduce adesea la o „scoatere la suprafaţă” 
a amintirilor şi sentimentelor negative aflate la baza problemei, 
care sunt adesea inconștiente, şi astfel la accesibilizarea lor, 
astfel încât pacientul să le poată accesa la un moment adecvat 
din punct de vedere terapeutic. 


Echilibrul atenţiei 


Trebuie subliniat de asemenea faptul că a ajuta pacienţii să se 
recupereze să să îşi adune forţele şi resursele le va permite să 
acceseze şi să prelucreze experienţele negative şi traumatice 
într-un mod mai eficient, fără reacţii iatrogene negative, inclusiv 
riscul de retraumatizare, precum şi de contaminare şi distor- 
sionare a amintirilor. Acest lucru este important mai ales în 
contextul dezbaterii actuale privind „amintirile false”. O 
asemenea abordare reîntăreşte mai ales „sinele adult” care 
funcţionează pe bazele raţionale ale lui „aici şi acum”. Această 
augmentare a „diviziunii eului” între „copilul rănit” şi adultul 


care funcţionează raţional este un element important pentru a 
permite pacientului să reevalueze experienţele formative critice 
(anterioare) de la ,,distanta”. Scheff (1979) spune că atunci 
când pacienţii sunt distantati optim de sentimentele lor (ceea 
ce se numeşte „distanţă estetică” sau „un echilibru al atenţiei”) 
pot fi atât participanţi, cât şi observatori ai propriei experienţe. 

Greenson (1967) vorbeşte despre „eul experiential” şi de 
„eul observator” şi spune că pacientul care va avea succes este 
acela care se poate mişca înainte şi înapoi între aceste două 
tipuri de experienţe. Dacă pacientul este un eu observator pur, 
atunci vor apărea puţine abreactii emoţionale şi experienţa va 
fi în principal una cognitivă. Ceea ce în context psihodinamic 
nu este de mare folos. Pe de altă parte, dacă pacientul este un 
eu experiential, aceasta poate duce la reacţii iatrogene negative, 
deoarece disocierea este minimalizată. În mod ideal, pacientul 
ar trebui să experientieze evenimentele istorice (sau curente) 
traumatice/conflictuale în timp ce le observă şi în acelaşi timp 
rămânând parţial disociat de ele. În acest fel, pacientul poate 
reevalua evenimentele care menţin dinamica simptomatologiei, 
fie imediat, fie după catharsis sau mai târziu. Un echilibru 
optim al atenţiei se poate dezvolta printr-o pregătire atentă a 
pacientului în ceea ce priveşte îmbunătăţirea funcţionării sale 
ca adult rational şi a constientei sale critice (sentimentul reali- 
tăţii timpului prezent). 

Însă indiferent de consideratiile dedicate pregătirii paci- 
entului, uneori poate să apară disoluția prematură a disocierii, 
deşi aceasta poate să nu implice o retrăire imediată şi deplină. 
Odată, cu ocazia unei demonstraţii, o pacientă a început să 
tremure incontrolabil. Atunci când a fost întrebată „ce se 
întâmplă acum ?” a spus că vizualizează o serie de bare ver- 
ticale negre care o sperie foarte tare. Am întrebat mintea ei 
inconştientă dacă este în stare suporte mai multe informaţii 


despre acest lucru şi a apărut mişcarea ideomotorie a 
degetului. Apoi a avut loc următorul dialog : 


Terapeutul: Îşi este foarte frică. Ce vârstă ai? 

Pacienta: Am 4 ani. 

Terapeutul: Ai 4 ani... Unde eşti atunci când se întâmplă acest 
lucru? 

Pacienta: Tata tocmai m-a abuzat sexual şi mă tine de glezne 
deasupra casei scărilor... Pot vedea barele de pe trepte (cele la 
care făcea referire înainte). 

Terapeutul: Ştii că asta nu se întâmplă cu adevărat acum, 
deoarece eu sunt aici şi poți auzi vocea mea. Este şi altceva ce 
ai vrea să spui legat de această experienţă? 

Pacienta: Tata spune: „Dacă îi spui mamei atunci te las să 
cazi”. 


În acest punct, pacienta a început să plângă şi am încurajat 
acest comportament emotional, îmbrăţişând-o şi aplicând o 
uşoară presiune cu degetele pe spatele ei. Şedinţele de terapie 
ulterioare au fost necesare pentru ca pacienta să poată rezolva 
pe deplin această problemă şi problemele legate de aceasta. 

Deşi prin utilizarea metodelor de întărire a eului sunt ges- 
tionate eficace nivelele de disociere, există şi alte metode utile 
în acest sens (intervenţia 27). 


Intervenţia 27. Gestionarea disocierii 


Imagineaza-ti evenimentul (trecut) pe ecranul unui televizor, 
căruia îi poţi controla claritatea imaginii, intensitatea sunetului, 
intensitatea sentimentelor, având butoane diferite pentru aces- 
tea... trăieşte ceea ce vezi, auzi şi simți... Intensitatea şi claritatea 
experienţei tale corespund cu ceea ce poți gestiona eficace 
acum... Poţi fi surprins să afli că mai târziu vei şti ceva mai mult 
despre aceste experiențe... Atunci când acest lucru este posibil... 


Aceasta va apărea ca un gând, o imagine, un sentiment sau 
poate într-un vis... mai devreme sau mai târziu. 


Apoi, pacientul trebuie încurajat să ţină un jurnal al acestor 
întâmplări (de exemplu, vise, sentimente, gânduri), care pot fi 
prelucrate ulterior în şedinţele de terapie care urmează şi în 
care se pot face mai multe explorări. 

Tehnica „bulei” descrisă de Alden (1995) permite de ase- 
menea gestionarea disocierii. Pacientul poate observa, din 
siguranţa unei „bule”, efectele traumatice ale trecutului fără 
să existe pericolul retraumatizării cu supraîncărcarea efectului. 
Birere (1992) spune că accesarea sentimentelor asociate cu 
evenimentele semnificative din trecut în timp ce se evită absor- 
birea în ele facilitează o recadrare psihosomatică puternică 
care este adesea o componentă importantă a intervențiilor 
terapeutice în cazul persoanelor traumatizate de abuz sexual în 
copilărie. 


Pacing-ul viitor 


Cu accesarea recursivă şi trecerea în revistă a experienţelor, 
atât la nivel cognitiv, cât şi afectiv, pacienţii (de obicei) ajung 
la un punct în timp pe care îl indică ideodinamic prin ridicarea 
degetului „da”, atunci când mintea lor inconştientă le poate 
permite să se elibereze de problemă într-un anumit moment 
viitor. Pacientului i se poate cere apoi să încerce o dată fictivă 
din viitor, când va fi eliberat de problema actuală şi când nu îi 
mai este teamă că problema ar putea reapărea. Fiţi foarte atenţi 
la modul în care este formulată cererea. Pacientului s-ar putea 
să i se fi spus „trebuie să înveţi să trăieşti cu problema asta”. 
Din acest motiv, simpla cerinţă a unei implicări viitoare în 
ceea ce priveşte un moment din timp în care problema nu va 


mai exista poate fi interpretată inconştient ca o condamnare la 
moarte. Alternativa la problemă este moartea atunci când 
problema nu mai este prezentă. Imaginarea unei date a vin- 
decării înseamnă că pacientul a renunţat la sursele imediate de 
rezistenţă. De asemenea, înseamnă că există o oarecare speranţă 
şi că mintea inconştientă găseşte modalităţi de atingere a unui 
scop în cazul în care a fost acceptată ideea unui obiectiv 
constructiv. 


Intervenţia 28. Pacing-ul viitor 


Mintea ta inconştientă a indicat că este acum capabilă să te 
lase să intri în viitor fără problemă... Atunci când ştii că acest 
lucru se întâmplă cu adevărat, braţul tău se va ridica în viitor la 
acel moment la care problema va fi fost rezolvată?... Ştii că 
vindecarea are loc chiar acum chiar dacă nu eşti conştient de 
acest lucru... Mâna ta va scrie data la care te vei însănătoşi 
complet? (scrierea automată), dar ştii că te poţi însănătoşi 
complet chiar înainte de acest moment... Vei alege să uiţi 
această dată? 


Am lucrat în acest fel cu mulţi pacienţi şi şedinţele ulterioare 
au arătat că de obicei şi-au rezolvat problema la data respectivă 
sau înainte de ea. Trebuie subliniat totuşi că nu sunt disponibile 
nici un fel de cercetări clare care să confirme aceste rezultate 
subiective. Cu toate acestea, metoda duce la creşterea expec- 
tantelor pentru schimbare. Se poate realiza o ratificare a 
lucrurilor învăţate în cursul şedinţei de terapie, deoarece 
aceasta este un feedback valoros atât pentru pacient, cât şi 
pentru terapeut. 


Intervenţia 29. Ratificarea (1) 


Întoarce-te la acel moment în care ai început şedinţa de terapie 
şi lasă mintea ta inconstienta să trăiască toate evenimentele în 
care ai învăţat diverse lucruri... De fiecare dată când acest 
lucru se întâmplă degetul tău „da” se va ridica ca o indicație a 
faptului că are loc ceva pozitiv, chiar dacă nu eşti conştient de 
acest lucru... Atunci când această trecere în revistă a luat 
sfârşit, braţul tău se va ridica la data la care problema ta va fi 
rezolvată satisfăcător? 


Intervenţia 30. Ratificarea (2) 


Trăieşte aşa cum eşti acum (data curentă)... Acum pe măsură 
ce trece timpul ştii deja că mintea ta inconstienta îţi vindeca 
mintea şi corpul, utilizând toate aceste învățături şi experienţe 
care au avut loc în această şedinţă de terapie... Lasă acele 
schimbări pozitive să devină din ce în ce mai puternice până la 
(data pe care a indicat-o pacientul, când esti pe deplin să- 
natos... Ştii că ele au loc cu ajutorul celeilalte minţi (inconstiente). 
Şi poţi trai aceasta într-o manieră confortabilă şi adecvată 
pentru tine. 


În afară de abordarea prin semnalizare ideodinamică care a 
fost discutată mai sus, există şi alte tehnici de descoperire 
standard, incluzând podul afectiv al lui Watkins (Watkins, 
1971), terapia stărilor eului (Watkins, Watkins, 1979, 1990, 
1993), tehnica vizualizării teatrului (Wolberg, 1964), tehnici 
de regresie, jocul de puzzle şi analiza viselor (Wolberg, 1980 ; 
Rossi, 2000). 


Podul afectiv/somatic 


Înainte de toate se aplică pacientului o tehnică adecvată de 
întărire a eului. Apoi i se cere să experimenteze situaţia în care 
apar sentimentele negative asociate problemei ; de exemplu, 
teama, furia, tristeţea. Apoi clinicianul întreabă : 


Poţi lăsa acest sentiment să devină din ce în ce mai puternic? 


Pentru a crea „podul” spre momentele din trecut în care au 
apărut pentru prima dată aceste sentimente se pot utiliza o 
serie de abordări diferite. De exemplu, atunci când pacientul 
trăieşte deplin emoţiile negative în timp ce reţine o „ancoră” a 
resurselor sale pozitive, poate fi întrebat: 


Când ai simţit prima dată asta?... Primul gând. Ce vârstă ai 
acum?... Unde te afli?... Ce se întâmplă?... Cine mai este 
acolo?...Cine nu este acolo? 


Bineînţeles, natura exactă a intreventiilor inclusiv întrebările 
adresate vor fi congruente cu comportamentul verbal şi non- 
verbal al pacientului. Alte metode de efectuare a regresiei spre 
un eveniment anterior asociat cu sentimentele apărute includ 
folosirea imageriei adecvate, de exemplu, drumul peste un 
pod, număratul înapoi până la vârsta respectivă a pacientului 
precum şi utilizarea răspunsurilor ideomotorii. Este de ase- 
menea posibilă folosirea „punţii somatice” pentru problemele 
somatice. Unui pacient cu durere psihogenă i se poate cere : 


Concentrează-te asupra durerii şi las-o să se intensifice (poate 
până la nivelul 7 sau 8 pe o scală analogică vizuală care merge 
până la 10 (VAS))... Când a fost prima ta experienţă asociată 
cu această senzație? 


În toate situaţiile este important ca terapeutul să gestioneze 
nivelele de disociere legate de evenimentele prototip pentru a 
controla toate reacţiile iatrogene. Aşa cum este posibilă reali- 
zarea unui „pod” înapoi până la evenimentele negative, putem 
realiza un „pod” către experienţele şi evenimentele pozitive. 


Terapia stărilor eului 


Helen Watkins (1993) defineşte terapia stărilor eului după cum 
urmează : 


Terapia stărilor eului este o abordare psihodinamică în care 
tehnicile terapiei de grup şi familiale sunt folosite pentru a rezolva 
conflicte dintre diferite „stări ale eului” care constituie o „familie 
a sinelui” în cadrul unui singur individ. Deşi stările ascunse ale 
eului nu devin în mod aparent evidente, cu excepţia personalităţii 
multiple, ele sunt activate hipnotic şi sunt accesibile în contactul şi 
comunicarea cu terapeutul. Oricare dintre tehnicile comporta- 
mentale, cognitive, analitice sau umaniste pot fi astfel folosite 
într-un fel de diplomaţie internă. Cei aproximativ 20 de ani de 
experienţă cu această abordare au demonstrat că problemele 
psihodinamice complexe pot fi adesea rezolvate într-un timp 
relativ scurt comparativ cu alte terapii mai analitice (p. 232). 


Deşi conceptul de segmentare a personalităţii a fost men- 
tionat acum mult timp in literatură (de exemplu, Janet, 1907 ; 
Freud, 1923; Assagioli, 1965/1975; Jung, 1969), teoria 
specifică terapiei stărilor eului este atribuită lui John G. Watkins 
(Watkins, 1978 ; Watkins, Watkins, 1979, 1986, 1997 ; Watkins, 
Johnson, 1982). Watkins a extins conceptul starilor eului dez- 
voltat de Federn (1952) si Weiss (1960), precum si de Berne 
(1961) în analiza tranzactionala. Phillps si Frederick (1995) 
constata : 


Stările eului pot fi înţelese ca „energii” în cadrul personalităţii. 
Ele nu reprezintă oameni reali care sunt pur şi simplu mai mici 
sau mai tineri decât personalitatea globală, ci sunt mai degrabă 
aspecte sau energii ale persoanei. Stările eului sunt adaptative. 
Ele vin întotdeauna în ajutor (p. 63). 


Watkins conchide că prin hipnoză este posibil să ne con- 
centrăm asupra unui segment al personalităţii şi să realizăm o 
ablatie sau disociere temporară de alte parti. Stările eului nu 
apar în general în mod spontan şi deschis, dar pot fi activate 
prin hipnoză. 

În primele stadii ale terapiei centrarea pe explorarea stărilor 
eului se realizează mai ales în contextul întăririi eului, respectiv 
prin identificarea şi lucrul cu stările pozitive ale eului, cum 
sunt cele responsabile de îngrijire, protecţie, supravieţuire, 
încredere, relaxare şi vindecarea interioară. Însă e important 
de subliniat faptul că nu trebuie încercată terapia stărilor eului 
până când nu s-a realizat o bună alianţă terapeutică sau până 
când pacientul nu poate avea încredere în propriile procese 
interne (Phillips, Frederick, 1995, p. 57). 

Există multe modalităţi pentru a începe terapia stărilor 
eului. O metodă simplă este aceea de a hipnotiza pacientul, fie 
prin inducţie formală, fie prin relaxare progresivă sau ima- 
gerie. Terapeutul poate apoi să spună pacientului : 


Aş dori să vorbesc cu acea parte din tine care este supărată pe 
ceea ce se întâmplă, dar dacă nu există o asemenea parte 
separată, este în regulă (H. Watkins, 1993). 


Sau, mai specific : 


Aş dori să vorbesc cu acea parte a minții tale care nu doreşte 
să doarmă (sau este alcoolică, sau bulimică, sau dependentă 


de droguri) şi poate acea parte ar dori să facă un pas înainte şi 
să îşi facă cunoscută prezenţa într-un fel oarecare, dar dacă nu 
există o asemenea parte separată este în regulă. 


Ultima parte a frazei este necesară pentru a nu crea un 
artefact. Conţinutul este determinat de informaţia primită de la 
pacientul aflat în stare de veghe. Deşi trebuie să ne străduim în 
permanenţă să nu sugerăm crearea unei stări, dacă ne asigurăm 
că au fost luate precautiile necesare, atunci este improbabil să 
se întâmple ceva semnificativ în acest sens. Cu toate acestea, 
conform cu Watkins, persoanele cu hipnotizabilitate crescută 
sunt capabile să producă ceea ce cred că doreşte terapeutul. 
Watkins adaugă: 


Chiar şi artefactele tind să fie foarte tranzitorii şi să dispară, 
pentru că ele nu reprezintă o experienţă cu adevărat semnificativă 
pentru pacient, indiferent dacă, din trecut sau din prezent şi în 
terapia continuă cu multe şedinţe terapeutice, ficţiunea tinde să 
fie separată de fapte. 

Adesea, folosesc o încăpere imaginară în care pacientul hipnotizat 
stă pe scaun sau canapea şi se uită spre uşă să vadă dacă intră 
»cineva”. Există sugestia implicită că „cineva” va intra, dar nu 
există cererea de a face acest lucru. O modalitate chiar mai puţin 
sugestivă este aceea de a întreba pacientul hipnotizat: „Mă întreb 
de ce Mary (numele pacientei) a avut aceste dureri de cap în 
ultimul timp ?” sau pentru a sonda şi mai mult, „Mă întreb dacă 
cineva ne poate spune despre durerile de cap (sau orice alt 
simptom)”. Adesea, ni se va face cunoscută o stare a eului. 
Uneori o stare a eului se exprimă numai prin simptomul din 
corp. De exemplu, o durere de cap poate fi o modalitate de 
comunicare a unei anumite stări a eului. Capacitatea creierului 
de a dezvolta tipare de protecţie proprie pare a fi nelimitată 
(p.238). 


Gibson şi Heap (1991) descriu o procedură pentru a ajuta 
pacientul să facă faţă amintirilor traumatice şi deranjante din 
copilărie prin utilizarea stărilor eului, după cum urmează : 


Pacientul este regresat spre un asemenea incident şi se permite să 
apară orice abreactie : apoi terapeutul ghidează pacientul printr-un 
fel de psihodramă în fantezie în care se sugerează că starea eului 
adultă, posedând toate resursele, cunoştinţele şi învăţăturile acu- 
mulate de la acel incident încoace se întoarce în timp şi furnizează 
stării copil a eului reasigurarea, confortul şi resursele prin care 
să se descurce şi să rezolve acea amintire, astfel încât ea să nu 
mai producă probleme pacientului (p. 87). 


Phillips şi Frederick (1995) folosesc atât abordări tradi- 
tionale, cât şi ericksoniene. Procesul de tratament implică 
descoperirea traumei care se presupune că este cauza simp- 
tomelor disociative şi întărirea personalităţii, astfel încât să 
poată controla şi internaliza materialul descoperit. Autorii 
descriu raţionamentul de bază al acestei abordări după cum 
urmează : 


Hipnoza este un ajutor de neegalat în acest proces, deoarece 
permite pacientului să intre în starea psihologică şi biochimică în 
care a apărut iniţial învăţarea dependentă de stare şi permite 
activarea stărilor eului pentru a lucra cu ele terapeutic. Dorim să 
ajutăm părţile personalităţii să tolereze descoperirea şi abreactia 
fără retraumatizare, pentru a controla, renegocia şi integra expe- 
rientele adunate, pentru a se întări şi maturiza în asemenea 
măsură încât să fie restaurată armonia interioară. Echilibrul 
dintre întărirea eului din prezent şi descoperirea experienţelor 
din trecut este critică. Subliniem utilizarea resurselor interne ale 
pacientului şi ajutarea pacientului pentru a învăţa să directioneze 
acele resurse pentru descoperirea, corectarea, reorganizarea şi 
integrarea minte/corp (p. 19). 


Degun-Mather (2003) descrie tratamentul unei femei diag- 
nosticate cu tulburare alimentară compulsivă şi un istoric de 
mâncat în exces şi perioade de înfometare în perioada de 
adolescenţă şi cea de adult. Terapia stărilor eului în hipnoză a 
ajutat-o să înţeleagă cauza mâncatului compulsiv. Aceasta a 
fost urmată de utilizarea unui pod afectiv care i-a permis să 
acceseze o altă parte copil a sinelui care era legată de înfo- 
metare şi abandon şi care dorea să rămână „solidă, dar nu 
grasă”. Prin accesarea stărilor eului, pacienta a putut începe o 
comunicare internă şi a realizat schimbări cognitive şi emo- 
tionale. Acestea au fost mai târziu întărite prin terapie cog- 
nitivă, care anterior nu îi adusese prea mari beneficii. 


Tehnica vizualizării teatrului (Wolberg, 1964) 


În această abordare, pacientului i se cere să îşi imagineze că se 
duce la teatru să vadă o piesă. Terapeutul „ghidează” pacientul 
prin piesa de teatru (care este legată de problemă) în timp ce 
lasă pacientului suficient spaţiu pentru introducerea ma- 
terialului propriu (gânduri, sentimente, senzaţii), care apar 
spontan în timpul şedinţei de terapie. Piesa poate fi organizată 
de terapeut în „scene” şi „acte” funcţie de informaţia furnizată 
deja de către pacient - de exemplu, Actul I, Scena 1: Naşterea 
copilului ; Scena 2: Primul an; Actul al II-lea, Scena 1: Şase 
ani mai târziu etc. Bineînţeles această abordare poate „pro- 
gresa” în viitor şi „regresa” în trecut. 

O pacientă de-a mea a prezentat dificultăţi de relationare cu 
tatăl ei, care era grav bolnav în spital. Nu reuşea să se apropie 
de el, nici fizic, nici psihologic, deşi dorea să facă acest lucru. 
În „tehnica teatrului” a descoperit amintiri timpurii legate de 
un abuz sexual din partea tatălui ei şi deşi a negat la început 
acest lucru, treptat a început să îl accepte. După patru şedinţe 


de terapie a putut să îşi ierte tatăl şi l-a vizitat la spital pentru 
a-i spune acest lucru. Curând după aceea, tatăl ei a murit. 


Regresia de vârstă 


În etapele iniţiale ale tratamentului, regresia de vârstă trebuie 
utilizată în special pentru întărirea eului. Phillips şi Frederick 
(1995) scriu: „dacă pacientul nu poate trăi regresia de vârstă 
pozitivă... această procedură trebuie amânată până când per- 
soana are mai multă forţă a eului şi are mai multe experienţe în 
care a deţinut controlul în cadrul altor tipuri de experienţe 
hipnotice” (p. 58). 

Regresia de vârstă pozitivă este realizată prin sugestia că 
pacientul merge înapoi în timp pentru a trece în revistă expe- 
riente pozitive legate de succese, rezolvarea de probleme, 
trecerea examenelor, sentimente de relaxare şi încredere, starea 
de bine psihologică şi fiziologică (de exemplu, fără problemele 
curente legate de stres) pentru a descoperi (recupera) abilităţile 
de coping la stres şi resursele care au fost uitate sau care nu 
sunt utilizate în prezent. Atunci când pacientul trăieşte aceste 
„amintiri uitate” la nivel psihosomatic i se poate cere să 
împreuneze degetul mare şi arătător. Aşa cum s-a discutat 
anterior, aceasta creează o ancoră pozitivă şi poate fi folosită 
ca atare atunci când pacientul accesează şi revede scenarii 
negative mai târziu în cursul terapiei. „Ancora pozitivă” poate 
fi de asemenea foarte valoroasă pentru pacient între şedinţele 
de terapie ca modalitate de accesare a sentimentelor şi sen- 
zatiilor pozitive şi ca modalitate de gestionare a stresului. 

O discuţie anterioară asupra catharsisului în terapie a subli- 
niat importanţa regresiilor parţiale, în care o parte din pacient 
simte vârsta regresată şi o alta reţine perspectiva adultă cu o 
abilitare a unei recadrări constructive după o abreactie adecvată. 


Într-o regresie sau retrăire completă, pacientul „retrăieşte” 
experienţele trecute, adesea cu abreactie considerabilă, fără 
prezenţa aparentă a învățăturilor, experienţei şi raţiunii adulte. 
Din punctul meu de vedere, o regresie „conştientă” completă 
are prea puţină valoare terapeutică, deşi unii terapeuti propun 
acest lucru în anumite situaţii clinice (Greenleaf, 1969, 1990). 
O serie de psihoterapeuti susţin că este posibil să regresăm 
pacientul până la momentul naşterii şi experienţelor prenatale 
(Janov, 1973; Grof, 1976, 1988; Lake, 1981; Verny, 1982). 
Conform propriei experienţe, hipnoza poate fi de mare ajutor 
în acest proces. Experienţa găsită poate fi pozitivă sau negativă. 


Metode de facilitare a regresiei de vârstă 


Abordările hipnoanalitice deja discutate în acest capitol 
facilitează regresia de vârstă. Alte abordări includ atât metode 
directe, cât şi indirecte. Trebuie să ne amintim că înainte de a 
trece la regresia de vârstă şi abordări potenţial abreactive este 
important să cerem permisiunea minţii inconstiente a paci- 
entului pentru a accesa şi a trece în revistă experienţe etiologice 
importante, care pot fi traumatice. 

O metodă simplă şi directă este de a număra înapoi crono- 
logic de la vârsta actuală a pacientului, observând compor- 
tamentul nonverbal al pacientului în timp ce facem acest lucru. 
Tehnica „scanării” sau „hărţii posibile” poate fi realizată initial 
destul de rapid, deoarece de obicei împiedică pacientul să 
acceseze amintiri legate de stare la nivel conştient, deşi apar 
adesea comportamente ideomotorii şi ideosenzoriale. În timpul 
şedinţei de terapie, acestea pot fi observate şi verificate în 
timpul progresiei de vârstă (număratul înainte pînă la vârsta 
actuală a pacientului). Dacă este posibil din punct de vedere 
clinic, terapeutul poate lucra cu pacientul la orice vârstă în 


timpul regresiei sau progresiei de vârstă utilizând orice tehnică 
ştiută. 

Pacientilor li se poate cere de asemenea să îşi imagineze că 
întineresc (intervenţia 31). 


Intervenţia 31. Regresia de vârstă 


Vezi în faţa ta un ecran de televizor şi un video. Lângă ele se 
află o casetă video cu numele tău scris pe ea şi pe care se află 
înregistrată viata ta (se pot face referiri specifice la experienţe 
legate de problema pacientului, de exemplu, sex, mâncare, 
relații etc.). Dacă doreşti, poţi să introduci caseta în video şi să 
o derulezi înapoi, începând cu lucrurile bune din viata ta, de 
acum, din 2005... În vreme ce te vezi şi te auzi în acele situații, 
eşti conştient de felul cum te simţi... Dacă la un moment dat 
sentimentele devin prea inconfortabile, atunci poţi modifica 
starea dând volumul mai încet sau accesandu-ti sentimentele 
cu ajutorul butoanelor televizorului... Tot aşa le poţi amplifica 
atunci când te simţi fericit şi plin de încredere... Când eşti 
pregătit să explorezi inconştient şi să reevaluezi amintirile şi 
experienţele relevante care apar în timp ce priveşti povestea 
vieţii tale, mâna ta se va ridica in mod natural? 


O abordare similară este aceea în care pacientul îşi ima- 
ginează un televizor cu mai multe canale pentru viaţa sa, 
pentru el în terapie, pentru el în viitor, de exemplu. O abordare 
similară, albumul de fotografii, a fost prezentată în capitolul 3 
ca metodă de întărire a eului. Toate aceste metode creează o 
disociere parţială în care pacientul se distanțează de experienţa 
emoţională completă. Pacientul are de asemenea ocazia de a 
controla nivelul disocierii prin butoanele pentru sunet, imagine 
şi sentimente. Amintiti-va că în primele stadii ale terapiei este 
important să facilitati o disociere semnificativă, mai ales acolo 
unde sunt implicate traumele. 


De asemenea se pot folosi metafore pentru a facilita pro- 
cesul de recadrare a experienţelor stresante. Hammond le 
numeşte „metafore traumatice” (Hammond, 1990a, p. 535). 
Aceste metafore pot include referiri la ameliorarea bolii sau 
leziunii pacientului sau se pot referi la oameni în general. 
Metafora stejarului prezentată anterior ca metodă de întărire a 
eului (intervenţia 20, capitolul 4) poate fi adaptată ca metaforă 
traumatică. 


Puzzle-ul 


„Puzzle-ul” este destinat să pornească un proces de vizualizare 
care poate duce la conştientizarea de către pacient a pro- 
blemelor nerezolvate. 


Intervenţia 32. Jocul de puzzle 


Imagineaza-ti că stai pe un scaun cu o masă mică înaintea ta. 
Pe masă sunt diverse cutii de culori şi forme diferite; sunt roşii, 
albastre, galbene şi verzi; unele cutii sunt pătrate, ca o cub, 
altele cilindrice. În fiecare dintre ele există un set separat de 
piese de puzzle. Atunci când te poţi vedea, stând la masă cu 
cutiile de culori diferite, dă din cap. Aşa este foarte bine. Acum 
te rog să alegi doar una dintre aceste cutii — de orice culoare şi 
formă preferi — scoate piesele din jocul de puzzle şi pune-le pe 
masă. Observă că nu există nici o poză pe capacul cutiei, aşa 
că nu am idee care va fi în final imaginea — şi nici tu nu ştii în 
acest moment. Dar va fi poza unei scene sau a unui incident 
care este îndeaproape conectat cu problema ta prezentă. 

Mintea ta inconstienta ştie exact ce piesă caută şi te va ajuta să 
potriveşti piesele laolaltă, astfel încât să vezi care va fi ima- 
ginea. Aşa că poți începe acum, punând laolaltă piesele de 
puzzle — o piesă aici şi una dincolo — şi poţi face acest lucru 


mult mai repede în această stare de relaxare, mult mai repede 
decât ai face-o în mod obişnuit... În câteva momente vei reveni 
la starea de veghe şi îmi vei putea spune exact ce ai văzut în 
acea imagine pe măsură ce a început să se formeze. 

(Cereti pacientului să descrie ceea ce vede, cu cat de multe 
detalii posibil. Aflaţi ce se intampla în acea imagine sau la ce 
se gândeşte persoana. Cei mai multi vizualizează ceva ce 
descrie starea lor mentală internă — in formă actuală sau sim- 
bolică. Uneori, există piese care inca lipsesc sau revelația 
poate produce surpriză sau chiar abreactie — dacă pacientul se 
supără fi puteţi cere să strice puzzle-ul şi să pună pisele Înapoi 
În cutie până când le poate reexamina.) 


O pacientă de-a mea a adăugat piese în puzzle în fiecare 
şedinţă de terapie până când nu a mai găsit nici o piesă. Mi-a 
spus că va termina imaginea la întâlnirea noastră din săptămâna 
următoare. Din nefericire a murit pe neaşteptate cu o zi înainte 
de şedinţa de terapie programată. 


Lucrul cu visele 


Visele sunt o întruchipare a vieţii interioare a persoanei şi atât 
Freud, cât şi Jung le-au utilizat ca mijloc de înţelegere a 
proceselor inconştiente (Freud, 1900/1976 ; Jung, 1943/1966, 
1954 ; Singer, 1973). Un aspect controversat al psihanalizei a 
fost afirmaţia sa potrivit căreia visele nu furnizează numai 
informaţii despre inconştient, respectiv au un înţeles, ci ele 
sunt în acelaşi timp un mijloc de vindecare. Însă au existat 
câteva diferenţe importante între punctele de vedere ale lui 
Freud şi Jung. 


Metoda constructivă a lui Jung 


Jung nu era satisfăcut de importanţa pe care Freud o acordase 
împlinirii dorințelor şi aspectelor sexuale ale inconştientului. 
Jung a fost mai degrabă interesat de explorarea contextului 
visului însuşi, decât de găsirea originilor sale. Singer (1973) 
rezumă astfel : 


Aceasta se bazează pe principiul că visul înseamnă exact ceea ce 
înseamnă. Inconstientul este responsabil de o perspectivă care 
extinde, completează sau compensează atitudinea conştientă. Prin 
vis, el furnizează elementele-lipsă de care eul nu este conştient, 
astfel exercitându-şi funcţia de progresie către întreg. 

Pentru a descoperi ce lipseşte din punctul de vedere al conşti- 
entului este util să amplificăm asocierea cu elementele specifice 
din vis (p. 309). 


Această abordare este deosebită de cea freudiană a inter- 
pretării unilaterale de către analist cu o impunere a ideilor. Din 
contra, Jung spune : 


Analistul care doreşte să îndepărteze sugestiile conştiente trebuie 
să considere fiecare interpretare a visului invalidă până când 
găseşte o formulă acceptată de pacient (1954, p. 241). 

Am ajuns pentru prima dată la această concluzie fundamentală 
că analiza, atât timp cât este reductie şi nimic mai mult, trebuie 
să fie în mod necesar urmată de sinteză, iar anumite tipuri de 
material psihic nu înseamnă aproape nimic dacă sunt pur şi 
simplu desfăcute în bucăţi, însă au o semnificaţie foarte bogată 
dacă, în loc să fie separate, înţelesul lor este reîntărit şi extins cu 
ajutorul tuturor mijloacelor pe care le avem la dispoziţie - prin 
aşa-numita metodă a amplificării. Imaginile şi simbolurile inconşti- 
entului colectiv au o valoare distinctă dacă sunt supuse unui 


tratament sintetic. Aşa cum analiza desface materialul simbolic 
fantastic în componentele sale, procedura sintetică le integrează 
într-o afirmaţie generală şi inteligibilă (1943/1966, p. 81). 


În ultimă instanţă, Jung a susţinut aplicarea unei tehnici 
numite „imaginaţie activă” care cerea pacientului să viseze din 
nou un vis în timpul şedinţei de terapie şi să îl retrăiască. 
Uneori, pacientul regresa la o experienţă din copilărie, adesea 
cu ventilare emoţională considerabilă. Singer (1973) leagă 
acest lucru de „o mişcare intensă a intestinelor după o lungă 
perioadă de constipatie” (p. 313). 

Un al doilea aspect al metodei constructive sau sintetice a 
lui Jung este punctul de vedere „final”, respectiv, care este 
înţelesul visului pentru viitor ? Trebuie notat că visele nu apar 
în general ca evenimente izolate, ci ca dovadă a proceselor 
inconştiente în curs de desfăşurare adesea reprezentate de serii 
tematice (Rossi, 1997). Într-un raport anecdotic asupra unei 
serii de vise personale, Rossi (2003b) descrie felul în care a 
reluat visele în imaginaţia activă din cursul zilei pentru a ajuta 
propria recuperare după un atac vascular cerebral. El arată 
cum a devenit preocupat de anumite experienţe din vis şi din 
imaginaţia activă în timpul reabilitării sale, numită de el „calea 
regală spre vindecarea şi reabilitarea minte-corp”. În esenţă, 
abordarea constructivă a lui Jung este un proces natural care 
aduce laolaltă conştientul şi inconştientul în manieră sintetică, 
respectiv în vis. Rossi (2002) scrie : 


Constienta sensibilă, dar înalt centrată facilitează repetiţia internă 
şi dialogul creativ cu imagini, anumite imagini noi care apar în 
visele şi fanteziile noastre şi pe care Jung le numeşte „imaginaţie 
activă”. Imaginaţia activă este o experienţă dramatică de excitare, 
angajare şi facilitare a proceselor psihobiologice de vindecare şi 


individuatie (p.133). 


Visul vindecător 


Deoarece visele pot fi uşor induse şi/sau utilizate în procesul 
psihoterapeutic, visul poate fi conceput ca „vindecătorul din 
interiorul nostru” (De Beneditis, 1999). Deşi interpretarea 
viselor poate fi utilă în procesul hipnoterapeutic, cea mai mare 
valoare terapeutică pentru pacient o au inducția şi manipularea 
viselor hipnotice şi nocturne. 

Erickson (1952a) a utilizat frecvent „tehnica repetitiei” in 
lucrul hipnotic cu visele. În această tehnică, pacientul derulează 
din nou visul şi cu fiecare repetare schimbă personajele şi 
scena visului. Această abordare permite pacienţilor să tragă 
propriile concluzii în ceea ce priveşte rezolvarea optimă a 
problemelor. Edgette şi Edgette (1995) aseamănă această teh- 
nică cu „o floare care începe să înflorească, cu petalele 
devenind din ce în ce mai deschise cu fiecare vis” (p. 166). 

În contextul hipnoterapiei, pare adecvat să cerem pacienţilor 
să repete visul în şedinţa de terapie, precum şi între şedinţele 
de terapie. De asemenea e util să dăm sugestii post-hipnotice 
legate de visare, de exemplu : 


Mai târziu în cursul zilei de astăzi, în timp ce dormi, vei găsi 
răspunsuri vindecătoare în visele tale?... sau vei descoperi noi 
învățături legate de stresul din viata ta şi de resursele interioare 
care iti stau la dispoziţie pentru a te descurca cu el? 


În 1972, Rossi a propus ipoteza proteică a visului, care este 
acum susţinută de dovezi. Rossi (2002) prezintă probe conform 
cărora gena timpurie imediată zif-268 este exprimată în cursul 
viselor, ceea ce duce la o nouă sinteză proteică, neurogeneză 
şi diferenţierea celulelor stem în noi ţesuturi (Ribeiro, Goyal, 
Mello, Palvides, 1999; Hall, 2001). Rossi formulează ipoteza 


conform căreia aşa cum stările negative de excitație emoţională 
pot iniţia reţeaua psihogenomică care iniţiază expresia genetică 
având ca rezultat supraproductia de proteine ale stresului şi 
boala, tot aşa experienţele psihologice pozitive (de exemplu, 
întărirea eului) iniţiază efectul noutate - experienţă - neuro- 
geneză, care facilitează expresia genetică, neurogeneza, rezol- 
varea de probleme şi vindecarea. 


Studiul de caz 1. Hipnoanaliza : 
o abordare integrativă 


Studiul de caz de mai jos ilustrează folosirea abordării hipno- 
analitice integrative, precum şi o serie de tehnici repre- 
zentative. „Pacienta” care a apelat la această şedinţă de terapie 
era o studentă de 22 de ani (Ana) cu o problemă legată de 
anxietate şi iritabilitate, mai ales în relaţia cu oamenii cei mai 
apropiaţi ei. S-a oferit voluntar pentru a lua parte la o de- 
monstratie în timpul unui curs de hipnoză şi gestionare a 
stresului. Această şedinţă terapeutică a fost înregistrată şi, 
ulterior, terapeutul şi pacientul au adăugat propriile comentarii. 
Trebuie notat faptul că această prezentare nu este o analiză a 
întregii şedinţe de terapie, ci o prezentare a secventelor-cheie. 

Sarcina terapeutului a fost aceea de a facilita procesul 
vindecării inconştiente prin utilizarea abordărilor ideodina- 
mice. După cum am amintit anterior, explorarea ideodinamică 
poate asigura o cale sistematică de accesare, trecere în revistă 
şi transformare a experienţelor trecute într-un mod creativ şi 
sigur. Această abordare funcţionează la nivel de integrare 
inconştientă şi rezolvare a problemei psihosomatice şi există 
mai puţine şanse de redeschidere a leziunilor traumatice. Eve- 
nimentele dureroase pot fi restructurate prin folosirea 


resurselor adulte disponibile pentru a retrăi trauma dintr-o 
perspectivă diferită, în timp ce trecutul e fie controlat. 


Evaluarea inițială 


Terapeutul a realizat o evaluare iniţială care a acoperit urmă- 
toarele zone : 


Sugestibilitatea pacientei a fost evaluată prin folosirea unei 
adaptări a profilului de inducţie hipnotică a lui Spiegel 
(Spiegel, Spiegel, 1978 — vezi intervenţia 1 din capitolul 3). 
Aceasta a indicat faptul că pacienta răspunde bine prin 
semnalul ideomotor cu ajutorul degetului şi levitatia braţului. 
A fost explicat faptul că terapia este un proces colaborativ 
în care terapeutul se află acolo pentru a o ajuta pe Ana să 
găsească resursele sale interioare şi soluţiile la problema ei 
legată de stres. Au fost adresate întrebări legate de modu- 
larea problemei; de exemplu, problema se ameliorează 
uneori sau se înrăutăţeşte ? Cine este responabil de asta, tu 
sau eu? 

Au fost adresate întrebări referitoare la trecut, mai ales în 
ceea ce priveşte vârsta aproximativă la care a început pro- 
blema Anei şi dacă are o „poveste” care să o explice. 

Au fost stabilite expectantele pacientei atât la nivel consti- 
ent, cât şi inconştient, descriind ce urmează să se întâmple 
(de exemplu, ce va face terapeutul şi ce se aşteaptă din 
partea pacientei). 

Ana a fost rugată să coteze problema pe o scală de la O la 
10. Prin folosirea VAS, Ana a învăţat că problemele ei 
comportamentale variază şi că poate modifica acest proces 
atât conştient, cât şi inconştient. Mintii ei inconstiente i s-a 
cerut să permită braţului să leviteze până la momentul la 


care problema a fost inexistentă sau mai puţin severă. Pe o 
scală de la O la 10, unde 10 este cea mai gravă, care este 
intensitatea problemei tale actuale ?... Cea mai gravă inten- 
sitate ?... Cea mai uşor de suportat ?...Cine este respon- 
sabil de aceste schimbări? .. şi când mintea ta inconstienta 
a găsit o perioadă din viaţa ta în care problema a fost mult 
ameliorată, braţul tău se va ridica spre acel moment? 
(brațul drept al Anei levitează)... aşa este foarte bine! ... 
Atunci când ştii că ai resurse pentru a te descurca cu 
problema, braţul tău va pluti uşor, aşezându-se din nou pe 
piciorul tău ? 


Acesta este un alt exemplu al întrebărilor de accesare bazală 
ale lui Rossi, în care directiva implictă este transformată în 
întrebare (Rossi, 1995). 


Stabilirea semnalelor ideodinamice 


Nu a fost utilizată nici o inducţie formală. Insă evaluarea 
iniţială a inclus multe sugestii care au ajutat la inducerea 
transei. Trebuie de asemenea notat că Ana văzuse deja o serie 


3» 


de demonstraţii de „pantomimă”. 


Stabilirea semnalului „da” 


A fost stabilit semnalul „da” cu ajutorul degetului/ braţului 
prin folosirea a ceea ce Ana deja realizase, şi anume găsirea 
unui moment din viaţă în care problema nu a existat sau a fost 
mult ameliorata : 


Lasă mintea ta inconştientă să găsească o perioadă din viata 
ta în care nu ai avut problema,... sau una în care problema nu 


te deranja, atunci când îţi foloseai resursele pentru a te menţine 
sănătoasă; lasă mintea ta inconstienta să facă acest lucru fără 
participarea minţii tale conştiente... se poate întâmpla de la 
sine aşa cum s-a întâmplat cu putin timp în urmă (amintiti-va că 
mâna dreaptă a Anei a levitat în timpul implementării VAS)... 
Un deget se va mişca întâi la mâna ta dreaptă şi te vei întreba 
care deget se va mişca mai întâi... Vei fi surprinsă când acest 
lucru se întâmplă.. Mai devreme sau mai târziu mâna şi braţul 
tău pot deveni mai uşoare şi pot pluti fără efort la distanță de 
piciorul tau (bratul drept al Anei levitează din nou). 


Stabilirea semnalului „nu” 


Degetul pentru semnalul „nu” a fost stabilit cerând incon- 
ştientului să semnalizeze prin mişcarea unui deget atunci când 
ştie că poate spune „nu” problemei : 


Te vezi pe tine insati pe un ecran de televizor. Problema ta 
există. Dacă vrei, poţi reduce volumul sunetului şi poţi avea 
filmul în alb-negru... Atunci când ştii că poţi spune „nu” pro- 
blemei vei mişca un deget de la cealaltă mână? La început vei 
observa o senzație într-unul din degetele tale, care se poate 
transforma într-o mişcare... Sau braţul tău stâng se va ridica.. 
şi atunci când o face mă întreb cât de surprinsă vei fi (s-a 
ridicat un deget de la mâna stângă a Anei şi apoi brațul ei a 
levitat). 


Sugestia ca Ana să se privescă pe un ecran de televizor a 


creat o disociere care a diminuat considerabil posibilitatea de 
abreactie. Nivelul de disociere a putut fi crescut prin sugestia 
că imaginea poate fi în alb şi negru sau chiar „difuză”, fiind 
permisă ajustarea volumului. 


Revizuirea internă 


După stabilirea semnalelor ideodinamice, Anei i s-a cerut să 
se concentreze asupra problemei ei şi apoi mintea ei in- 
conştientă a fost întrebată : 


Atunci când mintea ta inconstienta ştie că este adecvat să 
lucreze cu acestă problemă din viata ta, se va ridica braţul 
„da”?... Sau, daca nu te simţi în stare să prelucrezi aceasta 
problemă acum, se va ridica braţul tău ,nu”? 


Bratul drept al Anei s-a ridicat, indicând că mintea ei 
inconştientă era gata să coopereze în munca terapeutică. Şe- 
dinta de terapie a continuat: 


Atunci când ştii că ai resursele inconştiente, mintea ta inconştientă 
va indica acest lucru (bratul ei drept a început să se ridice)... 
Când eşti pregătită să accesezi toate aceste amintiri, expe- 
riente, emoții şi senzaţii legate de problema ta, va continua 
mâna ta să plutească în sus? (Mâna Anei s-a ridicat şi mai 
mult.) Nu trebuie să ştii nimic la nivel conştient decât dacă este 
bine pentru tine să ştii acum... Poţi învăţa mai mult dacă este 
bine pentru tine să ştii, în timpul unui vis, atunci când dormi la 
noapte, sau poate mâine, sau în ziua următoare.. Te vei întreba 
când se va întâmpla acest lucru. 


În timpul acestei experienţe Ana a prezentat semne de 
distres. Atunci când pacienţii se angajează într-o revizuire 
internă apare adesea o stare de excitație emoţională spontană — 
de exemplu, modificări ale respirației şi tonusului muscular — 
pe măsură ce sunt eliberate amintirile legate de stare (Rossi, 
1996). 

Am întrebat-o : 


Ce vârstă ai când trăieşti acest sentiment? 


Ana a spus că avea 8 ani. După şedinţa de terapie ea a făcut 
următorul comentariu : 


Eram aproape sigură că problema a apărut când aveam 15 ani, 
dar eram pe cale să spun asta, când gura mea s-a dechis şi 
„cineva” a spus: 8 ani. Mi-am dat seama că acest lucru nu 
numai că mă surprinde, dar mă şi sperie. Întreaga conversaţie 
care a urmat s-a desfăşurat aproape fără ştiinţa mea, de parcă 
nu eu eram cea care vorbea. Puteam doar să stau aici, în- 
trebându-mă ce se va spune în continuare şi încercând să dau 
un sens acelor lucruri! 


Am continuat : 


Ai 8 ani... Ce se întâmplă în viata ta acum? Păstrează orice îşi 
vine în minte ştiind că tot ce ai de făcut este să laşi acele 
amintiri care sunt potrivite pentru tine acum să vină în mintea ta 
conştientă... Toate celelalte amintiri, emoţionale, somatice şi 
cognitive pot rămâne în inconştientul tău... Completează pro- 
poziția „Eu am 8 ani şi ma simt...”... Spune asta din nou până 
când sentimentele devin din ce în ce mai puternice... Păstrează 
aceste sentimente. 


Tehnicile folosite (de exemplu, terminarea propoziției, re- 
petiția, a spune cu voce tare sau paradoxal, a spune cu voce 
mai înceată, păstrează sentimentele) încurajează pacientul să 
acceseze şi să întărească sentimentele asociate cu experienţa. 

Ana a găsit experienţa prea dureroasă şi a descoperit o cale 
„naturală” de disociere amintindu-și in mod conştient faptul că 
are 22 de ani şi stă într-o sală de clasă în Finlanda. Terapeutul 
trebuie să se asigure întotdeauna că este menţinut un nivel 
adecvat de disociere, deşi, aşa cum este cazul în acest exemplu, 


disocierea poate să fie redusă parţial. O procedură necesară 
este pregătirea pacientului prin întărirea eului şi abordările 
legate de timpul prezent care întăresc „adultul raţional” şi 
facilitează resursele interne ale pacientului. Am observat că 
respiraţia Anei devenise foarte superficială, aşa că i-am cerut 
să respire mai profund şi să îmi indice unde exista o tensiune 
în corpul ei. Ana a spus că tensiunea era în piept şi am aplicat 
presiune cu vârful degetelor în această zonă în timpul expi- 
ratiei. Mai devreme în timpul şedinţei de terapie i-am cerut 
permisiunea de a o atinge dacă este necesar. 


Un pic mai mult zgomot pe măsură ce expiri... lasă acest lucru 
să se întâmple în mod natural... Lasă sunetele sau cuvintele să 
iasă din piept în vreme ce continui să respiri mai profund şi fără 
efort... Ce simţi acum? Poate vei găsi că înveţi ceva important 
la nivel conştient sau inconştient, ceva ce poți utiliza în viitor 
pentru a-ți rezolva problema actuală, dar şi alte probleme... Ştii 
că ai resursele vindecătoare pentru a lăsa ca acest lucru să se 
întâmple... Pe măsură ce număr de la opt în sus, poti înainta în 
vârstă până la vârsta pe care o ai acum, de 22 de ani.. Când 
ajungi la 22 de ani, ochii tăi se vor deschide pentru a reveni în 
această încăpere ştiind că au loc o serie de schimbări importante 
şi învățături interne? 


Atingerea adecvată a pacienţilor atunci când se află în stare 
„regresivă şi emoţională” le asigură de asemenea o comunicare 
pozitivă importantă legată de „aici şi acum”. De exemplu, în 
cazul Anei se referă la faptul că nu are cu adevărat 8 ani, deşi 
o parte din ea poate trăi amintirile de la acea vârstă. Pacientul 
este de fapt „divizat”, cu o parte având 8 ani (copil) şi o parte 
având 22 de ani (adultul), astfel facilitând procesul de reeva- 
luare. Au fost adresate o serie de alte întrebări ideodinamice, 
incluzând accesarea şi trecerea în revistă a experienţelor legate 


de problemă, până când Ana a indicat ideodinamic că poate 
păşi spre viitor fără problemă. 


Verificarea şi progresia 
Apoi experienţa a fost verificată şi consolidată astfel: 


Când ochii tăi se închid, mintea ta inconştientă va trece în 
revistă toate experienţele de învăţare pe care le-ai avut în 
timpul acestei şedinţe de terapie... Atunci când inconştientul 
tău trece în revistă toate aceste experiențe, degetul tău de la 
mâna dreaptă se mişcă de la sine şi recunosti fiecare dintre 
aceste învățături... Când termini de revăzut aceste experienţe, 
brațul tău se va ridica ca recunoaştere a faptului că procesul 
este complet şi că eşti cu adevărat gata să mergi în viitor, mai 
devreme sau mai târziu, fără problema? (bratul drept al Anei 
s-a ridicat). Aşa este foarte bine... Bratul tău se poate ridica 
până la data la care problema va fi fost complet rezolvată şi 
poţi scrie aceasta dată cu mintea ta inconstienta... Poti alege 
să uiţi această dată... Când ştii că mintea ta inconştientă poate 
continua cu vindecarea interioară, îţi vei simţi picioare miş- 
cându-se întâi sau braţele tale se vor întinde întâi pe măsură 
ce revii la strea de veghe pentru a discuta orice crezi este 
necesar? 


Verificarea experienţelor de învăţare terapeutică are va- 
loare atât pentru terapeut, cât şi pentru client. Anei i s-a dat 
feedback privitor la mişcările observate ale degetului, levitatia 
braţului şi scrierea automată a datei. I s-a spus că aceasta este 
o indicație pozitivă a succesului şedinţei terapeutice şi că 
orice experienţă negativă poate avea efect pozitiv pe termen 
lung. 


Tema pentru casă 
A fost apoi sugerată următoarea temă pentru casă: 


Atunci când este confortabil pentru tine poţi găsi un loc relaxant 
şi te poţi uita la mana ta dreaptă lăsând-o să se ridice, închizând 
ochii pe măsură ce acest lucru se întâmplă şi mergând până în 
momentul în care problema ta este rezolvată... Trăieşte acest 
moment viitor şi atunci când te simţi bine şi ai încredere că 
munca ta interioară poate permite ca acest lucru să se întâmple 
freacă degetul mare de cel arătător şi deschide ochii. Poţi face 
asta acum. 


Ana a învăţat o abordare auto-hipnotică pe care o poate 
utiliza într-un mod pozitiv şi direcționat spre scop (Alman si 
Lambrou, 1997) nu numai pentru a-şi îmbunătăţi relaţiile, ci şi 
pentru alte probleme. 


Regresia pozitivă 
La finalul şedinţei de terapie a fost realizată o regresie pozitivă : 


Intră în mintea ta şi întoarce-te la perioada în care aveai 8 ani 
sau erai şi mai mică şi găseşte câteva experienţe pozitive... 
Atunci când ai găsit acele experienţe pozitive lasă sentimentele 
tale să plutească prin întregul tău corp... devenind din ce în ce 
mai puternică cu fiecare respiraţie... aşa este foarte bine, trăieşti 
ceva un pic diferit acum?... Acele sentimente pozitive se văd cu 
adevărat acum pe fata ta... Atunci când sunt cu adevărat pu- 
ternice freacă degetul mare de cel arătător... astfel ca, în viitor, 
atunci când doreşti să accesezi acele sentimente pozitive tot 
ce ai de făcut este să freci degetul mare de cel arătător aşa 
cum faci acum... Acum, pe măsură ce număr de la 5 la 22, 


găseşti experienţe pozitive la fiecare vârstă prin care treci... lar 
când ajungi la 22, ochii tăi se deschid în anticiparea faptului ca 
foloseşti acum activ toate resursele tale de vindecare pentru 
a-ți rezolva problemele şi ceva din tine ştie că poate continua 
să vindece creativ întregul, nu trebuie să faci nimic... La momentul 
potrivit în timpul zilei atunci când ai nevoie vei lua o pauză? 


Reorientarea spre prezent 


Aceasta a fost o parte din pregătirea pentru finalizarea şedinţei 
de terapie şi reîntoarcerea la viaţa de zi cu zi. Au fost folosite 
o serie de tehnici pentru a ne asigura că Ana s-a reorientat 
către prezent. Acestea au inclus rugămintea ca ea: 


e să descrie încăperea; 
să descrie cum va merge acasă după terminarea şedinţei de 
terapie ; 

e să menţină orientarea prezentă pozitivă şi să lase la o parte 
toate imaginile negative care i-ar putea veni în minte ; 
să aştepte cu nerăbdare restul zilei ; 

e să descrie tema ei de casă. 


Opt luni mai târziu Ana a spus că şedinţa de hipnoză a 
ajutat-o să-şi gestioneze relaţiile, precum şi alte chestiuni din 
viata ei. 


Rezumat 


Este important de notat că terapeutul a avut o „hartă de lucru” 
legat de sedinta de hipnoterapie, desi ar trebui subliniat faptul 
ca aceasta a fost privită doar ca un ghid general şi aproximativ, 
unele din aspectele importante ale terapiei fiind creativitatea şi 
utilizarea. A fost adoptată o abordare integrativă, încorporând 


strategii cognitiv-comportamentale şi strategii generice di- 
namice (Hawkins, în curs de publicare). Abordarea generică a 
fost cea umanistă şi fenomenologică, fără interpretare sau 
diagnostic. 

Terapeutul a ajutat la facilitarea procesului de „căutare 
inconștientă” atât a „vindecătorului interior”, cat şi în ceea ce 
priveşte dinamica reprimată aflată la bază care menținea simp- 
tomul şi împiedica găsirea unei soluţii. Abordarea clinică 
adoptată a fost democratică şi colaborativă, implicând alegerea 
şi auto-determinarea, pacientul şi terapeutul lucrând împreună 
pentru găsirea soluţiei. Acest punct de vedere promovează 
ideea că pacientul are resurse conştiente şi inconştiente care 
sunt disponibile, dar are nevoie de ajutor din partea unui 
facilitator. De asemenea implică faptul că persoana participă la 
propria boală şi ca urmare la propria sănătate printr-o com- 
binatie de factori mentali, fizici şi emoţionali. 

Abordarea hipnoterapeutică generală a fost influenţată de 
munca lui Erickson şi Rossi, deşi şi-au adus o contribuţie 
semnificativă şi teoriile, practica şi cercetările din psihoterapia 
generică ; de exemplu, importanţa dezvoltării unei relaţii bazate 
pe încredere şi insuflarea speranţei şi optimismului. 


În următoarele trei capitole tehnicile clinice şi abordările 
discutate până în acest punct vor fi aplicate în prelucrarea unui 
număr de probleme specifice legate de stres. 


Capitolul 6 
Tratamentul problemelor specifice (1) 


Într-un film recent, Jurnal pe motocicletă, este surprinsă 
călătoria lui Che Guevara prin America Latină, pe o motocicletă 
veche. Drumurile erau în stare foarte proastă, pline de găuri 
şi obstacole, astfel încât era inevitabil ca anumite părţi ale 
motocicletei să nu se desprindă şi să cadă din cauza zdrun- 
cinului continue. Când s-a întâmplat acest lucru, Che şi-a 
reparat initial motocicleta fixând părțile înlocuite cu nituri 
sau şuruburi. Dar reparaţiile pe care le-a făcut nu au durat 
prea mult, pentru că erau prea rigide şi s-au stricat curând. 
După ce şi-a reparat de mai multe ori motocicleta în acest fel, 
a decis să adopte o strategie diferită. În loc de reparaţiile 
rigide cu nituri şi şuruburi a folosit bucăţi vechi de sârmă. 
Atunci când motocicleta dădea într-o groapă, părţile înlocuite 
se îndoiau fără să se mai rupă! 


Introducere 


Multe disfuncţii sunt adesea asociate sau exacerbate de stresul 
psihosocial. Există multe situaţii psihosociale care pot da 
naştere unei anxietăţi acute, aşa cum sunt intervenţiile chi- 
rurgicale şi dentare, examinarea ginecologică, situaţiile dificile 
din familie şi de la locul de muncă. Există tot mai multe dovezi 


ale faptului că hipnoza poate fi utilă în tratamentul unei game 
largi de probleme legate de stres, incluzând: 


anxietatea (Barier et al., 1999) ; 

dependentele (Green, 1999; Medd, 2001) ; 

obezitatea şi tulburările de comportament alimentar (Erickson, 
1960; Hammond, 1990a; Young, 1995; Degun-Mather, 
1995, 2003 ; Evans, Coman, Burrows, 1997); 

probleme cardiovasculare şi hipertensiune (Crasilneck, Hall, 
1985; Milne, 1985); 

sistemul imunitar şi cancerul (Spiegel, Bloom, Kramer, 
Goutheil, 1989; Walker, 1992, 1998; Wlaker, Johnson, 
Eremin, 1993; Walker et al., 1999; Walker, Eremin, 
1995) ; 

probleme dermatologice (Price, Mottahedin si Mayo, 1991 ; 
Ewin, 1982) ; 

probleme gastrointestinale (Whorwell, Prior si Faragher, 
1984; Harvey, Hinton, Gunary, Barry, 1989; Whorwell, 
1991; Gonsalkorale, Houghton, Whorwell, 2002; 
Gonsalkorale, Miller, Afzal, Whorwell, 2003; Simren, 
Ringstrom, Bjornsson, Abrahamsson, 2004) ; 

disfunctii sexuale (Bakich, 1995 ; Hawkins, 1996, 1997b) ; 
tulburări de somn (Hearne, 1993; Kingsbury, 1993; 
Hawkins, Polemikos, 2002) ; 

probleme respiratorii (Wilkinson, 1988) ; 

durerea cronică (Hilgard, Hilgard, 1994; Jack, 1999; 
Williamson, 2002) ; 

cefaleea (Alladin, 1988) ; 

tinitusul (Karle, 1988). 


Hammond (1990a), Heap si Aravind (2001) si Barabasz si 


Watkins (2005) au propus cateva treceri in revista ale pro- 
blemelor specifice medicale, dentare si psihologice. In acest 


capitol sunt examinate câteva probleme specifice legate de 
tratamentul hipnotic. Intenţia nu este aceea de a furniza analiză 
exhaustivă, ci de a furniza suficiente informaţii astfel încât 
clinicianul să realizeze intervenţii terapeutice adecvate pentru 
problemele medicale, psihologice şi comportamentale legate 
de stres. Trebuie să ne amintim că este extrem de important ca 
înainte de a realiza o intervenţie hipnotică cu pacientul să fie 
realizate toate examinările necesare de către specialişti; de 
exemplu, dacă tratăm un pacient pentru cefalee persistentă 
trebuie realizate toate examinările neurologice necesare, iar 
rezultatele trebuie evaluate. Nu mai este necesar să spunem că 
trebuie să păstrăm legătura cu specialiştii din alte domenii. 

Pentru tratamentul oricăror probleme este recomandat să se 
realizeze întărirea eului în primele şedinţe de terapie, la 
începutul şi la sfârşitul fiecărei şedinţe. Intervenţiile de întărire 
a eului pot fi generice (de exemplu, vezi intervenţiile din 
capitolul 4) sau construite pentru problema specifică a pa- 
cientului. Toate problemele pot fi abordate, cel putin initial, 
ajutând pacientul să îşi găsească resursele interioare sau pe 
baza abordării hipnoterapeutice a lui Rossi. 


Intervenţia 33. Găsirea resurselor interioare 


Închide ochii... Intră în mintea ta pentru a găsi toate acele 
resurse de vindecare interne pe care le poţi folosi pentru a-ţi 
rezolva problema... Ştii deja că ai soluţiile pentru problema ta şi 
că o înțelegere conştientă sau inconştientă a experienţelor 
legate de problemă te poate ajuta să găseşti şi să utilizezi 
acele resurse acum şi în viitor... Atunci când mintea ta in- 
conştientă ştie că ai acele resurse mă întreb dacă vei observa 
acest lucru ca o senzaţie sau o mişcare într-unul din degetele 
tale sau într-o mână?... Când poţi lăsa acele resurse să curgă 
liber spre acea parte a corpului şi minţii tale...vindecand partea 


ta vătămată până la funcţionarea optima?... Ştii că acest proces 
de vindecare va continua încă mult timp după ce ai plecat de 
aici şi în viitor... Chiar şi atunci când dormi... Când ştii cu 
adevărat că acest lucru se întâmplă de la sine, ochii tăi se vor 
deschide, regăsindu-te în starea de veghe, simtindu-te impros- 
pătat şi alert? 


Uneori, pacienţii spun că „nu pot găsi nici o resursă inte- 
rioară”, chiar şi atunci când li se cere să semnalizeze ideo- 
dinamic cu degetul. În aceste situaţii este important ca te- 
rapeutul să indice faptul că resursele vor fi disponibile ceva 
mai târziu. 


Intervenţia 34. Găsirea resurselor interioare : 
insdmantarea 


Desi resursele s-ar putea sa nu fie disponibile pentru tine chiar 
acum, poţi lăsa mintea ta inconstienta să continue sa caute 
acele resurse interioare... Chiar dacă nu realizezi acest lucru 
chiar acum... ştiind că mai devreme sau mai târziu vei găsi 
aceste resurse şi că acest proces de căutare va continua în 
mintea ta suficient timp după ce pleci de aici astăzi, chiar dacă 
nu eşti conştient că acest lucru se întâmplă... Poti să-ţi des- 
coperi resursele interioare în timp ce dormi, poate mai târziu în 
cursul zilei de azi, într-un vis... Aceasta se poate întâmpla în 
noaptea aceasta sau mâine noapte şi aş fi surprins dacă nu ai 
afla ceva înainte de finalul sfârşitului de săptămână... Doar 
aşteptând ca acest lucru să se întâmple, fără să faci nimic 
acum decât să te încrezi în mintea ta inconştientă pentru a 
continua procesul natural de vindecare... întrebându-te cand 
vei observa resursele tale interioare pentru a gestiona pro- 
blemele tale legate de stres. 


Intervenţia 35. Intervenţie hipnotică generală pentru 
probleme medicale 


Închide ochii şi intră în mintea ta... Găseşte toate resursele tale 
vindecătoare... Lasă energia vindecătoare să plutească în jurul 
corpului tău, intrând profund în fiecare celulă...vindecând şi 
restaurând fiecare celulă până la funcţionarea optimă... curgând 
fără efort prin întregul tău corp... Poate există o parte a corpului 
tău care ar dori să primească această dragoste specială, această 
energie vindecătoare chiar acum... Permite energiei vindecătoare 
să se îndrepte spre acea parte a corpului tău... Îndepărtează 
tot disconfortul... şi refă acele celule pentru funcţionare op- 
timă... Lasă procesul să continue mult timp după ce ai plecat 
de aici... chiar şi în timp ce dormi mai târziu în noaptea aceasta. 


Intervenţia de mai sus este utilă, de asemenea, ca procedură 


auxiliară cu pacienţii care sunt sub tratament medical con- 


ventional, de exemplu, chimioterapie sau dializă. 


Intervenţia 36. O şedinţă hipnoterapeutică completă 
prin folosirea întrebării de accesare bazală (adaptat 
după Rossi, 1996, p. 194) 


Pacientul începe şedinţa de terapie cu mânile întinse şi palmele 


îndreptate una spre cealaltă: 


Atunci când mintea ta internă este gata să iti rezolve problema, 
mânile tale se vor împreuna pentru a semnaliza că da?... Sau 
se vor depărta indicând că mintea ta inconstienta nu este încă 
pregătită pentru a lucra cu această problemă anume, ci poate 
cu o altă problemă?... Când mintea ta inconstienta poate 
recunoaşte toate acele amintiri, senzaţii, emoţii şi experiențe 
legate de problema aleasă, una din mânile tale va cobori încet 


de la sine spre piciorul tău?... Atunci când mâna atinge piciorul, 
cealaltă mână va cobori, iar mintea ta inconştientă poate folosi 
toate acele opţiuni pentru a rezolva problema acum şi în viitor?... 
Atunci când mintea ta inconştientă ştie că poate continua 
această vindecare interioară în viitor, chiar şi atunci când dormi, 
vei deveni tot mai alert pe măsură ce revii din nou în această 
încăpere? 


Trainingul autogen 


Deşi trainingul autogen nu este o abordare hipnotică propriu-zisă 
este similară cu una în anumite privinţe, fiind inclusă aici 
datorită utilității sale în multe situaţii legate de stres. O 
examinare detaliată a metodelor folosite curent poate fi găsită 
în Schultz şi Luthe (1969, p. 73). Intervenţia de mai jos 
combină mai multe exerciţii standard descrise de Schultz şi 
Luthe. 


Intervenţia 37. Training autogen modificat pentru 
gestionarea generică a stresului 


Fii conştient de respirația ta, urmărind trecerea aerului în sus 
prin nasul tău, înăuntru şi apoi din nou în afară... Data viitoare 
când respiri roteste-ti ochii sub pleoapele închise dacă ei sunt 
deja închişi, lăsând pleoapele să se relaxeze până la punctul la 
care simţi că nu le mai poţi deschide... Lasă acest sentiment de 
relaxare şi pace să se scurgă până în vărful degetelor tale de la 
picioare... Spune-ti că „piciorul meu drept este cald şi greu” 
(repetă de câteva ori)... observând cum piciorul tău drept devine 
cald şi greu... iar acum spune-ti „piciorul meu stâng este cald si 
greu” (repetă de câteva ori)... observând cum ambele picioare 
devin calde şi grele... Spune-ti că „ambele mele picioare sunt 
calde şi grele”... lăsând acea greutate şi căldură să se 


răspândească prin picioarele tale, îndepărtând stresul rezidual 
şi tensiunea pe măsură ce picioarele tale devin calde şi grele... 
Spune-ti „picioarele mele sunt calde şi grele” (repetă de câteva 
ori)... lăsând căldura şi greutatea să se răspândească fără 
efort în abdomenul tău si spune-ti „abdomenul meu este cald si 
greu” (nu se sugerează acest lucru femeilor însărcinate). (Se 
fac acum sugestii similare, in mod progresiv, pentru Întregul 
corp, şi anume pentru piept, umeri, brațe şi mâini, gât şi fată.) 
Corpul tău este acum cald, greu şi relaxat... Spune-ti „corpul 
meu este cald, greu şi relaxat”... lăsând fruntea ta să se răco- 
rească atât cât să te simţi confortabil. Spune-ti „corp cald si 
greu, frunte răcorită într-o zi caldă de vară, mă simt în pace”... 
Poti ramane în această stare de pace atât cât este necesar. 
Poţi face acest lucru pentru tine oricând e posibil şi simţi nevoia. 


Încă o dată trebuie subliniat că intervenţia de mai sus este 
foarte prescurtată şi trebuie adaptată de clinician pentru a 
satisface cerinţele unei anumite situaţii. 

Mai jos sunt prezentate o serie de probleme specifice legate 
de stres. Deşi pacienţii vor fi trataţi diferit funcţie de mai mulţi 
factori - de exemplu, natura problemei, suportul social dis- 
ponibil, gradul de cronicitate, tratamentele anterioare şi aşa 
mai departe -, cazurile discutate mai jos sunt un fel de matrice 
clinice pentru munca cu pacienţii „în general”. 


Anxietatea 


Probabil cei mai mulţi pacienţi stresaţi se simt anxioşi. Oamenii 
experimentează probabil stări mai crescute de anxietate sau 
atacuri de panică atunci când nivelele lor generale de stres sunt 
mai mari (Hollander, Simeon, Gorman, 1994). Aceasta se 
poate întâmpla în relaţie cu numeroase situaţii, precum anxi- 
etatea legată de performanţă de lucru, comportamentul sexual, 


examenele şcolare, intervenţiile chirugicale, injectiile, naşterea 
unui copil, relaţiile, interviurile, situaţiile specifice (de exemplu, 
fobia de dentist) etc. Nivelul anxietăţii a crescut în societatea 
contemporană din cauza creşterii numărului de decizii care 
trebuie luate (Schwartz, 2005), dar şi a presiunii timpului şi a 
goanei după finanţele necesare pentru un stil de viaţă echilibrat 
şi sănătos (intervenţia 38). Influenţa reclamelor şi mass-mediei 
are un rol important în creşterea nivelului de stres şi anxietate, 
prin ridicarea expectantelor oamenilor referitoare la achiziţia 
bunurilor materiale, adoptarea unor stiluri de viaţă tentante şi 
atingerea unei forme corporale ideale. Această concentrare pe 
consumerism şi pe „cultul celebritatii” este endemică în socie- 
tatile vestice şi contribuie la augmentarea problemei stresului 
şi nefericirii. În consecinţă consilierea şi psihoterapia sunt 
adesea „medicamentele prescrise” pentru problemele de viaţă. 

Adesea, în prelucrarea hipnoterapeutică a anxietăţii sunt 
suficiente abordările deja prezentate în capitolele anterioare 
ale cărţii, şi anume combinaţia de relaxare, întărire a eului, 
stabilirea scopurilor, gestionarea timpului şi planificarea acti- 
unii. Acestea pot fi completate de utilizarea integrativă a 
abordărilor hipnoanalitice. Multe dintre abordările pentru întă- 
rirea eului descrise în capitolul 4 sunt utile pentru gestionarea 
stresului/anxietăţii, asemenea altor intervenţii generale pre- 
zentate în carte, cum este relaxarea prin respiraţie (intervenţia 
45), sfera de lumină (intervenţia 47), duşul magic (intervenţia 
48) şi floarea magică (intervenţia 49). 


Intervenţia 38. Gestionarea echilibrului muncă/viaţă 
Atunci când eşti pregătit să treci în revistă felul în care îţi petreci 


timpul, lasa-ti ochii să se închidă... vei ridica un brat pe măsură 
ce mintea ta inconştientă trece în revistă felul în care iti petreci 


timpul în raport cu aspectele importante din viata ta... munca 
ta... relaţiile tale personale... timpul tău liber... trăind toate acele 
senzații, emoții, gânduri, imagini şi amintiri ... cu felul în care iti 
trăieşti viata?... Atunci când ştii că poţi folosi toate aceste lucruri 
nou-descoperite, braţul tău va pluti de la sine?... Aşa este foarte 
bine!... Foloseşte toate aceste învățături pentru a găsi soluţii la 
problemele din viaţa ta chiar de acum. Atunci când ştii că aceste 
schimbări au loc în tine, în ceea ce priveşte prioritizarea sco- 
purilor şi activităţilor, braţul tau va coborî pentru a se odihni 
confortabil pe piciorul tău astfel ca ochii tăi să se deschidă 
încet? Adesea, aceste schimbări apar destul de imperceptibil, 
aşa cum gheaţa se topeşte treptat şi devine apă, iar apa se 
poate încălzi tot mai mult fără să existe alte schimbări decât 
temperatura ei şi numai când apa ajunge la 100 de grade ea se 
schimbă în abur... Te întrebi dacă vei avea un vis important mai 
târziu în cursul zilei de astăzi care îţi va spune ceva semnificativ 
despre felul in care iti conduci viata si despre schimbările 
pozitive care se realizează profund în interiorul tău chiar acum 
fără să observi până când ele se întâmplă. 


Există multe abordări pentru facilitarea procesului de luare 
a deciziilor pentru pacienţi. Una pe care am utilizat-o în mai 
multe ocazii este „consilierul interior” sau „animalul prie- 
tenos” (vezi intervenţia 17 din capitolul 4). Pacientul întâlneşte 
animalul său prietenos şi îl lasă să ia decizia. Una dintre 
pacientele mele nu se putea decide dacă să îşi părăsească 
partenerul, iar acest lucru îi provoca stres şi anxietate. Ambii 
parteneri au fost consiliati, dar abordarea a rămas fără succes. 
În şedinţa de hipnoză, „o pisică prietenoasă” i-a spus pacientei 
să îşi părăsească partenerul şi pacienta a avut încredere că 
această decizie este corectă. Şi-a părăsit partenerul la câteva 
zile după şedinţa de terapie şi la şedinţa de urmărire după un 
an a spus că nu regretă că a luat această decizie. O altă abordare 
utilizând abordarea ideodinamică este prezentată mai jos. 


Intervenţia 39. Luarea deciziilor 


Iniţial sunt stabilite semnalele „da” şi „nu”, apoi i se cere 
pacientului să spună dacă este pregătit pentru a lua decizia 
(vezi capitolul 5 pentru mai multe informaţii legate de sem- 
nalizarea ideomotorie). Daca este furnizat un semnal ,,da”, 
terapeutul poate proceda astfel : 


Concentreaza-ti mintea asupra părăsirii partenerului, lasandu-ti 
mintea inconstienta să proceseze toate acele amintiri, experienţe, 
motivații şi sentimente legate de această posibilitate... Nu tre- 
buie să ştii nimic la nivel conştient... Atunci când acest lucru se 
întâmplă, astfel încât să poţi afla ceva din această experienţă, 
una din mânile tale se va ridica?... Este bine! Acum concen- 
trează-te asupra posibilității de a sta cu partenerul... lasandu-ti 
mintea inconstienta să proceseze toate acele experienţe, amintiri, 
speranţe şi aspirații legate de această posibilitate... Când ştii 
că poţi folosi aceste experienţe şi lucruri învăţate, se va ridica 
cealaltă mână? (Acum pacientul are un model de reprezentare 
a celor două direcții de acțiune.) Încearcă să laşi mintea ta 
inconştientă să ia o decizie în legătură cu problema ta... Poate 
acum sau mai târziu, în cursul unui vis... sau într-o altă zi... sau 
dacă se poate chiar acum, una din mânile tale se va ridica de 
la sine ca recunoaştere a faptului că a fost luată decizia?... Aşa 
este foarte bine!... Mintea ta inconstienta a indicat... etc. 


Dacă nu se înregistrează mişcări ideodinamice aceasta poate 
indica faptul că pacientul nu este pregătit să ia decizia sau că 
există şi alte soluţii în afara celor propuse. 


Mintea ta inconştientă poate continua să treacă în revistă toate 
experienţele legate de această problemă din viata ta, având 
încredere că poţi învăţa din acest proces de vindecare inte- 
rioară... Atunci când eşti pregătit să utilizezi aceste lucruri noi, 


poţi afla în cursul unui vis sau într-o altă zi ceea ce ai nevoie sa 
ştii legat de această relaţie din viaţa ta... Vei fi surprins atunci 
când acest lucru se întâmplă... mai devreme sau mai târziu... 
Poate în noaptea aceasta sau poate după această săptămână 
ori în următoarea... Atunci când ne vom întâlni la următoarea 
şedinţă de terapie, vei avea ceva important să îmi spui? 


Cele două cazuri descrise mai jos reprezintă o îmbinare a 
abordărilor strategice şi dinamice şi ilustrează o serie de tehnici 
hipnoterapeutice pentru gestionarea fobiilor generale inter- 
personale şi sociale, precum şi a fobiilor specifice (de exemplu, 
fobia de lift, de înălţime, de animale). 


Studiul de caz 2. Fobia de lift 


Pacienta era o studentă la psihologie de 22 de ani, din Portugalia 
(Sonia), care s-a oferit voluntar pentru un curs de hipnoză pe 
care l-a urmat în Finlanda. Nu avea experienţă cu hipnoza în 
afară de implicarea într-un grup de hipnoză ceva mai devreme 
în timpul cursului. Un scurt interviu a scos la iveală urmă- 
toarele informaţii : că îi era teamă dintotdeauna să folosească 
liftul şi că acest lucru prezenta multe inconveniente pentru ea. 
Întotdeauna folosea treptele chiar şi atunci când era vorba de 
multe etaje de urcat. În situaţiile când Sonia a fost obligată să 
ia liftul, a avut emoţii considerabile, a plâns şi a trăit o teamă 
puternică, care au durat ceva vreme după eveniment. Nu mai 
fusese tratată pentru această problemă. I s-a explicat că are 
resursele pentru rezolvarea problemei şi că la finalul şedinţei 
de terapie va putea lua liftul pentru a merge la parterul clădirii. 
Terapeutul a menţionat de asemenea că tratase cu succes o altă 
studentă din Portugalia de la aceeaşi universitate care avusese 
o problemă similară şi că Sonia putea înregistra aceeaşi reuşită. 


Explorarea ideodinamică 


A fost luată decizia de explorare ideodinamică, împreună cu 
întărirea eului şi stabilirea scopurilor, aşa cum a fost subliniat 
în capitolul 4. Iniţial au fost stabilite semnalele degetelor „da” 
si „nu” şi Soniei i s-a cerut să se imagineze având problema pe 
un ecran de televizor (pentru a creşte disocierea, astfel încât 
orice reacţii negative să fie evitate) : 


Te vezi având această problemă pe un ecran de televizor... 
Anunţă-mă dând din cap dacă acest lucru se întâmplă... Poţi 
trăi senzații, gânduri şi sentimente în timp ce faci acest lucru, 
dar ele vor fi minime şi nu te vor deranja prea mult... Atunci 
când ştii că ai resursele pentru a rezolva această problemă din 
viața ta, mintea ta inconştientă va mişca unul dintre degetele tale? 


Un deget s-a mişcat şi acesta a fost desemnat degetul „da”. 
Terapeutul a continuat : 


Te vezi încă o dată având problema pe ecranul televizorului şi 
atunci când ştii că poţi spune nu acestei probleme, se va mişca 
un alt deget? 


Un deget s-a mişcat şi acesta a fost desemnat degetul „nu”. 


Te vezi încă o dată având problema pe ecranul televizorului... 
Te rog să întrebi mintea ta inconstienta dacă există vreo experiență 
despre care trebuie să ştii pentru a-ţi rezolva problema? 


S-a mişcat degetul „da” indicând că aşa era. 


Lasă mintea ta inconştientă să găsească o experienţă din viața 
ta care este legată de problemă. Atunci când aceasta este 


găsită, va mişca mintea ta inconştientă degetul da?... Chiar 
dacă nu ştii în mod conştient care este această experienţă. 


Degetul „da” s-a ridicat din nou, indicând că acea expe- 
rienta a fost găsită. 


Şi acum lasă mintea ta inconştientă să treacă prin această 
experienţă de la început până la sfârşit... Atunci când această 
etapă s-a încheiat, se va ridica degetul tău „nu”. 


S-a ridicat degetul „nu”. 


Te vezi din nou pe ecranul televizorului. Mai există şi o altă 
experienţă pe care trebuie să o ştii fie în mod coştient, fie 
inconştient pentru ca să intri în viitor fără această problemă? 


După un timp s-a ridicat degetul „da”. 


Chestionarea recursivă cu ajutorul degetului şi 
progresia 


Procedura detaliată mai sus, implicând accesul la un eveniment 
cauzal, a fost apoi repetată. Următoarea dată când Sonia a fost 
întrebată dacă mai erau şi alte evenimente despre care trebuia 
să ştie a apărut răspunsul „nu”. Apoi a fost rugată să meargă 
spre viitor cu soluţiile inconştiente pe care le-a descoperit şi să 
se vadă pe ecranul televizorului intrând într-un lift, în timp ce 
se simte calmă şi confortabil. A făcut acest lucru fără difi- 
cultate. În timp ce făcea acest lucru, terapeutul a relatat grupului 
detalii legate de un caz similar implicând o femeie tânără din 
aceeaşi universitate. Li s-a spus că imediat după şedinţa de 
terapie studenta a luat liftul şi a mers sus şi jos de mai multe 


ori fără probleme. Aceste comentarii nu erau în mod special 
direcționate către Sonia, dar in mod inevitabil ea ascultase 
povestea (această abordare este similară cu tehnica „prietenul 
meu John” folosită de Erickson şi descrisă în capitolul 3). 


Testarea realităţii 


Apoi terapeutul a insotit-o pe Sonia până la liftul de pe coridorul 
unde se afla sala de curs şi ea a putut intra în lift şi merge sus 
şi jos cu liftul fără probleme majore. A existat bineînţeles o 
oarecare teamă iniţială, dar aceasta a fost curând urmată de 
surpriza faptului că şedinţa de terapie a fost atât de eficace. 
Apoi a fost rugată să scrie câteva comentarii despre impresiile 
ei din timpul şedinţei de terapie, comentarii care sunt reproduse 
mai Jos : 


Înainte de şedinţa de hipnoterapie încercasem de multe ori în 
cursul ultimilor doi ani să intru în lift, dar fără succes. Nu ştiu de 
ce am această problemă, deşi explicaţia mea este aceea că 
atunci când eram copil obişnuiam să mă uit la filme de groază 
şi aceasta ar putea avea ceva de-a face cu problema mea! Nu 
merg niciodată cu liftul, chiar dacă trebuie să urc până la etajul 
12 al unei clădiri. Întotdeauna urc pe scări. Adesea, acesta 
este un mare inconvenient, dar simt că nu am de ales. Încă de 
când am venit în Finlanda ca studentă am încercat de câteva 
ori să mă urc în lift împreună cu câte un prieten. Dar de ambele 
dati când am făcut asta corpul meu a început să tremure şi am 
intrat în panică. Când am început cursul de hipnoză la uni- 
versitate am aşteptat cu nerăbdare să învăţ câte ceva, dar nu 
m-am gândit niciodată că voi încerca hipnoza. Un lucru curios 
este acela că în cursul acestei săptămâni m-am gândit să iau 
legătura cu un psiholog care să mă ajute să îmi rezolv problema. 
Primul curs de hipnoză la care am participat mi-a creat o impresie 
foarte favorabilă. În următoarea zi, o studentă care avea fobie 


de păianjeni s-a oferit voluntară pentru a lucra cu problema ei 
în fata întregii clase. Terapia ei a părut să meargă bine şi ea a 
prezentat o serie de comportamente ideodinamice excelente şi 
a putut să se vadă în viitor fără problemă. În acel moment am 
simțit că puteam face acelaşi lucru, aşa că m-am oferit voluntară. 
În timpul hipnoterapiei am devenit destul de emotionata şi 


aveam lacrimi în ochi. Am fost fericită să fiu „vindecată”, dar 
n-am crezut cu adevărat că acest lucru se poate întâmpla. La 
sfârşitul şedinţei de terapie m-am simţit cu adevărat foarte bine 
şi terapeutul m-a invitat să iau liftul, care era foarte aproape. 
Mi-era încă un pic teamă, dar am făcut-o. De două săptămâni 
folosesc liftul universităţii fără nici o problemă şi ieri am mers 
cu liftul într-un magazin mare. Mă aştept ca în viitor să nu mai 
am nici un fel de probleme. 


Sedinta de urmărire 


Şedinţa de urmărire la interval de 3 luni a arătat faptul că Sonia 
a continuat să meargă cu liftul fără prea mult stres, deşi prefera 
să fie însoţită de prieteni. A scris un raport personal despre 
experienţa ei şi ultimele cuvinte din acest raport au fost: 
„Acum nu mai am fobii şi sunt liberă să fac ce vreau în viaţă 
deoarece nu se va mai întâmpla nimic rău!”. Şedinţele de 
urmărire de la 6 şi 12 luni au arătat că din cauza slujbei pe care 
o avea Sonia mergea zilnic cu liftul fără nici un fel de problemă. 


Studiul de caz 3. Tratament într-o şedinţă 
pentru fobia de dentist 


În faza iniţială a fost important de stabilit o alianţă şi o relaţie 
caldă bazată pe încredere. Alte sarcini, care au fost deja 
discutate în capitolul 3, au inclus: 


e anamneza; 

e definirea problemei; 

e definirea scopului terapeutic, care trebuia să fie realist şi 
pragmatic pentru pacient; 

e promovarea speranţei pentru viitor prin utilizarea limbajului 
pozitiv şi optimist. 


S-a stabilit că pacienta (Cristina) avea o fobie de dentist. 
Oricând se gândea să meargă la dentist şi mai ales dacă se 
gândea la scaunul stomatologic avea un puternic sentiment de 
anxietate cu modificări fiziologice concomitente. În plus, 
Cristinei îi era teamă de analgezia locală care s-ar fi putut să 
nu fie suficientă pentru gestionarea durerii, caz în care ar fi 
putut fi necesar un analgezic suplimentar. A fost negociat 
scopul terapeutic şi am căzut de acord că un scop realist pentru 
Cristina era acela de a putea merge la dentist fără să aibă 
aceste sentimente negative puternice. 


Demonstrația de hipnoză 


Pregătirea pentru şedinţa de terapie principală a constat mai 
ales în demonstraţia de hipnoză şi stabilirea răspunsurilor 
ideodinamice prin utilizarea degetului. Cristina a fost informată 
în legătură cu procedura hipnotică şi i s-a dat ocazia de a pune 
întrebări. Această procedură a sprijinit depăşirea rezistentelor 
şi a reîntărit dezvoltarea alianţei terapeutice. 


Fii conştientă de respiraţia ta, imaginandu-ti că, pe măsură ce 
expiri, dai afară tot stresul rezidual din corpul tău... Data viitoare 
când inspiri, inspiră profund... tine-ti respirația putin... Pe măsură 
ce expiri întregul tău corp devine complet amortit şi relaxat... ca 
o păpuşă de cârpă... Nu trebuie să faci nimic acum decât să te 


relaxezi şi să te bucuri de aceste sentimente de pace şi de 
aceste senzații... Lasa-ti corpul şi mintea să plutească... Pe 
măsură ce continui să te bucuri de aceste senzaţii de plutire 
poţi observa cum una din mânile tale devine mai uşoară... tot 
mai uşoară... plutind în aer pe măsură ce senzațiile se topesc 
treptat, lăsând ca mana ta să devină în final complet amortita... 
Atunci când vrei, un deget de la cealaltă mână se mişcă de la 
sine... şi nu trebuie să faci nimic decât să laşi ca acest lucru să 
se întâmple. 


S-a mişcat un deget de la mâna stângă a Cristinei, indicând 
că mâna ei dreaptă era acum amortita. Apoi i s-a cerut să lase 
mâna şi braţul ei să plutească în jos, până când au atins 
piciorul, deschizând ochii pentru a se uita la braţ şi păstrând 
senzațiile. Apoi Cristinei i s-a spus că dacă putea face astfel 
încât mâna să amorteasca, înseamnă că putea face acelaşi lucru 
si cu gura atunci când se relaxează pe scaunul stomatologic. 


Peste câteva momente, când voi număra de la unu la şase, se 
vor întoarce senzațiile normale în mâna şi braţul tău?... Ştii ca 
ai capacitatea şi resursele interioare pentru a lăsa braţul tău să 
devină din ce în ce mai uşor şi să pierzi aceste senzații... o 
capacitate pe care o poți folosi pentru a te descurca cu pro- 
blemele la dentist... dar utilizează această resursă numai atunci 
când eşti în siguranţă şi când este potrivit să o foloseşti pentru 
sănătatea şi starea ta de bine. 


A urmat o scurtă discuţie legată de şedinţa de hipnoză. 
Apoi, Cristina a fost rugată să îşi privească mâna şi să observe 
ce s-a întâmplat. Mâna Cristinei începuse să se ridice în aer şi 
Cristina a privit-o cu mare surprindere ! De asemenea a permis 
mâinii să amorţească, demonstrând astfel că poate controla în 
întregime fenomenul. A numărat singură de la unu la şase şi 
cand a ajuns la şase senzațiile normale au revenit. 


Mai departe hipnoza a fost indusă astfel: 


Închide ochii şi mergi înapoi la acea experienţă de care te-ai 
bucurat cu câteva momente în urmă, lasă să se întâmple acest 
lucru... Nu trebuie să faci nimic ca să se întâmple... Ai o amintire 
în mintea ta inconstienta şi în corpul tău legat de tot ceea ce 
s-a întâmplat... Şi acum lasă mintea ta inconstienta să meargă 
înapoi la un moment din viaţa ta în care te-ai simţit sigură pe 
tine, aveai sentimente pozitive legat de tine... Lasă aceste 
sentimente asociate să devină din ce în ce mai puternice... Ştii 
că la un nivel sau altul poti folosi aceste resurse pozitive pentru 
a te descurca cu problemele actuale şi viitoare din viata ta. 


Semnalizarea ideodinamică 


Această procedură de întărire a eului a fost legată de dezvoltarea 
semnalelor ideodinamice cu folosirea degetului. 


Atunci când mintea ta inconstienta ştie că are resursele pentru 
a-ți permite să te simţi aşa cum te simţi acum oricând doreşti, 
chiar şi atunci când eşti aşezată pe scaunul stomatologic, mintea 
ta inconştientă va mişca unul din degetele tale... Poate de la 
mâna ta dreaptă... sau poate de la mâna ta stângă... Aşteaptă 
doar să vezi care se va ridica primul. Te întrebi care deget se 
mişcă primul de la sine... Nu trebuie să faci nimic pentru ca 
acest lucru să se întâmple... Poţi observa la început o senzaţie 
la vârful degetului sau pe dosul mâinii tale... o modalitate pentru 
a pregăti degetul să se mişte... mai devreme sau mai târziu 
(dupa scurt timp un deget s-a ridicat). Şi acest deget poate fi 
degetul tau „da”, astfel că mintea ta inconstienta poate comunica 
un „da” prin mişcarea acestui deget atunci când este potrivit să 
facă acest lucru mai târziu în timpul şedinţei de terapie. 


După stabilirea semnalului „da”, a fost stabilit semnalul 
„nu” cu ajutorul degetului, în următoarea manieră: 


Şi acum, Cristina, te rog să îţi imaginezi că ai în fata ta un 
televizor care are toate butoanele obişnuite pentru sunet şi 
luminozitate, precum şi butoane de control a sentimentelor. Si 
poti roti aceste butoane de control a sentimentelor, astfel încât 
sentimentele pe care le trăieşti să crească sau să scadă în 
intensitate. Pe masă există o casetă video care se numeşte 
„Vizita mea la dentist”... Te rog să te uiţi la această casetă, dar 
înainte de a o face lasă-te să devii tot mai calmă şi relaxată... 
şi acum urmăreşti caseta fiind calmă şi relaxată ştiind că te poți 
simţi astfel şi în viitor... şi atunci când mintea ta inconştientă 
ştie că poate spune nu problemei pentru care te afli aici, atunci 
un alt deget se va mişca, poate de la aceeaşi mână sau poate 
de la cealaltă mână... Aşteaptă să se întâmple acest lucru... 
aşa este foarte bine! 


Terapeutul a aşteptat până când s-a mişcat un alt deget şi 
acesta a fost desemnat ca fiind degetul „nu”. 


Imaginarea datei „vindecării ” 


Astfel au fost stabilite semnalele ideodinamice în contextul 
întăririi eului. Acestea au fost apoi folosite pentru chestionarea 
ideodinamică, astfel încât să permită pacientei să acceseze 
experienţele care erau dinamic legate de fobia de dentist. 
Aceste experienţe au fost accesate şi trecute în revistă „in- 
conştient” şi recursiv până când a apărut semnalul „nu”, punct 
în care pacienta a fost întrebată : 


Mai există şi un alt eveniment despre care este nevoie să ştii 
astfel încât mintea ta inconstienta să se poată îndrepta spre 
viitor fără problemă? 


Atunci când a fost confirmat semnalul „da” terapeutul a 
continuat : 


Lasă degetul „da” să continue să se ridice, luând cu el mâna 
stângă şi antebraţul... lasa-ti mâna să pluteaca spre viitor şi 
atunci când mâna ta atinge umărul, te afli pe scaunul stomatologic 
într-un moment viitor ştiind că poţi, acum că ştii care este 
problema şi motivele de bază, să trăiesşti acest sentiment de 
calm, relaxare şi confort... Lasă această mână să scrie data la 
care poţi face acest lucru... Scrie data pe tabla imaginară din 
fata ta. Şi acum laşi mâna să cadă înapoi pe piciorul tău, atât 
de lent cât este necesar, ştiind că deja ai soluţia la problema 
pentru care ai venit azi aici. 


Cristina a fost hipnotizată prin numărătoarea de la unu la 
şase. În imaginarea unei „date a vindecării”, Cristina a indicat 
că a identificat sursele imediate de rezistenţă. A fost accesată 
de asemenea capacitatea minţii inconştiente de a găsi modalităţi 
de atingere a scopului terapeutic, astfel continuând cu „limbajul 
optimist” folosit pe parcursul procedurii terapeutice. 


Pacing-ul viitor 
Cristina a fost rugată din nou să închidă ochii şi : 


Mergi în interiorul minţii tale şi găseşte acele sentimente bune 
pe care le-ai trăit acum câteva momente. Te poate ajuta să 
împreunezi degetul mare de arătător, lăsând aceste sentimente 
bune să iti umple întregul corp şi să difuzeze în gura şi gingiile 
tale... în scaunul stomatologic la un anumit moment viitor... Ştii 
că injectia cu analgezic va funcţiona optim şi eficient... Pe 
măsură ce dentistul lucrează la dinţii tăi şi eşti conştientă de 
senzațiile uşoare, dar care nu sunt deloc neplăcute... Atunci 
când dentistul a terminat de lucrat îţi poţi clăti gura, dizolvând 
amorteala, lâsându-ţi gura proaspătă şi simtindu-te confortabil. 


Tema pentru acasă 


Cristinei i s-a spus că este esenţial să continue cu terapia în 
confortul propriei case. I s-a dat următoarea sugestie : 


Uită-te la mâna ta şi observă ce se întâmplă (mâna Cristinei a 
început să se ridice de pe piciorul ei)... În vreme ce mâna 
pluteşte în sus, lasă-te să pluteşti în scaunul dentistului data 
următoare când mergi în viitor, astfel încât să iei cu tine în viitor 
toate sentimentele pozitive şi confortabile... Lasă dentistul să 
facă ceea ce este nevoie în timp ce trăieşti acest lucru în cel 
mai confortabil mod posibil... Ştii că ai resursele pentru a face 
acest lucru acum. Şi te poate ajuta să iti împreunezi degetul 
mare şi cel arătător şi să le freci uşor unul de altul până când 
accesezi acele sentimente confortabile atunci când este mai 
bine pentru tine în viitor. Acum numeri de la unu la şase... 
simtindu-te din ce în ce mai uşoară pe măsură ce faci acest 
lucru... Când ajungi la şase, pleoapele se deschid... Te simți 
calmă şi relaxată... Ştii că ai deprins o abilitate valoroasă pentru 
a-ţi face viata mai confortabilă, pe care o vei folosi atunci când 
este adecvat şi eşti în siguranţă făcând acest lucru. Şi poţi face 
asta pentru tine acasă sau oriunde este potrivit pentru tine. 


Cristina a repetat apoi cu succes exerciţiul de una singură. 

Şedinţa de urmărire la şase luni a relevat faptul că Cristina 
a fost de două ori la dentist fără să mai experimenteze probleme 
profunde nici în cursul consultatiei şi nici înainte. 


Rezumat 
Abordarea folosită cu Cristina demonstrează clar un număr de 


aspecte-cheie din abordarea hipnoterapeutică integrativă. În 
primul rând a fost stabilită o relaţie colaborativă în faza iniţială 


a terapiei. A fost realizată o scurtă demonstraţie şi explicare a 
hipnozei, pacienta având ocazia de a adresa întrebări, ceea ce 
a gestionat eficient orice rezistenţă reziduală la procesul hip- 
notic. Au fost apoi stabilite semnalele ideodinamice cu ajutorul 
degetelor, prin folosirea metodelor de vizualizare şi întărire a 
eului, urmate de chestionare recursivă ideodinamică cu ajutorul 
degetelor. Pacienta a fost încurajată să acceseze şi să treacă în 
revistă evenimentele legate de problema definită în timp ce se 
menținea un nivel adecvat de disociere. Atunci când mintea 
inconştientă a indicat că pacienta poate merge în viitor fără 
problemă, a apărut o progresie (levitatia braţului) cu ima- 
ginarea datei rezolvării problemei semnalizată ideomotor (scrierea 
automată). Pacienta a fost apoi capabilă de inducerea „auto- 
-hipnozei” şi imaginarea unei vizite la dentist, rămânând calmă 
şi simțindu-se confortabil. În cursul procedurii, terapeutul şi 
pacienta au colaborat, utilizând propriile experienţe trecute şi 
resursele vindecătoare ale Cristinei. 


Renuntarea la fumat 


Cercetările sugrează că există o legătură între stres şi fumat în 
termeni de iniţiere a fumatului, recădere şi cantitatea de ţigări 
fumate (Wills, 1985; Lichtenstein, Weiss, Hitchcock, 1986; 
Carey, Kalra, Carey, Halperin, Richard, 1993). În mod paradoxal, 
cercetările arată de asemenea că prin creşterea cantităţii de 
țigări fumate se poate reduce eficient stresul (Perkins, Grobe, 
Stiller, Fonte, Goettler, 1992). Fumatul creează o dependenţă 
puternică şi este un obicei la care este dificil de renunţat. 
Persoana începe să fumeze din diverse motive, adesea in ado- 
lescenţă. Fumătorii afirmă adesea că o ţigară reduce stresul, 
deşi din punct de vedere fiziologic ea acţionează ca un stresor 


asupra corpului. S-au făcut la ora actuală numeroase studii 
privind relaţia dintre stres şi dependenţă (Gottheil, 1987) şi 
stres, fumat şi expresia genetică (Siegfried, Bourdeau, Davis, 
Luketich, Shriver, 2000). În ciuda naturii dependente a fuma- 
tului şi a riscului de creştere în greutate în timpul încercărilor 
de renunțare la fumat, există în prezent o serie de studii care 
sugerează faptul că hipnoza este o metodă eficace pentru 
renunţarea la fumat (Pederson, Scrimjeour, Lefcoe, 1975; 
Spiegel, Spiegel, 1978/2004; Cornwell, Burrows, McMurray, 
1981 ; Frank, Umlauf, Wonderlich, Ashkanazi, 1986 ; Williams, 
Hall, 1988; Green, 1996; Bayot, Capafons, 1997). 


Programul pentru renuntarea la fumat (Lynn, 
Neufeld, Rhue, Matorin, 1994) 


Lynn şi colaboratorii săi au descoperit că ratele de abstinenta 
obţinute cu ajutorul hipnozei variază de la 14 la 61%. Această 
variaţie largă nu este surpinzătoare dat fiind că protocoalele 
hipnotice variază foarte mult de la un clinician la altul. Efica- 
citatea abordărilor hipnotice nu pare să fie mai mare sau mai 
mică decât a altor tratamente. Lynn şi colaboratorii săi au 
realizat un program multidimensional pentru renunţarea la 
fumat centrat pe abilităţile cognitiv- comportamentale şi utili- 
zarea hipnozei. Green (1999, pp. 253-264) prezintă dovezi 
clare legate de tratamentul pentru renunţarea la fumat la un 
bărbat de 34 de ani, cu folosirea acestui protocol. Aceasta 
demonstrează felul în care hipnoza poate fi utilizată ca strategie 
secundară într-un cadru cognitiv- comportamental. Această 
abordare a inclus următoarele aspecte : 


i) Educaţia legată de pericolele fumatului: riscurile pentru 
sănătate au fost explicate odată cu prezentarea câtorva statistici 
legate de boli. De asemenea, a fost explicat felul în care 


ii) 


oamenii deprind obiceiurile legate de fumat, prin reîntărire 
pozitivă ca urmare a efectelor nicotinei; de exemplu, scă- 
derea anxietăţii şi creşterea excitaţiei. În acest context, 
pacientul a fost de asemenea întrebat despre prima sa expe- 
rienta legată de fumat. 

Sublinierea importanţei motivatiei şi suportului social : studiile 
din trecut au arătat că motivaţia crescută este un factor 
important pentru succesul tratamentului (Perry, Mullin, 
1975 ; Perry, Gelfand, Marcovitch, 1979). Pacientul a fost 
de asemenea rugat să coteze propriul nivel de motivaţie pe 
o scală cu cinci puncte. A fost instruit să îşi informeze 
familia, prietenii şi colegii de serviciu că doreşte să se lase 
de fumat. A fost semnat un contract reflectând implicarea 
sa, în prezenţa unei „persoane semnificative”. A fost de 
asemenea încurajat să scrie propria motivaţie pe cartonaşe 
pe care să le poată ţine asupra sa şi, de asemenea, să le 
plaseze prin casă, la locul de muncă şi în maşină. Apoi 
pacientului i s-a cerut să vizualizeze o „şosea” pe care se 
putea vedea ca nefumător : 


Gândeşte-te pentru o clipă ce ar însemna să fii nefumător... 
acum vizualizează două şosele : o şosea pe care te poţi imagina 
în viitor dacă te laşi de fumat... gândeşte-te la beneficiile sociale 
şi la cele legate de sănătate. Iar acum imagineaza-ti un drum pe 
care te vezi în viitor dacă nu eşti cu adevărat motivat să te laşi de 
fumat... Alegerea este a ta. Pe care drum vei merge ? Te gândeşti 
sau te temi că nu te vei putea lăsa de fumat? 

Dacă ti s-ar promite un milion de dolari ca să te abtii timp de un 
an, crezi că ai putea face asta ? Întrebarea pe care doresc să ţi-o 
adresez este dacă sănătatea ta valorează un milion de dolari. 
Închide ochii acum şi spune-ti care sunt motivele pentru care 
trebuie să te laşi de fumat... Te vezi mergând pe drumul sănătăţii 
Şi stării de bine ca nefumător (Lynn er al., 1994, p. 562). 


Bărbatul a fost de asemenea rugat să identifice „declan- 


şatorii” comportamentului problematic, precum şi să realizeze 
strategii pentru a gestiona impulsul de a fuma. A fost încurajat 
să restructureze atitudinea sa faţă de fumat pentru a rezista 
impulsurilor de a repeta declaratiie pozitive adaptative, de 
exemplu „Sunt conştient de dorinţa de a fuma, dar nu trebuie 
să fumez ; sunt nefumător”. 


i) 


Utilizarea auto-monitorizării, auto-gestionării şi auto- 
-reîntăririi : pacientul a monitorizat numărul de țigarete 
fumate între şedinţele de terapie, care au centrat atenţia 
asupra comportamentului problematic şi a lărgit con- 
ştientizarea factorilor declanşatori. 


ii) Încercarea de a minimaliza creşterea în greutate ca efect 


secundar al tratamentului : pacientul a fost încurajat să se 
angajeze în exerciţii fizice regulate, deoarece acestea sunt 
incompatibile cu fumatul (Marlatt, Gordon, 1985) şi în 
acelaşi timp reduc stresul fiziologic şi psihologic. Exercitiul, 
combinat cu mâncatul unor mese echilibrate sunt metode 
simple şi eficiente de minimalizare a oricărei creşteri în 
greutate asociate. 


iii) Integrarea hipnozei: pacientul a fost instruit că trebuie să 


îşi folosească imaginaţia şi capacităţile de vizualizare şi să 
fie deschis la sugestii pentru a maximaliza efectele trata- 
mentului. Hipnoza a fost prezentată ca un instrument puter- 
nic care poate promova schimbările pozitive în privinţa 
imaginii de sine şi care ajută în atingerea scopului de 
renunțare la fumat. Prima parte a intervenţiei hipnotice a 
fost preluată după programul de modificare a hipno- 
tizabilitatii a lui Gorassini şi Spanos (1999) şi a inclus 
următoarele : 

e închiderea ochilor şi imaginarea faptului că stă pe o 

scară în spirală ; 


e coboară încet pe scări şi intră tot mai mult în transa 
hipnotică, ducând la o stare de relaxare, calm şi încredere ; 

e sugestii legate de creşterea receptivitatii la idei şi des- 
chiderea faţă de imagini ; 

e invitaţia de a ancora sentimentele pozitive prin repetarea 
unui cuvânt-cheie sau a unei fraze, precum şi frecarea 
degetului mare de arătător ; 

e utilizarea unei tactici de relaxare controlate de indicii 
oricând apare dorinţa de a fuma sau când se simte 
relaxat, pentru a vizualiza că este nefumător ; 

e practicarea auto-hipnozei, vizualizării şi a relaxării con- 
trolate de indicii astfel încât strategiile să devină au- 
tomate. 


A doua şedinţă de hipnoză a fost o intervenţie modificată 
după protocolul de renunțare la fumat a lui Lynn şi cola- 
boratorii săi (pp. 567-570). Aceasta implica un exerciţiu scurt 
de relaxare musculară progresivă urmat de aprofundare. Apoi 
pacientul a fost informat că la nivelul „cel mai profund” al 
fiinţei sale se poate redefini ca nefumător. A vizualizat faptul 
că scrie pe o tablă toate avantajele renuntatului la fumat, care 
ar permite corpului său să devină rezistent la boli şi să se 
vindece după toţi anii de fumat. Pacientului i-a fost sugerat că 
mintea sa conştientă şi cea inconştientă colaborează acum 
pentru a-l ajuta să devină nefumător. Atunci când s-a simţit 
încrezător în faptul că acest lucru se va întâmpla a fost rugat să 
ancoreze aceste sentimente şi să se vizualizeze atingându-şi 
acest scop. A fost de acord să practice auto-hipnoza de cel 
puţin două ori pe zi. La chestionarele care i-au fost admi- 
nistrate peste 6 luni şi peste 12 luni, pacientul a spus că se 
lăsase complet de fumat. 


Strategii cognitive 


Spiegel şi Spiegel (1978/2004) au predat pacienţilor strategii 
cognitive care modifică perspectiva asupra comportamentului 
fumatului (de exemplu, restructurarea) întărite de hipnoză. 
Principiul restructurării în cadrul hipnozei este de a ajuta 
pacientul să dezvolte o strategie pentru schimbare care mai 
degrabă afirmă experienţa decât să se lupte cu ea. În loc să se 
concentreze pe renunţarea la fumat în sine, pacientul se con- 
centrează pe o implicare mai mare de a a-şi ajuta corpul să 
rămână sănătos prin concentrarea pe trei aspecte critice în 
timpul hipnozei : 


Primul punct: pentru corpul tău, fumatul este o otravă. Eşti 
format dintr-un număr de componente, din care cel mai important 
este corpul. Fumatul nu este o otravă pentru tine, ci pentru 
corpul tău. 

Al doilea punct: nu poți trăi fără corpul tău. Corpul tău este o 
uzină fizică prețioasă prin intermediul căruia îţi trăieşti viata. 
Al treilea punct: în funcţie de cat vrei să trăieşti, datorezi corpului 
tău respect şi protecţie. 

Aceasta este modalitatea de a recunoaşte natura fragilă şi 
valoroasă a corpului tău şi în acelaşi timp felul tău de a te privi 
ca deţinător al corpului tău. De fapt eşti deținătorul corpului 
tău. Atunci când te implici pentru a-ţi respecta corpul, ai în tine 
puterea de a fi fumat ultima ţigară... Consecința implicării tale: 
este natural să iti protejezi corpul împotriva otrăvii reprezentate 
de continuarea fumatului... Observă că atunci când faci promi- 
siunea de a-ţi respecta corpul te angajezi să respecţi reguli de 
alimentaţie care reflectă respectul fata de corpul tau... Dacă 
doreşti, poţi folosi acelaşi exercițiu pentru a-ţi menţine greu- 
tatea ideală în timp ce îţi protejezi corpul de otrava fumatului... 
Exercitiul este următorul: stai pe scaun sau întins si numeri 
până la trei... la unu priveşti în sus spre sprâncenele tale; la doi 


închizi ochii şi respiri profund; şi la trei expiri, laşi ochii să se 
relaxeze şi laşi corpul să plutească. Pe măsură ce simţi cum 
pluteşti laşi o mână să se simtă ca un balon şi pluteşti acolo 
unde se află mâna ta acum. Atunci când ajunge în această 
poziţie, ea devine semnalul prin care intri în starea de meditaţie. 
Şi în aceată stare de meditaţie te concentrezi asupra acestor 
trei puncte critice: 

i) pentru corpul tău şi nu pentru tine, fumatul este o otravă; 
ii) ai nevoie de corpul tău ca să trăieşti; 

iii) datorezi corpului tau respect şi atenţie. 


Reflectează asupra a aceea ce înseamnă aceste lucruri, apoi 
intră în această stare de concentrare numită „auto-hipnoză” 
numărând înapoi. Acum, trei, eşti pregătit. Doi, cu ochii închişi, 
rostogoleste-ti ochii spre spate... şi unu, lasă ochii să se des- 
chidă încet. Atunci când ochii tăi sunt din nou atenţi, strange 
pumnul în timp ce mâna este ridicată şi pe măsură ce deschizi 
încet pumnul senzatiile şi controlul normal se reîntorc. Acesta 
este finalul exerciţiului, dar retii sentimentul plutirii (p. 212). 


Spiegel şi Spiegel sugerează că o strategie de restructurare 
similară poate fi aplicată şi pentru alte probleme, cum este 
mâncatul în exces şi gestionarea durerii. Autorul a utilizat cu 
succes această abordare cu o pacientă bulimică (vezi studiul de 
caz 6, şedinţa 1, din capitolul 8). 


Un caz prezentat de Rossi (2002) 


Rossi prezintă cazul unui profesor foarte stresat care dorea să 
se lase de fumat. A fost administrat profilul de inducţie hip- 
notică Spiegel (Spiegel, Spiegel, 1978/2004), pacientul având 
un scor înalt de hipnotizabilitate. În prima şedinţă de terapie 
părea să trăiască o transă profundă care a fost ratificată prin 
levitatia braţului, amnezie şi alte indicii comportamentale. Au 


fost utilizate sugestii directe prin care s-a sugerat că doreşte să 
fie un model de sănătate pentru copilul său, ceea ce a fost 
suficient pentru a-l motiva să se oprească din fumat după o 
şedinţă de terapie. În următoarea şedinţă a spus că nu a mai 
fumat, dar dorea să fumeze. Această dorinţă de a fuma a fost 
însoţită de căscat şi ochi înlăcrimaţi, precum şi de afirmaţia 
„Sunt foarte stresat şi am nevoie să fumez”. 

Aceste comportamente au fost recunoscute de Rossi ca ocazii 
de convertire a unui „sindrom de stres ultradian” într-un „răspuns 
de vindecare ultradian” (Rossi, Nimmons, 1991). Din pers- 
pectivă psihobiologică, căscatul sugera că începea să experi- 
menteze „transa comună de fiecare zi” (Erickson, Rossi, 1976 ; 
Erickson, Rossi, Rossi, 1979). Rossi a început să faciliteze o 
inducţie de transă naturalistă permisivă cu ajutorul cuvintelor : 


Aşa este bine, iti poţi permite să iei o pauză confortabilă acum. 
Aşa este foarte bine, relaxează-te şi bucură-te de faptul că nu 
ai nimic de făcut acum legat de stresul tău. Atunci când mintea 
ta interioară este pregătită să lase relaxarea să se aprofundeze 
astfel încât să îndepărteze stresul şi dorința de a fuma în timp 
ce te odihnesti, vei observa cum ochii se închid în mod natural 
de la sine? 


După aproximativ 12 minute de concentrare interioară, 
Rossi continuă : 


Atunci când mintea ta conştientă şi mintea ta inconstienta ştiu 
că pot continua să te lase să te bucuri de aceste perioade de 
odihnă şi relaxare de câteva ori pe zi astfel încât să nu mai 
trebuiască să trăieşti stresul şi dorința de fumat vei reveni la 
starea de veghe revigorat şi proaspăt? 


Atunci când pacientul a deschis ochii a spus că s-a văzut 
tinandu-si copilul şi simțindu-se mândru că nu fuma. A declarat 


că dorinţa sa de fumat dispăruse. A fost încurajat să îşi aloce 
aceste „perioade ultradiene de odihnă vindecătoare” oricând 
simtea dorinţa de a fuma. Pacientul a început să ia aceste 
pauze în timpul pauzei de prânz, ceea ce l-a ajutat să nu 
mănânce în exces şi să nu crească în greutate. Prin recadrarea 
nevoii sale de a fuma într-o nevoie de a avea un răspuns 
ultradian de vindecare a putut reduce stresul şi renunţa la 
dependenţa de fumat. 

Discutia de mai sus demonstrează că există multe modalităţi 
de utilizare a hipnozei în cadrul unui program de tratament. În 
multe dintre aceste exemple, hipnoza este folosită ca strategie 
secundară şi facilitatoare a abordărilor primare (de exemplu, 
cognitiv-comportamentală, educaţie). 


Disfunctii sexuale 


Înainte de a aborda problemele sexuale, clinicianul trebuie să 
fie familiarizat cu aspectele fiziologice şi medicale ale func- 
ţionării sexuale normale şi patologice, amintindu-și că există şi 
aspecte sociale şi culturale importante care trebuie luate în 
considerare în orice încercare de definire a „normalităţii” şi 
„anormalităţii” în ceea ce priveşte sexualitatea. Disfunctiile 
sexuale apar atunci când există o tulburare la nivelul oricăruia 
dintre cele patru stadii ale răspunsului sexual (dorinţa, excitatia, 
orgasmul şi rezolvarea), din cauza factorilor anatomici, fizo- 
logici sau psihologici. Disfunctiile sexuale pot dura întreaga 
viaţă sau pot apărea după o perioadă de funcţionare sexuală 
normală. De asemenea, ele pot fi prezente în toate activităţile 
sexuale sau pot fi situationale : de exemplu, un bărbat care are 
erectie în timpul masturbării, dar nu şi în timpul actului sexual 
cu o parteneră. 


Problemele psihosexuale 


Există o serie de probleme psihosexuale uzuale (Manualul 
diagnostic şi statistic al tulburărilor mentale : DSM-IV, Asociaţia 
Americană de Psihiatrie, 1994; Watson, Davies, 1997). Ele 
pot fi definite ca incapacitatea de a ajunge la plăcere şi satis- 
factie în activitatea sexuală si includ : 


inhibarea dorinţei sexuale (deficit de fantezii sexuale şi 
dorinţă a activităţii sexuale) ; 

aversiunea sexuală (aversiune extremă şi evitarea oricărui 
contact genital cu partenerul) ; 

disfunctia erectilă la bărbat (incapacitatea de a obţine sau 
menţine erecţia pentru actul sexual) ; 

tulburarea de excitație sexuală la femeie (incapacitatea de a 
obţine sau menţine o lubrifiere adecvată ca răspuns la 
excitatia sexuală până la finalizarea activităţii sexuale) ; 
anorgasmia la femeie (întârzierea sau absenţa orgasmului 
după o fază de excitație normală) ; 

anorgasmia masculină (întârzierea sau absenţa orgasmului 
după o excitație normală în timpul activităţii sexuale) ; 
ejacularea precoce (ejacularea cu stimulare sexuală minimă 
înainte sau la scurt timp după penetrare şi înainte ca per- 
soana să dorească acest lucru) ; 

dispareunia (durere genitală recurentă sau persistentă, fie la 
femeie, fie la bărbat) ; 

vaginismul (spasmul involuntar al musculaturii vaginului, 
care interferează cu actul sexual). 


Trebuie notat faptul că pentru a pune un diagnostic dis- 


funcţiile prezentate mai sus trebuie să fie recurente şi per- 
sistente. Inainte de presupunerea unei cauzalitati psihologice 


trebuie exclusă posibilitatea unei baze organice a disfunctiei 
sexuale. 

Kaplan (1974) susţine o teorie multicauzală a disfunctiilor 
sexuale la mai multe nivele - intrapsihic, interpersonal şi 
comportamental — şi enumeră patru factori cu un rol important 
în apariţia acestor tulburări : 


e lipsa de informare sau ignoranta în ceea ce priveşte interac- 
tiunile sociale şi sexuale ; 

e vina şi anxietatea inconştientă legate de sex ; 

e anxietatea de performanţă, care este şi cea mai frecventă 
cauză a disfunctiei erectile şi a disfunctiilor fazei orgasmului ; 

e eşecul partenerilor în a comunica unul cu celălalt despre 
sentimentele lor sexuale şi comportamentele în care doresc 
să se angajeze. 


Una dintre principalele bariere în calea performanţei 
adecvate şi a succesului o constituie stresul. Îngrijorarea 
privind performanţa poate duce la impotenta sau ejaculare 
precoce, iar eşecul repetat în timpul contactului sexual duce la 
anxietate şi frustrare. La femei, conflictele inconştiente 
privitoare la activitatea sexuală pot fi responsabile de 
vaginism, un spasm reflex involuntar al muschilor vaginali şi 
perineului care împiedică penetrarea. Cognitiile (gândurile) şi 
dispoziţia (emoţiile) modelează experienţa persoanei în ceea ce 
priveşte excitatia sexuală şi comportamentul. Procesele 
atentionale sunt de asemenea importante: experienţe uzuale 
în a fi spectator, oamenii care se concentrează pe propria 
performanţă, adesea aşteptând eşecul, mai degrabă decât pe 
senzualitate şi a face dragoste. Durerea, ruminatiile şi grijile 
distrag atenţia. Emotiile negative intense tind să reducă 
activitatea sexuală şi performanţa, dar asocierea nu este 
întotdeauna prezentă. În depresie, bucuria sexuală este adesea 


diminuată, dar ocazional este crescută; şi comportamentul 
erotic preferat se poate modifica, adesea devenind mai pasiv, 
iar medicamentele pot afecta negativ răspunsul sexual. 

Una din cele mai frecvente probleme sexuale este dorinţa 
sexuală inhibată, care afectează mai mult femeile decât bărbaţii. 
Libidoul scăzut este prezent la una din trei femei într-un anumit 
moment al vieţii, adesea însoţit de sentimentul de inadecvare şi 
anormalitate. Răspunsul obişnuit al psihosexologului este reali- 
zarea unui program pentru restaurarea sau creşterea libidoului 
femeii, deşi cea mai adecvată abordare ar fi aceea a reasi- 
gurării. Petrot (2005) concluzionează că modelul masculin al 
apetitului sexual a indus în eroare atât femeile, cât şi psiho- 
sexologii. Ea susţine că femeile încep acum să confrunte 
modelul masculin al nevoilor sexuale, ceea ce poate duce la un 
dezacord considerabil în cadrul cuplurilor. Aceasta este o altă 
situaţie care demonstrează clar felul în care comportamentele 
Şi în consecinţă şi intervenţiile psihoterapeutice şi medicale 
sunt în mod esenţial definite politic şi cultural. În manieră 
similară s-a postulat recent că variațiile funcţionării orgasmului 
feminin pot fi rezultatul influențelor genetice mai degrabă decât 
a celor socioculturale (Dunn, Cherkas, Spector, 2005). Rezul- 
tatele au arătat existenţa unei influenţe genetice semnificative 
cu o ereditate estimată de 34% pentru dificultăţile de a atinge 
orgasmul în timpul contactului sexual şi de 45% pentru orgas- 
mul din timpul masturbării. 

Phillips şi Frederick (1995) au sugerat faptul ca disfunctia 
sexuală poate fi legată de repunerea în act traumatică inter- 
personală. Există multe dovezi ale afectării funcţionării sexuale 
printre victimele abuzului sexual în copilărie, a violului, vio- 
lentei domestice şi războaielor (Becker, Skinner, Abel, Cichon, 
1986). Aceste aspecte pot include teama de sex, disfunctia 
excitaţiei şi scăderea satisfactiei sexuale. Aspectele specifice 


care trebuie explorate de terapeut includ : frecvenţa contactelor 
sexuale ; gradul de satisfacţie ; nivelul excitatiei ; natura interac- 
tiunilor sexuale ; gândurile, sentimentele şi fanteziile care 
acompaniază excitatia; şi orice alte griji pe care le-ar putea 
avea pacienţii legat de funcţionarea lor sexuală. Una dintre 
principalele metode hipnoterapeutice folosite pentru gestio- 
narea acestui tip de probleme este terapia stărilor eului, deşi 
pot fi utilizate şi alte metode hipnoanalitice discutate anterior 
(Watkins, Johnson, 1982 ; Phillips, Frederick, 1995). 

Manualele standard oferă informaţii viabile despre func- 
tionarea sexuală umană (Kaplan, 1974, 1979, 1988, 1995; 
Masters, Johnson, Kolodny, 1995; Charlton, Yalom, 1997; 
Leiblum, Rosen, 2000; Wincze, Carey, 2001; Kleinplatz, 
2001 ; de asemenea www.sexology.cjb.net). 


Hipnoza şi problemele sexuale 


Hipnoza a fost utilizată de mulţi ani în tratamentul problemelor 
sexuale. Erickson şi Kubie (1941) au prezentat primul caz 
cunoscut de tratare cu succes a dorinţei sexuale inhibate cu 
ajutorul hipnozei. Intervenţiile hipnotice pentru pentru disfunc- 
tiile sexuale par să fie foarte promițătoare în psihoterapia 
psihosexuală (Aaroz, 2005), deşi literatura de specialitate 
constă aproape în exclusivitate din studii de caz şi rapoarte ale 
rezultatelor (Erickson, 1953; Cheek, LeCron, 1968; 
Erickson, 1973; Crasilneck, 1979, 1982; Beigel, 1980; 
Aaroz, 1980, 1982, 1985; Degun, Degun, 1982; Hammond, 
1984, 1985; Zilbergeld, Hammond, 1988; Bakich, 1995; 
vezi de asemenea şi www.hypnosis-research.org). Problemele 
sexuale pot fi gestionate prin auto-hipnoză, care ajută persoana 
să se relaxeze. Hipnoza poate fi de asemenea folosită pentru a 


ajuta persoana în legătură cu imaginea corporală, vina, teama 
de sex şi teama de întâlniri sexuale. 

Frecvent se pune foarte mult accentul pe aspectele legate de 
pacient ca individ în detrimentul factorilor de relaţie care sunt 
importanţi. Hipnoza poate fi utilă în facilitarea interacțiunilor 
sănătoase cu partenerii şi familia şi în ceea ce priveşte o 
percepţie mai sănătoasă a relaţiei. Dacă relaţia dintre parteneri 
este proastă, aceasta nu va duce la dorinţă sexuală şi în con- 
secinté se pot manifesta problemele sexuale. În contextul 
tratamentului problemelor sexuale trebuie recunoscut faptul că 
hipnoza este adesea o strategie secundară sau facilitatoare care 
creşte eficacitatea unei game de abordări psihoterapeutice ; de 
exemplu, psihoterapia orientată pe insight ; restructurarea cog- 
nitivă rational-emotiva ; desensibilizarea etc. 

Hammond (1990a, pp. 350-352) prezintă câteva avantaje 
ale utilizării hipnozei în psihoterapia psihosexuală : 


e poate fi folosită în tratamentul pacientului în lipsa parte- 
nerului (cele mai multe rapoarte extinse după şedinţe de 
urmărire referitoare la folosirea hipnozei in disfunctiile 
sexuale au fost acelea asupra pacienţilor cu disfunctie erec- 
tilă - Crasilneck, 1979, 1982) ; 

e permite explorarea rapidă şi identificarea conflictelor aflate 
la baza disfunctiei, a sentimentelor nerezolvate legate de 
evenimente trecute şi a factorilor aflaţi în afara sferei consti- 
ente. Aceste experienţe reprimate şi sentimente asociate pot 
fi accesate şi prelucrate la nivele inconstiente (prin folosirea 
semnalizării ideodinamice de exemplu), minimalizând astfel 
problemele care apar adesea dacă se folosesc metodele de 
„descoperire” din psihoterapia psihodinamică clasică ; 

e învăţarea auto-hipnozei poate da pacientului sentimentul de 
control şi este o tehnică de gestionare a stresului. Aceasta 
poate furniza pacientului o metodă de reducere a anxietatii 


şi decompresie, precum şi de creştere a pasiunii sexuale 
prin imageria sexuală înainte de angajarea în actul sexual ; 
creşterea expectantelor pentru a promova schimbarea 
personală. Hipnoza poate fi utilizată pentru a creşte spe- 
ranta, sentimentele de auto-eficienţă şi încrederea că va 
apărea schimbarea. „procedurile de ratificare a transei pot 
convinge pacienţii de puterea propriei minţi pentru a face o 
serie de lucruri la nivel inconştient şi fără să încerce sau să 
dorească acest lucru ; de exemplu, atunci când braţul paci- 
entului se ridică involuntar ; adesea pacienţii sunt convinşi 
şi de faptul că hipnoza îi poate ajuta şi cu alte probleme ; 
atunci când un ac este trecut fără durere printr-un pliu al 
pielii de pe dosul mâinii pacientului a cărui mână a fost 
„anesteziată în mănuşă” pacienţii sunt convinşi că au mai 
mult potenţial decât au realizat până atunci şi că poate 
mintea lor este suficient de puternică pentru trezirea dorinţei 
sexuale, pentru a facilita orgasmul sau a crea erecţia”. 
permite utilizarea unei varietăţi de tehnici pentru modificarea 
emoţiilor problematice şi creşterea stărilor emoţionale dorite. 
Tehnicile de imagerie simbolică permit adesea pacienţilor 
să elibereze sentimentele „depozitate”, cum sunt furia şi 
resentimentele ; 

întărirea eului poate îmbunătăţi sentimentul de control şi 
stima de sine. Regresia hipnotică de vârstă poate readuce la 
viaţă amintiri care ajută la recapturarea şi redobândirea 
sentimentelor sexuale pozitive şi afecțiunii ; 

hipnoza şi auto-hipnoza pot ajuta la concentrarea atenţiei şi 
creşterea conştientizării senzoriale, facilitând astfel creşterea 
excitaţiei şi plăcerii ; 

poate ajuta la elucidarea proceselor interne (cognitive, ima- 
gerie) care sunt imposibil de observat şi dificil de explicat 
numai prin discuţii ; 


e poate realiza o evaluare a experienţelor negative şi pozitive 
din timpul terapiei (de exemplu, angajarea în temele de 
casă, cum este centrarea pe senzaţii). 


Abordări hipnotice 


Hipnoanaliza 


Scopul hipnoanalizei în psihoterapia psihosexuală este de: 


a descoperi conflictele inconştiente ; 

a elibera temerile care inhibă excitatia sexuală ; 

a restructura asocierile şi orientarea către obiectele sexuale ; 
a disipa identificările inhibitorii ; 

a întări eul. 


Există o serie de rapoarte legate de utilizarea abordărilor 
hipnoanalitice în gestionarea problemelor sexuale, incluzând : 
regresia hipnotică de vârstă (Wijesinghee, 1977) ; analiza viselor 
(Degun, Degun, 1988) ; ventilarea sentimentelor negative repri- 
mate (Levit, 1971). Rossi şi Cheek (1988) sugerează că o 
combinaţie de hipnoză uşoară cu utilizarea inconştientului, 
mişcări simbolice sau răspunsuri ideodinamice permite accesul 
rapid la informaţiile semnificative şi rezolvarea rapidă şi pro- 
ductivă a disfunctiilor sexuale în cadrul a trei şedinţe de terapie 
cu durata de câte două ore” (p. 346). 


Indepărtarea directă a simptomului 
Au fost realizate mai multe studii implicând îndepărtarea directă 
a simptomului, de exemplu : 


e vizualizarea întâlnirilor sexuale cu sugerarea îmbunătăţirii 
performanţei sexuale (Scheck, 1970) ; 


reamintirea hipnotică a experienţelor sexuale pozitive din 
trecut împreună cu distorsiunea hipnotică a timpului pentru 
prelungirea plăcerii (Mirowitz, 1966) ; 

imageria pozitivă a contactului sexual finalizat cu succes în 
combinaţie cu declaraţiile pozitive despre sine (Cheek, 
1976) ; 

sugestia catalepsiei (vezi studiul de caz 4, şedinţa 3). 


Abordările indirecte 


Hammond (1990a) descrie o serie de metafore şi abordări prin 
imagerie ghidată care pot fi folosite ca bază de lucru în terapia 
problemelor sexuale, de exemplu : 


„tehnica controlului principal” (pentru dorinţa sexuală 
inhibată, inhibitia ejaculării, disfunctia orgasmica, dis- 
funcţia erectilă şi dependentele sexuale) ; 

„timiditatea în urinat” (o metaforă scurtă ilustrând faptul că 
răspunsurile sexuale sunt automate şi inconştiente) ; 
„ieşitul în oraş la cină” (facilitând salivatia şi lubrifierea) ; 
umezirea şi lubrifierea pot fi de asemenea obţinute prin 
facilitarea răspunsurilor ideosenzoriale ; 

„transpiraţia într-o zi călduroasă” (utilă pentru femeile care 
au probleme cu excitatia sexuală şi mai ales cu lubrifierea 
vaginală) ; 

imageria ghidată şi fantezia erotică în care pacientul este 
spectator (vezi studiul de caz 4, şedinţa 4) ; 

inducerea viselor erotice (vezi studiul de caz 4, şedinţa 5). 


Am utilizat imageria ghidată pentru disfunctia orgasmică şi 


vaginism. Metafora tufei de trandafiri este un bun exemplu în 
acest sens. 


Intervenţia 40. Metafora tufei de trandafiri (adaptată 
după Assagioli, 1965/1975, p. 214) 


Imagineaza-ti că arăţi ca o tufă de trandafiri, în special o tulpină 
cu frunze verzi şi un boboc de trandafir. Bobocul pare verde 
deoarece sepalele sunt închise, dar chiar în vârf se poate vedea 
un punct roşu. Acum, pe măsură ce te concentrezi asupra 
acestui punct de culoare roşie, sepalele verzi încep să se 
separe, să se deschidă treptat, relevând petalele din interior de 
o delicată culoare roşie. Sepalele continuă să se deschidă până 
când poţi vedea întregul boboc delicat. Petalele se separa si 
ele încet, până când apare un trandafir perfect, complet deschis. 
Aşa că acum respiră profund şi inspiră parfumul acestui trandafir 
delicat, inhalând parfumul său caracteristic şi inimitabil; atât de 
delicat, dulce şi delicios. Continuă să inspiri parfumul său vin- 
decător care te încântă şi iti pătrunde toate simţurile, în fiecare 
parte a corpului tău. Imagineaza-ti forța vieţii care ia naştere 
din rădăcinile florii şi duce la deschiderea ei. 


Este evident că simbolul bobocului de trandafir poate fi 


folosit şi pentru întărirea generală a eului (şi anume „înflo- 


rirea” interioară). 


Hipnoza ca adjuvant în terapia comportamentală 


Hipnoza facilitează relaxarea şi imageria vie astfel că scenele 
Şi situaţiile sexuale gradate pot fi prezentate în stare hipnotică 
(desensibilizarea sistematică). Aceasta poate conţine elemente 
de preludiu sexual şi scene de implicare progresivă socială şi 
fizică (Fabbri, 1976 ; Biegel, Johnson, 1980; Degun, Degun, 
1982). Aaroz (1982, 1985) descria o serie de abordări în 


desensibilizarea progresivă cu ajutorul hipnozei : 


e hipnoza cu întărirea eului; 


e hipno-sensibilizarea video - în timp ce pacientul hipnotizat 
urmăreşte o serie de scene pe videocasetă prezentând relaţii 
sexuale normale ; 

e hipno-conditionarea cu diapozitive - în timp ce pacientul 
hipnotizat urmăreşte o serie gradată de diapozitive cu situaţii 
sexuale ; 

e reamintirea hipnotică - în hipnoză pacientul îşi imaginează 
experienţe sexuale încununate de succes din trecut. Procesul 
de condiţionare este reîntărit prin sugestii post-hipnotice, 
relaxare profundă, imagerie vizuală şi reamintirea expe- 
rientelor trecute. Auto-hipnoza este folosită pentru reîn- 
tărirea sugestiei posthipnotice. 


Abordările cognitive şi experientiale 


Auto-evaluările negative şi imageria sexuală negativă pot crea 
şi perpetua simptomele, ceea ce se întâmplă mai ales după ce 
a fost experimentat un eşec sexual. Aceasta este o reîntărire 
deschisă care acţionează ca un înterupător. Hipnoza este folosită 
pentru a recrea dispoziţia negativă şi a repeta afirmaţiile nega- 
tive, dramatizând efectul advers în cursul acestui proces. Apoi 
este folosită pentru a obţine afirmaţii şi imagerie pozitivă. În 
final, pacientul este învăţat auto-hipnoza pentru a reîntări 
restructurarea cognitivă (Burte, Aaroz, 1994). 


Studiul de caz 4. O abordare hipnoterapeutică 
integrativă pentru tratamentul disfunctiei 
erectile la bărbat (Hawkins, 1996) 


Studiul de caz care urmează demonstrează felul în care o 
abordare hipnoterapeutică integrativă poate fi folosită pentru 


tratamentul unei probleme erectile. Fiecare şedinţă de terapie 
este descrisă pe scurt, acordând atenţie doar intervențiilor 
principale. 


Şedinţa 1 


În afară de întrebările normale adresate în cadrul anamnezei 
este important să adresăm întrebări cu relevanţă pentru strategiile 
de hipnoză clinică în tratamentul problemelor sexuale. Aşa 
cum am explicat deja, evaluarea iniţială este un punct critic 
pentru stabilirea alianţei terapeutice. De asemenea este utilă 
pentru a obţine informaţii referitoare la vocabularul eufemistic 
şi vernacular pe care îl foloseşte pacientul pentru a descrie 
organele sexuale, precum şi la cunoştinţele sale în ceea ce 
priveşte anatomia şi funcţionarea sexuală. După anamneza (în 
timpul căreia am aflat că fusese deja examinat de urolog), John 
a fost învăţat cum să îşi amplifice conştientizarea senzorială 
prin accesarea momentelor de la începutul căsătoriei când 
reuşea să se excite rapid şi să obţină erecţia urmată de un 
orgasm adecvat. A fost rugat: 


Uită-te la mâna ta şi las-o să devină din ce în ce mai uşoară şi 
să plutească în aer... Lasa-ti mintea să meargă înapoi la vremea 
când erai proaspăt căsătorit şi te bucurai că faci sex cu soția 
ta... o activitate de care amândoi v-aţi bucurat... Constientizeaza 
senzațiile din corpul tău. Poţi simţi aceleaşi senzaţii şi plăcerea, 
şi funcţionarea exact aşa cum era atunci... Permite acestui 
lucru să se întâmple... Ştii că ai resusele pentru a lăsa acest 
lucru să se întâmple atunci când este potrivit în viitor, poate mai 
târziu azi sau poate mâine, sau cândva curând. Lasă acele 
senzaţii din corpul tau să crească in intensitate şi bucură-te de 
ele pe măsură ce coboară în penisul tău... Observă cât este de 
plăcut. Exact aşa cum s-a întâmplat, se poate întâmpla din nou 


acum... Nimic nu s-a schimbat. Singurul lucru important sunt 
senzațiile pe care le trăieşi. Simte atingerea, temperatura, 
presiunea şi mişcarea. Cufundă-te în sentimente şi senzații... 
nu trebuie să faci nimic decât să simţi şi să trăieşti plăcerea. 
Poti simţi aceleaşi sentimente, aceleaşi senzații şi plăcerea si 
funcţionarea exact aşa cum ai făcut atunci. Totul poate fi exact 
la fel ca atunci când te-ai căsătorit. 


Această tehnică a accesat amintirile psihosomatice pozitive 
ale lui John şi i-a permis să devină mai încrezător şi optimist, 
crescându-i expectantele. Abordarea este de asemenea o metodă 
eficace de gestionare a stresului şi poate duce la diminuarea 
sentimentelor de anxietate şi disperare. 

Nivelul de experientiere a senzatiilor poate fi de asemenea 
„controlat” de pacient cu ajutorul unui disc imaginar (tehnica 
controlului central), astfel încât să poată modifica nivelul 
senzatiilor în sus şi in jos (raportat de Hammond, 1990b). 

De asemenea a fost important ca John să îşi stabilească 
scopuri realiste în procesul de tratament. 


Acum că aceste senzaţii sunt foarte puternice, ia-le cu tine în 
viitor... Trăieşte senzaţia de a face dragoste cu soţia ta... Trăieşte 
preludiul, care vă satisface pe amândoi... Intră în o erectie şi 
penetrează-i vaginul cu penisul... Bucurati-va amândoi de aceasta 
şi ajungeţi la orgasm. Constientizeaza ceea ce simţi... Ştii ca 
aceasta se poate întâmpla dacă tu şi soția ta veţi lăsa acest 
lucru să se întâmple... Fii încrezător şi întreabă-te dacă aceasta 
se va întâmpla mai târziu în cursul zilei de azi sau mâine... Ştii 
că acesta este un scop la care poţi aspira si pe care îl vei 
atinge la un moment dat în viitor dacă este potrivit pentru tine şi 
pentru partenera ta să se întâmple astfel. Poţi face asta acasă 
începând de azi şi până la următoarea şedinţă de terapie. Tot 
ce este nevoie să faci este să te uiţi la mâna ta dreaptă şi, pe 
măsură ce ea se ridică, lasă ochii să se deschidă, având încredere 
în mintea ta inconstienta pentru a găsi nivelul adecvat al transei 


pentru accesarea acelor experienţe sexuale pozitive anterioare... 
Te vezi la un moment viitor utilizând acele resurse sexuale 
pentru o relaţie sexuală satisfăcătoare pentru tine şi soţia ta. 


Şedinţa 2 


După cum am discutat anterior, semnalizarea ideomotorie este 
o abordare prin utilizare care e utilă în mod special pentru 
descoperirea evenimentelor traumatice reprimate şi a sen- 
timentelor de distres asociate, legate de problemele actuale 
psihologice şi psihosomatice. Prima dată au fost stabilite sem- 
nalele „da” şi „nu” cu ajutorul degetelor. Apoi John a accesat 
experienţe prototip care au fost legate de problema sa sexuală. 
A existat o oarecare conştientizare a acestor evenimente ; de 
exemplu, relaţia sa din trecut cu mama şi mai târziu o expe- 
rienţă homosexuală. Aceste evenimente au fost trecute în 
revistă cu o abreactie emoţională minimă. În acestă situaţie, nu 
au fost făcute interpretări de către terapeut şi nici nu au fost 
făcute intervenţii pentru încurajarea ventilării emoţionale, deşi 
acestea ar fi putut fi opţiuni viabile. 

După trei „cicluri” de chestionare ideodinamică John a 
semnalizat „da” în mod inconştient referitor la faptul că putea 
merge în viitor (la o anumită dată) fără problemă. Şi-a imaginat 
o dată la care se putea întâmpla aceasta, la aproximativ patru 
săptămâni de la data şedinţei de terapie. A fost transpus la data 
aceasta şi a experientiat răspunsuri pozitive intense. În hipnoză 
i s-a spus: 


Ai resursele pentru a lăsa ca acest lucru să se întâmple şi deja 
ştii că poţi schimba răspunsurile tale corporale în mod potrivit 
pentru a-ţi da voie să răspunzi sexual atunci când eşti cu soția 
ta... Mintea ta inconştientă foloseşte tot ceea ce ai învăţat şi ai 


trăit azi aici legat de originile problemei tale astfel încât să te 
ajute să găseşti soluţii până la data pe care ai indicat-o sau 
chiar mai devreme daca este potrivit pentru tine... şi poţi trăi 
aceste senzații plăcute şi aceste experienţe plăcute atunci când 
visezi mai târziu în noaptea aceasta... Te trezeşti având o 
erectie puternică... Te vei întreba dacă acest lucru se întâmplă 
cu adevărat şi când se întâmplă... poate în această noapte sau 
poate altădată... deşi o parte din tine ştie deja că e adevărat. 


Şedinţa 3 


În acestă şedinţă de terapie, John a fost hipnotizat şi i-a fost 
sugerată rigiditatea braţului pentru a demonstra că deţine controlul 
asupra funcţionării sale somatice şi de asemenea faptul că are 
resursele (inconştiente) pentru a lăsa ca braţul să devină rigid 
Şi tare fără să fie nevoie să facă ceva pentru ca acest lucru să 
se întâmple. 


Aşa cum ai control complet asupra mâinii şi braţului tău, astfel 
că poţi să îţi faci braţul rigid, tot aşa ai resursele pentru a 
controla orice parte din corpul tău în acelaşi fel, incluzând 
penisul tău... Poţi păstra rigiditatea atât timp cât este potrivit 
pentru tine şi pentru partenera ta pentru a vă bucura de o 
relație sexuală împreună. Ai control deplin asupra fiecărei parti 
a corpului tău, inclusiv penisul. Temerile şi anxietatile tale se 
vor diminua şi pe măsura trecerii timpului poţi înțelege problema 
ta dacă acest lucru este potrivit pentru tine. 


Utilizarea fenomenelor hipnotice în psihoterapie a fost 
recent discutată pe larg de Edgette si Edgette (1995). 


Sedinta 4 


Este util să încurajăm pacientul impotent să vorbească 
despre fanteziile sale sexuale private şi să le reproducă în 
transă. Poate fi utilă implicarea partenerei în aceste şedinţe de 
terapie. Pacientilor li se poate de asemenea sugera o fantezie 
sexuală ghidată: 


Poate că te vei imagina în mijlocul unei orgii sexuale, urmărind 
cum oamenii se dezbracă şi se explorează seductător unul pe 
altul... Trăieşti excitatia care se scurge prin corpul tau şi în 
organele tale genitale... poate încurajând propriile tale amintiri 
legate de distracție şi plăcere... Nu ştiu dacă vei putea folosi 
aceste amintiri sexuale importante în noaptea aceasta sau 
mâine sau după acest sfârşit de săptămână... Te vei întreba 
dacă mintea ta inconstienta te va lăsa să te bucuri de o experienţă 
sexuală cu partenera ta... şi când o face vei fi surprins să 
descoperi cât de excitat poți fi. 


Şedinţa 5 


John a intrat în transă hipnotică (folosind metoda de auto- 
-hipnoză învățată anterior) şi i s-a sugerat o metaforă a gra- 
dinăritului care a inclus referiri la lăstare verzi, ce se dezvoltă 
sub pământ, la anotimpurile anului etc. Această tehnică este 
similară cu metafora „viaţa unui stejar” (intervenţia 20, capi- 
tolul 4). Şedinţa de terapie a fost încheiată cu utilizarea visului 
creativ ca modalitate de implicare a căutării inconştiente pentru 
rezolvarea problemei : 


Ştii deja cum să trăieşti visele stimulante. Este un lucru perfect 
natural, consecință a ceea ce facem... Vei avea vise plăcute. 


Mintea ta inconştientă poate lucra pentru creşterea dorinţei 
tale sexuale fata de soţia ta... Poti descoperi că visele tale sunt 
creative şi plăcute... Poţi deja să te întrebi ce vei visa mai târziu 
în această noapte... Pentru că scopul tău este de a creşte 
dorința ta sexuală, după toate probabilitățile, vei avea o expe- 
rienta interesantă în noaptea aceasta sau poate mâine noaptea 
sau chiar în noaptea următoare... Vei fi surprins atunci când se 
întâmplă cu adevărat, dar vei fi surprins şi dacă vei avea de 
aşteptat până la final de săptămână. Şi aceste dorințe vor 
rămâne cu tine pe parcursul zilei şi va exista o influenţă adec- 
vata în gândurile şi comportamentele tale. Deşi nu îţi vei aminti 
toate visele tale erotice şi sexy, dimineaţa, vei putea totuşi simţi 
şi ştii că ceva este diferit chiar dacă nu ştii exact despre ce este 
vorba. Chiar dacă nu crezi că acest lucru se poate întâmpla cu 
adevărat vei fi şi mai suprins atunci când se întâmplă, ştiind că 
ai aceste resurse pentru a te lăsa să găseşti soluţii chiar şi 
atunci când dormi. 


John a spus că în noaptea care a urmat şedinţei de terapie a 
avut un vis plin de erotism în cursul căruia s-a trezit şi a 
„descoperit” că avea erectie. A fost extrem de bucuros de 
„descoperirea” sa şi de faptul că are încă această capacitate. 
Lui John i s-a cerut să reproducă acest vis în transă şi să indice 
ideodinamic când au apărut schimbările fiziologice adecvate. 
În această şedinţă finală a fost subliniată întărirea eului şi 
stabilirea scopurilor. 


Sedinta 6 


Aceasta a fost o şedinţă de terapie cu pacientul şi soţia sa. 
Ambii au fost regresati la o experienţă sexuală pozitivă din 
trecut din căsătoria lor. Apoi au fost încurajați să îşi descrie 
experienţele unul altuia, incluzând senzațiile corporale. Ambii 
parteneri au fost apoi progresati (în hipnoză) la un moment 


viitor când aceste experienţe puteau fi actualizate, știind că 
minţile voastre inconștiente caută deja soluţii chiar dacă nu 
sunteți conştienţi că acest lucru se întâmplă. În această şedinţă 
de terapie a fost subliniată dezvoltarea speranţei şi optimis- 
mului, a controlului personal şi sentimentelor pozitive. 


Sedinta de urmărire 


Şedinţa de urmărire la interval de şase luni a relevat faptul că 
funcţionarea sexuală a cuplului era satisfăcătoare pentru ambii 
parteneri. Nu mai aveau probleme în „a face sex” şi în con- 
secinta un stresor major din viata lor a fost îndepărtat. 


Dependenţa de sex 


Pentru unele persoane, dependenţa de sex este un mod de 
gestionare a stresului, comportamentul lor sexual devinind 
principalul mecanism de coping. Acest lucru poate fi exprimat 
grosier prin afirmaţia „un orgasm pe zi tine stresul la distanţă”. 
Heron (1998a) — vezi www.human-inquiry.com/homebase.htm — 

prezintă o „teorie autentică sex-negativă” in care spune : 


e O persoană care îşi neagă funcţionarea catharctică şi isi 
reprimă stresul va trece probabil printr-o distorsionare a 
funcţiei sexuale. Înlocuirea nu este dificil de înţeles : eliberarea 
pur somatică a orgasmului distrage atenţia de la durerea 
stresului îngropat, dar fără reducerea sau descărcarea acelui 
stres — de aici nevoia unui alt orgasm cât de curând. Rezul- 
tatul este o utilizare compulsivă, repetitivă a eliberării 
sexuale drept comportament maladaptativ. 

e Corolarul, bineînţeles este că nivelul de tensiune sexuală si 
excitație pot creşte in mod artifical din cauza înlocuirii 


sentimentelor reprimate cu funcţia sexuală, astfel că persoana 
cere şi obţine descărcarea sexuală într-un grad care nu are 
nici o legătură cu nevoile fizice reale, ci este un martor al 
nevoilor personale întrerupte şi al distresului care le în- 
conjoară. 

e Comportamentul sexual compulsiv în sine poate fi o maladaptare 
simbolică : persoana acţionează orbeste în cadrul aspectelor 
emoţionale prezente nerezolvate din trecut. Astfel, vio- 
latorul fizic sau emoţional acţionează orbeşte împotriva 
unui şir de femei, ca urmare a furiei reprimate împotriva 
mamei sale şi a frustrării dorințelor impuse de ea. O femeie 
vârstnică are o serie de aventuri nepotrivite cu bărbaţi tineri, 
acţionând orbeşte din cauza suferinţei sau furiei ca urmare 
a dragostei întrerupte la moartea fiului său în vârstă de 8 
ani. Şi aşa mai departe. Dorinţa sexuală este doar înfăţişarea 
pe care o are distresul neindentificat şi nevoile îngheţate 
care dau dorinţei o direcţie şi putere motivatoare. 

e Distresul aflat la bază poate fi un distres reprimat de timpuriu 
din cauza negării sexualităţii în copilărie : nevoia copilului 
de a împărtăşi dragostea şi bucuria prin întregul său corp, 
inclusiv organele genitale, s-ar putea să fi fost întrerupte de 
părinţi sau fraţi. În consecinţă apare o compulsie ascunsă 
spre incest: nevoia întreruptă de dragoste, împreună cu 
suferinţa şi furia la înteruperea sa, fixate genital şi orientate 
spre un membru al familiei - întreaga constelație fiind 
reprimată şi negată şi în acelaşi timp proiectată repetitiv 
orbeşte şi cu rezultate dezastruoase în lumea socială adultă 
(p. 42). 


Cele mai frecvente tipuri de comportamente sexuale excesive 
sunt clasificate în DSM sub denumirea de parafilie (Schneider, 
Irons, 1998). Deşi dependentul de sex cheltuieşte mult timp şi 


energie în legătură cu comportamentele sale şi consecinţele 
stresante de viaţă, persoana nu se poate opri. Trăind nivele 
crescute de stres, comportamentul dependent (de exemplu, 
mastrubarea) creşte adesea ca frecvenţă şi intensitate şi poate 
duce la leziuni fizice. Carnes (1991) a identificat 10 tipuri de 
comportament asociate cu tulburările sexuale de dependenţă : 


sexul fantastic : obsesia faţă de o viaţă sexuală de tip fantezie ; 
rolul sexual seductiv : seductia şi cucerirea sunt cheia - de 
exemplu, relaţiile multiple, aventurile şi/sau relaţiile în serie 
nereuşite ; 

sexul anonim : angajarea în acte sexuale cu parteneri ano- 
nimi sau aventurile de o noapte ; 

sexul plătit: plătirea prostituatelor sau a telefoanelor cu 
conţinut sexual explicit ; 

comercializarea sexului : bani sau droguri primiţi la schimb 
pentru sex sau folosirea sexului ca pe o afacere ; 

sexul voyeurist : utilizarea pornografiei din cărţi, video sau 
internet. Este înalt corelat cu masturbarea, până la punctul 
lezării fizice ; 

sexul exhibitionist : auto-expunerea (Epstein, Deyoub, 1983) ; 
sexul intruziv : atingerea altora fără permisiune/folosirea 
unor poziţii de putere pentru exploatarea sexuală a unei alte 
persoane ; 

schimbul de durere : producerea sau resimtirea durerii pentru 
creşterea plăcerii sexuale ; 

sexul exploatator : utilizarea forţei faţă de un partener vul- 
nerabil pentru a obţine accesul sexual sau activitatea sexuală 
cu copiii (pp. 42-44). 


Pentru multi dependenţi de sex, pornografia combinată cu 


masturbarea, uneori riscantă din punct de vedere fizic, este 
piatra de temelie a activităţilor creatoare de dependenţă. In 


ultimele stadii ale dependenţei sexuale, persoana dependentă 
preferă lumea fanteziei şi sexul fantezist cu sine însuşi sau cu 
alţii în locul sexului relational cu un partener. Dependenţa de 
sex pe internet devine subiect de interes din ce în ce mai 
pregnant pentru clinicieni (Cooper, 2002). 

Tulburările sexuale de tip dependenţă coexistă adesea cu 
abuzul de substanţe şi sunt în mod frecvent o cauză nere- 
cunoscută de recădere. Dependentii de sex au fost adesea 
abuzati în copilărie (Carnes, 1991, p. 35) şi pentru că au idei 
distorsionate despre sex adesea le lipseşte informaţia legată de 
sexualitatea sănătoasă. Hipnoterapia pentru dependentii de sex 
poate viza aspectele care se leagă de rolul stresului în men- 
ţinerea comportamentului sexual compulsiv. Strategiile pot 
include întărirea eului, hipnoanaliza şi învăţarea auto-hipnozei. 
Hipnoza poate fi de asemenea integrată în consilierea de cuplu 
şi terapia de grup. În tratamentul dependentilor de sex, accentul 
cade asupra ruşinii şi aceasta este cel mai bine tratată în terapia 
de grup. O dezbatere mai detaliată asupra diagnosticului şi 
tratamentului este oferită de Irons şi Schneider (1997). Din 
discuţia de mai sus reiese că pentru a lucra cu dependentii de 
sex şi a avea succes este absolut necesară o pregătire riguroasă 
în această specialitate. 


Probleme de somn 


Stresul afectează adesea somnul persoanei, aceasta continuând 
să fie obosită şi chiar mai stresată. Problemele de somn care 
sunt adesea asociate cu stresul includ dificultăţile de adormire, 
trezirea în timpul nopţii şi trezitul devreme. Probabil cea mai 
frecventă tulburare a somnului este insomnia, care poate fi 
legată de stresul situational şi anxietate, deşi există multe alte 


cauze posibile (de exemplu, sindromul de apnee de somn şi 
alte dificultăţi respiratorii, îngrijorarea că nu va putea dormi, 
durerea, ingestia excesivă de cafeină şi depresia). Atunci când 
persoana este trează se consumă adesea cu gânduri legate de 
evenimentele din viaţa sa. Domeniul medicinei somnului s-a 
extins rapid în ultimele trei decenii, iar diferitele tulburări 
identificate necesită o evaluare şi intervenţii specifice. Neylan, 
Reynolds şi Kupfer (1994) descriu o nosologie succintă. Trebuie 
reiterat faptul că psihoterapeutii trebuie să lucreze în colaborare 
cu medicii, ceea ce poate include trimiterea către o clinică 
specializată în probleme de somn, pentru a asigura pacienţilor 
un tratament cuprinzător şi integrat. Abordarea psihotera- 
peutică, care poate include hipnoza, poate acoperi atât ges- 
tionarea simptomelor (de exemplu, organizarea unei rutine şi 
ţinerea unui jurnal), terapia cognitiv-comportamentală şi 
abordările hipnoanalitice, funcţie de evaluarea clinică. 

Spiegel şi Spiegel (1978/2004) sugerează că pacienţii pot 
deveni „regizori ai traficului” pentru gândurile lor, pro- 
iectandu-le pe un ecran şi astfel disociindu-se de răspunsul 
fizic evocat. Ei concluzionează că asemenea abordări pot fi 
utile în conjunctie cu abordările standard din laboratoarele 
pentru somn, incluzând păstrarea dormitorului ca spaţiu în 
care nu se desfăşoară munca şi alte activităţi generatoare de 
stres şi evitarea privirii constante a ceasului atunci când per- 
soana este trează. 

Rossi şi Cheek (1988) discută o serie de abordări ideodi- 
namice ale problemelor de somn : 


Cea mai satisfăcătoare şi odihnitoare metodă de gestionare a 
insomniei ocazionale este aceea de a te ridica din pat şi a folosi 
auto-hipnoza cu o metodă de inducţie înainte de a cere un răspuns 
ideodinamic la întrebarea: ar fi bine pentru mine să adorm 
atunci când mă întorc în pat şi să dorm visând frumos şi având 


gânduri plăcute până când mă trezesc la ora... dimineaţa ? Răs- 
punsul obişnuit este da. Acum cere degetului tău da să se ridice 
atunci când ştii că iti poţi tine promisiunea (p. 383). 


Următorul exemplu este reprezentativ pentru o abordare de 
orientare dinamică. 


Intervenţia 41. Facilitarea unui somn bun peste noapte 


Atunci când mintea ta inconștientă este gata să participe la 
procesul de vindecare pentru înțelegerea şi rezolvarea pro- 
blemelor tale de somn, vei ridica un deget?... Poţi discerne 
această mişcare la început ca o senzaţie într-unul din degetele 
tale... Aşa este foarte bine!... Bucură-te că mintea ta incon- 
ştientă a fost de acord să participe la această călătorie de 
descoperire. Lasă mintea ta inconştientă să meargă înapoi în 
timp la prima experienţă din viata ta când ceva s-a întâmplat 
pentru a face ca somnul să devină important într-un anume 
fel... Vei fi surprins să descoperi că acest lucru este legat de 
experienţele tale actuale legat de somn.... Dacă da, degetul 
tău se va ridica?... Aşa este bine!... Încearcă să iti dai seama 
ce ai putea face pentru a împiedica ca această experienţă sa iti 
deranjeze somnul...şi acum că ştii acest lucru, mai este vreun 
alt motiv pentru care acest eveniment interferează cu somnul 
tău la momentul actual?... Acum mergi înapoi la un moment din 
trecut în care ai dormit bine şi te-ai trezit dimineața simtindu-te 
cu adevărat bine.... Adormi în acea noapte, iar degetul tău se 
va ridica... Cred că te vei bucura de acest somn profund şi 
sănătos... Vei fi fascinat de experienţa acelui somn vindecător 
pe măsură ce mintea ta inconstienta trece în revistă tot ce se 
întâmplă, incluzând acele perioade în care răspunsurile din vis 
sunt importante pentru tine... Acum poţi să dormi profund şi 
relaxat noaptea şi să te trezeşti dimineața simtindu-te odihnit si 
relaxat? Atunci când ştii că iti vei tine promisiunea fata de tine 
şi fata de persoanele care ar fi multumite dacă ai dormi bine, 
degetul tău se va ridica?... Vei deschide ochii? 


Rossi (2002) raportează următoarea abordare cu un pacient 
suferind de insomnie : 


Ochii tăi se vor închide de la sine în câteva momente şi acesta 
va fi un semnal că mintea ta interioară este gata să te ajute să 
iti rezolvi problema de somn. Mă întreb dacă iti poţi aminti o 
perioadă în care ai dormit foarte bine? Mintea ta inconştientă te 
va ajuta să dormi confortabil chiar înainte să realizezi acest 
lucru? Atunci când simţi ca vrei să te trezesti şi să te întinzi, va 
fi un semnal că mintea ta interioară a învăţat ceva util pentru a 
te ajuta să găseşti confortul şi vindecarea atunci când te întinzi 
pentru a te odihni. 


Rossi i-a sugerat pacientului să se bucure de răspunsul de 
vindecare ultradian oricând simţea nevoia şi că mintea şi corpul 
lui puteau folosi acest interval de timp pentru a „rezolva 
propriile probleme în propriul său fel”. A subliniat faptul că 
problemele din căsătorie şi problemele cu copiii pot fi adesea 
rezolvate în moduri care sunt surprinzătoare sau chiar necunos- 
cute minţii conştiente. A fost încurajat să discute fanteziile 
relevante şi ideile din timpul perioadelor de revitalizare şi 
odihnă ultradiene. 

Următoarea abordare generală este de asemenea utilă pentru 
pacienţii cu dificultăţi de somn. 


Intervenţia 42. Dificultăţile de somn 


Închide ochii, intră în mintea ta şi găseşte toate acele amintiri 
psihosomatice legate dormitul corespunzător din trecut... Lasă 
acele resurse să curgă prin corpul şi mintea ta... Relaxeaza-ti 
fiecare parte a corpului şi minţii tale... Atunci când eşti cu 
adevărat conştient că poţi folosi aceste resurse naturale de 
vindecare pentru a te bucura de un somn plăcut şi revigorant, 


degetul tău se va ridica... Aşa este foarte bine!... Lasă acest 
lucru să se întâmple de la sine, nu ai nimic de făcut acum decât 
să constientizezi că mai târziu în cursul zilei, atunci când este 
potrivit să foloseşti ceea ce ai învăţat, poţi dormi în linişte atât 
timp cât doreşte mintea ta inconstienta. Te vezi acum cum te 
pregăteşti să mergi la culcare... Mă întreb dacă te vei urca în 
pat de pe partea dreaptă sau de pe partea stângă... sau poate 
de la capătul patului... sau poate vei pluti spre pat... Pune capul 
pe pernă şi lasă aceste resurse de somn să curgă în corpul şi 
mintea ta... Te simţi confortabil şi cald... Pe măsură ce aluneci 
într-un somn liniştit şi curativ... vor exista momente în care vei 
visa?... Te vei trezi dimineaţa relaxat şi proaspăt, gata să te 
ocupi de sarcinile din viata ta de care este nevoie sa te ocupi. 
Nu ştiu dacă vei experimenta acest somn bun şi curativ în 
noaptea aceasta sau dacă va fi mâine noaptea, dar poate 
înainte de finalul de săptămână? 


O descriere detaliată a utlizării auto-hipnozei în lucrul cu 
copiii cu probleme de somn este prezentată în capitolul 8. 


Sindromul de stres postraumatic (SSPT) 


Definiţie 


Din ce în ce mai multe persoane prezintă simptome carac- 
teristice sindromului de stres postraumatic (SSPT). Criteriile 
diagnostice specifice A (DSM-IV) sunt: 


Persoana a trăit, a fost martoră sau s-a confruntat cu un eveniment 
sau evenimente care au implicat moartea sau rănirea, a fost 
ameninţată cu moartea sau rănirea, cu afectarea integrităţii fizice 
a ei sau a altora, reacţia sa implicând teama intensă, neajutorarea 
sau oroarea. 


Foa, Davidson şi Frances (1999) enumeră simptomele-cheie 
ale SSPT: 


1. Re-trăirea evenimentului traumatic, indicată de: 


reamintirea intruzivă şi stresantă a evenimentului ; 
flash-uri (sentimentul că evenimetnul reapare în stare de 
veghe) ; 

coşmaruri (evenimentul sau alte imagini înfricoşătoare 
apar frecvent în vise) ; 

reacţii exagerate emoţionale şi fizice la declanşatori care 
amintesc persoanei de acel eveniment. 


2. Evitarea şi amorteala emoţională indicată de : 


activităţi, locuri, gânduri, sentimente sau conversații 
legate de traumă ; 

dezinteres ; 

sentimente de detaşare faţă de alţii; 

emoţii restrictive. 


3. Excitaţie crescută indicată de: 


dificultăţi de adormire ; 
iritabilitate sau izbucniri de furie ; 
dificultăţi de concentrare ; 
hipervigilenta ; 

răspuns exagerat de teamă. 


În afară de aceste trei tipuri principale de simptome, alte 
simptome uzuale includ atacurile de panică, comportamentul 
evitant sever, depresia, gânduri şi sentimente suicidare, abuz 
de substanţe, sentimente de alienare şi izolare, sentimente de 
neîncredere şi trădare, mânie şi iritabilitate, afectarea severă a 
funcţionării zilnice şi percepții şi convingeri stranii. Durata 
simptomelor trebuie să fie mai mare de o lună pentru a întruni 
criteriile DSM pentru SSPT şi trebuie de asemenea să aibă 


un efect semnificativ în detrimentul funcţionării sociale şi 
ocupaţionale. 


Tulburarea acută de stres 


Tulburarea acută de stres este similară cu SSPT în ceea ce 
priveşte evenimentul precipitant şi simptomatologia, dar este 
limitată în timp, până la o lună după eveniment. Deşi cele mai 
multe persoane care au o traumă severă, de exemplu, violul, 
sunt iniţial simptomatice, cele mai multe îşi revin fără a dez- 
volta SSPT. 


Tulburarea de adaptare 


Tulburarea de adaptare este de asemenea un fenomen legat de 
stres care a dus la maladaptare şi simptome limitate în timp 
până când stresorul este îndepărtat sau până apare o nouă stare 
de adaptare (Strain, Newcorn, Wolf, Fulop, 1994, p. 671). 


Situatiile stresante de viata 


Orice situaţie stresantă de viaţă care stimulează excitatia 
excesivă prin intermediul sistemului autonom şi endocrin poate 
conduce la o simptomatologie clinică variată de SSPT (Rossi, 
Cheek, 1988). Evenimentele traumatice cu legături demonstrate 
empiric cu SSPT includ abuzul fizic şi sexual în copilărie 
(Duncan, Saunders, Kilpatrick, Hanson, Resnick, 1996); 
războiul (King et al., 1995); violul la adult (Kilpatrick, 
Resnick, 1993); dezastrele naturale si tehnologice (Pynoos et 
al., 1993). Rezultatele studiului national de comorbiditate 


(Kessler, Sonnega, Bromet, Hughes, Nelson, 1995) arată că 
expunerea la traumă este un loc comun al vieţii moderne. 

Există tot mai multe dovezi privind faptului că multi oameni 
intră într-o stare disociativă (Cardefa, Spiegel, 1993) în timpul 
traumelor fizice ti psihologice, stare ce îi protejează de durerea 
copleşitoare din acea situaţie. Iniţial, disocierea funcţionează 
bine în momentul traumei, dar dacă această ultimă apărare 
durează prea mult timp, atunci interferează cu prelucrarea 
suferinţei necesară pentru a trece peste acea experienţă şi 
pentru a reduce probabilitatea simptomatologiei de mai târziu 
(Spiegel, 1994). 

Rossi (1996) consideră că amintirile disociate sau depen- 
dente de stare rămân active la nivel inconştient şi precipită şi 
menţin dinamic simptomatologia psihosomatică. Aceasta poate 
explica de ce anumite sindroame clinice sunt adesea rezultatul 
unei disocieri cronice; de exemplu, tulburările de compor- 
tament alimentar, depresia, tulburările obsesiv-compulsive, 
fobiile, tulburările de panică şi tulburarea de identitate diso- 
ciativă. Rossi şi Cheek (1988) concluzionează că aceasta duce 
la insight-ul incitant conform căruia: „Întreaga istorie a psi- 
hologiei profunde şi psihanalizei poate fi acum înţeleasă ca 
investigaţie clinică prelungită a felului în care amintirile diso- 
ciate sau dependente de stare rămân active la nivel inconştient, 
dând naştere complexelor” (p. 112). 

Un studiu recent a investigat efectele transgenerationale ale 
SSPT la copiii ale căror mame au fost expuse atacului de la 
World Trade Center în timpul perioadei de sarcină (Yehuda et 
al., 2005). Autorii au concluzionat că „datele sugerează faptul 
că efectele SSPT maternal legat de cortizol pot fi observate 
foarte de timpuriu în viata copilului şi subliniază relevanta 
factorilor in utero la riscul biologic potential de SSPT”. 


Foa, Rothbaum şi Molnar (1995, disponibil pe 
www.psychiatrist.com), Spiegel (1996), Leskin, Kaloupek şi 
Keane (1998) şi Dwivedi (2000) realizează o serie de treceri în 
revistă detaliate privind SSPT. Cititorul poate consulta de 
asemenea lucrarea lui Holmes şi a colaboratorilor săi 
(2005) pentru o discuţie asupra SSPT şi a disocierii 
(www.sciencedirect.com) şi www.trauma-pages.com pentru 
informaţii de caracter general. 


Tratamentul SSPT 


Două tipuri de tratament sunt utile în SSPT: psihoterapia şi 
medicaţia. Unele persoane se recuperează după SSPT doar cu 
psihoterapie, în timp ce alţii au nevoie de psihoterapie şi 
medicatie, iar alţii au nevoie doar de medicatie (Foa et al., p. 
71). O cercetare realizată de experţi a concluzionat că cele trei 
tipuri de psihoterapie cu adevărat eficace în tratamentul SSPT 
sunt: gestionarea anxietăţii, terapia cognitivă (Foa et al., 
1995; Kennerley, 1996; Harvey, Bryant, Tarrier, 2003) si 
terapia prin joc (Foa et al., 1995). Pe lângă aceasta s-a con- 
siderat important ca persoanele cu SSPT şi familiile lor să fie 
consiliate educational şi suportiv. De asemenea s-a admis faptul 
că desensibilizarea şi procesarea cu ajutorul mişcărilor oculare 
(Shapiro, 1995; Edmond, McCarty, 2004), precum şi hipno- 
terapia şi hipnoanaliza - de exemplu, terapia stărilor eului 
(Phillips, 1993) şi psihoterapia psihodinamică - pot fi utile in 
tratamentul SSPT. Deşi hipnoterapia nu a fost recomandată ca 
tratament de electie, ea poate juca un rol semnificativ atunci 
când este folosită în conjunctie cu alte tratamente, precum şi 
atunci când este folosită ca abordare a unui stres semnificativ. 
Metodele comportamentale şi cognitiv-comportamentale din 


categoria terapiei prin expunere (de exemplu, desensibilizarea, 
terapia prin inundare sau implozie) sunt la ora actuală tra- 
tamentele preferate pentru SSPT (Keane, 1998 ; Leskin et al., 
1998a; Foa, Keane, Friedman, 2000). Asa cum a observat 
Meichenbaum (1995), intreaga naratiune in care este intercalat 
evenimentul traumatic se poate schimba odata cu repovestirea 
sau re-experientierea in direcţia unei mai bune acceptări de 
sine şi a unei evaluări mai realiste a periculozitatii eve- 
nimentului. 

Dat fiind că multi oameni intră într-o stare disociată în 
timpul unei experienţe traumatice, permisiunea de a intra într-o 
stare disociativă structurată în terapie facilitează accesul per- 
soanei la amintirea experienţei. Aceste amintiri trebuie pre- 
lucrate pentru a rezolva simptomatologia post-traumatică. 


Hipnoterapia 


Abordarea hipnoterapeutică (Rossi, 2002) poate fi folosită 
pentru a ajuta pacientul să recadreze experienţa traumatică 
originală negativă, permiţând astfel transformarea creativă a 
problemei iniţiale. Explorarea ideodinamică poate furniza o 
cale sistematică de acces, revizuire şi transformare a expe- 
rientelor trecute într-un mod creativ şi securizant. Deoarece 
această abordare funcţionează la nivelul integrării inconştiente 
şi rezolvării problemei psihosomatice, există mai puţine şanse 
de redeschidere a rănilor traumatice. Evenimentele traumatice 
pot fi restructurate prin utilizarea resurselor adulte disponibile, 
pentru a re-experientia trauma dintr-o perspectivă diferită, în 
timp ce se dobândeşte un sentiment al controlului asupra 
trecutului. Cu alte cuvinte, o retărire recursivă a experienţei 
traumatice permite eliberarea potenţialului creativ al crizei. 
Rossi scrie : 


Amintirile timpurii sunt de obicei încărcate cu alte stări ale 
fiinţei, alte aspecte ale personalităţii care s-ar putea să fi fost 
îndepărtate prematur. Aceste identități şi amintiri dependente de 
stare, atunci când sunt înţelese empatic, indică adesea potenţiale 
din personalitatea individuală care nu au ajuns la dezvoltarea lor 
optimă (p. 272). 


Experiente de reeducare 


Hipnoza poate fi folosită pentru a furniza experienţe de reedu- 
care pacientului traumatizat (Erickson, Rossi, 1989). În această 
abordare, hipnoterapeutul stimulează activ schimbarea prin 
răspunsuri inconştiente la sugestiile directe şi indirecte. O altă 
abordare care lasă adultul să aline copilul traumatizat este 
aceea prin care pacienţii sunt încurajați să îşi imagineze că 
urmăresc o casetă video a unui eveniment traumatic anterior. 
Apoi pacientul este încurajat să plutească înspre scenă şi să 
aline copilul în orice manieră care i se pare potrivită, precum 
şi să deschidă un dialog. Acesta este un bun exemplu al nevoii 
de dezvoltare a unei relaţii reparatorii, propus de Clarkson 
(2003) şi discutat în capitolul 2. 


Tehnicile de imagerie 


Spiegel (1994) sugerează că este util ca pacienţii să îşi ima- 
gineze evenimentul traumatic pe un ecran imaginar, care le dă 
sentimentul îndepărtării de experienţă. Ecranul poate fi divizat 
în două (de exemplu, „tehnica ecranului divizat”), astfel că 
pacientul îşi vizualizează pe o parte a ecranului un aspect al 
evenimentului (de exemplu, imaginea violatorului în cazul 
victimelor violului) şi pe cealaltă parte a ecranului ceva ce 
persoana a făcut pentru a se proteja (de exemplu, faptul că 
s-a luptat cu violatorul). Aceasta permite pacientului să 


restructureze punctul său de vedere asupra atacului, schimbând 
teama şi vina în curaj şi control în timpul unei ameninţări 
coplesitoare. Spiegel subliniază principiile de bază : 


Cel mai stresant lucru în legătură cu un eveniment traumatic este 
sentimentul neajutorării absolute pe care îl implică. Această 
neajutorare este re-trăită în sindromul de stres postraumatic prin 
pierderea controlului asupra stării mentale, cu stări disociative 
spontane, reacţii de teamă sau reamintiri intruzive ale eveni- 
mentului. Mai mult, aceşti pacienţi tind să identifice terapeutul 
cu agresorul şi simt că terapia duce la o retrăire a traumei. Este 
esenţial ca acest proces al terapiei, mai ales atunci când se 
foloseşte o tehnică cum este hipnoza, să fie structurat astfel încât 
să ducă la creşterea sentimentului de control al pacientului. 
Acestă abordare poate integra imaginea sa ca persoană, făcând 
ca materialul reprimat să fie conştientizat şi astfel mai puţin 
puternic şi permițându-i să stabilească o imagine de sine nouă, 
mai armonioasă, absorbind pierderea în fluxul continuu al pro- 
priei vieţi (p. 1125). 


Imageria poate fi de asemenea folosită pentru a ajuta paci- 
entul să transforme experienţele traumatice din trecut (Stanton, 
1989, 1990; Hammond, 1990a). Stanton recomandă un proces 
pe care îl numeşte „aruncarea gunoiului”. Aceasta înseamnă 
că pacientul se imaginează umplând o chiuvetă cu apă, arun- 
cand toate temerile, anxietăţile şi vina din trecut in apă şi apoi 
scoțând dopul de la chiuvetă şi privind cum apa tulbure si 
murdară dispare din chiuvetă. 

Terapeutul poate crea scene imaginare similare legate de 
„aruncare” care să se potrivească cu atitudinile şi backgroundul 
pacientului. În tehnica „consilierul interior” (vezi intervenţiile 
17 şi 52), pacientul primeşte sfaturi de la un consilier sau un 
„animal prietenos” asupra oricărei probleme sau griji, incluzând 


modalităţi de rezolvare a experienţelor din trecut legate de 
traumă şi abuz (Bresler, 1990). „Prietenul” poate de asemenea 
acompania pacientul în timp ce acesta îşi accesează şi revi- 
zuieşte materialul traumatic. 

Utilizarea poveştilor, glumelor şi metaforelor poate fi de 
asemenea utilă în prelucrarea din diversele stadii de tratament 
(Yapko, 1990b, pp. 320-322). 


Catharsisul 


Prelucrarea în transă cu pacientul suferind de SSPT iniţiază 
adesea un catharsis emoţional. Pacientul trebuie informat că 
experienţa traumatică nu este nevoie să fie complet explorată şi 
rezolvată într-o şedinţă de terapie. E necesar să reamintim aici 
că terapeutul trebuie să educe continuu pacientul privind posibi- 
litatea retraumatizării dacă se procesează prea mult material la 
un anumit moment din timp. În timpul şedinţei de terapie este 
important de spus pacientului că : 


Ai nevoie să şii şi să trăieşti (conştient) doar acele imagini, 
sentimente şi senzaţii cărora la poţi face fata în prezent... 
Mintea ta inconştientă poate continua să exploreze aceste 
evenimente şi atunci când te simţi sigur le vei descoperi... 
Mintea ta inconstienta te va lăsa să ştii... poate într-un vis mai 
târziu în noaptea aceasta... sau poate într-un alt fel, poate cu o 
senzaţie corporală sau un sentiment diferit. 


Este foarte improbabil ca numai abreactia sau experienţa 
traumatică să fie suficiente pentru a lucra cu pacienţii cu 
SSPT (Van der Hart, Brown, 1992; disponibil pe 
www.trauma-pages.com). Putman (1989) arată că materialul 
abreactat trebuie procesat şi prelucrat cu grijă. Descoperirea 
progresivă, prelucrarea şi integrarea materialului traumatic 


sunt importante în folosirea hipnoanalizei cu pacienţii cu SSPT 
(Van der Hart, Brown, 1992; Degun-Mahler, 1997). 

Un alt model eficace in transformarea experientelor trau- 
matice disociate este abordarea somatica experienţială (Levine, 
1991, 1994). Levine a subliniat importanta ajutarii pacientului 
pentru a renegocia raspunsul la trauma prin evocarea resurselor 
psihofiziologice in sistemele perceptuale si somatice. O serie 
de tehnici hipnotice pot furniza o centrare somatică, incluzând 
explorarea senzorială (Altman, Lambrou, 1997), puntea so- 
matică (J.G. Watkins, 1990) şi semnalizarea ideosenzorială 
(Erickson, Rossi, 1979). 

Degun-Mahler (2001) prezintă un caz de folosire cu succes 
a hipnozei în tratamentul SSPT cronic cu episoade disociative 
la un veteran de război. Hipnoza a fost încorporată în tra- 
tamentul cognitiv-comportamental într-o abordare sugerată de 
Brende (1985): 


e o tehnică suportivă pentru a reduce anxietatea şi a stabiliza 
pacientul prin utilizarea unui „loc special” şi a unei 
„ancore” ce produc calmarea ; 

e ca tehnică de descoperire, în care pacientul poate vorbi 
despre evenimentele traumatice şi poate transforma amin- 
tirile fragmentate într-o poveste. 


Initial, pacientul a învăţat gestionarea anxietatii cu ajutorul 
hipnozei, folosind ancora locului special şi auto-monitorizarea 
pentru a ajuta la identificarea factorilor declanşatori, după 
care au fost aplicate diverse abordări hipnoterapeutice. Acestea 
au inclus regresia, chestionarea ideodinamică, terapia stărilor 
eului, sugestiile visului posthipnotic şi elaborarea hipnotică a 
visului. În terapia stărilor eului, sinele mai vârstnic şi mai 
înţelept a oferit sinelui mai tânăr reasigurările necesare şi 


afirmaţii alternative despre sine (restructurare cognitivă). Degun- 
-Mahler concluzionează : 


Acesta a fost un rezultat încununat de succes într-un caz cronic şi 
de lungă durată de SSPT cu trăsături disociative severe şi handica- 
pante. Întregul program de tratament a inclus psiho-educatia 
privitoare la SSPT şi metode disociative, cognitiv-comporta- 
mentale, cu ajutorul hipnozei, pentru „ancorare” şi identificarea 
factorilor declanşatori ai episoadelor disociative. Integrarea amin- 
tirilor a fost realizată prin reamintirea hipnotică cu ajutorul unor 
metode non-directive şi rezolvarea amintirilor traumatice prin 
terapia stărilor eului. Unele dintre amintiri au fost recuperate cu 
ajutorul hipnozei şi apoi verificate pentru a vedea dacă sunt 
adevărate. Sentimentele de disociere au fost de asemenea accesate 
prin vise sugerate hipnotic şi elaborarea hipnotică a viselor. 
Integrarea ulterioară a amintirilor a fost facilitată de scris, care a 
fost de asemenea o experienţă hipnotică pentru client (p. 12). 


Amintirile recuperate 


Amintirile din copilărie legate de abuz sunt adesea descoperite 
de clinicieni în timpul psihoterapiei prin utilizarea hipnozei şi 
a altor proceduri. În primele sale lucrări, Freud susţinea că 
descoperise cum afecta seductia sexuală din copilărie simp- 
tomele isterice la femeile adulte. În 1897 şi-a revizuit însă 
concluziile arătând că aceste seductii nu au avut loc cu ade- 
vărat, ci erau „fantezii” din copilărie. Această problemă a 
redevenit de interes în perioada modernă, odată cu recu- 
noaşterea creşterii numărului de abuzuri la copil, aşa cum a 
fost raportat de multi terapeuti în cazuri de disociere şi alte 
tulburări (Lamb, 1994). Deoarece pacienţii hipnotizati sunt 
sugestibili, terapeutii care folosesc această modalitate de tra- 
tament trebuie să fie precauti în mod special pentru a evita 


inducerea unor amintiri false. În consecinţă, este important ca 
terapeutii să aibă acces la informaţii exacte legate de „sin- 
dromul amintirilor false” sau SAF (Toon, Fraise, McFetridge, 
Alwin, 1996; McNally, 2003). Holmes er al. (2005) discută 
aspectele implicate de acest sindrom. 

Rapoartele recente publicate de Societatea Britanică de 
Psihologie (Morton et al., 1995) şi de Asociaţia Americană de 
Psihologie (1996) au concluzionat că amintirile recuperate 
despre traumele din copilărie — inclusiv abuzul sexual - sunt în 
general adevărate, dar nu întotdeauna. Ambele organizaţii au 
condamnat folosirea tehnicilor bazate pe sugestie (de exemplu, 
regresia hipnotică) şi imageria ghidată, deoarece amintirile 
descoperite pot fi false, mai ales la persoanele cu hipno- 
tizabilitate crescută. Dacă procedurile terapeutice imple- 
mentate sunt orientate pe proces mai degrabă decât pe conţinut, 
atunci posibilitatea de apariţie a amintirilor false ar trebui însă 
să fie minimalizată. De asemenea, dacă terapeutul are o inte- 
legere suficientă şi experienţă în utilizarea implicatilor tera- 
peutice mai degrabă decât a sugestiilor, aceasta va ajuta la 
evitarea apariţiei unor artefacte. 

Phillips şi Frederick (1995) reamintesc terapeutilor că „au 
obligaţia de a rămâne obiectivi în ceea ce priveşte materialul 
descoperit, de a evita să facă sugestii sau să conducă pacienţii 
înspre un anumit tip de material amintit, de a rămâne atenţi la 
limbajul lor, de avea o minte deschisă şi de a revizui fiecare 
caz ca pe o oportunitate unică de cercetare” (p. 14). 

S-au făcut acuzaţii conform cărora SAF nu există cu adevărat 
şi că acesta ar fi în principal un fenomen socio-politic. Cu 
toate acestea, au existat totuşi situaţii în care terapeutii nu au 
fost suficient de rigurosi (inclusiv hipnoterapeutii) în adoptarea 
unei poziţii obiective la prelucrarea materialului amintit. Totuşi 
există dovezi viabile, rezultate din studiile clinice, care arată 


că experienţele de abuz în copilărie sunt reprimate (Herman, 
Schatzow, 1987). Holmes şi colaboratorii săi (2005) conclu- 
zionează : „Atât organizaţia britanică, cât şi cea americană au 
conchis că este posibil să uităm amintirile legate de abuz pe o 
perioadă lungă de timp până când ele sunt reamintite mai 
târziu şi că este posibil să fie create amintiri false” (p. 17). 


Capitolul 7 
Tratamentul problemelor specifice (2) 


V-aţi gândit vreodată la transformare ? De exemplu, atunci 
când un bloc de gheaţă se încălzeşte treptat, temperatura sa se 
schimbă, dar rămâne la fel de solid până ajunge la O grade şi 
atunci se transformă în apă. Pe măsură ce temperatura continuă 
să crească, apa se încălzeşte, dar rămâne apă până când 
ajunge la 100 de grade şi atunci se transformă în vapori. 
Fiecare stare nouă apare ca un salt, întrerupt brusc şi bifând 
o succesiune gradată a schimbărilor de temperatură la fiecare 
punct de tranziţie. De asemenea este interesant de văzut cum, 
pe măsură ce temperatura creşte particulele invizibile din 
gheaţă şi apă se mişcă din ce în ce mai repede. 


Durerea 


Deşi durerea nu este neapărat produsă de stres, ea e adesea 
amplificată de stres ; iar durerea poate fi desigur foarte stresantă. 
Utilizarea hipnozei pentru controlul durerii are o bază puternică 
în literatura experimentală de specialitate, precum şi în nume- 
roase rapoarte anecdotice, deşi până relativ recent au existat 
foarte puţine studii controlate care să susţină eficacitatea sa clinică. 

Hipnoza ca abordare în tratament asigură pacientului ocazia 
de a-şi dezvolta auto-eficacitatea în timp ce îşi descoperă 


abilitatea de a se relaxa la nivelul musculaturii, de a corecta 
procesele cognitive disfunctionale şi de a identifica interac- 
tiunile maladaptative cognitive/fiziologice. Clinicienii îşi pot 
optimiza eficacitatea prin consultarea literaturii de specialitate 
(de exemplu, creşterea expectantelor pacienţilor) şi a rezul- 
tatelor clinice ; de exemplu, prin adaptarea sugestiilor hip- 
notice la tipul de durere (Patterson, 2004). 

Au fost descrise numeroase proceduri hipnotice pentru 
probleme variate de gestionare a durerii acute şi cronice în 
context medical şi dentar (Bills, 1993 ; Evans, 1994) ; Hilgard 
si LeBaron (1984a), Olness si Gardner (1988), Chaves (1993), 
Gibson (1994), Hilgard si Hilgard(1994), Hart si Alden (1994) si 
Barber (1996) sunt surse in care puteţi găsi o descriere a acestora. 


Evaluarea inițială 


Aşa cum am discutat deja în capitolul 3, evaluarea iniţială este 
foarte importantă pentru stabilirea unei relaţii şi construirea 
alianţei terapeutice. Însă sunt necesare informaţii suplimentare 
privind „cantitatea şi calitatea” durerii. Trebuie adresate urmă- 
toarele întrebări : 


e De câtă vreme aveţi durerea ? 

e Există situaţii în care durerea este mai redusă? Închide 
ochii acum şi aminteste-ti acele momente... Locul, ce se 
întâmpla acolo, senzațiile fizice... Acum „măsoară” gradul 
de confort cu ajutorul unui intensometru... Lasă indicatorul 
să se oprească undeva între O şi 10, unde O este cel mai 


confortabil... şi 10 cel mai puţin confortabil. 


Aceeaşi procedură folosind scala analogică vizuală (VAS) 
(descrisă în capitolul 2) poate fi folosită pentru a accesa şi a obţine 


o evaluare a intensității în situaţiile cele mai putin confortabile. 
Aceasta permite pacientului să conştientizeze că poate modifica 
experienţa durerii sale. Se poate folosi de asemenea o scală de 
evaluare a durerii precum cea publicată de Societatea Britanică 
împotriva Durerii (www. britishpainsociety.org). 


Acum ştii că poţi modifica senzațiile din acea parte a corpului, 
deoarece uneori te simţi mai confortabil decât în alte situații şi 
tocmai ţi-ai demonstrat acest lucru... Ai resursele necesare 
pentru a te simţi mai confortabil chiar dacă s-ar putea să nu ştii 
acest lucru la nivel conştient, dar având încredere că incon- 
ştientul tău ştie acest lucru. 


e Imi poţi descrie durerea? 


O descriere detaliată a durerii trebuie să acopere următoarele 
aspecte senzoriale (Hammond, 1990a, p. 46): 
— senzaţia termică (cald sau rece) ; 
- senzațiile kinestezice şi aspectele legate de presiune (de 
exemplu, surdă, ascuţită, intepatoare, grea, junghi etc.) ; 
— imageria durerii (dimensiunea, forma, culoarea, textura, 
sunetul). 


Aceasta furnizează clinicianului informaţii valoroase care 
pot fi utilizate în timpul tratamentului. Următoarea intervenţie 
poate fi utilă pacientului : 


Intervenţia 43. Evaluarea calității experienţei durerii 


Închide ochii şi concentrează-te un moment asupra durerii... O 
poţi vedea, simți, atinge sau poate chiar auzi... Ce culoare are? 
Ce temperatură are? Este caldă sau rece? Ce formă şi ce 
dimeniune are? Dacă o poţi atinge spune-mi ce consistență 


are? Este tare sau moale, aspră sau netedă? Poate vorbi sau 
se poate mişca? Mă întreb ce ar putea spune... Dacă ai asculta-o 
cu atenţie ai putea auzi ce are de spus... Poate că are ceva 
important să iti spună... Dacă nu acum, poate mai târziu în 
cursul unui vis... Va trebuie să aştepţi şi să te întrebi ce se va 
întâmpla. Imagineaza-ti că pluteşti deasupra corpului tau şi 
poţi vedea de sus unde este durerea. Poate durerea din corpul 
tău are o anumită culoare... 


Apoi pacientul este invitat să facă un desen sau o schiţă a 
durerii. Aceasta poate ajuta la localizarea durerii şi poate de 
asemenea sugera metafore şi imagini care pot fi utile ca parte 
a strategiei tratamentului. Hammond (1990a, p. 47) sugerează 
că utilizarea desenelor pentru localizarea durerii poate fi faci- 
litată dând pacientului o pagină cu o linie desenată în faţa şi pe 
spatele corpului, cu instrucţiunea de a haşura zonele în care 
este resimţită durerea. Mills şi Crowley (1986) cer copiilor să 
deseneze cum arată durerea „acum” (schiţa 1) ; cum arată durerea 
atunci când este „mult mai bine” (schiţa 2) şi ce va ajuta 
„schiţa 1” să se transforme în „schiţa 2”. Ca in multe alte situaţii, 
aceasta este atât o evaluare, cât şi o strategie de tratament. 


e Cum îţi controlezi durerea pe moment? Ai încercat şi alte 
metode în trecut? Ai mai fost hipnotizat sau ai mai luat în 
considerare utilizarea hipnozei ? 


Dacă pacientul a mai luat în considerare utilizarea hipnozei 
în trecut, dar a respins ideea, este important de stabilit motivele 
pentru aceasta şi de ce pacientul reconsideră acum situaţia. 
Dacă pacientul a mai încercat hipoza şi înainte atunci infor- 
matiile legate de experienţa sa sunt importante pentru trata- 
mentul actual. Atitudinile, expectantele si convingerile pa- 
cientului joacă un rol important in determinarea rezultatelor 
tratamentului şi, drept urmare, clinicianul trebuie să identifice 


şi să utilizeze adecvat acele variabile care au potenţialul de a 
creşte sau diminua expectantele privitoare la răspunsul hipnotic 
şi rezultatul clinic (Chaves, 1994). 


e Cum îţi afectează durerea activităţile tale de zi cu zi şi stilul 
de viaţă? Cum s-ar schimba viaţa ta dacă durerea ar 
dispărea ? Ce ai putea face şi nu faci acum? 

e Ai avantaje pentru că ai această problema ? 


Deşi cei mai mulţi pacienţi cred la început că aceasta este o 
întrebare fără sens adesea recunosc că pot exista anumite 
avantaje sau beneficii secundare asociate problemei. De exem- 
plu, pot primi mai multă atenţie din partea partenerului sau 
evita anumite activităţi neplăcute. 


e Ai avut această durere un intreval de timp considerabil ; de 
ce ai ales acest moment pentru a veni să te tratezi? 

e Ce ai dori să obţii în urma acestui tratament? Va fi su- 
ficientă reducerea senzatiilor pe care le ai sau modificarea 
calităţii experienţei durerii ? 


Este important de notat aici că scopul tratamentului pentru 
durere nu înseamnă neapărat a scăpa de durere în întregime. 
De fapt, îndepărtarea totală a durerii poate să nu fie o idee 
bună, deoarece durerea este un important mijloc de comunicare 
care de obicei este nevoie să fie luat în serios. Hammond 
(1990a) susţine că este necesar să avem un scop realist şi să 
păstrăm funcţia de semnalizare a durerii în timp ce micşorăm 
suferinţa şi aspectele incapacitante. 


e Ai o poveste proprie care să explice de ce trăieşti durerea ? 


Aceasta ar putea fi destul de evidentă, mai ales în cazurile 
în care durerea este legată de leziuni sau proceduri medicale. 


Totuşi există multe cazuri în care persoana trăieşte o durere 
care nu are o cauzalitate evidentă sau o explicaţie. În aceste 
situaţii, etiologia este adesea descrisă ca psihosomatică sau 
psihologică în timp ce, de fapt, cauzele sunt necunoscute. 
Ascultarea punctului de vedere a pacientului poate da terape- 
utului indicii pentru intervenţii. 


e Ai decis să vii la tratament sau altcineva ţi-a sugerat acest 
lucru ? 


Atitudinea pacientului atunci când a fost trimis este importantă, 
mai ales în ceea ce priveşte motivaţia şi colaborarea cu terapeutul. 

Repetăm, este extrem de important să ne asigurăm că un 
medic a examinat pacientul înainte de a începe tratamentul. 
Dacă nu, atunci pacientul trebuie trimis imediat la medic. 
Dacă un terapeut care nu este medic tratează un pacient 
nediagnosticat, acest lucru poate avea repercusiuni serioase, 
mai ales dacă problema are o bază somatică. O cefalee este 
probabil doar o durere de cap, dar uneori ea poate indica mult 
mai mult — de exemplu, o tumoră a creierului. În mod similar, 
durerea de spate este uneori un indicator al cancerului osos. 
Cu toate acestea, ca şi în cazul multor altor probleme discutate 
în această carte, idealul îl contituie o echipă multidisciplinară. 
În orice caz, hipnoterapeutul trebuie să fie familiarizat cu 
metodele de gestionare a durerii folosite de alti specialişti. 


Evaluarea durerii 


O altă metodă pentru a afla felul în care pacientul trăieşte în 
mod subiectiv durerea, în afară de utilizarea VAS, este aceea 
de a folosi Chestionarul Durerii McGill (Melzack, 1975). 
Pentru evaluarea durerii la copii pot fi folosite Chestionarul 


Durerii Pediatrice Varni/Thompson (Varni, Thompson, Hanson, 
1987) şi Chestionarul Comprehensiv al Durerii pentru Copii 
(McGrath, 1990). Monitorizarea continuă a intensității durerii 
sau a diferitelor sale componente, oră de oră şi zi de zi în 
cursul terapiei (Brown, Fromm, 1987) a dat naştere tehnicilor 
standarizate cum sunt acelea ale lui Elton, Stanley şi Nurrows 
(1983, Apendix). Prin îndeplinirea eficientă a acestor sarcini 
diagnostice iniţiale, terapeutul ajunge să înţeleagă natura expe- 
rientei dureroase a pacientului, atât cât este posibil de înţeles 
o asemenea experienţă. Procedand astfel, terapeutul se va afla 
într-o poziţie mult mai bună pentru a face sugestii terapeutice 
adecvate şi pentru a iniţia strategii de tratament optime. 

De exemplu, la un moment dat cu ani în urmă am cerut unei 
paciente tinere diagnosticate cu spondiloză lombară să îşi 
imagineze că stătea întinsă la soare pe o plajă din Grecia (îmi 
spusese că tocmai se întorsese din vacanţă). Pe parcursul 
tratamentului, pacienta a devenit tot mai agitată şi a remarcat 
că durerea ei se inrautatea pentru că era „un roşu fierbinte”. 
Apoi mi-a spus că de obicei simţea durerea ca fiind „roşie şi 
fierbinte”. Dacă aş fi obţinut această informaţie la începutul 
şedinţei de terapie nu aş fi făcut o asemenea sugestie nefericită 
şi inadecvată. Însă de îndată ce mi-a spus acest lucru i-am 
sugerat să îşi imagineze că intră în mare şi lasă valurile să o 
spele încet până când spatele ei a ajuns la o temperatură 
confortabilă. Această sugestie a funcţionat foarte bine şi a 
putut modifica calitatea durerii prin schimbarea unei dimen- 
siuni importante, şi anume temperatura (şi incidental şi 
culoarea durerii). Această dimensiune (temperatura) ar fi fost 
de asemenea evaluată prin folosirea Chestionarului Durerii 
McGill sau a unei adaptări a sa. Desigur, în loc de folosirea 
testelor descrise mai sus în mod formal, pacientul poate fi 


rugat pur şi simplu să descrie durerea (vezi evaluarea iniţială 
de mai sus) sau să deseneze durerea şi culoarea ei. 

O parte din evaluare poate să includă de asemenea o evaluare 
a expresiei anxietatii şi depresiei, care adesea însoțesc atât 
durerea acută, cât şi pe cea cronică. Inventarul pentru Anxietate 
Beck (Beck er al., 1988) şi Inventarul Beck de Depresie (Beck, 
1967) sunt instrumente utile în evaluarea clinică cu acest scop. 
Pacienţii care au o durere acută diferă adesea în expresia 
anxietatii de cei care au o durere cronică şi aceasta poate 
sugera o modalitate diferită de tratament (Vingoe, 1993). Pacienţii 
cu durere acută sunt adesea mai anxioşi decât cei cu durere 
cronică, probabil din cauza naturii mai predictabile a durerii 
acute. De obicei, ea este limitată în timp şi cu o durată mai 
mică de şase luni. Exemple de acest tip sunt durerea asociată 
naşterii, dismenoreea şi procedurile medicale şi dentare cum 
sunt injectiile, aspiraţia de măduvă osoasă, punctia lombară, 
inserarea unui aparat intrauterin şi intervenţiile chirugicale 
(Hart, Alden, 1994, p. 122). Deoarece durerea acută scade 
treptat în intensitate, tehnicile de relaxare şi alte proceduri de 
reducere a anxietatii sunt de regulă suficiente. Cei care suferă 
de durere cronică, pe de altă parte, au în general un nivel mai 
crescut al depresiei şi demoralizării (Axelrad, 1990). Exem- 
plele includ durerea din traumatismul medular, durerea de 
spate, cefaleea de tensiune, migrena, sindromul de colon 
iritabil, durerea facială atipică, durerea artritică şi reumatică şi 
durerea asociată cancerului (Hart, Alden, 1994, p. 122). 


Turk, Meichenbaum şi Genest (1983) au împărţit durerea 
în mai multe tipuri: 


e durerea acută (de exemplu, durerea post-chirurgicală, 
durerea dentară, naşterea): limitată în timp; descreste 
treptat în intensitate; nu există de obicei factori 


psihologici şi beneficii secundare ; tratament eficient prin 
proceduri de reducere a anxietatii şi relaxare ; 

e durerea cronică, periodică (de exemplu, migrenele, nevral- 
gia de trigemen) : apare intens şi intermitent ; probabilitate 
crescută de factori psihologici ; tratamentul se poate centra 
pe ameliorarea simptomelor ; 

e durerea cronică, constantă şi benignă (de exemplu, durerea 
de spate): prezentă în cea mai mare parte a timpului ; 
factorii psihologici şi beneficiile secundare pot fi impor- 
tante, inclusiv factorii interpersonali şi financiari; stra- 
tegiile de tratament trebuie să ia în considerare factorii 
psihologici ; 

e durerea cronică progresivă (de exemplu, durerea din can- 
cer): progresivă şi constantă, cu presiune intensă asupra 
pacientului ; anxietatea este adesea un factor important. 


Se poate vedea că dacă cunoaştem tipul de durere prezentat 
de pacient aceasta ne poate furniza indicații importante legate 
de strategia globală de tratament, precum şi de abordările 
clinice hipnotice mai specifice. 


Strategii şi tehnici de gestionare a durerii 


Iniţial este important ca pacientul să îşi acorde „permisiunea 
inconstienta” de a da voie terapeutului să îl ajute sau să 
faciliteze îndepărtarea durerii. Nu este suficient ca pacientul 
să vă ceară ajutorul la nivel conştient, deoarece durerea poate 
avea un anumit înţeles inconştient. Mulţi dintre cei care tratează 
durerea în clinici nu au înţeles că există acest sens ascuns al 
durerii. Dacă nu există factori inconstienti aparenti care să 
contribuie la durere (determinat prin utilizarea semnalizării 
ideodinamice), atunci se pot folosi o serie de tehnici de tipul 


relaxare de bază, întărirea eului, sugestii şi imagerie, care 
sunt descrise mai jos. Atunci când se folosesc abordări de 
gestionare a durerii este important ca terapeutul să sublinieze 
„Siguranţa şi adecvarea”, din motive evidente. Un pacient care 
are o durere de spate doreşte să se simtă mai confortabil 
pentru a-i permite să se bucure de viaţă fără durerea constantă 
„supărătoare”. Însă acest lucru ar fi probabil imposibil dacă 
un asemenea pacient ar începe să sape în grădină! De 
asemenea este important să spunem pacientului despre 
controlul durerii. Următoarea abordare poate fi utilizată. 


Intervenţia 44. Utilizarea experienţei de control al 
durerii 


Ştiai că atunci când eşti îngrijorat, deprimat, ai dureri sau 
anticipezi durerea iti încordezi muşchii fruntii, ai gâtului şi 
brațelor... lar atunci cand esti liniştit îţi relaxezi aceşti muşchi si 
în consecinţă te simţi mai confortabil?... Este dificil să relaxezi 
aceşti muşchi intenţionat... trebuie să o faci indirect amintindu-ti 
vremuri şi locuri în care te-ai relaxat automat şi inconştient... 
De exemplu, amintindu-ti perioada când erai în concediu şi te 
distrai. În mod curios, atunci când înveţi să faci asta automat iti 
imbunatatesti de asemenea abilitatea de a tolera sau chiar de 
a ignora factori care te-au făcut anxios, depresiv sau să te simți 
inconfortabil. Un prim pas spre deprinderea controlului durerii 
este acela de a realiza că poţi acorda atenţie unui brat simțind 
cât de greu este şi apoi observând greutatea din celălalt brat. 


Olness şi Gradner (1988) descriu o metodă numită „cutia 
cu comutatoare”, în care terapeutul explică copilului idea că 
durerea este transmisă de la nervi în diferite parti ale corpului 
până la creier, care apoi transmite un „mesaj de durere” 
corpului (se pot folosi desene colorate pentru a facilita explicaţia). 


Apoi pacientul este rugat să aleagă un comutator care poate 
întrerupe sau modula semnalele nervoase incomplete (de exemplu, 
un buton sau o manetă), situat acolo unde doreşte pacientul (de 
exemplu, în creier sau lângă locul in care e simțită durerea). 
Pacienţii au fost rugaţi să practice întreruperea cu ajutorul 
comutatorului pe perioade definite de timp, începând cu 10-15 
secunde şi apoi pe perioade tot mai mari. Hawkins, Liossi, 
Hatira, Ewart şi Kosimidis (1988) au folosit această tehnică 
într-un program pentru copiii care erau supuşi punctiei lom- 
bare. De asemenea am folosit cu succes această tehnică la 
pacienţii dintr-o clinică de neurologie. 

Hammond (1990a, p. 47) prezintă o clasificare utilă a 
strategiilor şi tehnicilor hipnotice pentru gestionarea durerii. 
Însă, repet acest lucru, asemenea „liste” nu sunt exhaustive — 
există întotdeauna şi alte posibilităţi şi inventarea unor mo- 
dalitati noi şi creative de intervenţie depind de imaginaţia 
terapeutului şi de colaborarea intimă cu pacientul. Ca regulă 
generală, este important să învăţăm pacientul auto-hipnoza 
pentru controlul propriei dureri cât de curând posibil în pro- 
gramul de tratament, deoarece pacientul dobândeşte astfel 
sentimentul controlului care adesea lipseşte la pacienţii cu 
durere cronică. Întărirea eului poate fi de asemenea valoroasă 
în cazul pacienţilor cu durere cronică care adesea dezvoltă 
sentimente de stimă de sine scăzută şi o evaluare scăzută a 
sinelui. 

O altă rezervă importantă se referă la aceea că o anumită 
experienţă senzorială trebuie să rămână întotdeauna, cu excep- 
tia unui mic număr de situaţii, cum sunt anestezia dentară, 
naşterea, durerea asociată cu cancerul, durerea din membrele 
fantomă şi atunci când hipnoza este folosită pentru anestezia 
chirugicală (Hammond, 1990a, p. 49). 


Relaxarea 


Relaxarea este adesea foarte eficientă în controlul durerii legate 
de stres, mai ales al durerii acute, deoarece reduce anxietatea 
şi tensiunea. În plus este relativ uşor pentru pacienţi să înveţe 
cum să folosească singuri aceste tehnici. Mai jos sunt pre- 
zentate o serie de intervenţii şi deşi ele sunt redate separat pot 
fi combinate destul de uşor. Amintiţi-vă să îi spuneţi pa- 
cientului ce aşteptaţi să facă, înainte de începerea şedinţei de 
hipnoză. 


Intervenţia 45. Relaxarea respiratorie 


În primul rând, constientizeaza-ti respiraţia... Lasă aerul să 
treacă prin nas şi până în plămâni (terapeutul merge in acelaşi 
ritm cu pacientul spunând acest lucru atunci cand pacientul 
inspiră)... Lasă aerul din nou afară (ferapeutu/ spune acest 
lucru atunci când pacientul expiră)... expirând toată tensiunea 
reziduală din mintea şi corpul tău... Nu este nevoie să faci 
nimic decât să laşi ca acest lucru să se întâmple (aceasta 
secvență poate fi repetată de mai multe ori)... Şi data viitoare 
cand inspiri, insipiră profund şi tine-ti un pic respiraţia... Pe 
măsură ce expiri, laşi corpul tău să devină relaxat ca o păpuşă 
de cârpă... Valurile de relaxare se răspândesc în fiecare parte 
a corpului tău ca atunci când o piatră aruncată într-un ochi de 
apă într-o zi caldă de vară face ca valurile să se răspândească 
pe suprafața apei... Se raspandeste în fiecare parte a corpului 
tău, de la vârful capului până la degetele de la picioare. Si, pe 
măsură ce relaxarea se răspândeşte în întregul tău corp, poate 
vei observa cât de confortabil se simte fiecare celulă din corpul 
tău, în vreme ce descoperi acele amintiri şi resurse pe care le 
detii pentru a te simţi calm şi profund relaxat. 


Intervenţia 46. Relaxarea pasivă progresivă pentru 
durerea specifică (training autogen modificat) 


Clinicianul poate începe cu o abordare care ajută pacientul să 
îşi relaxeze întregul corp (vezi intervenţia 45), apoi se pot 
adăuga următoarele : 


Poate există o parte a corpului tău care doreşte să expe- 
rimenteze această relaxare profundă într-o măsură şi mai mare 
acum... Lasă căldura, greutatea şi relaxarea să curgă către 
acea parte a corpului tău... scăldând acea parte a corpului tău 
în relaxare şi energie vindecătoare... Pe măsură ce restaurează 
acea parte a corpului tău spre o funcţionare optimă... Ştiind la 
un anumit nivel că ai resursele pentru a lăsa acest lucru să se 
întâmple... de la sine... Nu trebuie să faci nimic conştient... 
Având încredere în mintea ta inconştientă... pentru a lăsa ca 
acea parte a corpului tău să se simtă mai confortabil... dacă 
acest lucru este potrivit... în viitor. 


Observati că nu se menţionează care parte a corpului. Se 
subliniază relaxarea întregului corp. Acest lucru este destul de 
uşor pentru pacient şi îl ajută să dezvolte destul de repede 
sentimentul controlului şi abilității. 


Intervenţia 47. Sfera de lumină 
Secvența poate urma după intervenţia 46. 


Continui să respiri lent şi fără efort... Poţi lăsa o sferă de lumină 
calmă şi vindecătoare să plutească în jurul corpului tău... pe 
măsură ce inspiri astfel încât se deplasează de-a lungul spatelui 
tău şi peste vârful capului... Pe măsură ce expiri se scurge 
peste partea din fata a corpului tău... îndepărtând toată tensiunea 


reziduală... lăsându-ţi corpul cald, greu şi relaxat... Şi această 
sferă de lumină poate continua să plutească în jurul corpului 
tău mult după ce ai părăsit acest loc... atât timp cât este necesar 
şi sigur pentru tine etc. 


In toate aceste intervenţii, atunci când a fost realizat un 
nivel adecvat de relaxare pacientului i se poate cere să „an- 
coreze” această stare într-un fel anumit, de exemplu : 


Şi atunci când acest sentiment de relaxare este puternic şi 
confortabil, împreunează degetul mare şi cel arătător şi pe 
măsură ce le freci unul de altul devii din ce în ce mai relaxat... 
În timpul săptămânii atunci când eşti acasă sau la serviciu poţi 
face acest lucru astfel încât să devii din ce în ce mai relaxat şi 
să te simţi tot mai confortabil în mod automat şi spontan... Vei 
fi surprins să vezi cât de bine poate funcţiona acest lucru. 


VAS poate fi de asemenea folosită pentru a facilita reducerea 
intensității durerii. Se poate ca pacientul să fi fost deja fami- 
liarizat cu această abordare în timpul evaluării iniţiale. 


Imageria ghidată 


Există multe modalităţi de utilizare a imageriei ghidate pentru 
ameliorarea durerii (Williamson, 2004). Metodele folosite sunt 
alese funcţie de natura durerii însăşi, experienţele şi pre- 
ferintele pacientului şi bineînţeles creativitatea terapeutului. 
Mai jos sunt date o serie de exemple, pentru a oferi terapeutului 

Alden (1992) descrie o tehnică numită „bazinul magic”. 
Autoarea cere pacientului să îşi imagineze că merge pe o potecă 
dintr-o grădină sau pe o plajă şi descoperă un loc ascuns cu un 
bazin care are proprietăţi speciale pentru a linişti şi a calma. 


Apoi pacientul îşi imaginează că intră în apă, lăsând apa 
magică să spele durerea şi anxietatea, lăsând pe piele o peliculă 
invizibilă a vindecării. Alden sugerează mai departe că această 
tehnică poate fi folosită pentru bolile de piele prin sugestia că 
apa are un efect medicinal. Am utilizat o tehnică similară care 
se numeşte „duşul magic”. 


Intervenţia 48. Tehnica duşului magic 


După ce pacientul este în transă este invitat să facă un duş 
magic. 


Ştii că picăturile de apă care vin din acest duş sunt picături 
magice foarte speciale, care au proprietăți extraordinare de 
vindecare... Poţi ajusta temperatura apei astfel încât să fie 
foarte relaxantă şi confortabilă pe măsură ce curge peste corpul 
tău... ajutându-te să te simţi mai calm şi mai relaxat... pe măsură 
ce apa magică curge peste fiecare celulă din corpul tău astfel 
încât îndepărtează toată tensiunea şi disconfortul... vindecând 
fiecare celulă şi restaurându-i funcţionarea optimă... Poate 
există o parte a corpului tău care are nevoie de această vin- 
decare specială chiar acum... Lasă apa magică să curgă în 
acel loc... dizolvând tot disconfortul... pe măsură ce curge fără 
efort... Afară din corpul tău... 


O tehnică similară, „lichidul medicinal”, este descrisă de 
Hart şi Alden (1994, p. 133), în care pacientul îşi imaginează 
că bea o băutură cu gust bun care îi umple corpul şi se ataşează 
durerii. Atunci când durerea se ataşează de lichid, ea îşi schimbă 
culoarea şi consistenţa şi poate fi golită din corp prin deschiderea 
unor robinete la vârful degetelor de la mâini şi de la picioare. 
Bineînţeles aceste tehnici pot fi folosite pentru o gamă largă de 
probleme psihosomatice, ca şi tehnica care urmează. 


Intervenţia 49. Floarea magică 


Pacientul este invitat să viziteze o grădină frumoasă (atunci 
când pacientul este evaluat în prima şedinţă de terapie, întrebaţi 
dacă îi plac florile sau grădinile). Adesea „duc” pacientul mai 
întâi la locul său preferat şi apoi în grădină. 


Cum te uiţi în jur în locul tău preferat observi culorile... formele... 
mişcările... bucurandu-te de experienţă, simtindu-te relaxat, 
calm şi în pace... Conştientizează sunetele pe care le auzi... 
Temperatura aerului pe mânile şi fata ta... Pe măsură ce te uiţi 
de jur-împrejur observi o potecă înaintea ta care te invită la 
plimbare... Te invit să urmezi această potecă, păşind pe ea 
până când ajungi într-o grădină foarte frumoasă, făcând şase 
paşi... Numără de la şase la unu pe măsură ce păşeşti pe 
această potecă... devenind din ce în ce mai relaxat cum mergi 
în jos spre grădină... şi în grădină te uiţi împrejur... conştientizând 
ceea ce vezi... ceea ce auzi... ceea ce trăieşti... şi observi o 
floare foarte frumoasă... Inspiră profund, îi simţi parfumul vin- 
decător... Lasă parfumul florii să intre în acea parte a corpului 
tău care are are nevoie de vindecare specială acum... Ştii că 
parfumul vindecător poate ajuta la restaurarea sentimentelor 
de confort, calm şi pace... 


În cursul şedinţei de hipnoterapie, unul dintre pacienţii mei 
cu durere cronică în zona lombară a spatelui a vizualizat 
spontan o imagine a broaştei ruginite a unei uşi care era dificil 
de deschis. A pus nişte ulei pe broasca uşii, ceea ce a făcut ca 
mecanismul să fie eliberat. După aceea a spus că spatele său 
era foarte similar cu broasca uşii şi că probabil l-ar ajuta „o 
infuzie de ulei”. Apoi în următoarea transă şi-a imaginat că 
uleiul de măsline (ingerat odată cu mâncarea) merge în spatele 
său şi lubrifiază spatele pentru a funcţiona mai eficient. După 


această şedinţă de terapie a spus că durerea de spate a scăzut 
ca intensitate şi că poate sta in pcioare fără să se aplece mult 
mai mult decât putea sta înainte. Acest lucru a fost evident 
atunci când s-a ridicat de pe scaun. I s-a cerut să revadă 
această imagine în fiecare zi pe parcursul săptămânii. Când a 
venit la următoarea şedinţă de terapie a spus că în cursul 
săptămânii problema sa cu spatele se ameliorase con- 
siderabil şi că folosea acum uleiul de măsline în mâncare mult 
mai mult decât îl folosise înainte! Sper că nu au apărut 
simptome iatrogene din acest motiv. Aspectul important este 
acela că pacientul însuşi, şi nu terapeutul a generat imaginea 
folosită. 

Pacienţii pot fi de asemenea învăţaţi să se vadă într-un alt 
loc plutind pe un nor sau un covor magic sau prin alt mijloc de 
transport. 


Transformarea durerii 


Sunt folosite două modalităţi de transformare : 

e acelea în care durerea este mutată (dizlocată) într-o parte 
diferită a corpului ; 

e acelea în care experienţa durerii (temperatura, culoarea, 
forma, senzațiile) este modificată, astfel încât să devină 
mai acceptabilă. 


În metodele de transformare, pacientului nu i se cere să 
renunţe la durere, ci doar să o transforme. În transformarea 
fizică a durerii, aceasta este mutată sau dizlocată spre o parte 
a corpului care este mai puţin importantă pentru activităţile 
pacientului sau o parte care este mai puţin semnificativă (de 
exemplu, durerea de mână care face ca pacientul să aibă 


probleme la scris poate fi mutată în degetul mic de la piciorul 
stâng). Durerea din extremităţi este de obicei mai puţin cau- 
zatoare de teamă decât durerea abdominală (Karle, Boys, 
1987). Această procedură este valoroasă mai ales în cazurile 
de durere cronică, intratabilă, benignă, unde există adesea un 
motiv psihologic (de exemplu, beneficiu secundar), astfel încât 
pacientul păstrează durerea. Barber (1990, p. 50) oferă urmă- 
torul exemplu de înlocuire : 


Pe măsură ce continui să acorzi atenţie disconfortului tău ab- 
dominal, dă-mi de ştire când începi să observi cea mai mică 
deplasare a acestei senzaţii... Aşa este bine, acum observă că 
pe măsură ce mişcarea se produce, poate în sens circular, 
pentru a creşte... Se mişcă în sensul acelor de ceasornic sau în 
sens invers acelor de ceasornic?... Aşa este bine, continuă să 
fii curios pe măsură ce observi cum senzaţia continuă să se 
miste, într-o spirală care creşte, rotindu-se şi rotindu-se în 
abdomenul tău şi observă care picior începe să se mişte... 


Probabil că este o idee bună ca terapeutul să întrebe paci- 
entul în care parte a corpului ar dori să mute durerea. Încă o 
dată, trebuie subliniat că terapeutul trebuie să fie precaut cu 
adoptarea acestor proceduri şi să se consulte cu medicul în 
privinţa naturii problemelor pacientului. 

Substituirea unei senzaţii cu alta (de exemplu, prurit, pre- 
siune sau căldură) în ceea ce priveşte durerea trebuie să ajute 
la interpretarea ei. Hart şi Alden (1994) spun că succesul este 
mai probabil dacă senzaţia de substituție nu este în totalitate 
plăcută, deoarece acest lucru nu ar fi plauzibil pentru pacient 
(p. 135). Pacientului i se poate cere să îşi imagineze durerea 
(amintiţi-vă că aceasta trebuie să fie o parte a procedurii de 
evaluare) şi să schimbe una sau mai multe calităţi semnificative 
ale durerii, cum ar fi forma, culoarea, mărimea, temperatura 


sau intensitatea. Sugestiile de căldură la nivelul mâinii şi 
răcorirea capului sunt folosite în mod tipic pentru migrenă 
(Alladin, 1988), iar căldura mâinii pusă pe stomac pentru 
sindromul de colon iritabil (Whorewell, Prior, Fragher, 1984). 
Folosirea VAS (descrisă anterior) este o metodă eficientă pentru 
modificarea intensității durerii şi pentru monitorizarea ef- 
icacitatii terapiei. 


Intervenţia 50. Vizualizarea durerii 
(adaptat după Simonton, Matthews-Simonton, 
Creighton, 1978, p. 205) 


Concentrează-te asupra durerii şi observă ce culoare are... 
vezi culoarea şi forma şi dimensiunea ei foarte clar... Pe măsură 
ce continui să respiri încet şi fără efort, durerea iti apare tot mai 
clar... poate fi de mărimea unei mingi de tenis ... sau a unui 
grapefruit... sau a unei mingi de baschet...Proiectează mental 
mingea in spaţiu... poate la o distanţă de câţiva metri de corpul 
tău... Fă mingea să devină mai mare, aproximativ de mărimea 
unei mingi de baschet... apoi redu mărimea ei la dimensiunea 
unui bob de mazăre... Acum las-o să devină de mărimea 
dorită... Lasă ca acest lucru să se întâmple de la sine... Acum 
începi să schimbi culoarea mingii, făcând-o întâi roz şi apoi 
verde-deschis... Aşa că ia acum mingea verde şi pune-o înapoi 
unde ai văzut-o la început. Şi în acest punct, observă dacă 
durerea ta s-a redus... şi pe măsură ce deschizi ochii eşti acum 
pregătit să iti reiei activităţile normale. 


In mod normal nu este nevoie să hipnotizăm mai întâi 
pacientul, deoarece însăşi angajarea în vizualizare va induce 
transa. 


Distorsiunea temporală 


Faptul că distorsionăm timpul, încetinindu-l sau accelerandu-l, 
este un fenomen bine cunoscut cotidian. Această idee trebuie 
explicată pacientului prin folosirea unui exemplu uzual (de 
exemplu, privitul unui program TV interesant în comparaţie 
cu aşteptarea unui autobuz în ploaie), subliniind faptul că 
pacientul are resursele pentru a încetini trecerea timpului 
simțindu-se confortabil şi de a-l accelera atunci când trăieşte 
un nivel inacceptabil de durere. Este util să cerem pacientului 
să dea un exemplu personal, ceea ce probabil va putea face 
destul de repede. 


Intervenţia 51. Distorsiunea timpului 


Ştii deja cum să modifici trecerea timpului?... Să îl încetineşti si 
să îl accelerezi chiar dacă nu ştii exact cum faci asta... Există 
momente in viata când timpul se scurge foarte repede... Atunci 
când te distrezi de exemplu... Şi există alte momente când 
timpul trece foarte încet (ferapeutul poate încetini ritmul vorbirii 
atunci când spune acest lucru)... Aşa că ai deja resursele pentru 
a face acest lucru fără a încerca să întreprinzi nimic... Pentru 
că pur şi simplu se întâmplă... Asa că, poate, poţi lăsa ca timpul 
să treacă mai încet atunci când te simţi confortabil şi relaxat... 
în timp ce atunci când nu te simţi confortabil, poţi lăsa timpul să 
treacă mult mai repede... Şi astfel vei avea mai mult timp pentru 
a trăi sentimentul de confort şi relaxare... Atunci când ştii că 
poţi face acest lucru fără să încerci, mâna ta se va ridica... 
Atunci când va ajunge în dreptul feței tale, ochii tai se vor 
deschide? 


Proiectia 


Jaffe si Bresler (1980) cer pacientului să dea durerea unui 
„animal prietenos” pentru a o păstra in siguranţă sau cer un 
sfat pentru a gestiona durerea (vezi intervenţiile 17 şi 52). Este 
important ca terapeutul să sublinieze faptul că pacientul poate 
tine o parte din durere pentru el însuşi, precum şi ideea că 
„animalul preferat” are doar grijă de durere şi că pacientul o 
poate primi înapoi oricând. Tehnici similare includ punerea 
durerii într-o cutie, un sertar sau un plic sau trimiterea prin 
posta a durerii către un prieten. Odată am cerut unui pacient să 
îşi pună durerea într-un plic care a fost sigiliat, etichetat cu 
numele pacientului, cu o scurtă descriere a conţinutului şi 
plasat într-un sertar închis. Câteva zile mai târziu, pacientul 
mi-a telefonat pentru a se asigura că durerea era în continuare 
închisă în siguranţă, deoarece se temea că durerea „ar putea 
scăpa” sau „s-ar putea pierde”. L-am reasigurat că era încă în 
sertar în plic. Pacientul a continuat să verifice din când în când 
şi doi ani mai târziu durerea era încă în sertar ! 


Intervenţia 52. Durerea dată unui animal prietenos 


Inspiră profund şi lasă corpul tău să plutească spre locul tău 
preferat în aer liber, observând ceea ce vezi... ceea ce auzi... 
ceea ce miroşi... şi ceea ce atingi... simțind temperatura aerului 
pe mânile şi faţa ta... şi felul în care te simţi acum... Inspiră 
energie vindecătoare, care se scurge în fiecare parte a corpului 
tău, fiecare celulă devenind relaxată şi simțindu-se complet 
confortabil. Pe măsură ce continui să te bucuri de acest sen- 
timent de relaxare fără efort, observi o potecă prietenoasă în 
fata ta şi cum te uiţi mai atent observi o sferă de lumină 
aducătoare de pace care se mişcă încet şi fără efort înspre 


tine... Începi să te bucuri de pacea şi calmul care radiază de la 
ea... Pe măsură ce se apropie tot mai mult vezi cum se trans- 
formă într-un animal sau o persoană prietenoasă... Îi urezi bun 
venit prietenului tău şi îl întrebi cum se numeşte, şi poți să îi 
impartasesti orice informatie personală daca este potrivit sa 
faci acest lucru. Aş dori să ştii că prietenul tău este foarte 
special şi te poate ajuta cu problemele din viaţa ta, inclusiv cu 
durerea... Poate avea grijă de durerea ta atât timp cât doreşti... 
Acest lucru nu îi va produce nici un disconfort. Poţi să îl întrebi 
dacă poate face acest lucru pentru tine. Dacă răspunsul este 
pozitiv, atunci dă-i durerea ta într-un mod special ştiind că poți 
să o ceri oricând înapoi. Aşa este foarte bine! Şi acum este 
momentul să îi multumesti prietenului tău si să îi spui la reve- 
dere, ştiind că îl poţi întâlni oricând doreşti în viitor... Tot ce 
trebuie să faci este mergi în acest loc special şi să observi 
poteca şi sfera de lumină... Acum, fiind în locul tău special încă 
odată, cu fiecare respiraţie devii din ce în ce mai uşor, această 
senzație răspândindu-se în sus prin corpul tău spre fata si 
până în pleoape, pe măsură ce ele se deschid încet... Foarte 
bine... eşti în această încăpere... simtindu-te relaxat şi con- 
fortabil... şi având încredere în mintea ta inconştientă pentru a 
te lăsa să stai aşa atât timp cât iti comod. Ştii data de azi, ziua 
săptămânii şi ce vârstă ai... Poate îmi poţi spune cu ce mijloc 
de transport vei merge acasă după şedinţa de terapie? 


Analgezia şi anestezia hipnotică 


Analgezia şi anestezia pot fi sugerate direct sau prin metode 
ericksoniene indirecte. Metodele indirecte sunt mai potrivite 
pentru pacienţii rezistenți, mai ales aceia care au beneficii 
secundare de pe urma durerii şi care resping o abordare directă. 


Hawkins şi colaboratorii săi (1988) au folosit următoarea 


sugestie directă : 


Acum vom face un număr greu de magie ... Întâi trebuie să laşi 
partea inferioară a spatelui să doarmă timp de câteva minute... 


Iti voi arăta cum să faci...Voi plasa mâna mea pe spatele tău 
pentru a-l ajuta să amorteasca... să adoarmă şi să amorteasca... 
uşor şi somnoros. 

Imagineaza-ti că pictezi un medicament care amorteste pe 
spatele tău. 

Imagineaza-ti cum injectezi un antestezic în partea inferioară a 
spatelui tău... şi simţi cum antestezicul intră in corp... Observa 
schimbarea senzatiilor pe măsură ce zona amorteste. 


Kuttner (1986) descrie folosirea „anesteziei în mănuşă” sau 
tehnica mănuşii magice cu un copil cu cancer căruia îi dis- 
plăcea profund chimioterapia. Copilul a fost rugat să îşi 
imagineze că pune o mănuşă magică pe mână pentru a acoperi, 
proteja şi amorti mâna. Odată ce mănuşa era acolo, acul era 
băgat în venă fără dificultate. Este esenţial ca pacientul (şi 
părinţii în exemplul de mai sus) să fie pregătit corespunzător 
pentru aceste abordări pentru că dezvoltarea unui set mental 
pozitiv sau a expectantelor este o parte importantă a procesului. 

Hawkins şi colaboratorii săi (1998) au folosit următoarea 
tehnică pentru transferarea amortelii de la mână la zona du- 
reroasă la copiii cu cancer : 


Acordă atenţie mâinii tale... observă cum senzaţia de gâdilare 
din mâna ta... las-o să amorteasca... Când este foarte amortita, 
atinge partea de jos a spatelui tău cu mâna... lasă amorteala să 
treacă din mâna ta în spate. 


Pacientului i se poate de asemenea cere să îşi amintească un 
moment în care a primit un anestezic : 


Intră în mintea ta şi găseşte un moment din viata ta în care o 
senzaţie plăcută de amorteala s-a instalat în corpul tau. Deja 
observi cum încep aceste schimbări confortabile? Este foarte 
pozitiv şi reconfortant să ştii că poţi lăsa ca aceste schimbări sa 


aibă loc şi că mintea ta inconstienta iti poate permite să faci 
acest lucru oricând este potrivit pentru tine. Aşa este foarte 
bine, pe măsură ce laşi aceste senzaţii să se răspândească 
spre o anumită parte a corpului tău, poţi fi surprins să descoperi 
că orice parte a corpului tău pe care o alegi poate fi foarte 
relaxată. 


Metaforele şi poveştile 


Utilizarea poveştilor şi metaforelor este o modalitate bună de a 
trece peste orice rezistenţe conştiente pe care le-ar putea avea 
pacientul. Ele trebuie atent adaptate intereselor pacientului şi 
problemei. Hammond (1990a, pp. 45-83) furnizează o serie 
de exemple în acest sens. 


Hipnoanaliza 


În hipnoanaliză, pacientul poate fi regresat înapoi la momentul 
din timp dinaintea începerii durerii sau un moment din timp la 
care durerea a fost mai puţin severă, astfel încât să se bucure 
de trăirea confortului şi calmului în acea zonă a corpului care 
în prezent este afectată de durere. 


Intervenţia 53. Regresia psihosomatică pozitivă 


Închide ochii şi dezvoltă orice nivel al transei adecvat pentru 
tine, lasă mintea ta inconştientă să te ducă înapoi în timp la 
acel moment din trecut în care corpul tău se simţea bine şi 
confortabil peste tot... Atunci când te puteai bucura de fiecare 
parte a corpului tău care se simţea relaxat, confortabil şi în 
pace... Atunci când mintea ta inconstienta a găsit acea expe- 
rienta în care întregul tău corp s-a simţit confortabil iti poți 


mişca unul dintre degete pentru a indica că acest lucru s-a 
întâmplat, chiar dacă nu ştii încă acest lucru în mod conştient... 
Cred că te vei bucura de această trăire a acelor senzaţii de 
confort în întregul corp, incluzând spatele tau (sau zona în care 
există durerea)... Ştii că ai resursele pentru a lăsa acest lucru 
să se întâmple oricând în viitor... Când este bine pentru tine şi 
eşti în siguranţă... Ştii că împreunând degetul mare şi arătătorul 
este un semnal pentru ca acest lucru să se întâmple atunci 
când doreşti... Şi acum ia cu tine aceste sentimente şi senzații 
în viitor şi trăieşte felul în care faci ceva ce iti este potrivit si de 
care te poţi bucura... simtindu-te relaxat şi confortabil. 


Terapeutul poate de asemenea continua cu o abordare ideo- 
dinamică : 


Aş dori să rog mintea ta inconştientă ca, oricând doreşte şi 
poate, să te lase să iei cu tine aceste sentimente şi senzații 
pozitive de confort şi stare de bine în viitor... şi să lase corpul 
(sau o zonă specifică) lui John (numele pacientului) să se simtă 
complet confortabil atunci când este potrivit şi în siguranţă... etc. 


Faptul că rugăm pacientul să progreseze în timp de la un 
punct înainte de cel la care a apărut durerea poate facilita o 
regresie în timp până la punctul la care a început problema : 


Găseşte un moment din viata ta în care corpul tău s-a simţit 
confortabil şi în pace şi acum progresează până la momentul 
chiar dinaintea celui în care corpul tău a început să se simtă 
mai putin confortabil... Progresează încet până la acel punct în 
timp când corpul tău s-a simţit inconfortabil. 


Este esenţial ca terapeutul să aibă o experienţă considerabilă 
în utilizarea acestor abordări, deoarece poate apărea o abreactie 
semnificativă (vezi capitolul 3 şi de asemenea Kleinhauz, 
Berab, 1981; Carich, 1986; Hammond, 19903). 


În afară de tehnica de bază pentru regresie prezentată mai 
sus, se pot folosi şi metodele hipnoanalitice discutate în capi- 
tolul 5, pentru a accesa dinamica inconştientă care menţine sau 
exacerbează durerea. 


Hipnoza în tratamentul unor probleme 
specifice de durere 


Există multe dureri specifice care pot fi ameliorate prin hipnoză. 
Acelea discutate aici includ durerea de spate şi cefaleea, pro- 
blemele gastrointestinale şi dermatologice, durerea asociată cu 
procedurile medicale (cum ar fi schimbarea pansamentelor şi 
punctia lombară) şi cancerul. 


Durerea de spate 


Abordarea prin „noua hipnoză” dezvoltată de Aaroz (1985) 
încurajează pacientul să se centreze pe durerea de spate lombară 
şi să experimenteze ce gânduri, sentimente şi imagini apar. 
Sunt încurajați să permită minţii rationale să stea deoparte şi să 
lase „orice să apară”. Adesea apar amintiri, expresii psiho- 
somatice şi imagini neobişnuite. Prin discutarea, retrăirea şi 
recadrarea acestor experienţe, pacienţii pot adesea elibera o 
mare parte din ,,suferinta” care este asociată cu durerea (Burte, 
Burte, Aaroz, 1994, p. 100). Această tehnică are multe puncte 
comune cu puntea somatică, abordare discutată în capitolul 5, 
şi poate fi înţeleasă în termeni de „vindecare psihosomatică”, 
respectiv de utilizare a proceselor mentale inconştiente sau 
ceea ce Rossi (1996) numeşte „prelucrarea hipnoterapeutică”. 


Migrena şi cefaleea nemigrenoasă 


Beneficiile relaxării hipnotice şi a sugestiilor pentru pacienţii 
cu cefalee au fost raportate de Cederdreutz, Lahteenmaki şi 
Tulikoura (1976), Drummond (1981) şi Carasso, Peded şi 
Kleinhauz (1985). În primul studiu au fost necesare trei sau 
patru şedinţe de grup, în timp ce în celălalt au fost utilizate 
nouă şedinţe de terapie de grup şi şedinţe terapeutice indi- 
viduale, iar pacienţii au practicat relaxarea de două ori pe zi. 
Însă se pot realiza o serie de adaptări care sunt specifice 
patologiei acestui tip de cefalee. A fost sugerat (Bakal, 1975 ; 
Adams, Feuerstein, Fowler, 1980) că în faza prodormală a 
migrenei există o constrictie a vaselor de sânge craniene urmată 
imediat de o dilatare compensatoare, responsabilă de unele 
simptome cum sunt durerea, greata şi ameteala. În consecinţă, 
în afară de sugestia relaxării şi practica regulată a auto-hipnozei 
se pot face sugestii, cu imagerie potrivită, pentru redistribuirea 
rezervei sangvine. Edmonston (1981) concluzioneză că su- 
gestiile specifice pot fi o componentă activă în tratamentul 
migrenei. Aceste schimbări pot fi sugerate direct cerând paci- 
entului să îşi imagineze procesul de constrictie al arterelor 
craniene (Anderson, Basker, Dalton, 1975) sau să îşi imagineze 
cum mâinile se încălzesc prin folosirea imageriei în care le 
scufundă în apă caldă (Alladin, 1988). În general, procedurile 
descrise ca fiind „hipnotice” par să dea rezultate bune (Anderson 
etal., 1975; Friedman, Taub, 1985 ; Berlin, Erdmann, 1987 ; 
Davidson, 1987; Alladin, 1988; Matthews, Flatt, 1999). 
Gibson si Heap (1991) sugerează ca: 


Practicianul poate fi sfătuit ca atunci când tratează migrena să 
folosească o procedură hipnotică care să sublinieze atât relaxarea 
generală şi încălzirea mâinilor, cât şi modificările vasculare 


adecvate. Sugestiile de întărie a eului pot fi de asemenea încor- 
porate în intervenţia hipnotică şi şedinţa de hipnoză poate fi 
înregistrată audio pentru utilizarea zilnică (sau chiar mai frec- 
ventă) de către pacient (p. 107). 


Problemele gastrointestinale 


Sindromul de colon iritabil (SCI) 


SCI este cea mai comună boală a intestinului, afectând între 10 
şi 20% dintre adulţi. Pacienţii sunt adesea prinşi într-un cerc 
vicios în care stresul declanşează simptomele, care la rândul 
lor exacerbează stresul. Factorii psihologici sunt implicaţi în 
debutul şi agravarea simptomatologiei (Switz, 1976). Simptomele 
SCI includ durerea abdominală, balonarea, crampele şi flatu- 
lenta, precum şi alternanţa de diaree şi constipatie. De obicei, 
pacienţii sunt anxioşi şi depresivi, deşi nu există o relaţie 
directă între SCI şi anumite tulburări psihologice (Welch, 
Hillman, Pomare, 1985). O serie de studii bine documentate 
au demonstrat faptul că hipnoza poate fi o strategie valoroasă de 
tratament pentru SCI (Solloway, 2005 ; www.ibshypnosis.com/ 
IBSresearch.html). Probabil primul şi cel mai bun studiu în 
acest domeniu a fost publicat în The Lancet, în 1984 (Whorwell, 
Prior, Faragher). Studiul a fost a folosit un grup de control 
placebo şi a arătat contrastul dramatic între răspunsul la tra- 
tamentul prin hipnoză comparativ cu grupul placebo. 30 de 
pacienţi cu simptome severe neresponsivi la alt tip de tratament 
au fost aleşi la întâmplare pentru a fi trataţi în şapte şedinţe de 
hipnoterapie direcţionată pe intestin (15 pacienţi) sau şapte 
şedinţe de psihoterapie plus pastile placebo (15 pacienţi). În 
grupul tratat prin psihoterapie a existat o ameliorare mică, dar 
semnificativă a durerii abdominale şi distensiei, precum şi a 


stării de bine generale, dar nu şi a tiparului de activitate 
intestinală. Pacienţii trataţi prin hipnoterapie au prezentat o 
ameliorare dramatică a tuturor simptomelor principale. Cei 
trataţi hipnoterapeutic nu au prezentat nici o recădere pe o 
perioadă de urmărire de trei luni. 

Cercetările ulterioare au confirmat aceste prime rezultate ; 
de exemplu, Whorwell, Prior, Colgan, 1987 ; Houghton, Heyman, 
Whorwell, 1996; Houghton er al., 1999; Lea et al., 2003; 
Cooper, Cruickshanks, Miller, Whorwell, 2003. În hipno- 
terapia direcţionată spre intestin se induce întâi transa apoi 
pacientului i se cere să îşi plaseze mâna pe abdomen şi să 
genereze senzaţia de căldură sau confort. Aceasta este urmată 
de sugestia reducerii simptomului şi controlul asupra func- 
tionarii intestinului. Se folosesc şi imageria ghidată şi me- 
taforele. Sunt subliniate hotărârea şi o atitudine pozitivă din 
partea pacientului. Se foloseşte o înregistrare audio zilnică 
pentru auto-hipnoză pentru reîntărire, iar şedinţele de terapie 
se încheie cu sugestii de întărire a eului. Aceste sugestii sunt 
adaptate pentru fiecare situaţie în parte şi pentru nevoile paci- 
entului. 

Zimmerman (2003) descrie utilizarea sugestiilor facilitate 
hipnotic în cazul unei femei diagnosticate ca suferind de o 
tulburare funcţională cu carcateristici de SCI. Având în vedere 
lipsa ei de răspuns la terapia farmacologică, motivaţia pacientei 
şi lipsa contraindicatiilor, utilizarea hipnozei a părut a fi adec- 
vată. Trebuie de asemenea notat faptul că pacienta şi-a descris 
foarte viu şi clar simptomele, utilizând metafore. În primele 
două şedinţe de terapie Zimmerman a instruit pacienta pentru 
a folosi auto-hipnoza şi imageria ghidată pentru a facilita 
relaxarea şi pentru a creşte sentimentul de control, precum şi 
pentru a stabili semnalele ideodinamice. Deşi au fost remarcate 
o serie de îmbunătăţiri chiar după primele două şedinţe de 


terapie, abia la a treia şedinţă a apărut o îmbunătăţire semnifi- 
cativă — atunci când a fost utilizată o metaforă, „curăţarea 
râului”. A fost folosită imaginea unui râu pentru a evoca 
curgerea lină, coordonată, prin tractul digestiv normal, precum 
şi fluxul normal al gestionării emoţiilor pacientei. Şedinţa de 
terapie a început cu o metaforă de întărire a eului folosind un 
copac ca simbol al puterii şi forţei, subliniind în acest context 
contacul tactil. Pacienta a fost apoi încurajată să îşi examineze 
propria imagine reflectată în apele calme ale unui râu calm 
înconjurat de stres. Şedinţa a culminat cu obstructia râului şi 
invitaţia ca pacienta să îndepărteze obstacolul şi să refacă 
curgerea liniştită. Aceasta a declanşat o abreactie a pacientei 
care a părut să ducă la o rezolvare cu succes a problemei. 
Această metaforă se adresează atât motilităţii modificate a 
intestinului cât şi conţinutului emoţional al simptomelor. 
Zimmerman concluzionează că: „Abreacţia trăită de această 
pacientă precum şi comentariile ei la terminarea şedinţei de 
terapie sugerează deblocarea răspunsului său emoţional, mai 
degrabă decât a intestinului, ca factor principal de recuperare”. 

Deşi există dovezi referitoare la folosirea hipnoterapiei în 
tratamentul SCI, ea nu trebuie privită ca panaceu universal, 
deoarece până la 25% din pacienţi nu răspund la hipnoterapie. 
Chiar dacă pacienţii prezintă o ameliorare, abordările tera- 
peutice convenţionale nu trebuie să fie neapărat ignorate. Este 
important să fie luaţi în considerare factorii legaţi de stilul de 
viaţă, ca de exemplu dieta. În plus, unii pacienţi pot necesita 
administrarea ocazională de loperamidă sau laxative, funcţie 
de tulburarea intestinală habituală. Cu toate acestea, un studiu 
recent efectutat de Cox, Lusignan şi Chan (2004) care a 
implicat medicii de familie din Marea Britanie, indică faptul că 
peste 70% din ei consideră că hipnoterapia poate avea un rol în 


gestionarea pacienţilor cu sindrom de colon iritabil şi trimit 
asemenea pacienţi pentru a fi trataţi de hipnoterapeuti calificaţi. 

Hipnoza a fost de asemenea folosită pentru sedarea pacienţilor 
în timpul endoscopiei gastrointestinale (Zimmerman, 1998). 
Tehnicile folosite au inclus metaforele, relaxarea, imageria şi 
sugestiile post-hipnotice. 


Boala Crohn (BC) 


Boala Crohn (BC) este o boală intestinală inflamatorie definită 
la ora actuală ca un sindrom nespecific şi cronic de etiologie 
necunoscută, implicând cel mai frecvent partea inferioară a 
intestinului subţire (ileonul), intestinul gros sau colonul. Boala 
poate debuta la orice vârstă, dar cel mai frecvent debutează 
între 15 şi 30 de ani. Nu există nici un tratament convenţional 
(medical sau chirurgical), deşi o serie de studii de caz recente 
şi de rapoarte anecdotice arată că folosirea diferitelor tipuri de 
hipnoterapie în tratamentul bolii Crohn au dus efectiv la vin- 
decarea bolii (Abela, 1999). Dovezile recente demonstrează că 
stresul cauzat de evenimentele psihosociale şi emoţiile negative 
este implicat cu siguranţă în evoluţia bolii şi chiar şi în debutul 
său (Greene, Blanchard, Wan, 1994). Studiile au arătat că 
pacienţii cu BC au mai mult sentimentul de a fi sub presiune în 
comparaţie cu subiecţii din grupele de control, deşi pacienţii 
cu BC au un nivel mai scăzut al stresului în viaţă decât subiecţii 
din grupele de control (von Wietersheim, Kohler, Fereies, 
1992). Mai mult, alte studii au demonstrat că emoţiile negative, 
mai ales furia şi mânia sunt în general prezente şi blocate la 
nivel inconştient astfel că aceste emoţii sunt direcționate spre 
interior (Schafer, 1997). Schafer a arătat că prin hipnoterapie 
se pot controla caracteristicile autoimune ale bolii sau se poate 
obţine insight-ul asupra emoţiilor negative, ducând în general 


la remisiunea completă a bolii Crohn. Tehnicile de hipnoză 
folosite au inclus vizualizarea, sugestiile şi metaforele îm- 
preună cu explorarea regresivă pentru insight şi înţelegere, 
implicând rezolvarea emoţiilor negative. În plus au fost utilizate 
întărirea eului, sugestii pentru sănătate în general şi pentru 
creşterea stimei de sine. Abela (1999) concluzionează că hip- 
noterapia este indicată ca terapie complementară pentru boala 
Crohn împreună cu tratamentele medicale ; de exemplu, terapia 
cu corticosteroizi. 


Colita ulcerativă 


O altă formă comună de SCI este colita ulcreativă (CU). Deşi 
în etiologia CU pot fi implicaţi multi factori, este probabil că 
evenimentele stresante de viaţă pot declanşa simptomele. Hipnoza 
poate fi utilizată pentru reducerea durerii abdominale şi pentru 
balonare, de exemplu, sugerând pacientului că muşchii săi 
intestinali devin mai netezi şi calmi. 


Probleme dermatologice 


Studiile ştiinţifice recente arată rolul stresului în debutul şi/ 
sau exacerbarea multor probleme dermatologice. Datorită 
importantului rol social şi psihologic jucat de piele şi de 
aspectul său, bolile de piele pot produce la rândul lor o serie 
de reacţii psihologice, inclusiv depresia, ruşinea, izolarea 
socială şi furia (Folks, Kinney, 1992). Aceste studii indică 
faptul că sunt necesare tehnici de reducere a stresului, din care 
face parte şi hipnoza. Sugestia hipnotică a fost mult timp 
considerată eficace pentru ameliorarea diverselor boli de piele 
(Schenefelt, 2000, 2003a, 2003b). Multe studii recente arată 
că există o legătură între folosirea hipnozei şi modificarea 


răspunsului pielii în diverse afecţiuni dermatologice, cum este 
psoriazisul (Tausk, Whitmore, 1999), dermatita atopică 
(Stewart, Thomas, 1995), negii (Ewin, 1992; Goldstein, 
2005), alopecia aerata (Thompson, Shapiro, 1996) şi eczema 
(Mantle, 2001). Practicarea hipnozei pentru stresul moderat 
este eficace pentru o multitudine de boli de piele care sunt 
exacerbate de anxietate. 

Cheek (1961) explică modul în care foloseşte variate tehnici 
hipnotice pentru a trata manifestările cutanate, în mod special 
infecțiile cu herpes genital. Conform cu Cheek, răcorirea pielii 
afectate prin utilizarea hipnozei este mult mai eficace decât 
orice alte metode farmacologice. În hipnoza uşoară, Cheek 
stabileşte semnalele cu ajutorul degetelor şi cere permisiunea 
pentru răcorirea ţesuturilor şi pentru a le păstra astfel timp de 
două ore. El începe cu o zonă neimportantă pentru producerea 
unei senzaţii de răcoare cerând pacienţilor să îşi imagineze că 
mestecă „mentă şi o inspiră”. Pacientul fiind în transă, autorul 
cere degetului „da” să se ridice atunci când gura este răcorită 
şi ca pacientul să îi spună atunci când conştientizează răcoarea. 
Atunci când pacientul este încrezător că simte schimbarea, 
terapeutul îi cere să experientieze aceeaşi răcoare în zona 
lezată. 

Cheek foloseşte de asemenea hipnoza pentru a ajuta pacienţii 
să dezvolte o atitudine mai pozitivă faţă de sine însuşi şi să se 
imagineze pe sine în viitor fără problema de piele. Pentru 
realizarea acestor scopuri autorul a utilizat fenomenele de 
transă hipnotică, cum este capacitatea crescută de concentrare, 
distorsiunea timpului, amnezia, amintirile spontane, analgezia, 
catalepsia şi aşa mai departe. 

Alte tehnici hipnotice care pot fi folosite includ un ecran de 
televizor pus pe „canalul din viitor” în care pacienţii îşi văd 
corpul lipsit de boala actuală de piele sau cu părul care începe 


din nou să crească, sau se imaginează folosind o perie cu 
ajutorul căreia îndepărtează leziunile de pe spate sau de pe 
mâini astfel încât să curețe şi să lustruiască corpul pentru a-l 
însănătoşi din nou. Abordările care facilitează schimbările 
ideosenzoriale (căldura, răcoarea, gâdilatul) sunt în mod par- 
ticular valoroase pentru tratamentul negilor şi a herpesului 
(Tasini, Hackett, 1977), dar pot fi de asemenea utile şi pentru 
alte probleme dermatologice. 

Stewart şi Thomas (1995) au folosit hipnoterapia pentru a 
trata dermatita atopică la adulţi şi la copii. 20 de adulţi cu 
dermatită atopică extinsă, rezistenți la tratamentul conventional 
au fost trataţi hipnoterapeutic, cu un beneficiu statistic sem- 
nificativ, care a fost menţinut până la doi ani. Douăzeci de 
copii cu dermatită atopică severă şi rezistentă au fost trataţi cu 
ajutorul hipnozei ; cu excepţia unuia toţi au prezentat o ame- 
liorare imediată care a fost menţinută în timpul celor două 
examinări de urmărire. În alte 12 cazuri care au implicat copii, 
răspunsurile date la un chestionar aplicat la 18 luni după 
tratament au arătat că 10 dintre ei au continuat să fie ameliorati 
în ce priveşte pruritul şi scărpinatul, 9 în ce priveşte tulburarea 
somnului şi 7 privitor la dispoziţie. 

Atunci când metodele directe de hipnoterapie sunt ineficace 
pot fi sugerate abordările hipnoanalitice pentru a explora dina- 
mica inconştientă. 


Intervenţia 54. Intervenţie generală pentru o problemă 
dermatologică 


Închide ochii şi intră în mintea ta şi găseşte un moment din 
viata ta în care pielea ta era netedă şi sănătoasă... Lasă toate 
resursele pe care le ai să permită pielii tale să rămână netedă 
şi sănătoasă, plutind spre acea parte a corpului tău... Pielea ta 


devine curată, sănătoasă şi moale pe măsură ce toate aceste 
resurse îndepărtează stresul şi tensiunea din viata ta... Lasă 
orice imagine sau gând să te ajute să rezolvi problema... Atunci 
când ştii că acest lucru va continua să se întâmple după ce ai 
plecat de aici, unul din degetele sale se va mişca sau mâna ta 
se va ridica de la sine?... Aşa este foarte bine, continuă să laşi 
ca acest lucru să se întâmple, nu este nevoie să faci nimic... 
Poate mintea ta inconştientă poate găsi alte modalităţi de a 
gestiona stresul din viaţa ta, modalităţi care sunt pozitive şi îţi 
îmbunătăţesc viata, permitandu-ti să ai o calitate mai bună a 
vieţii... Atunci când ştii că acest Icuru se poate întâmpla, se va 
mişca un alt deget sau celălalt brat se va ridica?... Aşa este 
foarte bine, ştiind că toate aceste lucruri se întâmplă de la sine. 


Este vizibil imediat că această intervenţie creează o atmo- 
sferă de speranţă şi expectatii pozitive deşi s-ar putea să nu 
existe o dovadă imediată a acestora. Aşa cum spunea unul din 
pacienţii mei: „Dacă pielea mea nu se face bine mâine sau 
săptămâna viitoare, există întotdeauna posibilitatea ca acest 
lucru să se întâmple mai târziu. Dacă spun acest lucru cu voce 
tare asta devine şi mai clar”. Multe din celelalte intervenţii 
prezentate în această carte pot fi de asemenea adaptate pentru 
problemele dermatologice. 


Studiul de caz 5. Hipnoza în tratamentul 
psoriazisului 


Pacienta, Martine, a fost o studentă la psihologie în vârstă de 
22 de ani. În cursul evaluării iniţiale a explicat că atunci când 
este stresată suferă de psoriazis, care uneori îi afectează 
întregul corp. I s-a cerut să spună la ce nivel de intensitate este 
psoriazisul său în acest moment, utilizând o scală de la O la 10. 
A spus că era la 6, dar în unele situaţii ajunsese la 10. Atunci 


când a fost întrebată care a fost cea mai scăzută intensitate a 
spus că de obicei era 3, înainte de vacanţa de vară. Martine a 
explicat de asemenea că problema a început atunci când avea 
Il ani. Apoi terapeutul a întrebat-o în transă: 


Ce nivel de intensitate ar fi acceptabilă pentru tine? 


Martine a spus că 2 sau 3 ar fi acceptabil. Terapeutul a 
făcut următorul comentariu : 


Atunci când eşti stresată pielea ta reacţionează inconştient la 
acest stres ca mijloc important de comunicare... Aşa că este 
necesar să asculti ceea ce iti spune... Deşi poţi reduce nivelul 
intensității la un grad mai acceptabil şi confortabil, probabil 
mintea ta inconştientă poate găsi o modalitate mai eficace de a 
gestiona stresul? Şi acum găseşte un moment din viata ta în 
care ţi-ai folosit resursele interioare pentru a afecta o reacţie a 
pielii de intesintate mult redusă, sau acel moment dinainte de a 
avea 11 ani... Atunci când mintea ta inconştientă a găsit acest 
moment se va ridica degetul sau mâna ta? 


Mâna dreaptă a Martinei s-a ridicat fără efort într-o manieră 
care a indicat că era o mişcare inconştientă mai degrabă decât 
una intenţionată. 


Şi acum revezi această experienţă timpurie de la început până 
la sfârşit... Atunci când se sfârşeşte cealaltă mână se va ridica? 
Şi nu este nevoie să ştii nimic despre această experienţă, decât 
ceea ce este potrivit pentru tine să ştii la nivel conştient în 
acest moment pentru a te ajuta să rezolvi această problemă. 
Poti trăi parti ale acestei experienţe... poate imagini, gânduri, 
sentimente, senzații, orice se întâmplă de la sine. 


În acest punct, Martine a spus, fără să fie întrebată, că 
mintea ei era complet „albă”, dar că simţea tensiune în partea 
superioară a pieptului. 

Pune mâna pe zona în care simţi tensiunea. 


Martine a pus mâna în partea de sus a pieptului şi am 
întrebat-o dacă este în regulă să pun mâna acolo. A dat din cap 
că da. 


Pe măsură ce aplic presiune pe pieptul tău, respiră din ce în ce 
mai profund, sonor. 


Ea a început să plângă, moment în care am făcut următorul 
comentariu : 


Laşi lacrimile să curgă, poți învăţa ceva din asta cu privire la 
problema ta... şi poţi lăsa ca aceste lucruri învăţate şi resursele 
tale să intre în fiecare bucăţică a pielii tale... calmând-o şi 
masând-o până devine de o sănătoasă... netedă şi moale... În 
vreme ce se întâmplă acest lucru, ştii că asta se poate întâmpla 
în viitor de la sine... Aşa cum ieri apa din lacul de afară făcea 
valuri în vânt şi micile valuri stropeau bărcile ancorate în port... 
Dar azi vântul a dispărut... soarele străluceşte deasupra apei... 
şi apa este calmă şi netedă... Pe măsură ce soarele cald înde- 
părtează orice mişcare pentru a lăsa ca totul să fie liniştit şi 
confortabil... Pe măsură ce înveţi modalităţi de a gestiona mai 
eficient felul în care corpul tău se descurcă cu stresul din viata 
ta... Atunci când ştii cum să faci deşi nu ştii că ştii... braţul tău 
se va ridica încă o dată? 


Bratul Martinei s-a ridicat încet. 


Împreunează-ţi degetul mare şi cel arătător, ştiind că ai aceste 
resurse şi că poţi folosi ceea ce ai învăţat în această şedinţă de 
terapie... În viitor, atunci când eşti stresată, tot ce trebuie să 


faci este să găseşti un loc confortabil... să te uiţi la mâna ta 
stîngă... să o laşi să se ridice de la sine... şi apoi să împreunezi 
degetul mare şi arătătorul. 


După aceea, Martine a spus că în timpul şedinţei de terapie 
a realizat ceea ce s-a întâmplat la vârsta de 11 ani, până la 
momentul la care a început să plângă din cauza stresului, dar apoi 
s-a oprit din plâns şi a lăsat ca pielea ei să plângă în locul său ! 
Nu am interpretat declaraţia ei, ci i-am spus că putea să îşi dea 
seama ce s-a întâmplat, conştient şi inconştient, poate într-un 
vis, mai târziu pe parcursul zilei. În final i s-a cerut să treacă prin 
şedinţa de terapie în transă pentru a găsi tot ceea ce învățase : 


Închide ochii şi intră în mintea ta, mergând înapoi până la 
începutul şedinţei de terapie sau chiar mai înainte... Cu fiecare 
experienţă învățată lasă ca degetul tău să se mişte... Atunci 
când ai terminat, mana ta se va ridica până la un moment viitor 
la care problema ta va fi rezolvată corespunzător? Acest lucru 
se va întâmpla la sfârşit de săptămână sau la următorul sfârşit 
de săptămână sau într-un moment situat între ele? Te poți 
întreba când se va întâmpla acest lucru... Atunci când ştii asta, 
ochii tăi se vor deschide pe măsură ce mintea şi corpul tău 
colaborează pentru rezolvarea acestei probleme? 


Şedinţa de urmărire după 6 luni a indicat faptul că psoriazsiul 
Martinei fusese ameliorat considerabil şi ea continua să folo- 
sească auto-hipnoza. 


Pregătirea pentru intervenţii medicale, 
complementară procedurilor medicale 


Există un număr considerabil de studii care demonstrează 
eficacitatea hipnoterapiei pentru reducerea stresului în caz de 
proceduri medicale, de exemplu : 


injectiile (Medd, 2001 ; Gow, 2002) ; 
examenul ginecologic (Rossi, Cheek, 1988) ; 


e gastroendoscopia (Zimmerman, 1998) ; 


naşterea şi sarcina (Tibia, Balogh, Meszaros, 1980; Davidson, 
Garbett, Tozer, 1982; Pocelet, 1990; Jenkins, Pritchard, 
1993 ; Mairs, 1995; Golden, 1999; Oster, Saucer, 2000 ; 
Cyna, McAuliffe, Andrew, 2004 ; German, 2004) ; 
chimioterapia (Walker, Dawson, Lolley, Ratcliffe, 1998 ; 
Hawkins et al., 1995; Esder, 2002) ; 

interventiile pentru cancer (Peynovska, Fisher, Oliver, Mathew, 
2005) ; 

procedurile dermatologice (Schenfelt, 2003a, 2003b) ; 
procedurile renale şi vasculare (Lang er al., 2000; Lang, 
Benotsch, Fick, 2000) ; 

chirurgie (Evans şi Richardson, 1988 ; Montgomery, David, 
Winkel, Silverstein, Bovbjerg, 2002 ; Massarini, Rovetto, 
Tagliaferi, 2005) ; 

procedurile cardiovasculare (Ashton et al., 1997); 
arsurile (Ewin, 1979; Margolis, DeClement, 1980; Frenay, 
Faymonville, Devlieger, Albert, Vanderkelen, 2001). 


Pinnell si Covino (2000) au realizat o trecere in revista din 


punct de vedere critic a procedurilor de tratament hipnotic 
complementare ingrijirilor medicale pentru stres si anxietate 
legate de procedurile dentare şi medicale, astmul bronsic, bolile 
dermatologice, problemele gastrointestinale, tulburările hemo- 
ragice, greață şi emezis în oncologie şi obsterică-ginecologie. 


Schimbarea pansamentului 


Studiul care urmează este un bun exemplu de aplicare a hipno- 
terapiei în cazul unei proceduri stresante. Frenay şi colaboratorii 


săi (2001) au comparat eficacitatea hipnozei cu o strategie de 
reducere a stresului în timpul schimbării pansamentului la 
pacienţii arşi. Schimbarea pansamentului în arsuri este adesea 
insuportabilă (Choiniere, Mezlack, Rondeau, Girard, Paquin, 
1989) şi adesea apare un nivel de toleranţă la anestezice (Patterson, 
Everett, Burns, Marvin, 1992). Frenay şi colaboratorii săi au 
realizat un studiu prospectiv randomizat asupra pacienţilor cu 
arsuri severe, bazat pe protocoale medicale standardizate, măsu- 
rători valide ale durerii cu ajutorul VAS şi utilizării unor tehnici 
de suport psihologic standardizate (hipnoza comparativ cu 
streategii de reducere a stresului bazate pe experienţe plăcute 
de viaţă). Acest studiu a fost realizat pentru a compara cele 
două mijloace de suport psihologic, dar şi pentru a testa dacă 
intervenţiile psihologice produc vreo diferenţă în confortul 
perceput de pacient în timpul schimbării pansamentului în 
arsuri. Hipnoza a fost indusă prin fixarea privirii, relaxarea 
musculară şi sugestii indirecte. Strategiile de reducere a stresului 
au inclus relaxarea profundă şi procedurile respiratorii, precum 
Şi recreerea unei amintiri plăcute. Scorurile VAS pentru durere 
au fost constant mai reduse în grupul tratat prin hipnoză 
comparativ cu grupul tratat prin reducerea stresului. Hipnoza 
a redus de asemenea în mod semnificativ anxietatea înainte şi 
în timpul schimbării pansamentului. Deşi medicatia contra 
durerii a fost încă necesară, nivelele optime de medicatie au 
fost atinse mai devreme. Acest studiu are evidente implicaţii 
clinice mai ales pentru îngrijirea rănilor şi în general pentru 
nursing. 


Pregătirea pentru intervenţii chirurgicale 


Aşteptarea unei intervenţii chirurgicale sau a unei alte intervenţii 
medicale sau dentare este foarte stresantă pentru cei mai mulţi 


pacienţi, deşi intervenţia este în general benefică. Aspectele 
esenţiale ale ajutării pacientului sunt legate de reducerea stresului 
înainte şi în timpul intervenţiei medicale şi de ajutarea pacien- 
tului pentru a dezvolta speranţa şi optimismul că rezultatul va 
fi un succes. Reducerea stresului pare a fi importantă pentru 
modularea expresiei proteice, care joacă un rol important în 
vindecarea rănilor (Stamenkovic, 2003). Hammond (19903, p. 
89) spune că sugestiile pozitive înainte şi în timpul intervenţiei 
chirugicale reduc complicațiile, minimalizează durerea (şi 
nevoia de medicatie postoperatorie), facilitează apetitul, reduce 
sângerarea şi ameliorează vindecarea şi recuprearea. O serie 
de studii au demonstrat că dacă pacientul este adecvat pregătit 
probabilitatea unui bun rezultat chirugical şi psihologic este 
maximalizat (Schutz, 1998; Kessler, 1999). Schutz a folosit 
hipnoza pentru a permite pacientului să depăşească expec- 
tantele negative puternice şi experienţele negative din trecut, 
reducând astfel anxietatea. 

Montgomery şi colaboratorii săi (2002) au realizat o 
meta-analiză a eficacitatii hipnozei ca tratament complementar 
la pacienţii chirurgicali şi a concluzionat că hipnoza este bene- 
fica în şase aspecte: emoţiile negative, durerea, medicatia 
pentru durere, indicatorii fiziologici, timpul de recuperare şi 
timpul de tratament. 

Într-un studiu controlat Massarini şi colaboratorii săi (2005) 
au arătat că tratamentul hipnotic de scurtă durată (vizualizare 
primară a vindecării) realizat în perioada peroperatorie duce la 
rezultate bune la pacienţii chirurgicali în termeni de reducere 
a nivelelor de anxietate şi percepţie a durerii. 


Intervenţia 55. Pregătirea pentru intervenţii 
Chirurgicale şi alte proceduri medicale 


Intră în mintea ta şi găseşte toate acele resurse de vindecare 
pe care le ai pentru a face ca corpul să se simtă bine, lăsând 
aceste resurse să intre în fiecare celulă... utilizând toate acele 
amintiri... experienţe... lucruri învăţate... care iti permit să te 
apropii cu speranţă şi optimism de intervenţia medicală care 
urmează, şi atunci când mintea ta inconstienta ştie că că te 
poate ajuta în acest fel, unul din degetele tale se va mişca sau 
brațul se va ridica?... Aşa este foarte bine! Şi pe măsură ce 
intervenţia se desfăşoară ştii că poţi folosi toate aceste resurse 
ale tale pe măsură ce îţi imaginezi cum se întâmplă în manieră 
foarte pozitivă, având încredere în vindecarea ta inconştientă 
pentru a permite un rezultat favorabil, pe măsură ce corpul tău 
se recuperează repede, complet şi confortabil. 


Terapeutul va putea să dezvolte această procedură hipnotică 
în modalităţi care să reflecte intervenţia chirugicală pe care o 
va avea pacientul, concentrându-se explicit asupra sugestiilor 
preoperatorii, atât cele directe, cât şi cele indirecte, sugestiile 
din timpul operaţiei şi verbalizările postoperatorii. Un sumar 
al utilizării hipnozei în chirurgie şi anestezie poate fi găsit în 
lucrările lui Hammond (1990a, pp. 85-108), Fredericks (2001) 
şi Montgomery şi colaboratorii săi (2002). 


Cancerul 


În ultimii ani a devenit din ce în ce mai clar că diagnosticul şi 
tratamentul cancerului (şi a multor boli cronice) sunt experienţe 
stresante. Se poate folosi o gamă largă de tehnici hipno- 
terapeutice pentru a creşte controlul efectelor secundare 
psihologice şi fiziologice ale diagnosticului de cancer şi terapiei 
care urmează. Acestea includ folosirea relaxării, imageriei, 
întărirea eului, sugestiile directe şi metaforele (Hammond, 
1990a, pp. 199-216). Desi Simonton (in Simonton et al. , 1978) 


nu se referă in mod specific la intervetiile hipnotice, multe din 
abordarile descrise de el sunt relevante pentru hipnoterapeuti. 

La ora actuală, există dovezi ale faptului că intervenţiile 
psihologice, inclusiv hipnoza, pot ajuta la creşterea calităţii 
vieţii pacientului precum şi la modularea răspunsului sistemului 
imun (Meyer şi Mark, 1995; Walker, 1998; Kiecolt-Glaser, 
Maruscha, Atkinson şi Glaser, 2001; Gruzelier, 2002a,b). 
Următoarea intervenţie pentru creşterea functionalitatii siste- 
mului imunitar poate fi adaptată pentru a fi utilizată în multe 
situaţii : de exemplu stresul generic, probleme medicale generale, 
pregătirea pentru chirurgie şi recuperarea postoperatorie, faci- 
litarea regimurilor terapeutice, şi aşa mai departe. Nu mai este 
necesar de spus că practicianul care foloseşte această abordare 
trebuie să fie judicios în selectarea pacienţilor. 


Intervenţia 56. Imbunătăţirea funcţionării sistemului 
imunitar 


Atunci când eşti pregătit, împreunează degetul mare şi arătător 
şi lasă-te să intri în transa profundă pe care ai trăit-o ultima 
dată în şedinţa de terapie... şi mă întreb cât timp va fi necesar 
pentru a găsi acea pace interioară plăcută?...poate mintea ta 
inconstienta te poate lăsa să trăieşti aceasta înainte de număra 
până la cinci... unu... doi... trei... patru... cinci... aşa este foarte 
bine! Cu grijă, imagineaza-ti acea parte a corpului tău care are 
nevoie de o atenţie specială pentru vindecare... şi te rog să ştii 
că celulele anormale de acolo sunt slabe, confuze şi dezorga- 
nizate, ..şi îți poţi imagina aceasta parte a corpului după cum 
doreşti....poate o imagine iti apare în minte. Acum imagineza-ti 
tratamentul pe care îl primeşti care intră în acea parte a corpului 
tău şi distruge celulele slabe, dar lasă celulele normale puternice 
şi sănătoase fără vreun efect secundar major... şi propriile tale 
celule albe de asemenea cooperează prin reorganizarea şi 
distrugerea celulelor bolnave... având încredere în acest proces 


pe măsură ce celulele canceroase descresc treptat şi sunt date 
afară din corp... Lasă ca procesul de vindecare să ajute corpul 
tău să se simtă confortabil pe măsură ce te insanatosesti partial. 
Acum vezi cum te afli pe drumul spre recuperare... câştigând în 
putere şi voinţă cu fiecare zi care trece... Imagineaza-te în 
viitor realizând toate scopurile şi ambițiile tale. Şi mintea ta 
inconstienta te poate lăsa să faci acest lucru şi atunci când ştii 
că aceste schimbări importante au loc profund în interiorul tău, 
ochii tăi se vor deschide? 


Bejenke (2000) descrie felul în care hipnoza paote fi folosită 


pentru a ajuta pacienţii canceroşi să îşi dezvolte abilităţile de 
adaptare, precum şi strategiile de gestionare a stresului în 
pregătirea pentru intervenţii chirurgicale, chimioterapie, radio- 
terapie şi transplant de măduvă osoasă. Într-un studiu recent 
Penyovska şi colaboratorii săi (2005) utilizează hipnoza ca 
terapie suplimentară în intervenţiile pentru cancer. A fost 
acordată o atenţie particulară următoarelor : 


gestionarea anxietăţii, depresiei, furiei, frustrării ; 
gestionarea durerii, oboselii, insomniei ; 

gestionarea efectelor secundare ale chimioterapiei şi ra- 
dioterapiei ; 

vizualizării pentru a promova sănătatea. 


Autorii au concluzionat că hipnoterapia este o unealtă valoroasă 


pentru îmbunătăţirea mecanismelor de coping la pacienţii cu 
cancer şi că: 


Cel mai bun moment pentru a începe hipnoterapia pacienţilor 
canceroşi este în momentul diagnosticului. În acest fel pacienţii 
vor putea dezvolta abilităţi de coping mai bune mult mai repede 
în procesul bolii, ceea ce îi va ajuta în prevenirea unei posibile 
anxietati severe, a depresiei şi atacurilor de panică. Vor avea o 
mai bună complianta la tratament şi în general un răspuns psihologic 


mai bun faţă de boală, ceea ce constituie un factor prognostic 

bun care influenţează supraviețuirea (p. 7). 

Intensificarea programelor de chimioterapie a dus la 
creşterea toxicității pentru pacienţii cu cancer. Una din cele 
mai frecvente manisfestări, greata şi voma, este considerată 
cel mai stresant şi debilitant efect secundar pe care îl expe- 
rienţiază pacienţii (Aapro, 1991). Mult prea des aceste simptome 
devin de nesuportat şi pacienţii sunt fizic incapabili să mai 
primească chimioterapie sau sunt atât de stresaţi psihologic 
încât ei sau rudele lor refuză tratamentele ulterioare (Laszlo, 
1983). În ultima decadă progresele în înţelegerea fiziologiei şi 
farmacologiei greturilor şi vomei au dus la o mai bună capa- 
citate de controlare a acestor simptome, împreună cu reducerea 
stresului şi anxietatii ca şi o consecinţă a acestei înţelegeri. O 
serie de studii controlate au evaluat eficacitatea hipnoterapiei 
în ameliorarea greturilor şi vomei legate de chimioterapie la 
adulţi (Cotnach, Hockenberry, Herman, 1985 ; Walker, Dawson, 
Pollet, Ratcliffe, Hamilton, 1988 ; Syrjala, Cummings, Donaldson, 
1992), precum şi la copii (Hawkins et al., 1995). În timp ce 
cercetările au arătat că pentru unele tratamente (antrenamentul 
relaxării şi imageria ghidată) efectele pozitive diminuează la 
fiecare administrare de chimioterapie, hipnoterapia produce 
un răspuns stabil pe parcursul timpului (Walker, Dawson, 
Pollet, Ratcliffe, Hamilton, 1988 ; Walker, 2004). 


In capitolul următor este prezentată o discuţie mai detaliată 
asupra rolului hipnozei în ameliorarea stresului în procedurile 
medicale pentru copii. 


Capitolul 8 
Copiii şi familia 


A fost odată ca niciodată o mică pasăre migratoare care trăia 
în pădure în timpul verii. Când vremea s-a schimbat şi a 
devenit mult mai rece, micuța pasăre a decis să rămână acolo 
şi să nu zboare departe cu familia ei. Vremea s-a răcit şi 
pasărea credea că va muri pentru că micuțul ei corp era 
complet îngheţat. Se simţea foarte singură, fiind departe de 
prieteni şi de familie. Apoi, într-o noapte în care a nins foarte 
mult, pasărea a căzut în zăpadă şi a rămas nemişcată ca şi 
când ar fi fost moartă. Curând după aceea o vacă a trecut pe 
acolo şi şi-a făcut nevoile asupra păsării, încălzindu-i micuțul 
corp îngheţat. Pasărea a început să se simtă mai fericită şi s-a 
apucat de cântat cântecul ei preferat. Însă o pisică trecea pe 
acolo şi a auzit pasărea cântând. Deşi oarecum derutată de 
faptul că frumosul cântec se auzea dintr-o grămadă de bălegar, 
pisica a început să scormonească în bălegar şi a găsit pasărea, 
pe care a inghitit-o cu plăcere! 


Hipnoterapia cu copiii 
Lucrul cu copiii este o sarcină plină de recompense deoarece 


copiii sunt de obicei foarte cooperanti şi intră repede în stare 
hipnotică. Această afirmaţie este adevărată în cazul copiilor de 


orice vârstă, inclusiv adolescenţii. Trebuie subliniat însă că 
multe tehnici hipnotice care funcţionează cu adulţii sunt nepo- 
trivite pentru copiii mici pentru că sunt direcționate asupra 
unor sisteme mentale insuficient dezvoltate la copii (Olness, 
Gardner, 1988 ; Olness, Kohen, 1996; Davies, Morgan, 1997). 
O diferenţă importantă este aceea că copiii au facultăţi critice 
mai puţin dezvoltate şi astfel sugestiile date de terapeut sunt 
acceptate cu mai mare uşurinţă. Davies şi Morgan susţin că 
cea mai eficace hipnoză cu copiii este cea care are „o înţelegere 
profundă a copilului şi este familiarizată cu aptitudinile, psi- 
hologia şi tiparele de gândire şi interesele grupei respective de 
vârstă”. 
Erickson (1958) menţiona acest lucru în mod succint : 


Hipnoterapia pediatrică nu este altceva decât hipnoterapie 
direcţionată spre copil cu deplina cunoaştere a faptului că toţi 
copii sunt oameni mici şi tineri. Ca atare, ei privesc lumea 
într-un mod diferit decât o priveşte adultul şi înţelegerea lor 
experienţială este limitată şi destul de diferită de a adultului. În 
consecinţă nu diferă terapia, ci doar modul de administrare al 
terapiei. 

...Copiii au o nevoie constantă de a învăţa şi descoperi şi fiecare 
stimul constituie pentru ei o ocazie posibilă de a răspunde într-o 
modalitate nouă. Deoarece transa hipnotică poate fi definită, 
pentru scopul conceptualizării, ca stare de conştientizare crescută 
şi responsivitate la idei, hipnoza oferă copilului o zonă nouă gata 
pentru a fi explorată. Experienţa limitată a copilului, foamea de 
noi experienţe şi deschiderea faţă de învăţare face ca un copil să 
fie un bun subiect hipnotic. Copiii doresc să primească idei, se 
bucură să răspundă la ele - este nevoie doar să le prezentăm 
aceste idei într-o manieră pe care să o înţeleagă (p. 25). 

...Nu ar trebui să vorbim de sus copilului, ci mai degrabă să 
utilizăm limbajul, conceptele, ideile şi imaginile verbale care au 
înţeles pentru copii în termeni de propriile învățături (p. 26). 


..„.0 tehnică hipnotică bună este aceea care oferă pacienţilor, 
indiferent dacă sunt adulţi sau copii, ocazia de a-şi satisface în 
mod adecvat nevoile de moment, oportunitatea de a răspunde la 
stimuli şi idei şi de asemenea ocazia de a experientia staisfactia 
unor noi invatari şi achiziţii (p. 29). 


Bernheim, cu peste 100 de ani în urmă, spunea copilului să 
închidă ochii şi apoi îi dicta „Dormi” în manieră încrezătoare 
şi autoritară. Este foarte probabil ca acei copii cu care lucra să 
fi văzut alti copii şi adulţi care au fost hipnotizati şi în conse- 
cinta puteau imita cu uşurinţă „comportamentul hipnotizat”. 

Înainte de a utiliza hipnoza cu un copil este importantă 
evaluarea clinică şi medicală riguroasă a problemei de pre- 
zentare. Este de asemenea important ca terapeutul să realizeze 
o relaţie bazată pe încredere cu copilul. Există divergențe de 
opinie referitor la implicarea părinţilor în tratamentul hipnotic 
al copilului şi personal am găsit că această colaborare este 
extrem de valoroasă. Adesea părinţii au idei preconcepute 
despre natura hipnozei şi terapia trebuie să corecteze aceste 
puncte de vedere prin furnizarea de informaţii şi lăsând părinţii 
să fie de faţă atunci când copilul lor este hipnotizat (Gardner, 
1990). 


Abordări hipnoterapeutice generale cu copiii 


Există multe modalităţi de captare a atenţiei copilului şi metoda 
aleasă depinde de mulţi factori, inclusiv vârsta şi interesele 
copilului, precum şi natura problemei de prezentare. Pentru 
fiecare copil mic hipnoza poate fi descrisă ca fiind un joc (vezi 
intervenţia 57), în timp ce copiii mai mari pot fi invitaţi să îşi 
folosească imaginaţia pentru a rezolva probleme (Hart, Hart, 
1996). În multe situaţii copilul este cel care sugerează metoda 


care va fi utilizată. La un moment dat i-am prezentat unei 
fetiţe o familie de iepuri - mama şi tata iepure şi cei doi copii 
iepuri. lepurii erau într-o poveste care era legată de problema 
fetiţei (o dificultate de adormire). În conversaţia iniţială cu 
fetiţa am aflat că avea mai mulţi iepuri. Olness şi Gardner 
(1988) sugerează următoarele inductii pentru copiii de vârste 
diferite : 


La 2-4 ani: cărţi cu poze în relief, poveşti, păpuşi, ima- 
ginarea unei activităţi preferate, şi aşa mai departe ; 

La 4-6 ani: imaginarea unui loc sau a unei activităţi pre- 
ferate, poveşti, imaginarea unui program perferat la televizor, 
şi aşa mai departe. 

La 7-11 ani: îşi imaginează că zboară cu un covor fermecat, 
că este într-un loc preferat, acultatul muzicii, îşi imaginează 
că merge cu bicicleta, şi aşa mai departe. 

De la 11 ani în sus: levitatia şi catalepsia braţului, îşi 
imaginează că ascultă muzică sau conduce maşina, metode 
de inducţie folosite la adulţi, şi aşa mai departe. 


Mai jos sunt prezentate patru proceduri generale de inducţie 


(intervenţiile 57-60); mult mai multe metode se găsesc în 
manuale standard (de exemplu, Gardner, Olness, Kohen, 1996). 


Intervenţia 57. Jocul de-a „prefăcutul ” 


În regulă, mă întreb dacă poţi să te prefaci că eşti un stejar 
puternic. Picioarele tale sunt rădăcinile copacului şi stai ferm 
pe pământ, corpul este trunchiul copacului şi braţele tale sunt 
ramurile. Acum te rog să ţii braţul întins (arătând braţul dominant 
al copilului). Bine, este o ramură puternică şi foarte, foarte 
rigidă — vezi cum ramura devine extrem de rigidă, aşa de pu- 
ternică şi de rigidă că nu o poţi îndoi deloc. Gandeste-te la tine, 


această ramură devine puternică şi rigidă, şi pe măsură ce te 
gândeşti că ramura devine puternică şi rigidă, ea devine tot mai 
puternică şi mai rigidă, tot mai puternică şi mai rigidă cu fiecare 
secundă care trece... şi peste câteva clipe, te voi ruga să încerci 
să îndoi această ramură, dar cu cât mai mult încerci să o îndoi 
cu atât mai puternică şi mai rigidă devine ramura, aşa că ramura 
nu se îndoaie deloc. Acum gata, încearcă să îndoi ramura, 
încearcă, şi cu cât mai mult încerci cu atât mai rigidă şi mai 
puternică devine ramura... Aşa este foarte bine!... ramura este 
acum aşa de puternică că este aşa de greu să o îndoi... Si 
acum vine un vânt foarte puternic care face ca ramura să fluture 
şi acum de îndoaie, simţi cum ramura se îndoaie, fără efort. 
Aşa este bine (Acum continuati in orice mod este adecvat, de 
exemplu folosind povestea steajarului prezentată in intervenția 
20, capitolul 4). 


Intervenţia 58. Privitul la televizor 
(adaptat după Davies, Morgan, 1997, p. 89) 


Mă întreb care este programul tău preferat la televizor? Îmi poți 
spune ceva despre asta?...Nu este nici un televizor aici în 
cameră, dar există acest scaun special. Dacă stai pe el şi 
închizi ochii poţi vedea un televizor şi vei putea vedea toate 
personajele tale preferate. Nu ştiu dacă vei putea să urmaresti 
un episod nou sau unul în reluare... Vrei să afli şi să îmi spui?... 
nu vreau să mă bag şi să vorbesc prea mult şi nici tu nu trebuie 
să vorbeşti prea mult ca să nu îţi stric bucuria de a urmări 
programul... aşa că este în regulă dacă dai din cap pentru „da” 
şi pentru „nu” atunci când îţi pun întrebări. intelegi?... Vei putea 
vedea televizorul foarte curand...da din cap atunci când îl poţi 
vedea...poti găsi canalul pe care îl vrei. Acum te poţi bucura de 
program. Foarte bine. (Cu copiii mai mari terapeutul poate 
continua cu o strategie de rezolvare a problemelor.) 

Peste câteva clipe acel program se va termina şi vom schimba 
canalul. Vei continua să intri într-o stare şi mai profundă. Vei 
vedea programul care îţi va arăta cum să depăşeşti problema 


şi să scapi de ea complet... Programul tău preferat s-a terminat 
acum şi schimb canalul. Continui să te simţi liniştit şi acum vezi 
programul care iti arată ce a produs acea problemă, şi cat de 
uşor poţi scăpa de problemă... imaginea devine tot mai clară... 
şi o înţelegi, realizând că ai depăşit complet problema. Şi când 
doreşti poţi schimba înapoi la programul preferat de televizor 
sau poate vrei să urmăreşti un video? 


Odată ce copilul este angajat în programul de la televizor 
terapeutul poate introduce idei care se leagă de scopul tera- 
peutic. Este important ca terapeutul să relationeze bine cu 
copilul şi poate genera poveşti tereapeutice imaginative în 
cadrul contextului creat iniţial, şi anume programul de la 
televizor. Trebuie de asemenea notat că atunci când copiii se 
imaginează privind un program favorit la televizor, ei îşi pot 
reorganiza experienţa a ceea ce se întâmplă (de exemplu, o 
procedură dureroasă) şi se pot disocia de ea (de exemplu, 
durerea). 


Intervenţia 59. Covorul magic 


Imagineaza-ti că mergi la un picnic, mergi cu persoanele pe 
care le preferi într-un loc special la un picnic. Ai acolo de mâncat 
şi de băut ceea ce iti place. Poti să le gusti şi să le vezi...Te 
bucuri jucându-te cu familia şi preietenii. Apoi când ai terminat 
de mâncat şi de băut şi de jucat diverse jocuri, vezi un covor 
care este acolo pe pământ. Este de culoarea ta preferată, 
moale şi neted. Poti să te aşezi pe el, sau să te întinzi pe el... 
imagineaza-ti că este un covor magic, care poate zbura oriunde 
doreşti, şi tu eşti pilotul. Tu îl controlezi. Poti zbura la câțiva 
centimetri deasupra pământului chiar deasupra ierbii, sau chiar 
sus, deasupra copacilor. Tu eşti pilotul. Poţi merge acolo unde 
vrei cât de repede sau de încet vrei, doar gândindu-te la asta. 
Poti ateriza ca să iti vizitezi prienetii sau familia... sau poți 


ateriza la grădina zoologică sau la mare, sau oriunde îţi place. 
Tu esti pilotul şi tu conduci. Poti zbura pe lângă un copac şi poți 
vedea păsările în cuib. Poţi accelera şi poţi încetini... Bucură-te 
să mergi acolo unde vrei să mergi. Ai la dispoziţie tot timpul de 
care ai nevoie şi te simţi foarte confortabil. Atunci când eşti 
pregătit, poţi găsi un loc drăguţ şi confortabil în care să aterizezi 
cu covorul tău magic. Atunci când ai aterizat, dă-mi şi mie de 
ştire acest lucru prin ridicarea unui deget. Şi poţi zbura cu 
covorul tău magic oriunde doreşti, poate atunci când încerci să 
adormi sau atunci când vrei să te distrezi. 


Intervenţia 60. Tehnica monezii : 
o abordare cu fixarea privirii 


Daţi copilului o monedă strălucitoare pe care să o ţină în 
mână. Monedele străine funcţionează foarte bine. 


Uită-te la monedă şi observă ce există pe ea pe ambele părți. 
Ştii din ce ţară vine? (Puteţi da copilului unele informaţii amin- 
tindu-vă ce vârstă şi experienţă are). După ce ai făcut acest 
lucru, poţi păstra moneda daca vrei. Tine moneda între degetul 
mare şi celălalt şi continuă să o tii aşa, cu braţul întins, în timp 
ce asculti sunetul vocii mele. Şi acum se va întâmpla un lucru 
interesant. Peste câteva clipe vei oberva cum braţul tău devine 
tot mai greu şi mai greu şi în acelaşi timp te simţi tot mai 
confortabil. Şi cum observi senzatiile tot mai puternice de confort 
în interiorul tău, braţul tău devine tot mai greu şi mâna şi 
degetele sunt tot mai grele, ca de plumb — aşa de grele, de 
confortabile şi relaxate — şi curând moneda cade dintre dege- 
tele tale şi atinge podeaua şi vei intra într-un somn adânc şi 
minunat. Vom găsi mai târziu moneda astfel încât să o iei cu 
tine acasă. Dar acum te poţi bucura de această experienţă pe 
măsură ce degetele şi mâinile tale devin aşa de minunat de 
grele pe măsură ce intri tot mai adânc într-o transă magică. Tot 
ceea ce iti spun poate intra adânc în acea parte a ta care iti 


controlează comportamentul (/egati aceasta de problema care 
este tratată). Aşa este bine... şi acum poti pluti înapoi pe 
măsură ce devii din ce în ce mai uşor şi te regăseşti înapoi în 
acest scaun în aceasta cameră. Ţi-a plăcut asta? Acum putem 
căuta moneda. 


Poveştile 


Utilizarea poveştilor este foarte avantajoasă în lucrul cu copiii 
(Mills, Crowley, 1986; Crowley, Mills, 1986; Hart, Hart, 
1996; Thomson, 2005; Snyder, McDermott, Cook, Rapoff, 
in curs de publicare). Basmele, cum sunt ,,Hansel si Gretel”, 
au de-a face cu o gamă largă de emoţii şi probleme umane care 
pot fi folosite pentru a ajuta copilul să se descurce cu temerile 
sale şi pentru a insufla speranţa (Bettleheim, 1991). Terapeutii 
pot folosi poveşti standardizate, teme din basme (de exemplu, 
Bunul Rege Wencelas ; Mantle, 1999, 2001), povestirile stiin- 
tifico-fantastice, sau pot modifica poveştile sau scrie unele 
noi. Mills şi Crowley afirmă că copiii răspund spontan şi nu 
încearcă să îşi dea seama ce e cu povestea prezentată. Copiiilor 
mici li se poate da voie să coloreze şi să se joace in timp ce li 
se spune povestea pentru că se presupune că mintea lor incon- 
ştientă va da un sens poveştii în ce priveşte rezolvarea propriei 
porbleme. Mills şi Crowley (1986, p. 64) sugerează că trăsăturile 
centrale ale unei poveşti eficace sunt: 


e tema sau conflictul metaforic legat de protagonist; 

e conţine eroi sau persoane care ajută; 

e conţin situaţii de învăţare paralele cu acelea ale copilului, 
în care protagonistul va avea succes ; 

e prezintă o criză în care protagonistul poate depăşi problema ; 

e dezvoltă sentimentul identificării cu protagonistul ca rezultat 
al victoriei sale ; 


e culminează cu o celebrare în care este recunoscută valoarea 
specială a protagonistului. 

Poveştile tradiţionale cum sunt Rdsusca cea urâtă sau 
Vrăjitorul din Oz conţin toate elementele de mai sus. 

Copiii întâlnesc multe situaţii stresante în viaţa lor şi adesea 
au reacţii psihosomatice şi comportamentale care le produc 
îngrijorare atât lor cât şi familiilor lor. În discuţia de mai jos 
sunt prezentate şase domenii legate de performanţa academică, 
procedurile medicale stresante, dificultăţile de somn, enu- 
rezisul nocturn, problemele dermatologice şi imaginea corporală. 
Desi aici se subliniază lucrul cu copiii, multe dintre aceste 
abordări pot fi adaptate pentru adulţi în probleme similare 
legate de stres. 

O descriere amănunţită a abordărilor hipnotice pentru copii 
o puteţi găsi în lucrările lui Olness şi Gardner (1988), Wester 
şi O’Grady (1991) şi Gardner et al. (1996). 


Problemele de învăţare 


În copilăria mică şi mijlocie, copiii ajung să se afle sub o 
presiune academică în creştere, cu cereri tot mai mari de 
performanţă prin nesfârşite teste şi examene, care adesea pro- 
duc stres. Acesta poate duce la o scădere a stimei de sine, 
dificultăţi de somn şi alte probleme comportamentale şi psi- 
hosomatice. În afară de intervenţiile realizate cu copilul este 
util să implicăm părinţii şi şcoala. Nath şi Warren (1995) 
descriu un program educaţional implementat în patru şcoli 
generale care au ajutat elevii să înţeleagă natura stresului lor şi 
să înveţe modalităţi practice pentru a se descurca cu acest 
stres. Au fost folosite o serie de exerciţii de hipnoză şi relaxare 
incluzând „procedura vacanței mentale” (Stanton, 1989). 


Această procedură, constând din cinci paşi, a fost deja descrisă 
în capitolul 4. La nivel global rezultatele au indicat că acei 
copii implicaţi în program s-au simţit mai puţin anxioşi, deşi 
nu se cunoaşte care este contribuţia hipnozei la acest efect. 
Autorul a lucrat cu succes cu copii şi adulţi tineri folosind o 
combinaţie de întărire a eului, stabilire a scopurilor, poveşti şi 
metafore. Mai multe exemple de intervenţii hipnotice sunt cele 
descrise de Hammond (1990a, pp. 433-464). 


Enurezisul nocturn 


Enurezisul poate avea o geneză şi o etiologie complexă (Carr, 
1999, p. 214), deşi este foarte probabil ca enurezisul diurn să 
fie o problemă organică adică enurezis primar (Bauman, 1981) 
în timp ce enurezisul secundar este mai probabil rezultatul 
distresului emoţional sau stresului din viaţa copilului (Wester, 
O’Grady, 1991). Olness şi Gardner (1988) spun că intervenţiile 
chirurgicale, moartea unui animal preferat sau mutatul de acasă 
sau la altă şscoală poate produce debutul nevrozei. Atunci 
când hipnoza este luată în considerare ca tratament posibil este 
adesea ca ultimă încercare, după ce au fost deja încercate 
multe alte metode. Abordările hipnotice care tintesc în primul 
rând îndepărtarea simptomului pot să fie suficiente, deşi poate 
fi necesară explorarea dinamică a familiei sau şcolii (Gibson, 
Heap, 1991). Implicarea parentală constructivă în tratamentul 
enurezisului nocturn poate facilita utilizarea de către copil a 
auto-hipnozei fără intruziune sau subminarea autonomiei, deşi 
unii copii rezistă auto-hipnozei datorită ,,interferentelor” paren- 
tale (Kohen, Olness, Colwell, Heimel, 1984). Evaluarea tra- 
tamentelor hipnotie indică rezultate variate, dar succesul este 
mai probabil atunci când hipnoza este combinată cu alte 


abordări, ca de exemplu managementul medical, instruirea 
părinţilor şi tehnici comportamentale. În ciuda varietatii 
rapoartelor şi rezultatelor pare destul de clar că hipnoza are 
un rol în tratamentul enurezisului nocturn. 

Trebuie subliniat că toţi copiii udă patul la un moment dat, 
aşa că enurezisul poate fi considerat o variantă developmentală 
până la vârsta de aproximativ şase ani, cu excepţia situaţiei în 
care copilul începe să ude patul după ce nu mai făcuse acest 
lucru în mod continuu cel puţin şase luni. 

Metodele tradiţionale de hipnoză pentru îndepărtarea simp- 
tomelor pot fi combinate cu utilizarea întăririi eului, sugestii 
directe, poveşti şi metafore. Etkins şi Carter (1981) au dezvoltat 
şi utilizat proria lor tehnică metaforică stiintifico-fantastica în 
trei cazuri de enurezis cu debut secundar. În fiecare caz copilul 
a fost invitat să îşi imagineze că merge cu o navă spaţială şi 
întâlneşte personajele şi evenimentele care erau necesare pentru 
a rezolva problema copilului. Această tehnică s-a dovedit a fi 
eficace atât pentru inducția de transă cât şi pentru tratament. 
Alte exemple sunt cele furnizate de Erickson (1952a) şi Hammond 
(1990a, pp. 489-498). 

Am utilizat cu succes abordarea generală de mai jos cu o 
serie de copii. Oricum, această abordare trebuie adaptată 
conform cu vârsta şi circumstanţele individuale ale copilului. 


Intervenţia 61. Enurezisul nocturn 


Acum am în buzunar o monedă foarte specială şi magică care 
te poate ajuta să depasesti dificultățile pe care le ai noaptea 
atunci când dormi... ai vrea să te uiţi la ea? Aşa este foarte 
bine... poţi vedea că pe o parte a monezii este capul reginei si 
pe cealaltă parte un leu care arată foarte puternic... regina 
trăieşte într-un palat mare şi în afara palatului sunt străji care o 


păzesc şi o fac să fie protejată şi în siguranţă... şi dacă sunt 
probleme în timpul nopții atunci gărzile o pot trezi...şi apoi ea 
poate să meargă din nou la culcare ştind că totul este bine şi 
când se trezeşte dimineaţa se va simţi foarte confortabil... şi 
uneori câinele ei o ajută şi latră atunci când este necesar... 
Crezi că câinele tău te-ar putea trezi atunci când dormi şi este 
nevoie să mergi la baie?... şi deja te poţi întreba dacă acest 
lucru s-ar putea întâmpla?... te rog să freci încet moneda şi pe 
măsură ce faci asta poţi observa cum ochii tăi devin obosiţi şi 
somnorosi... şi îi poţi lăsa să se închidă pe măsură ce asculti 
această poveste... A fost odată ca niciodată un băiețel care 
avea un câine foarte special care avea grijă de el în timpul zilei 
şi de asemenea când dormea...atunci când băiatul avea nevoie 
să meargă la baie noaptea atunci când dormea câinele lătra şi 
îl trezea şi îi spunea că trebuie să meargă la baie...după aceea 
băieţelul mergea înapoi în patul lui cald şi dimineața mama lui 
era extrem de bucuroasă că avea un pat uscat şi la fel era şi 
el...Poate câinele tău te poate ajuta în acelaşi fel... să-l între- 
bam? ÎI voi întreba acum în timp ce tu asculti. Acum, Jack 
(câinele) te rog să îl ajuţi pe prietenul tău David în următorul 
fel... atunci când David doarme noaptea te rog să îl pazesti 
constant aşa încât să îi fie cald şi confortabil... şi când observi 
că vezica lui este plină te rog să latri şi să îl trezeşti aşa încât 
să poată merge la baie... faci asta, te rog?... l-am spus lui Jack 
care este planul şi el este de acord să coopereze. Şi atunci 
când cealaltă minte a ta ştie că îl poate auzi pe Jack atunci 
când dormi... şi ştie că Jack va avea grijă de tine, unul din 
degetele tale se va mişca sau poate tot braţul tău se va ridica 
de la sine în aer?... Aşa este fantastic!... Bine făcut! Şi aceasta 
este ce trebuie să faci atunci când eşti gata pentru culcare... 
freacă moneda magică şi adormi repede pentru că ştii că Jack 
te va trezi atunci când este nevoie să mergi la baie... şi te vei 
trezi dimineața simtindu-te uscat şi confotabil..şi nu peste mult 
timp vei vedea că patul tău este uscat în fiecare dimineaţă şi te 
poţi simţi cu adevărat bine că ai făcut acest lucru de unul singur. 


Orice abordare care duce la un pat uscat poate fi combinată 
cu un sistem de recompense. În departamentul pediatric al 
unui spital local general problemele de enurezis au fost tratate 
cu succes prin hipnoză tradiţională (fixarea privirii şi levitatia 
braţului), relaxare, sugestii directe, imagerie, întărirea eului şi 
un sistem al recompenselor (grafic cu steluțe). 


Proceduri medicale stresante 


Au existat mai multe studii de evaluare a eficacitatii hipnozei 
si imageriei ghidate pentru procedurile medicale stresante la 
copil (Lambert, 1996). Lambert a concluzionat că imageria 
ghidată ameliorează durerea postoperatorie, scade timpul 
necesar pentru recuperare, descreşte intervalul de timp necesar 
ca spitalizare şi scade anxietatea. Au fost realizate cercetări 
considerabile pe copiii cu cancer şi aceste studii sunt baza 
unei treceri în revistă realizate pe scurt. 

Deşi cancerul nu este întotdeauna dureros în sine, copiii cu 
cancer sunt supuşi multor proceduri dureroase pentru diag- 
nostic, terapie şi îngrijiri paliative, incluzând punctia lombară, 
aspiraţia de măduvă osoasă şi biopsia (Hilgard, LeBaron, 
1984b). Copiii consideră că procedurile dureroase sunt partea 
cea mai dificilă din cancer, iar repetarea frecventă a proce- 
durilor nu îi desensibilizează faţă de stres (Weekes, Savedra, 
1988 ; Fowler-Kerry, 1990). Deşi durerea legată de proceduri 
este adesea privită ca fiind simplă, ea poate produce suferinţă, 
pierderea controlului şi afectarea calităţii vieţii. Astfel este 
esenţial ca intervenţia pentru suferinţă să ia în considerare 
durerea şi distresul asociate cu procedurile de tratament. Multe 
date disponibile privitoare la gestionarea durerii legate de 
proceduri se adresează mai degrabă managementului far- 
macologic decât procedurilor psihologice (complementare). 


Deşi hipnoza este frecvent folosită în practica clinică, studiile 
controlate asupra procedurilor clinice sunt rare şi au dus la 
rezultate echivoce şi conflictuale (Genius, 1995; Liossi, 
Hatira, 1999; Wild, Espie, 2004). Într-o lucrare clasică asupra 
eficacitatii hipnozei pentru reducerea durerii în timpul aspi- 
ratiei de măduvă osoasă, Hilgard şi LeBaron (1982) raportează 
utilizarea cu succes a hipnozei pentru ameliorarea durerii la 15 
din 24 de copii cu vârsta între 6 şi 10 ani. Zeltzer şi LeBaron 
(1982), tratând cu ajutorul hipnozei şi tehnicilor non-hipnotice 
(de exemplu, respiraţia profundă) 27 de subiecţi supuşi aspi- 
ratiei de măduvă osoasă şi 22 de subiecţi supuşi punctiei 
lombare au arătat că există o reducere semnificativă a durerii 
în cazul ambelor tehnici, hipnoza fiind cea mai eficace. 
Kellerman, Zetzler, Ellenberger şi Dash (1983) au demonstrat 
că hipnoza reduce durerea şi anxietatea la nivele semnificative 
sub cel bazal într-o serie de proceduri medicale, incluzând 
aspiraţia de măduvă osoasă, două punctii lombare şi şapte 
injecții intramusculare. Câteva studii (Katz, Kellerman, Ellenberg, 
1987 ; Wall, Womack, 1989) au găsit că hipnoza are un beneficiu 
semnificativ, dar că acesta nu este mai mare decât al inter- 
ventiilor cognitiv-comportamentale nehipnotice. Rapoartele 
privitoare la utilizarea abordărilor hipnotice Ericksoniene pentru 
pacienţii pediatrici din serviciile de hematologie/oncologie sunt 
rare, deşi aplicabilitatea lor este discutată de Jacobs, Pelier şi 
Larkin (1998). 

Hawkins, Liossi, Hatira, Ewart şi Kosmidis (1989) au evaluat 
utilizarea hipnozei în gestionarea durerii în cursul punctiilor 
lombare pediatrice. Au fost ,,hipnotizati” 30 de copii cu leu- 
cemie şi limfom non-Hodgkin care erau supuşi în mod regulat 
punctiilor lombare, folosind tehnici de imagerie vizuală (locul 
pereferat, activitatea perferată). La câteva minute după impli- 
carea hipnotică copiii au primit fie sugestii directe fie indirecte. 


Şedinţa de terapie s-a încheiat cu o sugestie posthipnotică şi 
anume că experienţa hipnotică va fi repetată în timpul trata- 
mentului în cabinetul de tratament şi va asigura confortul în 
timpul punctiei lombare. Punctiile lombare au fost programate 
pentru următoarea zi. În momentul programării copilul a fost 
însoţit în cabinetul de tratament de către terapeut. În cursul 
pregătirii pentru punctia lombară, copilul a fost încurajat să 
intre în transă hipnotică şi pe parcursul procedurii a fost 
încurajată implicarea hipnotică după cum a fost necesar. Rezul- 
tatele au indicat că hipnoza este o strategie eficace de gestionare 
a durerii în timpul punctiilor lombare fără a exista diferente 
între sugestiile directe şi indirecte. Hart şi Hart (1998) comen- 
tează amplu această lucrare. 

Într-o lucrare recentă, Wild şi Espie (2004) au realizat o 
trecere sistematică în revistă a cercetărilor realizate în domeniul 
gestionării durerii legate de proceduri în oncologia pediatrică 
în contextul unui cadru naţional de evaluare a dovezilor ştiin- 
tifice. Autorii concluzionează că la ora actuală există dovezi 
insuficiente pentru a recomanda hipnoza ca parte a ghidului de 
tratament in acest domeniu. Oricum, ei concluzionează de 
asemenea că există suficiente dovezi pentru a justifica studiile 
controlate realizate la scară mare. 


Tulburări de somn 


Tulburările de somn la copii fac adesea parte din dificultăţile 
familiale, incluzând reducerea numărului şi calităţii interac- 
tiunilor sociale suportive, depresia părinţilor, conflictele maritale, 
deteriorarea relaţiei părinte-copil, având de asemenea un im- 
pact asupra memoriei şi performanţei academice (Stores, 1996). 
Cele mai comun tratate probleme de somn sunt dificultăţile de 


adormire şi trezitul în cursul nopţii, urmate de coşmaruri, 
terori nocturne, somnabulism, probleme legate de respiraţie şi 
hipersomnie (somnolenţă excesivă în timpul zilei neexplicata 
de o canitate inadecvată de somn sau de tranziţia prelungită 
până la starea de veghe). În lucrările lui Ferber şi Kryger 
(1995), Schafer (1995) şi Stores (1996) există o decsriere 
detaliată a acestor probleme. 

Există multe exemple de intervenţii hipnotice folosite cu 
succes în tratamentul tulburărilor de somn la copii (Olness, 
Gardner, 1988 ; Hartland, 1989; Hammond, 1990a; Wester, 
O’Grady, 1991 ; Kohen, Mahowald, Rosen, 1992 ; Kingsbury, 
1993; Ford, 1995; Howsam, 1999). Tehnicile folosite in 
strategiile de tratament le includ pe acelea derivate din abor- 
darile mai directe traditionale precum si cele Ericksoniene sau 
naturaliste. De exemplu, Carr (1999) a raportat utilizarea 
abordărilor de imagerie ghidată pentru a ajuta copiii să se 
relaxeze. A cerut copilui să îşi imagineze că soarele apune şi 
vântul moare, sau o pasăre care zboară la distanţă. 

Karle şi Boys (1987) descriu o serie de abordări în care 
copiii care au vise urâte pot fi învăţaţi să controleze conţinutul 
şi progresia visului (pp. 176-177). Hearne (1993) sugerează 
că hipnoza poate fi utilizată pentru a converti coşmarurile în 
vise lucide, deşi lucrările sale nu specifică dacă această pro- 
cedură este pentru adulţi sau pentru copii. Un studiu realizat 
de autor (Hawkins, Polemikos, 2002) indică faptul că hipnoza 
a fost folosită cu succes pentru rezolvarea tulburărilor de somn 
la copiii mici care au fost considerabil stresaţi ca rezultat al 
suferinţei familiale majore. Nici unul dintre copii nu fusese 
diagnosticat cu vreo problemă psihiatrică, dar cu toţii aveau un 
număr de dificultăţi legate de somn, relaţii, şcoală şi com- 
portament social. Studiul s-a centrat pe patru itemi din 
Programul Southampton de Gestionare a Somnului (Bartlet, 


Beaumont, 1998): dificultăţi de adormire, numărul de nopţi 
în care s-au trezit în cursul ultimelor şapte zile, timpul necesar 
pentru a se instala în proriul pat şi frecvenţa coşmarurilor sau 
terorilor nocturne. A fost utilizată o nouă paradigmă de cercetare 
(Reason, Rowan, 1981; Reason, 1994; Heron, 1996) im- 
plicând participarea colaborativă a experimentatorului şi a 
subiecţilor (copiii). 

În cursul primei părţi a şedinţei de terapie (aproximativ 15 
minute) copiii au jucat diverse jocuri sau au citit, această parte 
fiind urmată de un „joc” în care au făcut cu rândul în grup 
pentru a spune grupului lucruri bune care li s-au întâmplat în 
cursul săptămânii. Fiecare copil a fost rugat să spună care este 
animalul său preferat şi dacă au vreun animal acasă. Apoi au 
fost încurajați să „îşi deseneze problema de somn”, urmată de 
o scurtă descriere sau reprezentare. Toţi copiii au făcut referire 
la vise rele sau coşmaruri şi cei mai mulţi au spus că acestea 
se repetă în fiecare noapte. De asemenea au făcut referire la 
dificultăţile de adormire, trezirea frecventă, teama de întuneric, 
faptul că „văd” feţe sau umbre în întuneric, că „aud” zgomote 
sau voci înspăimântătoare şi schimbă patul, şi aşa mai departe. 
A fost sugerat grupului că este posibil să meargă la culcare şi 
să doarmă având vise plăcute în cursul nopţii astfel că nu mai 
trebuie să se trezească în timpul nopţii (decât dacă este necesar 
să meargă la baie). A fost explicat copiiilor că pentru a face 
acest lucru trebuie să se angajeze într-o anume pregătire şi 
practică astfel încât să funcţioneze mai eficient. Au căzut de 
acord cu acest lucru şi au părut entuziasmați de idee. Copiii au 
fost învăţaţi o metodă de auto-hipnoză („jocul de-a dormitul”) 
folosind locul lor preferat şi „consilierul interior” (Jaffe, 
Bresler, 1980). Au ales locul preferat, ca parte a jocului, 
înainte de a induce transa hipnotică. A fost aleasă această 
abordare datorită gamei de vârstă şi a faptului că interesele 


grupului erau destul de diferite, iar pentru situaţia grupului 
gestionarea anxietăţii mai degrabă decât a conţinutului viselor 
a fost mult mai adecvată. Au fost date copiiilor următoarele 
instrucţiuni : 


Intervenţia 62. Problemele de somn la copii : maşina 
din norul magic 


Acum închide ochii de parcă te-ai duce la culcare aşa că începi 
să simţi cum visezi...şi poţi observa cat de uşor te simţi şi poate 
chiar o senzaţie de gâdilare de parcă stai pe o pernă mare şi 
pufoasă de bumbac... Şi pe măsură ce te simţi uşor, poţi ob- 
serva cum perna devine un nor alb şi pufos... ai vrea să mergi 
într-un loc preferat şi dătător de siguranta?... Atunci tot ce este 
nevoie să faci este să iti imaginezi că norul tău alb şi pufos este 
o maşină magică făcută dintr-un nor. Poţi conduce maşina 
destul de uşor şi poţi zbura spre locul tău preferat..si aterizezi 
cu maşina şi te uiţi împrejur... Ce poţi vedea? Ce poți auzi?... 
Este cald sau rece?... şi acum, cum te uiţi în jur, observi un 
animal foarte prietenos (poate animalul tău de acasă) care vine 
spre tine. Şi pe măsură ce mângâi animalul prietenos te simți 
foarte somnoros ştiind că poţi adormi şi face astfel încât toate 
visele tale să fie plăcute. Şi dacă te trezesti în timpul nopții îţi 
vei aminti repede cum să mergi în locul tău dătător de siguranţă 
repede şi uşor, cu maşina ta din nor....şi atunci când ajungi în 
locul tău special vei fi deja visător şi somnoros atsfel că atunci 
când iti mângâi animalul prietenos vei adormi profund, foarte 
relaxat şi fericit... Şi cu cât practici mai mult, ai putea chiar să 
nu observi că s-ar putea chiar să nu te trezeşti pe măsură ce 
mergi spre locul tău special...şi aici vei învăţa să dormi bine 
toată noaptea cu vise plăcute. Atunci cand te trezesti dimineața 
te vei simţi pe deplin treaz şi vei aştepta cu nerăbdare toate 
lucrurile pe care le ai de făcut în timpul zilei (adaptat după Ford, 
1995, pp. 204-205; Hammond, 1990a, pp. 253-256). 


Copiii au practicat apoi această intervenţie de unii singuri şi 
au fost instruiți să facă acest lucru în fiecare noapte înainte de 
a merge la culcare. Feedbackul obţinut de la copii a sugerat 
faptul că au urmat ideea generală a „intervenţiei”, deşi au 
existat „interpretări” considerabile. 

La a doua întâlnire consensul general al grupului a fost: 


e jocul „de-a dormitul” i-a ajutat să adoarma ; 

e atunci când s-au trezit le-a fost mai puţin frică şi au putut 
adormi din nou (un copil) ; 

e au avut mai puţine vise rele (un băiat de opt ani a spus că îşi 
putea controla visele şi le putea „face” bune) ; 

e s-au simţit mai bine dimineaţa (un copil). 


Au existat de asemenea indicii cum că au apărut îmbunătățiri 
şi în alte aspecte ale vieţii lor, de exemplu şcoala. Cinci 
membrii ai grupului au spus că s-au simţit mai puţin obosiţi la 
şcoală şi că aşteptau cu plăcere să meargă la şcoală. 


Probleme dermatologice 


Stresul a fost implicat ca factor de exacerbare în eczemele 
copiiilor (Koblenzer, 1988). Boala de piele însăşi poate genera 
stres considerabil ca rezultat al ruşinii, grijilor legate de propria 
imagine, scăderii stimei de sine, anxietatii, dificultăţilor de 
adormire şi posibil izolării sociale (Daud, Garralda, David, 
1993 ; Morgan, McCreedy, Simpson, Hay, 1997). Există puţine 
studii asupra rolului hipnozei în tratamentul eczemei. Sokel, 
Lansdown, Atherton, Glover, Knibbs (1993) au comparat hipno- 
terapia, biofeedback-ul si discutiile ca tratament al eczemei 
atopice a copilului. Rezultatele au arătat că întinderea leziunilor 


pe piele a fost redusă cu ajutorul hipnozei şi biofeedback-ului, 
cele mai bune rezultate fiind obţinute la fete, cu ajutorul 
hipnozei. Datorită problemelor sociale şi emoţionale care re- 
zultă din eczeme, este adecvată folosirea tehnicilor de întărire 
a eului astfel încât să crească încrederea copilului, stima de 
sine şi sentimentele de control şi autonomie. Aceasta se poate 
realiza prin folosirea metaforelor şi poveştilor. De exemplu, 
Mantle (2002) a folosit povestea Bunului Rege Wencelas după 
cum urmează : 


Pacienta suferă de eczemă, dar în ciuda acestui fapt ea este 
aleasă de rege să îl însoţească atunci când merge să dea pomană 
oamenilor nevoiaşi. Pacienta observă că zăpada care cade răcoreşte 
şi alină eczema de pe faţa ei şi la sugestia regelui aplică zăpada 
pe brate şi picioare. Pe măsură ce face acest lucru simte beneficiul 
efectului de răcorire şi pielea încetează să o mai mănânce. 
Întorcându-se la castel, pacienta îşi dă seama că oricând simte că 
s-ar scărpina, se gândeşte la zăpadă şi imediat pielea se calmează 
si iritatia dispare. Din acest motiv pacienta devine tot mai relaxată 
şi nu se mai teme să se dezbrace în faţa altor pacienţi, are mai 
multă încredere în sine şi se bucură să se joace cu ceilalţi. În plus 
îşi dă seama că doarme mai bine noaptea şi ca atare poate învăţa 
mai bine la şcoală în ziua următoare (p. 44). 


Există multe tratamente disponibile pentru tratarea eficace 
a problemelor dermatologice şi hipnoterapia poate fi o pro- 
cedură complementară valoroasă. Studiul de caz 5. Hipnoza în 
tratamentul psoriazisului, prezentat în capitolul 7, este un 
exemplu de intervenţie hipnoterapeutică adecvată. 


Tulburările de comportament alimentar 
şi imaginea corporală 


Tulburările de comportament alimentar sunt uzuale într-o 
cultură din ce în ce mai obsedată de fast food, diete şi imaginea 
corporală, modă şi cultul celebritatii. Adolscentii pot fi de 
asemenea preocupaţi de sport şi activităţi artistice care subli- 
niază silueta şi competiţia. Lipsa de satisfacţie în ce priveşte 
corpul, precum şi curele de slăbire pot duce la comportamente 
alimentare nesănătoase şi periculoase, care pot duce la tulburări 
de comportament alimentar cum sunt bulimia nervoasă şi ano- 
rexia nervoasă. Adolescentele sunt în cea mai mare măsură 
vulnerabile la dezvoltarea tulburărilor de comportament 
alimentar. Oricum şi băieţii sunt preocupaţi de forma corpului 
Şi greutatea corporală. Adesea există o preocupare fata de 
mâncare şi imaginea corporală care generează stres şi anxietate 
precum şi tipare alimentare distructive. 

Tulburările de comportament alimentar sunt adesea asociate 
cu sentimente de neajutorare, tristeţe, anxietate şi nevoia de 
perfecţiune. Aceasta poate face ca persoana să utilizeze curele 
de slăbire sau pierderea în greutate pentru a dobândi sen- 
timentul controlului şi stabilităţii. Stresul familial, gestionarea 
tranzitiilor de viaţă cum sunt suferinţa şi intimidarea la scoala 
pot contribui la dezvoltarea tulburărilor de comportament 
alimentar. Problemele asociate pot include depresia, tulburările 
obsesiv-compulsive, abuzul de substanţe sau auto-lezarea. 

Deoarece tulburările de comportament alimentar sunt de 
obicei o problemă medicală şi psihologică, tratamentul implică 
în mod tipic colaborarea dintre medic, nutritionist şi psiholog 
(Siegel, Brisman, Weinshal, 1997). Ca şi în cazul problemelor 
alimentare mai puţin severe, clinicianul poate folosi hipnoza 
pentru întărirea eului cu scopul de îmbunătăţire a siguranţei de 
sine, imaginii de sine şi imaginii corporale, gestionarea anxi- 
etatii şi de asemenea aborările hipnoanalitice şi terapia familială 
acolo unde este adecvat. 


Hipnoterapia familială şi de cuplu 


În general hipnoza clinică este folosită în situaţiile unu-la-unu. 
Oricum, în contextul terapiei familiale şi de cuplu hipnoza 
poate fi gestionată în mai multe moduri : 

e psihoterapie individuală unu la unu; 

e hipnoterapie unu-la-unu în cadrul familiei sau cuplului. În 
acest caz terapeutul lucrează cu un membru al familiei (în 
transă) şi celălalt partener sau familia (probabil în transă) 
fiind de faţă. Se utilizează principiul terapeutic al „ima- 
ginatiei pasive”, care poate conduce unul sau mai multi 
membri ai familiei la abreactie emoţională (silenţioasă) sau 
la câştigarea insight-ului sau auto-cunoasterii prin re- 
zolvarea conştientă şi inconştientă de probleme ; 

e hipnoza familială „de grup” în care terapeutul lucrează cu 
întreaga familie sau cuplul în acelaşi timp, poate prin folo- 
sirea unei forme de relaxare sau cu ajutorul fanteziei ghidate 
„activ”, ceea ce poate conduce la insight spontan sau abreactie 
la toţi membrii familiei sau doar la unii dintre ei. De 
asemenea unii terapeuti presupun că va fi iniţiat un proces 
de căutare inconştientă la fiecare persoană. 

e facilitarea sincronicitatii ultradiene (Rossi, Nimmons, 
1991), în care membrii familiei devin mai conştienţi de 
indiciile minţii celuilalt în ce priveşte stresul ultradian şi 
intră împreună în ritmurile lor circadiene şi ultradiene. 


Indiferent de felul în care este condusă terapia, ea tinde să 
se centreze pe individ, indiferent dacă persoana este tratată de 
una singură sau în grupul familial. Este important de reiterat 
că hipnoza este adesea înţeleasă ca strategie facilitatoare sau 


catalizatoare, care asigură un „context terapeutic” în care sunt 


introduse strategiile primare de „terapie familială”. Cu alte 
cuvinte, persoanele care practică hipnoza sunt în primul rând 
pregătite ca şi profesionişti iar hipnoza le poate facilita abili- 
tatea profesională. De exemplu, terapeutii de familie care 
doresc să exploreze unele din conflictele ascunse din cadrul 
familiei pot utiliza proceduri hipnoanalitice (de exemplu, sem- 
nalizarea ideodinamică sau analiza viselor) pentru a realiza 
acest lucru. Oricum, descoperirea unui anume material de 
către terapeut înseamnă că acesta trebuie să îşi folosească toate 
abilităţile profesionale ca terapeut de familie pentru a ajuta 
familia să utilizeze aceste „insgiht-uri” pentru a ajunge la 
scopurile terapeutice. 

Deşi Erickson nu menţionează niciodată lucrul cu familiile 
sau sistemele, multi terapeuti de familie sunt indatorati contri- 
butiilor sale in domeniu (Haley, 1973; Lankton, Lankton, 
1986 ; Madanes, 2001). Multe abordări hipnoterapeutice „tra- 
ditionale” pot fi uşor adaptate pentru a lucra cu familiile şi pot 
fi uşor combinate cu abordările Ericksoniene. Sugestiile 
indirecte şi metaforele pot fi folosite pentru a stimula activitatea 
inconştientă şi resursele cu scopul întăririi eului, gestionării 
stresului, funcţiei simptomului şi rezoluţiei sale, luării deci- 
ziilor şi stabilirii scopurilor. 

Terapeutul ajută familia să „construiască” imagini pozitive 
legate de comportamentele cu scop precis cu care familia a 
căzut de acord. Rezultatul este acela că toţi membrii familiei 
vor fi mai încrezători, cu îmbunătăţiri ale imaginii de sine şi 
imaginii corporale, sentimente de speranţă şi optimism privi- 
toare la rezolvarea problemei. O presupunere fundamentală 
este aceea că familiile au răspunsul la problemele lor (,,ras- 
punsul este în cadrul familiei”, adică este deja „cunoscut” la 
nivel inconştient) şi procesul căutării inconştiente poate fi 
facilitat de terapeut pentru a ajuta familia să „găsească” şi să 


actualizeze acest potenţial interior. De asemenea este probabil 
ca familia să devină mai creativă ca rezultat al „transei de 
grup” şi ca atare să fie capabilă să ia în considerare strategii 
diferite de rezolvare a problemei lor „familiale”. Temele de 
casă pot fi prescrise pentru întreaga familie, pentru a fi 
realizate individual sau împreună. Întreaga familie trebuie 
încurajată pentru a ţine un jurnal al viselor, gândurilor neexpli- 
cate, imaginilor şi sentimentelor. Acestea pot fi apoi „prelucrate” 
în şedinţele de terapie familială. 


Studiul de caz 6. Hipnoza în terapia familială 


Pacienta era o fată bulimică de 16 ani care locuia cu părinţii, 
fratele mai mic şi bunica. La vârsta de 13 ani i s-a pus 
diagnosticul de anorexie nervoasă şi de aproximativ un an era 
bulimică. La vârsta de 14 ani a fost internată în spital unde a 
fost „tratată” prin metode comportamentale. Părinţii erau foarte 
îngrijoraţi în legătură cu fiica lor şi mama a fost trimisă la 
mine de Asociaţia pentru Tulburări de Comportament Alimentar 
pentru a trata problema în psihoterapie. 

În prezentarea studiului de caz am notat faptul că sunt 
discutate doar elementele „hipnotice cheie” din intervenţiile 
terapeutice, şi nu toate abordările discutate anterior. Oricum, 
sper că această scurtă ilustrare să vă dea o idee despre felul în 
care este utilizată hipnoza în context familial. 

Istoricul cazului care urmează demonstrează multe abordări 
terapeutice sugerate de Weiss, Katzman şi Wolchik (1985). 
Abordarea globală adoptată este în mod esenţial una pragmatică 
Şi integrativă cu paradigme psihodinamice, comportamentale 
şi fenomenologice, împreună cu hipoza (atât „formală” cât şi 
„Daturalistă”) pentru a accelera procesul terapeutic. 


Abordările utilizate includ întărirea eului, gestionarea emo- 
tiilor negative, antrenamentul asertivităţii, relaxarea, re- 
cadrarea, hipnoanaliza, stabilirea scopurilor şi planificarea 
acţiunii, precum şi gestionarea stresului. 


Şedinţa 1 


Ambii părinţi au fost invitaţi să fie de faţă la această şedinţă, 
ceea ce au acceptat imediat. A fost realizată anamneza, acordând 
atenţie in mod special la: momentul debutului ; simptome - 
psihologice, comportamentale, cognitive şi emoţionale ; modu- 
larea problemei în timp ; identificarea evenimentelor care 
preced un puseu bulimic; consecinţele mâncatului in exces ; 
identificarea oricăror beneficii secundare şi tratamentele ante- 
rioare. Li s-a cerut să identifice reacţiile lor la problemă în 
general, precum şi comportamentele specifice şi sentimentele 
care urmează descoperirii „comportamentului bulimic”. A fost 
discutat de asemenea efectul relaţiilor familiale şi a vieţii de 
familie în general. Atât Joanne cât şi părinţii săi au fost întrebaţi 
care este explicaţia lor în ce priveşte „problema de prezentare” 
Şi ce cred că au nevoie pentru a găsi o soluţie. Ceea ce a fost 
important în această primă şedinţă de terapie a fost de a 
determina membrii familiei să vorbească unul cu altul, precum 
şi cu terapeutul. Aceasta i-a ajutat să identifice tipare de 
comunicare şi interacţiune, precum şi rolurile pe care le aveau, 
care puteau fi importante în determinarea strategiilor de tra- 
tament. De asemenea au putut fi adunate dovezi asupra 
funcţiilor simptomului în cadrul familiei. 


În timpul şedinţei a devenit evident că mama Joannei era 
foarte dominantă prin faptul că încerca să controleze interac- 
tiunile, dar în acelaşi timp avea o relaţie foarte atentă cu fiica 
ei. Tatăl era mai degrabă tăcut şi tindea să fie de acord cu soţia 
lui, deşi atitudinea sa privitor la Joanne era mai puţin grijulie ; 
de exemplu credea că problema alimentară a Joannei era „vina 
ei” şi că „ar fi putut face ceva dacă ar fi dorit cu adevărat”. 
Tensiunea emoţională dintre mamă şi tată privitor la acest 
subiect era considerabilă. A fost evident că toţi membrii familiei 
erau stresaţi de problema Joannei, ceea ce a dus la exacerbarea 
unei serii de probleme (legate de stres) ; de exemplu insomnia, 
colita şi anxietatea. 

A fost discutat demersul terapeutic privitor la scopuri, 
interval de timp, onorariu, frecvenţa întâlnirilor şi abordarea 
terapeutică. Familia a fost de acord să participe la unele şedinţe 
împreună (inclusiv fratele şi bunica), deşi ocazional Joanne 
urma să vină singură. Au fost date explicaţii referitor la hip- 
noză şi efectele sale şi membrilor familiei li s-a dat ocazia să 
pună întrebări. În această parte a şedinţei de terapie a fost 
subliniată utilizarea limbajului, atât direct cât şi indirect, care 
era desemnat să crească optimismul, speranţa şi expectantele 
ca modalitate de îmbunătăţire a angajamentului terapeutic şi a 
pârghiei terapeutice, astfel ajutând la stabilirea uui context mai 
terapeutic. 

Terapia a început cu metoda de „rostogolire a ochilor” a lui 
Spiegel ca metodă d i nductie hipnotică: 


Şi data viitoare când inspiri lasă ochii să se rostolgolească spre 
spate şi pe măsură ce expiri lasă pleoapele să se închidă până 
la punctul în care nu le mai poţi deschide. Păstrează acest 
sentiment şi lasă-l să se răspândească în întregul tău corp, 
lăsând corpul tău să plutească spre locul tău preferat în aer 
liber. Bucură-te de ceea ce se întâmplă. (Sedinta a continuat 


cu o secvență de întărire a eului cu intenţia terapeutică de 
angajare a unui proces de căutare inconştientă a soluţiilor la 
problemă.) Şi în acest loc plăcut şi reconfortant observi o potecă 
care te invită să păşeşti pe ea. Urmează această potecă şi cu 
fiecare pas pe care îl faci vei putea călători înapoi în viata ta 
până la un moment în timp în care ai rezolvat o problemă de 
familie, deşi s-ar putea să nu ştii că ai rezolvat-o. Trăieşte 
acest succes ştiind că ai resursele inconştiente pentru a rezolva 
orice probleme care apar în viitor. Lasă sentimentele pozitive 
asociate cu această realizare să treacă prin tine şi păstrează 
aceste sentimente...şi...acum urmează poteca înapoi până la 
locul tău preferat, aducând cu tine toate sentimentele pozitive 
şi resusele tale, ştiind că ai capacitatea de a rezolva problemele 
actuale care o afectează pe Joanne şi întreaga familie...şi că 
aceste soltii se găsesc aici deşi nu eşti conştient de faptul ca 
acest lucru se întâmplă. 


Întreaga familie a pacrticipat la această secvenţă terapeutică. 
A urmat o scurtă discuţie. 

Apoi s-a lucrat cu Joanne în mod individual în timp ce 
părinţii „au ascultat”. A fost indusă transa hipnotică cu ajutorul 
metodei de rostogolire a ochilor a lui Spiegel şi apoi a fost 
realizată levitatia bartului. Atunci când braţul ei s-a ridicat 
lent, Joanne a fost rugată să îşi spună următoarele trei lucruri : 


e pentru mine hrana este esenţială: 
e am nevoie de corpul meu pentru a trăi; 
e datorez corpului meu respect şi admiraţie. 


Aceasta este o adaptare a abordării lui Spiegel pentru renun- 
tatul la fumat (vezi capitolul 6). Joanne a practicat aceasta de 
una singură şi a fost instruită să facă acest lucru de cât mai 
multe ori posibil în cursul zilei. Api i s-a cerut să se imagineze 
stând între două oglinzi, una în spatele ei şi una în faţa ei. În 
oglinda din spatele ei i s-a cerut să se vadă cu problema - cum 


arată, ce sentimente are, care este efectul asupra relaţiilor 
sale, familiei, şi aşa mai departe. 


Acum ia-ti privirea de la această oglindă şi priveşte în oglinda 
din fata ta. Imagineaza-te aşa cum ai vrea să fii, simtindu-te 
bine si fericită. Vezi cum reflexia în oglindă devine mai strălucitoare, 
mai clară, mai colorată şi intră în ea şi devii acea persoană. Stii 
că lucrul acesta se întâmplă deja chiar dacă nu iti poţi da 
seama încă de acest lucru. 

Desi părinţilor nu li s-a cerut in mod direct să se angajeze 
în acest exerciţiu ei au intrat de asemenea în transă (vezi 
tehnica „prietenul meu John” descrisă în capitolul 3). Deşi 
Joanne era angajată în terapie individuală, familia a fost de 
asemenea implicată în mod semnificativ în cele învăţate atât la 
nivel conştient cat şi inconştient. Şedinţa a continuat cu o 
scurtă poveste, care a fost introdusă natural şi fără explicaţii. 


Există o poveste despre un călugăr din vremuri străvechi care 
se simțea foarte deprimat şi trist. Era iarnă şi se uita afară în 
grădină simțindu-se foarte deprimat şi decăzut. A devenit 
conştient de pomii golaşi, fără frunzişul lor frumos. | se părea 
că şi ei se simt trişti şi deprimati când şi-a dat seama că nu 
erau morţi, pentru că primăvara le creşteau frunze noi şi erau 
chiar mai puternici decât înainte. Şi deşi păreau morți erau 
foarte vii pe dinăuntru, în rădăcinile lor. Rădăcinile lor, sufletul 
fiinţei lor, era viu şi atunci când erau hraniti de ploile primăverii 
şi de soarele verii înfloreau din nou. Şi toată iarna creşteau mai 
puternici şi mai puternici, folosind resursele lor naturale de 
vindecare şi potenţialul de a-şi dezvolta capacităţile naturale. 


Joannei i s-a dat de asemenea o casetă cu întărirea eului, 
care i s-a cerut să o asculte cel puţin o dată pe zi. S-a sugerat 
ca întreaga familie să asculte caseta împreună pentru a încuraja 
colaborarea suportivă în demersul terapeutic. 


Şedinţa 2 


Fratele şi bunica Joannei au fost prezenţi la această şedinţă de 
terapie, împreună cu mama şi tatăl său. A fost realizat un scurt 
rezumat al şedinţei precedente. Familia a trecut în revistă ceea 
ce s-a întâmplat în cursul săptămânii, apoi a urmat o relaxare 
în grup şi întărirea eului. În prima şedinţă a fost indicat că 
Joanne era mai înclinată să mănânce în exces atunci când era 
„stresată”. Familiei i s-a ceut să genereze strategii de coping 
alternative prin „brainstorming”. Joanne a „verificat” alter- 
nativele în transă hipnotică. A selectat o serie de alternative şi 
a fost de acord să le implementeze. Au fost discutate moda- 
litatile prin care o puteau ajuta ceilalţi membri ai familiei şi s-a 
căzut de acord asupra unui contract. În hipnoza de grup, 
membrii familiei şi-au imaginat cum o ajută pe Joanne să se 
angajeze în comportamentele asupra cărora s-a căzut de acord. 
Joanne a fost de acord să ţină un jurnal al acestor activităţi. 


Şedinţa 3 


După discutarea aspectelor rezultate din temele de casă realizate 
în timpul celor două săptămâni anterioare şedinţa de terapie 
s-a centrat pe dinamica aflată la baza problemei Joannei. Au 
fost utilizate tehnici hipnoanalitice, respectiv abordarea prin 
semnalizarea ideodinamică cu ajutorul degetului (Rossi, Cheek, 
1988). După trei cicluri recursive inconştientul Joannei a indicat 
(prin mişcarea unui deget) că putea să se îndrepte spre viitor 
fără problemă. 


Şi pe măsură ce degetul tău „da” se ridică ca recunoaştere a 
faptului că mintea ta inconstienta te poate acum lăsa să te 
indrepti spre viitor fără problemă, poţi lăsa ca această senzaţie 


de ridicare să se răspândească în restul mâinii tale şi în braţ 
făcând ca braţul să se ridice în aer până la data la care te vei 
însănătoşi... Mintea ta inconştientă poate scrie data în mod 
automat pe o tablă imaginară, deşi mintea ta inconştientă ar 
putea alege să uite acest lucru. 


Joanne „şi-a amintit” două evenimente „cauzatoare” impor- 
tante în timpul şedinţei ideodinamice, ambele legate de 
experienţe familiale. Aceste evenimente au fost discutate cu 
familia şi au fost urmate de întărirea eului cu întreaga familie. 
În cursul acestei şedinţe de terapie a apărut un grad de catharsis 
atunci când mama şi bunica Joannei au început să plângă în 
relaţie cu o experienţă dureroasă de familie (care devenise un 
„secret de familie” despre care nu se vorbea). Catharsisul a 
fost încurajat şi a părut să fie de valoare terapeutică, împreună 
cu dezvăluirea asociată. 


Şedinţa 4 


Partea principală a seintei de terapie a implicat hipnoza de 
grup cu întreaga familie şi experientierea locului preferat din 
aer liber. 


Şi observi o potecă care te invită să păşeşti pe ea. La capătul 
acesti poteci observi o lumină foarte prietenoasă, verde- 
-albăstruie, care se mişcă lent înspre tine... şi cum se apropie 
tot mai mult se transformă într-un animal prietenos, consilierul 
sau terapeutul tău interior, care te poate ajuta cu orice problemă 
ai putea avea. Prezintă-te te rog prietenului tău şi spune-i care 
este problema ta... prietenul tău te ascultă cu atenţie şi apoi 
răspunde... ascultă cu atenţie înțelegând că s-ar putea să nu 
înţelegi complet ceea ce iti comunică în acest moment... dar ca 
întreaga semnificaţie a celor comunicate va putea fi apreciată 
mult mai târziu, poate în forma unui vis mai târziu azi, sau 


săptămâna viitoare, mai devreme sau mai târziu. Şi acum spune-i 
la revedere prietenului tău ştiind că îl poţi întâlni oricând doreşti 
vizitând locul tău preferat şi chemându-l pe nume. 


Familia a împărtăşit experienţele avute, apoi a fost realizat 
un dialog de grup între animale (un tip de experienţă gestalt). 
Aceasta s-a dovedit a fi foarte eficace şi a demonstrat o serie 
de relaţii importante (de exemplu, aspecte de control şi putere, 
resentimente şi gelozie, afecţiune, etc.) între membrii familiei. 


Şedinţa 5 


În această şedinţă de terapie au fost explorate furia şi aser- 
tivitatea prin folosirea unei abordări de imagerie ghidată în 
contextul hipnozei. Toţi membrii familiei au fost hipnotizati 
prin folosirea unei tehnici de focusing (respiraţia) urmată de 
rostogolirea ochilor a lui Spiegel. 


Lăsându-te să pluteşti spre malurile unui curs lin de apă... vezi 
priveliştea... culorile... formele... auzi sunetele... simţi sen- 
timentele... şi acum urmezi poteca de-a lungul cursului de apa 
înapoi spre sursa sa, devenind tot mai tânăr cu fiecare pas pe 
care îl faci... înapoi până la un moment din timp în care te-ai 
simţit fericit şi mulțumit... şi acum mergi înapoi la locul de 
început, împărtăşind orice probleme ai avea cu animalul tău 
prietenos... şi găseşti că poteca este blocată de o stâncă foarte 
mare... nu este nici o modalitate de a trece de ea... iar lângă 
stâncă este un bat mare... pe care îl ridici şi începi să lovesti 
stânca cu el, şi pe măsură ce loveşti stânca, ea se transformă 
într-o persoană... poate cineva pe care-l cunoşti... şi pe măsură 
ce continui să loveşti această persoană, stânca devine din ce 
în ce mai mică până când poţi pasi peste ea, şi poți merge mai 
departe... şi mergi spre estuarul în care cursul de apă se varsă 
în mare... şi pe drumul tău într-acolo te odihneşti sub un stejar... 


Apoi a fost spusă povestea „viaţa unui stejar” (vezi intervenţia 
30 din capitolul 4), ca metaforă pentru creştere şi schimbare. 
Au urmat discuţii acompaniate de prelucrare gestalt, respectiv 
tehnica „scaunului gol” şi inversarea de rol. 


Şedinţele 6 şi 7 


Ultimele două şedinţe au reîntărit în mare măsură ceea ce s-a 
realizat în şedinţele de terapie precedente. Joanne a început 
treptat să îşi controleze comportamentul bulimic şi şedinţele 
de urmărire la şase luni au arătat că în următorii doi ani 
comportamentul nu a reapărut. 


Rezumat 


Presupunerea de bază a terapeutului a fost aceea că există un 
potenţial interior pentru a ajunge la o stare de echilibru legat 
de funcţionarea umană, atât la nivel individual cât şi familial. 
Se poate postula că au fost implicaţi o serie de factori tera- 
peutici curativi : 


1. facilitarea „resurselor de vindecare internă”, prin folosirea 
întăririi eului şi hipnoterapiei (Rossi, 1996) ; 

2. accesarea şi trecerea în revistă a dinamicii reprimate, con- 
ducând la ,,insight” (cu acceptare conştientă şi inconştientă) 
şi o disolutie ulterioară a acestei dinamici care a menţinut 
simptomatologia ; 


3. dezvoltarea unor comportamente şi strategii alternative şi 
„competiţionale” ; 

4. împărtăşirea diferitelor preocupări şi griji între membrii 
familiei ; 

5. dezvoltarea unui suport colaborativ şi a încrederii în cadrul 
familiei ; 

6. ocazii de catharsis emoţional într-un mediu suportiv ; 

7. facilitarea împărtăşirii speranţei şi optimismului. 


Această abordare a furnizat o pârghie terapeutică imensă în 
termeni de dezvoltare a motivaţiei între şedinţele de terapie. 
Întreaga familie a fost „implicată” în procesul terapeutic şi cu 
toţii au avut un beneficiu considerabil din şedinţele de terapie 
familială. Joanne a putut modifica comportamentul ei alimentar 
cu ajutorul familiei şi membrii familiei au făcut schimbări în 
propria lor funcţionare ca rezultat al procesului terapeutic. Se 
poate spune cu mare încredere că această abordare a pro- 
blemelor Joannei a fost îmbunătăţită prin implicarea întregii 
familii, deşi nu a fost propus un model explicit de terapie 
familială. Ca rezultat familia a fost mai puţin stresată şi capabilă 
să se bucure de relaţii de familie mai apropiate. Acest lucru în 
sine a avut un impact considerabil asupra vieţii lor în general. 


Postfata 


Există o poveste despre un vapor cu pasageri care se pregătea sa 
plece într-o croazieră in jurul lumii. În ultimul moment, înainte de 
plecare, motorul principal s-a oprit, surprinzându-l foarte tare pe 
căpitan. A chemat cei mai buni ingineri pentru a examina motorul, 
ceea ce au şi făcut, cu ajutorul tehnologiilor de vârf, dar totul a fost 
în zadar. În final, unul dintre pasageri s-a oferit să ajute şi după ce 
i s-a explicat pe scurt care este problema a cerut să i se aducă un 
ciocan în sala motoarelor. A examinat motorul şi a ascultat cu 
atenţie zgomotul pe care îl făcea înainte de a lovi cu precizie cu 
ciocanul o valvă mică şi roşie. Imediat, motorul a început să funcţioneze 
perfect. Atunci când a fost întrebat care este onorariul pe care îl 
cere, omul a spus că doreşte un dolar pentru că a lovit valva cu 
ciocanul şi 999 de dolari pentru că a ştiut unde să lovească! 


Această carte a prezentat un mare număr de intervenţii hipno- 
terapeutice pentru lucrul cu pacienţii care prezintă o varietate de 
probleme şi simptome legate de stres. Sper că a fost arătat un punct 
de vedere care promovează unicitatea şi calităţile de vindecare ale 
fiecărui pacient, şi ca atare tratamente individualizate. În hipno- 
terapie se acordă o atenţie specială calităţii relaţiei terapeutice 
precum şi implicării active a pacientului. Hipnoterapeutii trebuie să 
fie profesionişti pregătiţi şi familiarizați cu progresele de ultimă oră 
privitoare la teoria şi practica domeniilor clinice specifice, dar cu 
toate acestea ei rămân în primul rând vindecători. Arta vindecării 
necesită ca practicianul să acorde atenţie în special satisfacerii 
nevoilor psihologice ale pacienţilor, proces care necesită compasiune 
şi sensibilitate. Pentru ca acest lucru să se întâmple este necesar un 


grad crescut de conştientizare individuală şi capacitatea de a avea 
încerdere în propriile resurse personale. 

Deşi tehnologia medicală şi faramaceutica au progresat rapid în 
ultimele două decenii, ele sunt adesea deficitare în abordarea unor 
probleme majore legate de condiţia umană, frecvent din cauză că 
contextul personal şi cel social sunt ignorate. Un exemplu este 
Viagra, care deşi poate ajuta bărbaţii să obţină o erectie suficientă 
pentru actul sexual, nu garantează o viaţă sexuală satisfăcătoare 
pentru bărbat şi partenera sa. Progresele din medicină şi neurologie 
fac ca multe din problemele minţii şi corpului uman să poată fi 
tratate, dar nu şi vindecate. Tot mai mult, oamenii cer alternative la 
aşa-numita medicină convenţională. Terapiile complementare cum 
este acupunctura sunt un ajutor valoros pe lângă tratamentele medicale 
şi există tot mai multe dovezi că eficacitatea lor trece de efectul 
placebo. De exemplu Parient, White, Frackowiak şi Lewith (2005) 
au arătat că acupunctura reală are un efect fiziologic specific şi că 
expectantele pacienţilor şi credinţele lor legat de un tratament poten- 
tial benefic modulează activitatea unor zone ale creierului legate de 
sistemul de recompense. De asemenea, aşa cum a fost discutat în 
această carte, dezvoltarea recentă a hipnoterapiei a arătat în mod 
convingător că procesele psihoneuroimunologice pot fi stimulate 
pentru a facilita vindecarea interioară. 

Oricum, sunt necesare cercetări care să demonstreze că hipnoterapia 
funcţionează cu adevărat, precum şi cu ce pacienţi şi cu ce simpto- 
matologie funcţionează. La ora actuală metoda acceptată de evaluare 
a eficacitatii clinice este studiul clinic randomizat (RCT) pe baza 
căruia se realizează evaluarea practicii bazate pe dovezi. Deci cer- 
cetările de valoare sunt problematice. Într-o carte recentă, Steven 
Rose (2005) spune că multe cercetări neurologice inteligente sunt 
realizate folosind modele primitive ale creierului. Este interesant că 
oamenii care lucrează sub stres, ca de exemplu un grup de asistente 
medicale, au acelaşi profil neurochimic cu depresivii, deşi ele se 
simt foarte fericite ! Autorul concluzionează că nu există un simplu 
lanţ al cauzei şi efectului care să lege între ele evenimentele de la 
nivel celular şi psihologic. Chiar şi aşa, intervenţiile neurofarmacologice 


primitive, cum este tratamentul electro-convulsivant sau Ritalinul 
uneori funcţionează, deşi motivele pentru care funcţionează nu sunt 
exact înţelese. McCrone (1999) aseamănă această abordare cu aceea 
în care „lovim un vechi televizor”, ceea ce poate să meargă. În 
unele privinţe hipnoterapia este similară, prin aceea că adesea func- 
tioneaza, sau cel putin i se pot atribui unele efecte, deşi motivele 
pentru care funcţionează nu pot fi cu uşurinţă depistate. 

Bineînţeles intervenţiile hipnoterapeutice nu funcţionează întot- 
deauna, deşi studiile de caz prezentate în cărţi şi reviste adesea 
implică acest lucru deoarece există atât de puţine studii asupra 
eşecurilor ! Trebuie să avem grijă în afirmaţia că hipnoterapia func- 
tioneaza atunci când aceste afirmaţii nu pot fi susţinute, mai ales in 
ce priveşte factorii curativi implicaţi. Trebuie de asemenea reiterat că 
hipnoterapia nu este un panaceu şi că pentru multi pacienţi s-ar putea 
să nu fie tratamentul cel mai benefic. În acest context terbuie 
reamintit că pacientul de la Serviciul National de Sănătate (NHS) 
are dreptul al informaţii foarte clare şi inteligibile legate de trata- 
mentul care i se oferă, precum şi informaţii despre tratamentele 
alternative disponibile (www.nhs.uk/nhsguide) şi această maximă 
trebuie să fie aplicată şi în practica privată (vezi Drepturile Omului, 
1998, www.hmso.gov.uk). Adesea hipnoterapia poate fi folosită cu 
efect maxim atunci când este încorporată în alte abordări medicale 
sau minte-corp, cum este terapia cognitiv-comportamentală şi într- 
-adevăr această integrare este necesară în multe situaţii. Integrarea 
hipnoterapiei cu alte abordări complementare cum este acupunctura 
ar putea de asemenea să fie valoroasă. 

Cu toate acestea există tot mai multe dovezi ale eficacitatii 
hipnozei clinice în medicină şi psihoterapie ca urmare a numărului 
tot mai mare de tomografii computerizate realizate în scop de 
cercetare. Utilitatea ei este demonstrată şi de numărul mare de studii 
pe scară mică şi rapoarte de cazuri clinice care folosesc metodologiile 
integrate. Pe măsură ce numărul şi gama studiilor creşte, ca şi 
sofisticarea lor, tot aşa şi utilizarea hipnoterapiei va fi redefinită 
privitor la tehnicile specifice, pacienţi şi personalitatea lor unică şi 
simptomatologie. Până acum au fost realizate puţine cercetări cu 


ajutorul rezonantei magnetice nucleare (RMN) pentru a identifica 
regiunile din creier care sunt active în timpul hipnoterapiei. Cercetările 
ulterioare vor furniza mai multe cunoştinţe asupra bazei anatomice 
şi neurochimice a efectului hipnoterapiei asupra variatelor activităţi 
fiziologice. 

În timp ce sunt făcute încercări care să le permită hipnoterapeutilor 
să devină mai sofisticaţi este esenţial ca în acelaşi timp să continuăm 
să oferim intervenţii care să aibă cel mai mare succes posibil. Dar 
este important să ne reamintim că fiinţele umane sunt unice şi 
reacţionează la stres şi la intervenţiile terapeutice în modalităţi 
diferite ; uneori „mica lor valvă roşie” este de o altă culoare şi este 
altfel poziționată, uneori este de nerecunoscut şi alteori pur şi simplu 
nu există! Continuati să loviți şi observați cu surpriză ce se întâmplă ! 

